
Acad. Nicolae CORLĂTEANU: 


Cât priveşte limba literară, 

limba model, exemplară, 

de care ne folosim mai ales în scris, 

în lucrările literare, ştiinţifico-tehnice, 

în documentele noastre — limba oficială 
trebuie s-o considerăm şi s-o numim limba 
română literară, formată, stabilită şi 
dezvoltată în cursul secolelor şi mai ales în 
perioada clasicilor de pe întregul teritoriu 
romanic est-european, 

indiferent de organizaţia statală. 

Este limba normată, supradialectală, 
limba română literară, 

unică pentru toţi românii (moldoveni, 
munteni, ardeleni, bucovineni, transnistreni, 
românii din Banatul sârbesc, din Ungaria, 
Bulgaria, Ucraina, Rusia, S.U.A. etc.). 


(din raportul „Româna literară în Republica 
Moldova" prezentat la Conferinţa ştiinţifică 
„Limba Română este numele corect al limbii 
noastre", Chişinău, 20-21 iulie 1995, 

LR, nr.4, 1995, p. 17) 


ARGUMENT 


Alexandru BANTOŞ 


Limba Română, 
test la democraţie și adevăr 


1. Astfel trebuie calificat exerciţiul juridic din 
5 decembrie 2013. Hotărârea Curţii Consti- 
tuționale privind interpretarea articolului 13 
alin. (1) din Constituţie în corelație cu Pre- 
ambulul Constituţiei şi Declaraţia de Inde- 
pendenţă a Republicii Moldova (Hotărârea 
CC), document bine fundamentat, cu incur- 


AB. — editor şi publicist, siuni de ordin filologic, istoric, etnologic etc., 
redactor-şef al revistei justifică legitimitatea utilizării corecte a denu- 
„Limba Română, directorul mirii limbii noastre, face, în sfârșit, dreptate 
Casei Limbii Române limbii române, anulează interdicţia de a folosi 
„Nichita Stănescu”. i ; EEE ) 
glotonimul „limba română” și derivatele lui. 
Evocând „premisele” ce au condiţionat apari- 
ţia „dilemei” denumirii limbii, fenomen expli- 
cabil la o ochire retrospectivă a istoriei noas- 
tre, autorii hotărârii formulează cu exactitate 
şi explicit esenţa chestiunii. La baza afirma- 
ţiilor şi concluziilor magistraţilor se regăsesc 
numeroasele și consistentele argumente de 
ordin etnolingvistic, expuse în ultimele de- 
cenii de către cei mai de seamă reprezentanţi 
ai comunității științifice naţionale și interna- 
tionale. Adevărata noastră obârşie, unitatea 
de limbă şi de neam, particularitățile graiului 
moldovenesc, ca parte componentă a limbii 
române, unitatea istorică şi culturală a tuturor 
românilor au fost examinate în cadrul multi- 
plelor întruniri ştiinţifice, desfăşurate la Chi- 
şinău, Bălţi, Cahul, Cernăuţi, lași, București, 

Cluj, Sibiu, Galaţi şi Suceava, o contribuţie substanţială în elucidarea 
complicatelor și diverselor subiecte identitare revenind, fireşte, lingviș- 
tilor, scriitorilor, istoricilor, juriştilor basarabeni. Exponenţii populaţi- 
ei majoritare din Republica Moldova, pentru prima dată în decursul 
întregii istorii a acestui ținut, au avut șansa de a se pronunţa deschis, 
fără teama de represiune, apelând la dovezile științifice interzise în 
perioada sovietică. S-au publicat mii de articole, comunicări și studii, 
s-au editat zeci de cărți având ca temă derularea în timp a realităților 
lingvistice de la noi, starea de lucruri în domeniu a fost oglindită în 
sute de emisiuni radiofonice şi televizate, aşa încât acum se poate afir- 
ma cu certitudine că s-a creat o excelentă, rezistentă și reprezentativă 
bază de date identitare, care nu mai poate fi tăgăduită, iar Hotărârea 
CC, adoptată urmare a sesizărilor deputaților Ana Guţu (26.03.2013), 
Mihai Ghimpu, Valeriu Munteanu, Corina Fusu, Boris Vieru şi Gheor- 
ghe Brega (17.09.2013), este o acţiune în perfectă armonie cu opinia 
şi convingerile mai multor generaţii de lingviști, literați, istorici, juriști 
etc. Comunitatea ştiinţifică şi de creaţie, instituţiile de învățământ de 
toate gradele, basarabenii şcoliți în ultimele două decenii, adică o parte 
apreciabilă din societate, consideră fără ezitare că Limba Română este 
nu doar numele corect al limbii lor, ci şi simbolul spiritual care asigură 
neîntrerupt legătura de neam peste vremi tulburi şi efemere fruntarii. 


În acest context e greu de înțeles de ce unii dintre politicieni, mulți 
dintre ei tineri, mai au restanţe cronice la un examen cu tema însușită 
pe băncile şcolii încă? 


2. În punctul 7 al Hotărârii CC se precizează: „În procesul examină- 
rii sesizării Curtea Constituţională a solicitat opiniile Parlamentului, 
Preşedintelui, Guvernului şi Academiei de Ştiinţe a Moldovei. Parla- 
mentul şi Guvernul nu şi-au exercitat acest drept” (s.n. — AL.B.). Aşadar, 
de ce „Parlamentul şi Guvernul nu şi-au prezentat opiniile scrise”? 
Pentru că nu există un „consens politic” într-un domeniu eminamente 
ştiinţific? Dar când şi cum va fi lichidată respectiva sursă (pentru unii) 
de capital politic și va putea fi găsit echilibrul necesar pentru a scoate 
din „jocurile” puterii această „carte” măsluită cu viclenie? În cele peste 
două decenii de existență a Republicii Moldova, politicienii (cu rare 
excepții!), având interese pasagere în domeniu, „au tratat” cu indife- 
renţă, iresponsabil, destinul limbii de stat, articolul 13 din Constituţia 


ARGUMENT D 


Republicii Moldova continuând să fie un focar de ură şi discordie. Or, 
perpetuarea „divergenţelor lingvistice” în mediul politic, ezitările, ati- 
tudinea duplicitară, abordarea superficială sau neglijarea premeditată 
a problemei limbii, implicit a denumirii ei, menţin unele formaţiuni 
politice, inclusiv de la guvernare, pe baricadele moldovenismului pri- 
mitiv şi agresiv, urmărind scopul de a diminua și de a compromite rolul 
limbii române ca atribut esenţial al statalității și, în ultimă instanță, de 
a-i izola pe basarabeni de națiunea română, întărind granița la Prut, 
așa cum a încercat să procedeze în anii 2001-2009 regimul condus de 
comunistul Voronin. Tranșantă, temerară şi sugestivă în această ordi- 
ne de idei este viziunea actualului președinte al Republicii Moldova, 
Nicolae Timofti, jurist de profesie, fapt ce sporește credibilitatea opi- 
niei exprimate la solicitarea Curţii Constituţionale: „națiunea româ- 
nă este organizată în două state românești: România şi Republica 
Moldova. În cazul Republicii Moldova, sunt culese roadele unei 
ideologii perfide, diseminate pe parcursul a zeci de ani, care se 
bazează pe conceptul «existenţei a două naţiuni, a două limbi, a 
două istorii diferite»”. Preşedintele Republicii Moldova consideră, 
de asemenea, că: „problema denumirii limbii oficiale a statului, 
determinată de problema identităţii lingvistice a naţiunii titulare, 
a generat o profundă scindare a populaţiei Republicii Moldova. 
Republica Moldova trebuie să-și rezolve neîntârziat problemele 
lingvistice, denumirea oficială a limbii de stat urmând să fie de- 
terminată doar prin prisma adevărului științific, fără imixtiunea 
politicului”. 


3. Cu regret însă argumentele mai sunt neglijate sau puse la îndoială, ge- 
nerând un perpetuu „conflict lingvistic”, manipulat cu cinism deja timp 
de un sfert de secol. „Probele” la care apelează apărătorii falsei teorii a 
„limbii moldoveneşti”, distinctă de cea română, sunt derizorii, absurde şi 
nu au de a face cu abordarea științifică a problemei, esența demersurilor 
acestora indicând servilism politic tributar teoriei bolşevice a celor două 
limbi şi popoare, aplicată cu violenţă în fosta R.S.S.M. Inconsistenţa ideo- 
logiei sovietice privind obârșia moldovenilor basarabeni a fost dezavuată 
pe parcursul anilor în presa de la Chișinău, inclusiv în paginile publicației 
noastre. Fondată în anul declarării independenţei Republicii Moldova, 
1991, revista şi-a construit programul editorial în concordanţă cu dezi- 
deratele noii formaţiuni statale, care fixa în acest prim act constituțional 

adevăratul nume al limbii noastre — română - prefigurând rolul primor- 
dial al acesteia în societate. Astfel, revista „Limba Româna”, răspunzând 
imperativelor timpului, a devenit o tribună de răspândire a adevărului 
ştiinţific și istoric, în paginile ei, regăsindu-se, accentuăm, numele unor 
remarcabili oameni de ştiinţă şi de cultură din Republica Moldova şi din 
întreg spaţiul limbii române. Colectivul redacției a fost inițiatorul şi unul 
dintre organizatorii reuniunilor științifice din domeniu, între care și con- 
ferinţa „Limba română este numele corect al limbii noastre”, desfășurată 
în incinta Parlamentului Republicii Moldova pe 20-21 iulie 1995, având 
scopul de a-i determina pe legiuitori să-și revadă punctul de vedere asu- 
pra art. 13 din Constituţie. Concludente ca mesaj, exemplare ca rigurozi- 
tate, exactitate şi corectitudine ştiinţifică textele prezentate la acest for de 
către savanţi din Republica Moldova, Rusia şi Ucraina au fost publicate 
ulterior într-o ediție specială („Limba Română”, nr. 4, 1995, 144 p.). Ar- 
ticole memorabile semnează în revistă de-a lungul anilor cel mai mare 
lingvist al contemporaneităţii, profesorul Eugeniu Coșeriu, originar din 
Mihăileni, Bălți (Latinitatea orientală, nr. 3, 1994, p. 10-25; Unitatea lim- 
bii române — planuri şi criterii, nr. 5-6, 1994, p. 9-15; Credinţă, sacrificiu 
şi destin, nr. 4-8, 2001, p. 32-37; Unitate lingvistică — unitate națională, 
nr. 10, 2002, p. 125-131; Deontologia și etica limbajului, nr. 10, 2002, p. 
132-138; Politici lingvistice, nr. 4, 2005, p. 5-6; „...Moldovenismul... nu se 
opune românismului, ci este o formă a lui...”, nr. 5-6, 2013, p. 9-13). Autori 
consacraţi ai revistei „Limba Română” sunt, de asemenea, acad. Nicolae 
Corlăteanu (Româna Literară în Republica Moldova: istorie şi actualitate, 
Romanizare şi reromanizare, Începuturile scrisului românesc, şi, înainte de 
toate, testamentul Las vouă moștenire..., editate mai apoi şi în volumul 
Testament. Cred în izbânda limbii române, Chişinău, 2010), acad. Silviu 
Berejan (De ce limba exemplară din uzul oficial al Republicii Moldova nu 
poate fi moldovenească, Unitatea Limbii Române — funcționarea ei în Re- 
publica Moldova, Monolingvismul populaţiei rusofone în Republica Moldo- 
va și bilingvismul populaţiei băştinaşe, Aspectul vorbit în spațiul dintre Prut 
şi Nistru, Aspecte ale studierii limbii române în Republica Moldova, editate 
şi în volumul Itinerar sociolingvistic, Chişinău, 2007), acad. Anatol Cioba- 
nu (Limba latină și romanitatea noastră, Eminescu. Unitatea limbii şi a po- 
porului român, Eroziunea conștiinței naţionale a românilor moldoveni, Un 
stat suveran — o singură limbă de stat, Limba română și politica lingvistică 
în Republica Moldova, volumul Reflecţii lingvistice, Chişinău, 2009), prof. 


ARGUMENT E 


Nicolae Mătcaș (Unitatea de limbă, unitatea de neam, O limbă — o naţiune, 
Simulacrul argumentului științific, Unicul argument forte, volumul N. Măt- 
caş, Calvarul limbii române, Chişinău 2011), prof. loan Oprea (Limba 
literară şi conştiinţa naţională), acad. Rajmund Piotrowski (O limbă cu 
două denumiri?) acad. Stanislav Semcinski (Cu privire la necesitatea de a 
reveni la denumirea tradițională a moldovenilor), prot. Vitalie Marin (Ro- 
mâna — limba comună a două state independente), prof. Anatol Eremia 
(Unitatea limbii române — politică şi adevăr ştiinţific), prof. Vasile Pavel 
(Unitatea și varietatea limbii române din perspectivă geografică), reputatul 
poet Grigore Vieru (Limba română — oastea noastră națională), — texte 
incluse în volumul Limba română este patria mea, ediţia a II-a, Chișinău 
2007. Subliniem că majoritatea acestor articole, studii, comunicări au 
apărut iniţial în revista „Limba Română”, ulterior în antologii și volume 
de autor din colecția „Biblioteca revistei «Limba Română» ”, îngrijită de 
echipa redacțională. 


4. A continua și la început de mileniu III să utilizezi sintagma „lim- 
ba moldovenească” pentru limba oficială a Republicii Moldova, după 
ce au fost puse la dispoziţia publicului larg „munţi” de argumente, în- 
seamnă nu numai a susține și a promova perimata politică lingvistică 
stalinistă, identificată în doctrinele unor partide cu vederi promosco- 
vite şi antieuropene, înseamnă a încuraja ideologia „moldovenismului” 
regenerată actualmente în „laboratoarele științifice” din Transnistria, 
unde la comanda pretinsului minister al educaţiei din regiune, este ela- 
borată concepţia unui nou manual de „limbă moldovenească”, având 
drept scop „protejarea (cu ajutorul trupelor rusești de ocupaţie!?) a 
istoriei Moldovei, limbii moldovenești, etnologiei moldovenești”. 
Lipsa unei viziuni ştiinţifice unice în problema limbii, a unor politici 
lingvistice coerente și bine argumentate stimulează resentimente în 
rândul populaţiei, cauzând, cu preponderență în localităţile urbane și 
în regiunile locuite compact de către minoritari, aversiune și dispreț 
afişat față de limba română. Continuă să fie supuse unor atacuri fără 
precedent şcolile de limba română din Transnistria. Ion Iovcev, direc- 
torul liceului teoretic „Lucian Blaga” din Tiraspol, hărțuit actualmente 
din motive inventate de separatiști, rememora, într-o discuţie cu diplo- 
matul şi scriitorul Vasile Nanea, un caz de barbarie care întrece orice 
imaginaţie: „În 1992, mai mulți ruși în uniformă au pătruns brusc într- 
o sală de clasă, au distrus mobilierul, au adresat cuvinte urâte copiilor 

şi cadrului lor didactic. «Dacă vreți să învăţaţi limba română, plecaţi 
în România, nu mai puteți sta aici!» — au răcnit ei. Pe tablă erau scrise 
câteva cuvinte în limba lui Mihai Eminescu. Unul dintre agresori a scos 
un pistol și a tras câte un glonț în fiecare literă, în prezența acelorași 
copii, spunând în final că semnele împușcate trebuie înlocuite cu ca- 
ractere chirilice”. 


Atunci, în Transnistria, a început nesfârşitul calvar al limbii române, cu 
rezonanţe tot mai descurajante și în UTA Găgăuzia. Recent, Comratul 
oficial a decis să interzică folosirea sintagmelor „limbă română”, „litera- 
tură şi istorie română, iar başcanul Mihail Formuzal nu ascunde că are 
sentimente ostile şi față de grafia latină, considerând-o un element care 
„ştirbeşte din demnitatea poporului găgăuz”, iar „scrisul chirilic este cel 
mai potrivit pentru enclava din sud”. 


Care ar trebui să fie reacţia autorităților unui stat democratic, cu aspi- 
raţii europene, când este umilită, batjocorită și se trage cu gloanţe nu 
doar în litera străbună, ci chiar în fiinţa şi în demnitatea noastră nați- 
onală? Or, Limba Română, necesitatea repunerii acesteia în drepturi- 
le sale fireşti implică, desigur, toleranță, perseverenţă, diplomaţie, dar 
mai cu seamă acțiuni concrete și cu real impact social. 


Astfel, Hotărârea CC, publicată în acest număr de revistă, este un feri- 
cit precedent, chemat să impulsioneze tatonarea și identificarea unor 
soluţii pertinente și irevocabile, e o lecţie dată legiuitorilor şi guver- 
nanţilor, un test la democraţie și adevăr pentru întreaga societate. De 
ce la proximul scrutin parlamentar alegătorii să nu condiţioneze, de 
exemplu, dreptul deputaţilor de a accede în forul legislativ în funcție 
de atitudinea lor față de destinul limbii de stat? 


5. Un test sui generis (fiindcă tot veni vorba!) a susținut în 2013 şi echipa 
redacțională, care, din lipsa fondurilor salariale, a lucrat întregul an, reali- 
zând programul editorial, fără remunerare. A fost un gest sincer, alimen- 
tat de speranţa și încrederea că efortul nu va fi zadarnic și că în cele din 
urmă vom fi răsplătiți, moral înainte de toate. Urmând îndemnul ilustru- 
lui lingvist Eugeniu Coșeriu, colegii mei — Nicolae Mătcaș, Ana Bantog, 
Oxana Bejan, Viorica-Ela Caraman, Tatiana Curmei, Veronica Rotaru, 
Elena Călin, Constantin Şchiopu — nu au admis ca revista „Limba Ro- 
mână” să-și înceteze activitatea, aşa cum se întâmplă cu atâtea publicaţii 

ce își găsesc obștescul sfârșit în nemiloasa şi prea lunga epocă a tranziți- 
ei, în care principiile democratice sucombă sub povara draconicelor legi 
ale economiei de piaţă. Am rezistat, deoarece am avut, ca întotdeauna, 
susținerea membrilor colegiului de redacţie, a cititorilor noștri, mulți la 
număr graţie şi variantei electronice a publicaţiei, pe care i-am simțit tot 
mai aproape (numărul vizitatorilor unici ai site-ului wwwlimbaromana. 
md în 2013 a întrunit cifra de 269.518, cu 110.896 mai mult decât în 
2012). Am salvat revista cu sprijinul prietenilor și autorilor noștri Cris- 
tinel Munteanu (Brăila), Theodor Codreanu (Huși), Sanda Golopenţia 
(SUA), Eugen Munteanu și loan Milică (lași), Mircea A. Diaconu, Doi- 
na Cernica (Suceava), Ilie Șandru (Topliţa, Târgu Mureş), Mina Maria 
Rusu, Gheorghe Chivu, Doru Dinu Glavan, Dorin Cimpoeșu (Bucu- 
reşti), Diana Vrabie (Bălţi), Antonina Sârbu, Violeta Crudu, Andrei Cri- 
janovschi, Ion Ciocanu, Anatol Petrencu, Anatol Eremia, Iurie Colesnic 
(Chişinău), Dumitru Nuţu, Magda Stavinschi, Nicolae Dinguleanu, So- 
rin Mureşan, Axia Marinescu, Mihaela Ciriban, Dana Popescu, Corina 
Rujan şi atâţia alții, care au scris articole și mesaje de încurajare, răspun- 
zând cu promptitudine şi condescendenţă la articolul cunoscutului și 
apreciatului om de ştiinţă şi de cultură Solomon Marcus Limba romana. 
Un semnal de alarmă, publicat iniţial în reţeaua de socializare Contri- 
butors, apoi în revistele „22”, Bucureşti, și „Jurnal de Chişinău” Ilustrul 
savant a reușit să atragă atenţia opiniei publice, dar și a unor decidenți 
financiari, asupra necesităţii de a readuce la normalitate o publicaţie cu 
impact în procesul de renaștere naţională a românilor basarabeni. Graţie 
Domniei sale ne aflăm din nou la datorie, pentru care fapt îi rămânem 
profund recunoscători. 


Pe 1 martie celebrul nostru contemporan Solomon Marcus păşeşte în 
al nouăzecilea an, prilej potrivit pentru a-i dori din toată inima sănă- 
tate, inspiraţie şi spor neîntrerupt în creaţie. La mulți ani, dragă dom- 
nule academician, din partea echipei și a cititorilor revistei „Limba 
Română”, care reintră în circuitul cultural datorită generozității și per- 
severenţei Dumneavoastră. Ne face deosebita plăcere, la acest moment 
aniversar, să publicăm tableta domnului Alex. Ştefănescu, trimisă pe 
adresa redacţiei în toi de făurar, pentru a fi găzduită în acest întâi din 
2014 număr de revistă, ca un simbolic MĂRȚIŞOR din partea tuturor 
celor care va apreciază și nutresc cele mai sincere sentimente de pro- 
fund respect pentru întreaga Dumneavoastră viață și operă! 

La nouăzeci de ani începe viața... 


Înainte de război a avut mare succes cartea unui psiholog american La pa- 
truzeci de ani începe viața. Când am descoperit-o într-o bibliotecă, titlul 
ei mi s-a părut de un optimism demagogic. Iată însă că acum, după ce am 
avut prilejul să-l cunosc pe Solomon Marcus, aș putea să scriu eu însumi o 
carte cu titlul La nouăzeci de ani începe viața. 


Ce bătrânicioasă este mintea acelor tineri care protestează împotriva fap- 
tului că li se cere să înveţe prea mult și întreabă prozaic: „La ce o să-mi 
folosească chestia asta în viaţă?”. Solomon Marcus, aflat în proximitatea 
vârstei de nouăzeci de ani, învaţă de o sută de ori mai mult decât ei și nu se 
întreabă la ce o să-i folosească. 


Setea de a cunoaşte face parte din felul de a fi al fiinţei omeneşti, reprezintă o 
revanșă sublim-eroică, luată de ea împotriva necunoscutului fără margini, care 
ne înconjoară. De câte ori stau de vorbă cu Solomon Marcus mă uimeşte — și 
mă entuziasmează — curiozitatea sa intelectuală insațiabilă. Matematician 
strălucit, recunoscut de lumea științifică internațională, acest mare om se inte- 
resează deopotrivă de literatură, muzică, filozofie, istorie, sociologie, psihologie, 
arhitectură, informatică, de tot ceea ce înseamnă cultură în sensul larg al cu- 
vântului. A şi scris, de altfel, numeroase studii interdisciplinare, în care, printre 
altele, a demonstrat compatibilitatea dintre poezie și matematică. 


L-am invitat cândva la emisiunea TV „Un metru cub de cultură”. Ca să trezesc 
interesul publicului (cine, în afară de matematicieni, se mai pasionează azi de ma- 
tematică?), L-am întrebat pe invitatul meu dacă se poate folosi teoria probabilității 
pentru a câştiga la loto. Solomon Marcus mi-a explicat cum anume „funcționează” 
norocul, demontând tot felul de superstiții, şi, în plus, cu autoritatea lui de specia- 
list, a confirmat ideea mea că o combinaţie de numere de genul „1, 2, 3, 4, S, 6" 
oferă exact aceleaşi șanse de câștig ca oricare altă combinație, fie şi „dezordonată 
(cunoscuţii mei nici acum nu înţeleg această idee, dar, după confirmarea ei de către 
Solomon Marcus, nu mai au curaj să mă contrazică). 


De fapt, Solomon Marcus nu poate să garanteze cuiva că va câştiga la loto, 
dar poate să explice cum anume se poate câştiga la loteria vieții. Metoda 
este una singură: să învăţăm. 
În numeroasele sale cărți pledează, direct sau indirect, prin propriul 
său exemplu, pentru angajarea, pe parcursul întregii vieți, în aventura 
cunoașterii. Autorul este el însuși un model de spirit renascentist. Cine îi 
citeşte cărțile atent și reflectează asupra fiecărei idei din cuprinsul lor, poate 
considera că a absolvit o facultate. 

Alex. ŞTEFĂNESCU 

Republica Moldova 
Curtea Constituțională 


Hotărâre privind interpretarea 
articolului 13 alin. (1) din Constituţie în corelație 
cu Preambulul Constituţiei şi Declarația 

de Independenţă a Republicii Moldova 


(Sesizările nr. 8b/2013 şi 41b/2013) 


În numele Republicii Moldova, Curtea Constituţională, statuând în 
componența: 


DI Alexandru TĂNASE, președinte, 

DI Aurel BĂIEŞU, 

DI Igor DOLEA, 

DI Tudor PANȚÎRU, 

DI Victor POPA, 

DI Petru RAILEAN, judecători, 

cu participarea dnei Elena Lupan, grefier, 

Având în vedere sesizările depuse la 26 martie şi 17 septembrie 2013, 
înregistrate la aceleași date, 

Examinând sesizările menționate în şedinţă plenară publică, 
Având în vedere actele și lucrările dosarului, 


Pronunță următoarea hotărâre: 


PROCEDURA 


1. La originea cauzei se află sesizarea depusă la Curtea Constituţională 
la 26 martie 2013, în temeiul articolelor 25 alin.(1) lit. g) din Legea 
cu privire la Curtea Constituţională şi 38 alin.(1) lit. g) din Codul Ju- 
risdicției Constituţionale, de deputatul în Parlament, dna Ana Guţu, 
privind interpretarea articolului 13 din Constituţie, potrivit căruia: 

„(1) Limba de stat a Republicii Moldova este limba moldovenească, funcţio- 
nând pe baza grafiei latine. [...]” 


2. Autorul sesizării a solicitat Curţii Constituţionale ca prin interpreta- 
rea articolului 13 din Constituţie să se explice: 


— dacă sintagma „limba moldovenească, funcționând pe baza grafiei latine” poate fi 


echivalată semantic cu sintagma „limba română”. 


3. Prin decizia Curţii Constituţionale din 12 aprilie 2013 sesizarea a 
fost declarată admisibilă, fără a prejudeca fondul cauzei. 


4. La 17 septembrie 2013 deputaţii Mihai Ghimpu, Valeriu Munteanu, 
Corina Fusu, Boris Vieru şi Gheorghe Brega au depus o sesizare privind 
interpretarea dispoziţiilor art. 1 alin. (1 ) în corelaţie cu art. 13 alin. (1) și 
preambulul Constituţiei Republicii Moldova, prin care au solicitat: 

- recunoaşterea Declaraţiei de Independenţă a Republicii Moldova ca fiind va- 
loric superioară Constituţiei Republicii Moldova; 


- înlăturarea contradicţiei dintre prevederile Declaraţiei de Independenţă a Re- 
publicii Moldova și art. 13 alin. (1) din Constituţia Republicii Moldova, corelând 
denumirea limbii oficiale a Republicii Moldova conform actului juridic considerat 
de Curtea Constituţională a Republicii Moldova ca fiind ierarhic superior. 


5. La 15 octombrie 2013, dna Ana Guţu a depus o completare la sesi- 
zare, solicitând Curţii Constituţionale să confere Declaraţiei de Inde- 
pendenţă a Republicii Moldova, adoptată la 27 august 1991, statut de 
normă constituțională, confirmând astfel că limba oficială a Republicii 
Moldova este limba română, și nu „limba moldovenească în baza gra- 
fiei latine” precum este formulat în articolul 13 din Constituţia Repu- 
blicii Moldova. 


6. Având în vedere identitatea de obiect formată ca rezultat al acestei 
completări, în temeiul articolului 43 din Codul jurisdicției constituți- 
onale, la 23 octombrie 2013 Curtea a decis conexarea celor două sesi- 
zări într-un singur dosar. 


7. În procesul examinării sesizării, Curtea Constituţională a solicitat 
opiniile Parlamentului, Preşedintelui, Guvernului şi Academiei de Şti- 
inţe a Moldovei. Parlamentul şi Guvernul nu şi-au exercitat acest drept. 


8. În şedinţa plenară publică a Curţii sesizarea a fost susținută de dna 
Ana Guţu şi dl Valeriu Munteanu, autori ai sesizărilor. Autorităţile nu 
şi-au delegat reprezentanții. 

CONTEXI 
A. Contextul istoric 


9. Întemeierea Moldovei medievale ca stat independent este consem- 
nată la jumătatea secolului al XIV-lea (conform diferitor surse: 1359 
sau 1365). Acesta era situat pe un teritoriu între Munţii Carpaţii Ori- 
entali, râul Nistru şi Marea Neagră; astăzi, acest teritoriu este împăr- 
tit între Republica Moldova, România şi Ucraina. Populaţia acestuia 
vorbea aceeași limbă și era de aceeași origine cu popoarele Valahiei și 
Transilvaniei. 


10. Din secolul al cincisprezecelea, Moldova s-a aflat sub suzeranitatea 
Imperiului Otoman. 


11. Ca urmare a războiului ruso-turc din 1806, în 1812 partea de est a 
Principatului Moldovei, cu hotarul în partea de est la râul Nistru și în 
partea de vest la râul Prut, a fost anexată la Imperiul Rus. Denumirea 
acestuia a fost schimbată în Basarabia. 


12. În anul 1859, partea de vest a Principatului Moldovei s-a unit cu 
Valahia și a format un stat nou. Din anul 1861, noul stat era cunoscut 
sub numele de România. În anul 1877, România și-a câștigat indepen- 
dența față de Imperiul Otoman. 


13. La 2 decembrie 1917, Republica Democratică Moldovenească 
(Basarabia) și-a proclamat independenţa față de Imperiul Rusiei, iar 
la 24 ianuarie 1918 şi-a reconfirmat independenţa față de succesoarea 
acestuia — Rusia Federală. La scurt timp, pe 27 martie 1918, Republica 
Democratică Moldovenească (Basarabia) s-a unit cu România. 


14. În regiunea din stânga Nistrului autoritățile sovietice au înființat în 
1924 R.A.S.S. Moldovenească, ca o republică autonomă subordonată 
R.S.S. Ucraineană. Aici își are originea teoria unei limbi moldoveneşti 
diferită de română, prin această teorie URSS încercând să-și justifice 
pretenţiile asupra Basarabiei. În acest teritoriu URSS a aplicat o politi- 
că culturală de „confecţionare” a unei limbi false, scrisă în alfabet chi- 
rilic şi astfel purificată de elementele latine ale limbii române vorbite 
dincolo de Prut. Acestei limbi i s-a spus moldovenească. 


15. În perioada 1932-1938, sovieticii au renunţat la teoria moldovenis- 
tă, revenind la folosirea alfabetului latin și a limbii române literare. În 

1938, alfabetul chirilic a fost reintrodus, adepţii alfabetului latin con- 
damnaţi, iar teoria unei limbi moldovenești, ca limbă diferită de limba 
română, a revenit în forță. 


16. La 28 iunie 1940, ca urmare a Pactului Molotov-Ribbentrop înche- 
iat cu Germania nazistă, Uniunea Sovietică a reanexat teritoriul Basa- 
rabiei. 


17. La 2 august 1940, aproximativ 70% din teritoriul și 80% din popu- 
lația Basarabiei, prin hotărârea organelor centrale ale URSS, a devenit 
Republica Sovietică Socialistă Moldovenească (R.S.S.M.). Celălalt te- 
ritoriu al Basarabiei a fost incorporat în Republica Sovietică Socialistă 
Ucraineană. 


18. După cel de-al Doilea Război Mondial, autorităţile sovietice au in- 
trodus alfabetul chirilic şi noţiunea de limba moldovenească și în Basa- 
rabia. În 1957 a fost introdus alfabetul chirilic şi pentru limba găgăuză, 
limbă turcică scrisă în alfabet latin și vorbită de populaţia minoritară 
turcofonă din sudul Basarabiei. 


19. În 1989, limba moldovenească a fost decretată limba de stat a 
R.S.S.M,, iar folosirea grafiei latine a fost reinstituită. Alfabetul apro- 
bat este derivat din cele 26 de caractere ale alfabetului latin, la care se 
adaugă o serie de 5 caractere suplimentare formate prin aplicarea de 
semne diacritice, folosirea literelor „K, Q, W, Y” fiind limitată la nu- 
mele proprii și neologismele cu caracter internațional, fiind identic 
alfabetului limbii române. Legea din 1989 cu privire la funcționarea 
limbilor vorbite pe teritoriul R.S.S. Moldovenești, care este în vigoare 
conform Constituţiei Republicii Moldova, menţionează „identitatea 

lingvistică moldo-română realmente existentă”. 


20. În anii 1989-1991 s-a efectuat trecerea „limbii moldoveneşti” la 
literele latine, prin folosirea transcrierii din scrierea chirilică. De ase- 
menea, în 1996, limbii găgăuze i s-a redat scrierea în alfabet latin, după 
modelul turcesc. 


21. În Declaraţia de Independenţă din 27 august 1991, Parlamentul 
Republicii Moldova a proclamat independenţa țării față de URSS în 
hotarele fostei Republici Sovietice Socialiste Moldovenești. Totodată, 
în Declaraţia de Independenţă a Republicii Moldova, limba poartă de- 

numirea de „română. La 2 martie 1992, Republica Moldova a aderat 
la Organizația Naţiunilor Unite şi a fost recunoscută de către comuni- 
tatea internaţională. 


B. Limba de stat după proclamarea independenţei 


22. Constituţia adoptată în 1994 a decretat ca limbă de stat „limba mol- 
dovenească, funcţionând pe baza grafiei latine”. 


23. Prin dispoziţiile sale finale și tranzitorii, Articolul VII din Titlul 
VII, Constituţia a păstrat în vigoare Legea din 1 septembrie 1989 cu 
privire la funcţionarea limbilor vorbite pe teritoriul Republicii Moldo- 
va, în măsura în care nu contravenea Constituţiei. În același timp, s-a 
dispus că această lege nu putea fi modificată în decursul a şapte ani de 
la data intrării în vigoare a Constituţiei decât cu votul a cel puţin două 
treimi din deputaţi, adică cu majoritatea necesară pentru modificarea 
Constituţiei. 


24. Programul școlar aprobat de Ministerul Educaţiei prevede discipli- 
na „limba română”, iar în primii ani după independenţă a fost studiată 
chiar cu manuale din România. 


25. La solicitarea Parlamentului Republicii Moldova din 28 iulie 1994 
de a se pronunţa asupra istoriei și folosirii glotonimului „limba mol- 
dovenească”, Academia de Ştiinţe a Moldovei a prezentat opinia, apro- 
bată în unanimitate de Prezidiul său la 9 septembrie 1994, în care se 
menţionează: 

„Convingerea noastră este aceea că Articolul 13 din Constituţie trebuie să fie 


revăzut în conformitate cu adevărul ştiinţific, urmând a fi formulat în felul urmă- 
tor: «Limba de stat (oficială) a Republicii Moldova este limba română» ” 


26. Potrivit Declaraţiei Adunării Generale anuale a Academiei de Şti- 
inţe a Moldovei din 29 februarie 1996, limba de stat a Republicii Mol- 
dova este limba română: 


„Adunarea Generală anuală a Academiei de Științe a Republicii Moldova con- 
firmă opinia ştiinţifică argumentată a specialiştilor filologi din republică și de 
peste hotarele ei, aprobată prin Hotărârea Prezidiului AŞM din 9.IX.1994, po- 
trivit căreia denumirea corectă a limbii de stat (oficiale) a Republicii Moldova 

este limba română” 

27. La editarea „Dicţionarului ortografic al limbii române (ortoepic, 
morfologic, cu norme de punctuație)”, elaborat de Academia de Ştiinţe 
a Moldovei şi recomandat spre editare în urma ședinței din 15 noiem- 
brie 2000, au fost aplicate normele ortografiei limbii române aprobate 
de Academia Română. 


28. În anul 2010, Academia de Ştiinţe a Moldovei a elaborat un proiect 
de lege în vederea transpunerii normelor ortografice ale limbii române. 


29. În cele cinci raioane şi două municipii ale autoproclamatei repu- 
blici separatiste nistrene „limba moldovenească” continuă să fie scrisă 
cu literele chirilice (ca în perioada sovietică). Astfel scrisă, este oficială 
alături de limbile ucraineană și rusă. Universitatea de Stat din Tiraspol, 
care a folosit pentru o perioadă de timp alfabetul latin, a fost mutată la 
Chişinău. În vara lui 2004, miliția regiunii separatiste a început să în- 
chidă şcolile din Transnistria în care se preda limba română cu alfabet 
latin, iar părinții şi elevii care s-au opus au fost arestaţi (a se vedea ca- 
uza Catan și alții v. Moldova și Rusia, Hotărârea Marii Camere a Curţii 
Europene a Drepturilor Omului din 19 octombrie 2012). Cele șase 
şcoli românești închise au fost apoi redeschise, însă acestea au statut de 
„şcoli neguvernamentale”. În celelalte şcoli din stânga Nistrului, elevii 
învaţă în „limba moldovenească” (cu alfabet chirilic). 


30. În standardul internaţional ISO 639 (set de standarde internaţio- 
nale ce are ca obiectiv atribuirea unui cod scurt limbilor), limbii mol- 
doveneşti i-au fost atribuite inițial codurile mol şi mo, dar acestea au 
fost suprimate în noiembrie 2008 şi înlocuite cu codurile asociate lim- 
bii române. De asemenea, nu există nici un cod Ethnologue (lucrare 
de referință ce reunește toate limbile vii cunoscute din lume) al limbii 
moldoveneşti, acesteia fiindu-i atribuit codul asociat limbii române. 


LEGISLAŢIA PERTINENTĂ 


31. Prevederile Declaraţiei de Independenţă, aprobată prin Legea nr. 
691 din 27 august 1991 (M.O. nr.11-12/103; 118, 1994), sunt urmă- 
toarele: 

DECLARAŢIA 
DE INDEPENDENȚĂ A REPUBLICII MOLDOVA 


„PARLAMENTUL REPUBLICII MOLDOVA, constituit în urma unor alegeri 
libere şi democratice, 


AVÂND ÎN VEDERE trecutul milenar al poporului nostru și statalitatea sa ne- 
întreruptă în spaţiul istoric și etnic al devenirii sale naţionale; 


CONSIDERÂND actele de dezmembrare a teritoriului național de la 1775 şi 
1812 ca fiind în contradicţie cu dreptul istoric şi de neam și cu statutul juridic 
al Ţării Moldovei, acte infirmate de întreaga evoluţie a istoriei și de voinţa liber 
exprimată a populaţiei Basarabiei și Bucovinei; 


SUBLINIIND dăinuirea în timp a moldovenilor în Transnistria — parte compo- 
nentă a teritoriului istoric și etnic al poporului nostru; 


LUÂND ACT de faptul că Parlamentul multor state în declaraţiile lor conside- 
ră înțelegerea încheiată la 23 august 1939, între Guvernul U.R.S.S. și Guvernul 
Germaniei, ca nulă ab initio şi cer lichidarea consecinţelor politico-juridice ale 
acesteia, fapt relevat şi de Conferinţa internațională „Pactul Molotov-Ribben- 
trop şi consecinţele sale pentru Basarabia” prin Declaraţia de la Chișinău, adop- 
tată la 28 iunie 1991; 


SUBLINIIND că fără consultarea populaţiei din Basarabia, nordul Bucovinei și 
ţinutul Herţa, ocupate prin forţă la 28 iunie 1940, precum şi a celei din R.A.S.S. 
Moldovenească (Transnistria), formată la 12 octombrie 1924, Sovietul Suprem 
al U.R.S.S., încălcând chiar prerogativele sale constituționale, a adoptat la 2 au- 
gust 1940 „Legea U.R.S.S. cu privire la formarea R.S.S. Moldovenești unionale”, 
iar Prezidiul său a emis la 4 noiembrie 1940 „Decretul cu privire la stabilirea 
graniţei între R.S.S. Ucraineană și R.S.S. Moldovenească”, acte normative prin 
care s-a încercat, în absenţa oricărui temei juridic real, justificarea dezmembrării 
acestor teritorii şi apartenenţa noii republici la U.R.S.S.; 


REAMINTIND că în ultimii ani mișcarea democratică de eliberare naţională 
a populaţiei din Republica Moldova şi-a reafirmat aspiraţiile de libertate, inde- 
pendenţă şi unitate națională, exprimate prin documentele finale ale Marilor 
Adunări Naţionale de la Chişinău din 27 august 1989, 16 decembrie 1990 și 
27 august 1991, prin legile şi hotărârile Parlamentului Republicii Moldova 
privind decretarea limbii române ca limbă de stat şi reintroducerea alfabetului 
latin, din 31 august 1989, drapelul de stat, din 27 aprilie 1990, stema de stat, 
din 3 noiembrie 1990, şi schimbarea denumirii oficiale a statului, din 23 mai 
1991; 


PORNIND de la Declaraţia suveranităţii Republicii Moldova, adoptată de Par- 
lament la 23 iunie 1990, şi de la faptul că populaţia Republicii Moldova, exerci- 
tând dreptul său suveran, nu a participat la 17 martie 1991, în ciuda presiunilor 
exercitate de organele de stat ale U.R.S.S., la referendumul asupra menţinerii 
U.R.S.S.; 

ŢINÂND SEAMA de procesele ireversibile ce au loc în Europa și în lume de 
democratizare, de afirmare a libertăţii, independenţei și unităţii naţionale, de 
edificare a statelor de drept și de trecere la economia de piaţă; 


REAFIRMÂND egalitatea în drepturi a popoarelor şi dreptul acestora la auto- 
determinare, conform Cartei O.N.U., Actului final de la Helsinki şi normelor de 
drept internaţional; 


APRECIIND, din aceste considerente, că a sosit ceasul cel mare al săvârșirii unui 
act de justiţie, în concordanţă cu istoria poporului nostru, cu normele de morală 
şi de drept internaţional, 


PROCLAMĂ 


solemn, în virtutea dreptului popoarelor la autodeterminare, în numele întregii 
populaţii a Republicii Moldova și în faţa întregii lumi: 


REPUBLICA MOLDOVA ESTE UN STAT SUVERAN, INDEPENDENT ȘI 
DEMOCRATIC, LIBER SĂ-ȘI HOTĂRASCĂ PREZENTUL ȘI VIITORUL, 
FĂRĂ NICI UN AMESTEC DIN AFARĂ, ÎN CONFORMITATE CU IDEA- 
LURILE ȘI NĂZUINȚELE SFINTE ALE POPORULUI ÎN SPAȚIUL ISTO- 
RIC ȘI ETNIC AL DEVENIRII SALE NAŢIONALE. 


În calitatea sa de STAT SUVERAN ȘI INDEPENDENT, REPUBLICA MOL- 
DOVA: 


SOLICITĂ tuturor statelor şi guvernelor lumii recunoașterea independenței 
sale, astfel cum a fost proclamată de Parlamentul liber ales al Republicii, şi își 
exprimă dorinţa de a stabili relaţii politice, economice, culturale şi în alte do- 
menii de interes comun cu ţările europene, cu toate statele lumii, fiind gata să 
procedeze la stabilirea de relaţii diplomatice cu acestea, potrivit normelor de 
drept internaţional și practicii existente în lume în această materie; 


ADRESEAZĂ Organizaţiei Naţiunilor Unite cererea de a fi admisă ca membru 
cu drepturi depline în organizația mondială şi în agenţiile sale specializate; 


DECLARĂ că este gata să adere la Actul final de la Helsinki şi la Carta de la 
Paris pentru o nouă Europă, solicitând, totodată, să fie admisă cu drepturi egale 
la Conferinţa pentru Securitate și Cooperare în Europa și la mecanismele sale; 


CERE Guvernului Uniunii Republicilor Sovietice Socialiste să înceapă negocieri 
cu Guvernul Republicii Moldova privind încetarea stării ilegale de ocupaţie a aces- 
teia şi să retragă trupele sovietice de pe teritoriul naţional al Republicii Moldova; 


HOTĂRĂȘTE ca pe întregul său teritoriu să se aplice numai Constituţia, legile 
şi celelalte acte normative adoptate de organele legal constituite ale Republicii 
Moldova; 


GARANTEAZĂ exercitarea drepturilor sociale, economice, culturale și a liber- 
tăţilor politice ale tuturor cetăţenilor Republicii Moldova, inclusiv ale persoa- 
nelor aparținând grupurilor naţionale, etnice, lingvistice și religioase, în confor- 
mitate cu prevederile Actului final de la Helsinki şi ale documentelor adoptate 
ulterior, ale Cartei de la Paris pentru o nouă Europă. 

Aşa să ne ajute Dumnezeu! 


Adoptată la Chişinău, de Parlamentul Republicii Moldova, la 27 august 1991” 


32. Prevederile relevante ale Constituţiei (M.O. nr. 1/1, 1994) sunt 
următoarele: 


Preambul 


„[...] PORNIND de la aspiraţiile seculare ale poporului de a trăi într-o ţară su- 
verană, exprimate prin proclamarea independenţei Republicii Moldova, [...]” 


Articolul 13 
Limba de stat, funcţionarea celorlalte limbi 


„(1) Limba de stat a Republicii Moldova este limba moldovenească, funcțio- 
nând pe baza grafiei latine. 


[...] 


(4) Modul de funcţionare a limbilor pe teritoriul Republicii Moldova se stabi- 
leşte prin lege organică.” 


ÎN DREPT 


33. Din conţinutul sesizării, Curtea observă că aceasta vizează, în esenţă, 
relaţia Declaraţia de Independenţă — Preambul - Constituţie. În acest 
context, se pune problema soluționării concurenţei între două acte fun- 
damentale care vizează denumirea limbii de stat a Republicii Moldova. 


34. Astfel, sesizarea se referă la un ansamblu de elemente și principii cu 
valoare constituțională interconectate, precum respectarea principii- 
lor proclamate în Declaraţia de Independenţă și consacrate prin Con- 
stituţie, identitatea națională și lingvistică. 


A. ADMISIBILITATEA 


35. În conformitate cu deciziile sale din 12 aprilie și 23 octombrie 2013 
(a se vedea §§ 3 şi 6 supra), Curtea a reţinut că, în temeiul art. 135 
alin. (1) lit. b) din Constituţie, art. 4alin. (1) lit. b) din Legea cu privire 
la Curtea Constituţională și art. 4 alin. (1) lit. b) din Codul jurisdicţi- 
ei constituţionale, sesizarea privind interpretarea Constituţiei ține de 
competenţa Curţii Constituţionale. 

36. Art. 25 alin. (1) lit. g) din Legea cu privire la Curtea Constituţională 
şi art. 38 alin. (1) lit. g) din Codul Jurisdicţiei Constituţionale abilitează 
deputatul în Parlament cu dreptul de a sesiza Curtea Constituţională. 


37. Curtea observă că aspectele abordate de către autorii sesizării nu au 
constituit anterior obiect de interpretare în faţa instanţei de contenci- 
os constituțional. 


38. Curtea apreciază că sesizarea nu poate fi respinsă ca inadmisibilă 
şi nu există un alt temei de sistare a procesului în conformitate cu pre- 
vederile articolului 60 din Codul jurisdicției constituţionale. Curtea 
reţine că a fost sesizată legal și este competentă să hotărască asupra in- 
terpretării articolului 13 alin. (1) din Constituţie în coroborare cu Pre- 
ambulul Constituţiei şi Declaraţia de Independenţă a Republicii Mol- 
dova. Prin urmare, Curtea va examina în continuare fondul sesizării. 


39. În conformitate cu articolul 6 alin.(2) din Codul jurisdicției con- 
stituționale, Curtea Constituţională îşi stabilește singură limitele de 
competenţă. 


40. Problema supusă Curţii spre soluţionare impune analiza a două 
chestiuni, care sunt interdependente. Având în vedere faptul că veri- 
ficarea corelaţiei dintre Declaraţia de Independenţă a Republicii Mol- 
dova şi Constituţia Republicii Moldova influențează raționamentul 
privind denumirea limbii de stat, Curtea va examina separat aceste 
chestiuni, unele aspecte urmând a fi abordate în comun. Astfel, Curtea 
va examina: a) corelaţia dintre Declaraţia de Independenţă a Republi- 
cii Moldova şi Constituţie; b) concurenţa dintre două acte fundamen- 
tale care vizează limba de stat. 


41. Pentru a elucida aspectele abordate în sesizare, Curtea va opera, 
în special, cu prevederile Preambulului și cele ale articolului 13 alin. 
(1) din Constituţie, precum și cu jurisprudența sa anterioară, utilizând 
toate metodele de interpretare juridică. 


B. FONDUL CAUZEI 


42. Curtea reține că prerogativa cu care a fost învestită prin articolul 
135 alin. (1) lit. b) din Constituţie presupune stabilirea sensului au- 

tentic și deplin al normelor constituționale, care poate fi realizată prin 
metodele de interpretare a textului (interpretare gramaticală), în baza 
contextului (interpretare sistematică), după scop (interpretare teleo- 
logică) şi în baza materialelor legislative şi a istoricului apariţiei legii 
(interpretare istorică). Pentru a determina sensul autentic, aceste me- 
tode nu se exclud, ci se completează reciproc. 


I. Corelaţia dintre Declaraţia de Independenţă și Constituţia Re- 
publicii Moldova 


1. Argumentele autorilor sesizării 


43. Autorii sesizării invocă prevederile Declaraţiei de Independenţă 
a Republicii Moldova, în care este utilizată sintagma „limba română” 
pentru desemnarea limbii de stat a Republicii Moldova. 


2. Argumentele autorităţilor şi Academiei de Științe a Moldovei 


44. În opinia scrisă prezentată, Preşedintele Republicii Moldova nu a 
comentat corelația dintre Declaraţia de Independenţă și Constituţie. 
În același timp, Președintele Republicii Moldova a lăsat la discreția 
Curţii Constituţionale necesitatea interpretării articolului 13 din Con- 
stituţie. 


45. Academia de Științe a Moldovei consideră că în Declaraţia de Inde- 
pendenţă a Republicii Moldova organul legislativ suprem a recunoscut 
că denumirea oficială a limbii vorbite pe teritoriul Republicii Moldova 
este limba română. 


46. Parlamentul şi Guvernul nu şi-au prezentat opiniile scrise. 
3. Aprecierea Curţii 

3.1. Principii fundamentale 

3.1.1. Valoarea juridică a Declaraţiei de Independenţă 


47. Curtea reţine că, în baza Declaraţiei de Independenţă, Republica 
Moldova s-a constituit ca stat suveran și independent. Declaraţia de 
Independenţă constituie temelia politico-juridică a Republicii Mol- 
dova ca stat suveran, independent şi democratic. Este actul de naştere 

al Republicii Moldova. Anume în baza Declaraţiei de Independenţă, 
Republica Moldova a obţinut recunoașterea din partea altor state ale 
lumii, a fost acceptată la 31 ianuarie 1992 în cadrul Conferinţei pentru 
Securitate şi Cooperare în Europa, iar la 2 martie 1992 — în cadrul Or- 
ganizaţiei Naţiunilor Unite. 


48. În condiţiile în care Republica Moldova, ca stat independent şi 
suveran, nu avea încă o Constituţie, Declaraţia de Independenţă era 
singurul document care definea ordinea constituțională a Republicii 
Moldova, în baza căreia a fost constituit sistemul politic, economic și 
judiciar al Republicii Moldova. Astfel, până la adoptarea Constituţiei, 
Declaraţia de Independenţă a servit drept bază constituțională de dez- 
voltare a statului şi societății Republicii Moldova. 


49. Prin urmare, Declaraţia de Independenţă este un document poli- 
tico-juridic ce a consacrat crearea noului stat independent Republica 
Moldova, reprezentând „certificatul de naştere” al noului stat, și stabi- 
leşte temeliile, principiile și valorile fundamentale ale organizării stata- 
le a Republicii Moldova. 


50. În afară de a fi „certificatul de naştere” al noului stat independent, 
Declaraţia de Independenţă rămâne a fi cea mai succintă afirmaţie a 
idealurilor constituționale ale Republicii Moldova. În contextul istoric 
al ţării, acest document juridic a proclamat valorile constituţiona- 
le ale noului stat independent, din care derivă legitimitatea pute- 
rii celor care guvernează Republica Moldova. 


3.1.2. Rolul funcțional al Preambulului Constituţiei: valoarea juridică in- 
terpretativă şi substanțială 


51. Curtea reamintește că în Hotărârea nr. 4 din 22 aprilie 2013 a sta- 
tuat următoarele: 


„59. Preambulul, aflat la originea textului constituțional, este acea par- 
te a Constituţiei ce reflectă exact spiritul Legii Supreme. Astfel, Pream- 
bulul expune anumite clauze constituţionale cu caracter imperativ, 
ce pot servi drept surse independente pentru normele care nu sunt 
neapărat reflectate expres în textul Constituţiei.” 


52. Curtea reiterează că Preambulul Constituţiei vizează Constituţia în 
integralitatea sa, are un rol-cheie în înţelegerea și aplicarea textului 

Constituţiei și poate fi invocat ca izvor de drept (a se vedea Hotărâ- 
rea nr.4 din 22 aprilie 2013, §§ 56, 58). 


53. În aceeași Hotărâre, Curtea a statuat, cu valoare de principiu, ur- 
mătoarele: 
„Orice interpretare a Constituţiei urmează să fie operată pornind de la obiecti- 


vele originare ale Constituţiei, care sunt prevăzute în Preambul şi din care derivă 
textul Constituţiei în sine. ... [Atunci când există mai multe interpretări, op- 

ţiunea conformă Preambulului prevalează” ($ 59) 


3.2. Practica altor state 


54. De regulă, constituţiile se deschid cu un preambul, iar în funcţie de 
criteriul conţinutului lor, acestea sunt foarte diferite. 


55. Un număr tot mai mare de state au recunoscut expres valoarea 
juridică a preambulului, acesta nemaifiind tratat ca o simplă prefaţă, 
ci ca un dispozitiv special al Constituţiei (Germania, Franța, Irlanda, 
Estonia, Letonia, Macedonia, Bosnia și Herzegovina, Ucraina, Turcia, 
India etc.). 


56. Comisia Europeană pentru Democraţie prin Drept a Consiliului 
Europei (Comisia de la Veneţia), în ceea ce priveşte importanţa pre- 
ambulului Constituţiei, a concluzionat explicit că: 

„[P]reambulurile au în primul rând un scop politic și reprezintă declaraţii poli- 


tice menite să sublinieze importanţa legii fundamentale, principiile sale, valorile 
şi garanţiile, pentru statul respectiv şi poporul său. Pe cale de consecinţă, ele ar 


Constituţie a Ungariei, CDL-AD(2011)016, $ 31). 


57. În acelaşi sens, Curtea Europeană a Drepturilor Omului consideră 
că principiile menţionate în preambulul Convenţiei se referă la Con- 
venţie în ansamblu (a se vedea, inter alia, Hotărârile CEDO Engel și al- 
tiiv. Olanda din 8 iunie 1976, Klass și alții v. Germania din 6 septembrie 
1978, Malone v. Regatul Unit din 2 august 1984 etc.). 


58. Valoarea interpretativă a preambulului este adânc înrădăcinată în 
statele cu sistem de drept comun (common law), preambulul Consti- 
tuţiei întruchipând un cadru orientativ pentru interpretarea constitu- 
ţională. 

59. Atunci când există mai multe interpretări, instanţele preferă op- 
ţiunea în consonanţă cu preambulul. De exemplu, secțiunea 39 a 
Constituţiei Africii de Sud dispune că, la interpretarea Bill of Rights, 
instanţele de judecată „trebuie să promoveze valorile pe care se fun- 
damentează o societate deschisă și democratică, bazată pe demnitatea 
umană, egalitate și libertate”, cuvinte care apar în preambulul Consti- 
tuţiei. Articolul 39 din Constituţie nu face referință expresă la pream- 
bulul Constituţiei. Totuși, Curtea Constituţională a Africii de Sud a 
confirmat statutul de ghid al preambulului Constituţiei pentru interpreta- 
rea Bill of Rights. În mod similar, în Irlanda, curţile au invocat pream- 
bulul la interpretarea Constituţiei irlandeze, acesta fiind un instrument 
folosit pentru înţelegerea spiritului acesteia. 


60. Utilizarea preambulului ca instrument de interpretare a constituți- 
ilor este comună și statelor sistemului de drept continental. În Estonia, 
Preambulul, prin care poporul estonian se angajează să „garanteze păs- 
trarea naţiunii estoniene și a culturii sale de-a lungul veacurilor”, a fost 
folosit de către Curtea Supremă de Justiţie (autoritate de jurisdicție 
constituțională) pentru a confirma constituționalitatea unui act care 
impunea cunoașterea adecvată a limbii estoniene ca o condiţie de eli- 
gibilitate în cadrul unui consiliu al administraţiei locale. Curtea a sta- 
tuat, în privinţa cunoaşterii limbii estoniene — limba oficială a statului, 
că aceasta este o cerinţă legitimă în lumina Preambulului Constituţiei 
(EST-1998-3-007, 1998, CODICES). 


61. În Macedonia, Curtea Supremă de Justiţie a admis restricţiile pri- 
vind libertatea de asociere politică, pentru că unele activități au fost 
percepute ca fiind contrare Preambulului Constituţiei. Aceasta a con- 
siderat că o organizaţie politică care neagă deschis dreptul macedone- 
nilor la autodeterminare este interzisă legal (MKD-2001-1-004, 2001, 
CODICES, Hotărâre anterioară modificării Preambulului în 2001). În 
Ucraina, Curtea Supremă de Justiţie a invocat Preambulul pentru a de- 
clara constituționalitatea impunerii utilizării limbii ucrainene de către 
agenţiile guvernamentale centrale și locale (UKR-2000-1-002, 2000, 
CODICES). 


62. Un exemplu privind rolul preambulului pentru interpretare vine 
din Germania. La 30 iunie 2009, Curtea Constituţională germană a 
decis că, în principiu, nu există incompatibilitate între Grundgesetz-ul 

(Legea Fundamentală) german și Tratatul de la Lisabona şi a pus, ast- 
fel, bazele pentru finalizarea procesului de ratificare (BVerfG, 2 BvE 
2/08, 30 iunie 2009). Tratatul acordă Uniunii Europene (UE) compe- 
tențe în materie de politică externă și de securitate. Problema ridicată 
era dacă tratatul încalcă ordinea constituțională germană într-un mod 
care ar necesita un amendament constituțional. Curtea a considerat că 
tratatul nu încalcă suveranitatea germană, deși ratificarea sa necesită 
anumite procese legislative. 


63. Curtea Constituțională germană a invocat articolul 23 alin. (1) din 
Legea Fundamentală, precum și Preambulul, care prevede intenţia 
de „a servi păcii în lume ca parte egală într-o Europă unită”. În lu- 
mina acestor prevederi, Curtea a dedus voinţa poporului german de 
a fi parte din UE. Curtea a menţionat că Preambulul accentuează „nu 
doar baza morală a autodeterminării responsabile, ci şi dorința de a servi 
păcii în lume ca partener egal al unei Europe unite”. Curtea a observat 
că Germania rupe cu „machiavelismul politic și cu conceptul rigid 
de suveranitate” și încearcă să realizeze „o Europă unită, ceea ce 
decurge din articolul 23.1 din Legea fundamentală și din Pream- 
bul”. Prin urmare, Curtea Constituţională a statuat că realizarea „inte- 
grării europene şi a ordinii paşnice internaţionale” este voinţa poporului 
german exprimată în Preambulul Constituţiei. 


64. Preambulurile pot fi, de asemenea, clauze constituţionale de tri- 
mitere (conective), obligatorii din punct de vedere juridic, şi care pot 
servi ca surse independente de drepturi și obligaţii. 


65. Un exemplu în acest sens îl reprezintă Franţa. Consiliul de Stat fran- 
cez s-a pronunţat în 1947 pentru prima dată în mod expres în privința 
valorii juridice a preambulului. Astfel, cu ocazia unei cauze referitoare 
la dreptul la grevă, Consiliul de Stat a recunoscut pe deplin valoarea 
juridică a Preambulului Constituţiei din 1946 (CE., 18.04.1947, Jarri- 
gion). Printr-o hotărâre novatoare, Consiliul de Stat şi-a întemeiat con- 
cluziile pe „drepturile și libertăţile garantate de Preambulul Constituţiei”. 


66. În 1960, confruntând un act administrativ cu o normă din Pream- 
bulul noii Constituţii din 1958, Consiliul de Stat francez și-a confirmat 
linia jurisprudenţială, stabilită în 1947, sub imperiul Constituţiei din 
1946. Astfel, confruntând diverse articole din Codul Penal cu articolul 

8 al Declaraţiei din 1789, la care face trimitere Preambulul Constitu- 
ţiei din 1958, Consiliul de Stat francez a emis una din hotărârile sale 
majore prin care a statuat valoarea juridică normativă a preambulului 
Constituţiei din 1958, chiar dacă textul constituţional nu face referin- 
tă expresă la preambul, punând astfel capăt controverselor existente la 
acest subiect (CE, sect., 12/02/1960, Soc. Eky). 


67. Această soluţie a fost susținută ulterior şi de către Consiliul Con- 
stituțional, care a adoptat aceeași poziţie în 1971 cu ocazia unei decizii 
fundamentale privind libertatea de asociere (44-71 DC). 


68. Preambulul Constituţiei Republicii a V-a (1958) afirmă că poporul 
francez „își proclamă ataşamentul față de drepturile omului și principiile 
suveranității naționale definite de Declarația din 1789, confirmate şi com- 
pletate de Preambulul Constituţiei din 1946”. Părinţii fondatori ai Re- 
publicii a V-a nu au inclus textul Declaraţiei din 1789 în Constituţie. 
Preambulul Constituţiei din 1958 nu s-a bucurat inițial de forță juri- 
dică obligatorie, nefiind nici măcar considerat drept parte integrantă a 
Constituţiei. 


69. Abia la 16 iulie 1971, Consiliul Constituţional a recunoscut carac- 
terul obligatoriu al preambulului ca o sursă juridică independentă a 
drepturilor omului. Pentru prima dată, Consiliul a declarat necon- 
stituțional un act adoptat de către Parlamentul francez, conside- 
rând că acesta încălca libertatea de asociere, unul dintre „princi- 
piile fundamentale recunoscute de legile Republicii” (decizia din 16 
iulie 1971, zisă „Libertatea de asociere”, 44-71 DC). Aceste principii 
fundamentale nu au fost menţionate în Constituţia din 1958, ci în 
Preambulul Constituţiei din 1946. 


70. În deciziile ulterioare, Consiliul Constituţional francez a conside- 
rat că Preambulul Constituţiei din 1946 se bucură de forţă juridică şi 
constituie o sursă independentă de drepturi, deși, în momentul în 
care a fost elaborat, preambulul Constituţiei din 1946 era perceput ca 
neavând forță juridică. Astfel, Consiliul Constituţional francez a acor- 
dat efectiv Preambulului Constituţiei din 1946 un statut mai mare de- 
cât a beneficiat acesta anterior. 


71. Astfel, prin Decizia din 1971, Consiliul Constituţional francez a 
aplicat o metodă de interpretare juridică în conformitate cu care Pre- 

ambulului din 1946, Declaraţiei din 1789 şi principiilor fundamentale 
ale Republicii le-au fost acordate statutul juridic constituțional ex post 
facto. 


72. Constatând că Preambulul Constituţiei celei de-a V-a Republici 
(1958) face trimitere atât la Declaraţia franceză a drepturilor omului 
şi cetățeanului din 26 august 1789, cât și la Preambulul celei de-a IV-a 
Republici (1946), Consiliul Constituţional francez a statuat, pe cale ju- 
risprudențială, că, deşi în cuprinsul Constituţiei nu au fost încorporate, 
în mod expres, norme referitoare la drepturile omului, simpla referire la 
acestea în cuprinsul preambulului face ca problematica drepturilor omu- 
lui să fie considerată ca parte a normei constituționale, formând astfel un 
„bloc de constituționalitate”. 


73. O jurisprudenţă constantă a Consiliului Constituţional francez a 
consacrat valoarea de normă constituţională a Declaraţiei dreptu- 
rilor omului și cetățeanului din 1789, aceasta din urmă servind 
drept normă de referință pentru controlul de constituţionalitate 
în materia drepturilor omului (Consiliul Constituţional, 73-51 DC, 
27 decembrie 1973; 74-54 DC, 15 ianuarie 1975; 99-416 DC, 23 iulie 
1999; 89-254 DC, 4 iulie 1989; 89-265 DC, 9 ianuarie 1990). 


74. Prin reforma constituţională din 2005, în urma unui referendum, 
în Preambulul Constituţiei Franţei din 1958 a fost inclusă şi Carta me- 
diului înconjurător. Aceasta este singura referință din Preambulul 
Constituţiei din 1958 inserată prin referendum constituţional. În 
rest, toate celelalte texte au fost incluse în blocul de constituţiona- 
litate exclusiv pe cale jurisprudenţială, prin deciziile Consiliului 
Constituţional. 


75. Astfel, de principiu, din „blocul de constituţionalitate” fac parte 
Constituţia Franţei, precum şi documentele citate mai sus, şi princi- 
piile constituționale, indiferent dacă acestea fac parte sau nu din 
Constituţie, însă la care se face referire în Preambulul Constituţi- 
ei („principiile politice, economice și sociale necesare pentru timpuri- 
le noastre, principiile fundamentale recunoscute de legile Republicii, 
principiile şi obiectivele cu valoare constituțională”). 


76. În aceeaşi ordine de idei, în Germania, jurisdicția constituțională 
are în vedere nu doar textul Legii fundamentale, ci şi principiile con- 

stituționale, indiferent dacă acestea fac parte sau nu din Legea 
fundamentală. În acest sens, inter alia, Curtea Constituţională Fede- 
rală a menţionat: 

„Legea fundamentală a poporului german, în contextul dezvoltării internaţio- 
nale care s-a produs, în special din momentul instituirii Organizaţiei Naţiunilor 


Unite, se bazează pe fundamente universale care nu pot fi modificate printr-o 
lege pozitivă” (Hotărârea 2 BvE 2/08 din 30 iunie 2009, § 218). 


77. Urmând aceeași logică, Curtea Constituţională din Ungaria a dez- 
voltat teoria „Constituţiei invizibile”, prin care a decis că poate interpre- 
ta şi aplica nu doar prevederile Constituţiei, ci şi orice alte principii 
de drept care au o valoare constituțională, inclusiv valorile dedu- 
se prin referire la „constituţiile moderne” (cauzele 8/1990, 15/1991, 
57/1991, 19/1992, 22/1992, 58/2001 etc.). „Constituţia invizibilă” 
cuprinde toate principiile fundamentale care sunt necesare pentru a 
înţelege constituția scrisă și formează un corp coerent de drept con- 
stituțional. 


3.3. Aplicarea principiilor enunțate în prezenta cauză 


78. Constituţia, ca lege fundamentală care stabilește principiile pe baza 
cărora se organizează statul și societatea, este un document cu semni- 
ficaţie specifică nu doar în plan juridic, ci şi în context politico-istoric. 


79. Preambulul Constituţiei nu reprezintă simple enunțuri legale. Mo- 
tivele pentru scrierea preambulului, procesul de construcție şi funcţiile 
lui sociologice sunt diferite. Scopul preambulului nu este doar de a 
garanta drepturi sau furniza argumente juridice, ci şi de a stabili 
valorile fundamentale ale societăţii (credința constituțională). 


80. Constituţia din 1994 enumeră valorile constituționale în Pream- 
bulul său: aspirațiile seculare ale poporului de a trăi într-o ţară suvera- 
nă, exprimate prin proclamarea independenţei Republicii Moldova; 
continuitatea statalității poporului moldovenesc în contextul istoric şi 
etnic al devenirii lui ca naţiune; satisfacerea intereselor cetăţenilor de 
altă origine etnică, care împreună cu moldovenii constituie poporul 
Republicii Moldova; statul de drept, pacea civică, democraţia, dem- 
nitatea omului, drepturile şi libertăţile lui, libera dezvoltare a perso- 
nalității umane, dreptatea şi pluralismul politic; responsabilitatea şi 

obligaţiile față de generaţiile precedente, actuale și viitoare; devota- 
mentul față de valorile general-umane, dorința de a trăi în pace și bună 
înțelegere cu toate popoarele lumii, conform principiilor şi normelor 
unanim recunoscute ale dreptului internațional. 


81. Aceasta înseamnă că instanța constituțională este obligată să țină 
cont de aceste valori constituționale şi să le interpreteze având în ve- 
dere: a) aspiraţiile [...] exprimate prin proclamarea independenţei Repu- 
blicii Moldova; b) contextul istoric și etnic al devenirii |poporu]lui ca 
naţiune. 


82. Prevederea „ aspiraţiile [...] exprimate prin proclamarea independen- 
tei” din Preambulul Constituţiei face trimitere directă la actul prin care 
independenţa a fost proclamată — Declaraţia de Independenţă a Re- 
publicii Moldova. Acesta este actul juridic prin care independența 
Republicii Moldova a fost exprimată și în care sunt reflectate aspi- 
rațiile care au însoţit acest proces. Astfel, acest text al Preambulului 
Constituţiei reprezintă o clauză constituțională de trimitere. 


83. Analizând valoarea juridică a Declaraţiei de Independenţă, Curtea 
va ţine cont de natura și conținutul său, și nu de denumirea de „lege” 
(Legea nr. 691 din 27.08.1991). Declaraţia de Independenţă nu poate 
fi calificată ca fiind o lege organică. De altfel, o asemenea clasificare nici 
nu exista în ordinea juridică existentă la momentul adoptării. Faptul că 
acest act juridic are o conotaţie diferită de legea organică este dat și de 
folosirea verbului „decretează”, pentru a imprima solemnitate, impro- 
priu legilor organice, precum și de faptul că Declaraţia de Independen- 
tă a fost rostită și încuviinţată întâi de Marea Adunare Naţională și apoi 

confirmată de Parlament (ambele reprezentând „puterea constitutivă 


într-o „haină juridică”. 

84. „Aprobarea” prin „lege” a Declarației de Independență s-a fă- 
cut anume pentru a-i atribui forța juridică a unui act oficial adop- 
tat de o autoritate recunoscută a statului, fapt necesar pentru a 
obține recunoaşterea internațională. 


85. Declarația de Independență, care consacră constituirea noului 
stat independent Republica Moldova, stabileşte temeliile, princi- 
piile şi valorile fundamentale ale organizării statale a Republicii 
Moldova. 

86. În nici un alt loc nu este atât de clar reflectată înţelegerea con- 
stituțională a părinţilor fondatori și crezul naţional, decât în De- 
claraţia de Independenţă. Anume Declaraţia de Independenţă, re- 
flectând deciziile politice fundamentale, este conștiința națională 
şi defineşte „identitatea constituţională” a Republicii Moldova. 
Astfel, în enumerarea din Declaraţia de Independenţă sunt incluse ele- 
mentele care au fost considerate esenţiale în definirea identităţii con- 
stituționale a noului stat și a populaţiei acestuia: aspiraţiile de libertate, 
independenţă şi unitate naţională, identitatea lingvistică, democratiza- 
rea, statul de drept, economia de piață, istoria, normele de morală şi de 
drept internaţional, orientarea geopolitică europeană, asigurarea drepturi- 
lor sociale, economice, culturale și a libertăților politice tuturor cetățenilor 
Republicii Moldova, inclusiv persoanelor aparținând grupurilor naționale, 
etnice, lingvistice și religioase. 


87. În această ordine de idei, prin referința din Preambulul Constitu- 
tiei, Declaraţia de Independenţă are, în mod incontestabil, valoare de 
text constituțional. Chiar dacă o asemenea referință lipsea în Pream- 
bulul Constituţiei, Declaraţia de Independenţă a Republicii Moldova 
oricum, prin natura sa, ar avea valoare de text constituțional, deoa- 
rece reprezintă expresia majoră a voinţei poporului de a construi 
şi trăi într-un stat liber și independent, voință care predetermină 
necesitatea adoptării Constituţiei şi îl leagă pe constituant de ide- 
alurile, principiile și valorile Declaraţiei (a se vedea, mutatis mutan- 
dis, statuările Curţii Constituţionale a Germaniei, menţionate la $ 102 


infra). 

88. Curtea reține că Declaraţia de Independenţă constituie fundamen- 
tul juridic și politic primar al Constituţiei. Astfel, nici o prevedere a 
Constituţiei, reflectată în textul Declaraţiei de Independenţă, nu poate 
încălca limitele (prevederile) Declaraţiei. 


89. Mai mult, fiind actul fondator al statului Republica Moldova, De- 
clarația de Independenţă este un document juridic care nu poate fi su- 
pus nici unui fel de modificări și/sau completări. Astfel, Declaraţia de 
Independenţă beneficiază de statutul de „clauză de eternitate”, deoare- 
ce definește identitatea constituțională a sistemului politic, principiile 
căreia nu pot fi schimbate fără a distruge această identitate. 

90. Din acest considerent, Curtea reține că Declaraţia de Independen- 
tă este elementul originar, intangibil și imuabil al blocului de con- 
stituționalitate. 


91. Prin Preambulul Constituţiei, Declaraţia de Independenţă vizează 
Constituţia în integralitatea sa, având un rol-cheie în elaborarea, în- 
ţelegerea și aplicarea textului Constituţiei și vocaţia de a fi invocat 
ca izvor de drept (a se vedea, mutatis mutandis, Hotărârea nr.4 din 22 
aprilie 2013, §§ 56, 58, 59). Prin urmare, orice control de constituţi- 
onalitate sau orice interpretare urmează a avea în vedere nu doar 
textul Constituţiei, ci şi principiile constituționale din blocul de 
constituţionalitate. 


II. Concurența între două acte fundamentale care vizează limba 
de stat 


1. Argumentele autorilor sesizării 


92. Autorii sesizării consideră că sintagma „limba moldovenească, 
funcționând pe baza grafiei latine” poate fi echivalată semantic cu sin- 
tagma „limba română”, deoarece numai aceasta din urmă este în exclu- 
sivitate valabilă din punct de vedere ştiinţific. 


93. Potrivit autorilor sesizării, acest fapt este demonstrat prin cercetă- 
rile lingvistice contemporane şi aplicat fără excepţii în realitățile edu- 
caţionale și ştiinţifice din Republica Moldova. 


2. Argumentele autorităților și ale Academiei de Ştiinţe a Moldo- 
vei 


94. În opinia scrisă a Preşedintelui Republicii Moldova se menționează 
că denumirea științifică a limbii de stat în Republica Moldova este un 
lucru cert, aceasta continuând să fie o problemă de ordin politic. 


95. În viziunea Președintelui Republicii Moldova, națiunea română 
este organizată în două state românești: România şi Republica Mol- 
dova. În cazul Republicii Moldova, sunt culese roadele unei ideologii 
perfide, diseminate pe parcursul a zeci de ani, care se bazează pe con- 
ceptul „existenţei a două naţiuni, a două limbi, a două istorii diferite”. 

96. Preşedintele Republicii Moldova consideră că problema denumirii 
limbii oficiale a statului, determinată de problema identității lingvis- 
tice a naţiunii titulare, a generat o profundă scindare a populaţiei Re- 
publicii Moldova. Republica Moldova trebuie să-şi rezolve neîntârziat 
problemele lingvistice, denumirea oficială a limbii de stat urmând să 
fie determinată doar prin prisma adevărului ştiinţific, fără imixtiunea 
politicului. 


97. Potrivit Academiei de Ştiinţe a Moldovei, limba de stat (oficială) a 
Republicii Moldova este limba română, iar sintagma „limba moldove- 
nească, funcționând pe baza grafiei latine” din articolul 13 alin. (1) din 
Constituţie poate fi echivalată semantic cu limba română. În acelaşi 
timp, Academia menţionează necesitatea funcționării limbii de stat a 
Republicii Moldova pe baza normelor ortografice ale limbii române. 


3. Aprecierea Curţii 
3.1. Principii fundamentale 


98. În interiorul ordinii constituţionale a fiecărui stat, anumite norme 
au (implicit și explicit) valoare de principiu care ghidează, de o ma- 
nieră transversală, interpretarea tuturor prevederilor constituționale, 
constituind „nucleul constituțional”. Această ierarhizare este, de regu- 
lă, evidentă în contextul discuţiilor asupra amendamentelor constitu- 
tionale, dar are consecinţe directe și asupra problemelor de aplicare și 
interpretare a Constituţiei. 


3.2. Practica altor state 

99. Conceptul de „structura de bază” imuabilă a Constituției apare în 
multe constituţii. Articolul 89 alineatul (5) din Constituţia franceză 
interzice un amendament constituțional care ar încălca forma republi- 
cană de guvernământ a Franţei; articolul 79 alineatul (3) din Legea 
fundamentală germană interzice un amendament constituțional care 
încalcă demnitatea umană sau natura Germaniei ca republică, demo- 
craţie şi stat federal social; articolul 4 din Constituţia turcă interzice 
un amendament constituțional cu privire la Republică, caracterul 
democratic, secular și social al Turciei. În timp ce structura de bază a 
Constituţiei, în aceste cazuri, nu apare într-un preambul formal, aceas- 

tă „structură de bază” este tratată ca o formă de preambul substanțial. 

100. Această ierarhizare este constatată și de Comisia de la Veneţia: 


„Există constituţii care declară că anumite părți — adică anumite dispoziții sau 
principii — sunt imuabile sau intangibile” (a se vedea în acest sens Raportul Co- 
misiei de la Veneţia privind revizuirea Constituţiei, CDL-AD(2010)001, adoptat 
în cadrul celei de-a 81-a Ședinţe plenare, 11-12 decembrie 2009, §§ 206-237). 


101. Aceste principii protejate se referă, în general, în practica statelor, 
la forma de guvernământ, organizarea statului, suveranitate, integritate 
teritorială, anumite drepturi şi libertăți fundamentale (a se vedea în 
acest sens Raportul Comisiei de la Veneţia privind revizuirea Constituţiei, 
CDL-AD(2010)001, adoptat în cadrul celei de-a 81-a Şedinţe plenare, 
11-12 decembrie 2009, §§ 206-237). 


102. Spre exemplu, Curtea Constituţională din Germania a afirmat 
încă în 1951 [I. BvervGE 14 (1951), cauza Sudweststaat; reiterată în 
3 BVerfGE 225, 230-236 (1953), 30 BVerfGE 1, 33-47 (1970)] că 
„există principii constituţionale care sunt în aşa măsură expresia unui 
drept preexistent Constituţiei încât îl leagă chiar pe constituant, şi 
celelalte dispoziţii constituționale care nu au dreptul la acest rang pot să 
fie nule datorită faptului că violează aceste principii” [I BvervGE, 14, 32 
(1951), numite „clauze de eternitate”. Astfel, Curtea Constituţională 
a Germaniei a statuat că o anumită prevedere constituțională, chiar 
dacă figurează în Constituţie de la origine sau a fost introdusă cu 
ocazia unei revizuiri constituţionale, poate fi considerată necon- 
stituțională dacă este contrară „principiilor superioare și decizii- 
lor fundamentale”. 


103. Cu ocazia unei cauze zise Partidul comunist [5 BVerfGE 85, 
(1956)], raționamentul Curţii s-a fundamentat pe faptul că Legea 
Fundamentală conţine, explicit sau implicit, o ierarhie a prevederilor, 
în care prevederile care ocupă un rang inferior trebuie să dea naştere 
la o verificare a conformităţii lor cu principiile care ocupă un rang su- 
perior. 


104. De asemenea, Curtea Constituţională a Austriei a enunțat urmă- 
torul principiu de interpretare: norma constituțională trebuie inter- 
pretată în conformitate cu principiile fundamentale ale Constituţiei; 
în caz de conflict, are precădere norma conformă cu principiile 
fundamentale (VfSlg. 11500/1987). 

105. Există peste o sută de cazuri în care Curtea Supremă a Statelor Uni- 
te ale Americii menționează Declaraţia de Independenţă. În cauza Cot- 
ting v. Godard, 183 U.S.79 (1901), Curtea Supremă a SUA a statuat: 

„În timp ce astfel de declaraţie de principii nu poate avea putere de lege orga- 
nică sau să fie pusă la baza unei decizii judiciare cu privire la limitele dreptului 
şi a îndatoririi, şi în timp ce în toate cazurile trebuie să se facă referință la legea 
organică a naţiunii pentru astfel de limite, aceasta din urmă [legea organică] 
însă este doar corpul şi litera gândului și spiritului celei dintâi [Declaraţiei de 
Independenţă], și este întotdeauna prudent să se citească litera Constituţiei 
în spiritul Declaraţiei de Independenţă. Instanţele judecătorești nu au altă 
îndatorire mai imperativă decât punerea în aplicare a dispoziţiilor constituţio- 
nale menite să asigure egalitatea de drepturi, care este fundamentul guvernării 
libere” 


3.3. Aplicarea principiilor enunțate în prezenta cauză 


106. Curtea reține că, potrivit articolului 13 alin. (1) din Constitu- 
ţie, limba de stat a Republicii Moldova este „limba moldovenească, 
funcţionând pe baza grafiei latine”. 


107. Pe de altă parte, Declaraţia de Independenţă operează cu terme- 
nul de „limba română” ca limbă de stat a statului nou creat Republica 
Moldova. 


108. Prin urmare, referinţa la „limba română” ca limba de stat este o 
situație de fapt constatată în însuși textul Declaraţiei de Independen- 
tă, care este actul fondator al statului Republica Moldova. Indiferent 
de glotonimele utilizate în legislația de până la proclamarea indepen- 
denței, Declaraţia de Independenţă a operat o distincţie clară optând 
expres pentru termenul de „limba română”. 


109. În acest context, Curtea reamintește că în Hotărârea nr. 17 din 12 
iulie 2010 a menţionat: 
„3. Curtea nu va da apreciere politică şi istorică evenimentelor din istoria statu- 


lui Republica Moldova [...]. Curtea se va pronunța doar asupra problemelor de 
drept invocate în sesizare [...]. 


110. Urmând același raționament, Curtea reține că nu e în poziţia de a 
da o apreciere ştiinţifică denumirii limbii de stat, precum şi unicității 
limbii, aceasta fiind resortul mediului academic, și nu al mediului po- 
litic sau juridic. 

111. Constatând contradicţia existentă între textul Declaraţiei de In- 
dependenţă și textul articolului 13 alin. (1) din Constituţie, Curtea re- 
ţine că nu se află în poziţia de a anula o normă a Constituţiei, revizuirea 
Constituţiei fiind apanajul Parlamentului. 


112. Pentru a soluţiona conflictul juridic dintre formularea articolu- 
lui 13 din Constituţie — „limba moldovenească, funcționând pe baza 
grafiei latine” — și formularea din Declaraţia de Independenţă - „limba 
română”, Curtea se va raporta la ierarhia normelor juridice şi, prin ur- 
mare, la relaţia de validitate între ele. 


113. Curtea reţine că, în cazul existenţei unei ierarhii între două nor- 
me, validitatea normei inferioare decurge din norma de rang superior, 
norma inferioară nefiind valabilă dacă nu e conformă normei superioa- 
re. Astfel, în cazul existenţei unui conflict între două norme, dacă aces- 
tea sunt de rang diferit în ierarhie, norma inferioară contrară normei 
superioare va fi invalidată. Dimpotrivă, dacă normele au același rang, 
Curtea urmează să le concilieze prin interpretare (a se vedea, în același 
sens, practica Curţii Constituţionale Federale a Germaniei, BVeerfGE 


39, 1). 


114. Având în vedere constatările de la paragraful 87 supra privind va- 
loarea constituțională a textului Declarației de Independență ca parte a 
blocului de constituționalitate, cele două norme au același rang, Con- 
stituția transpunând și garantând valorile consacrate prin Declarația de 
Independenţă. Astfel, fiind pusă în ipostaza de a soluţiona conflictul 
dintre două norme cu același rang, Curtea urmează să le concilieze 
prin interpretare. 


115. Curtea reţine că, pornind de la natura juridică a Declaraţiei de 
Independenţă (a se vedea §§ 88-90), regula lex posteriori derogat pri- 
ori este inaplicabilă în prezenta cauză. Dacă ar fi să se raționeze per a 
contrario şi să se accepte că anumite prevederi conţinute în Declaraţia 
de Independenţă ar fi contrare Constituţiei, ar urma să fie declarată 
neconstituțională însăși Declaraţia de Independenţă, ceea ce este un 
nonsens. 


116. Ţinând cont de constatările de la paragrafele 88 şi 91 supra pri- 
vind valoarea interpretativă constituțională a Declaraţiei de Indepen- 
denţă, pentru interpretarea celor două texte Curtea se va fundamenta 

pe raţiunea părinţilor fondatori ai statului, exprimată în Declaraţia de 
Independenţă (ratio legis). 


117. În acest context, Curtea reține că fiecare ordine politică își are un 
„an zero” al ei, de unde ia naștere sistemul său valoric și legal. Pentru 
sistemul valoric, legal și politic existent la ora actuală în Republica Mol- 
dova, „anul zero” a fost anul 1991, când în frontierele fostei R.S.S.M. 
a fost creat statul Republica Moldova. Actul care atestă crearea Repu- 
blicii Moldova - Declaraţia de Independenţă — conţine tezele esenţiale 
ale sistemului valoric și legal pe care își are fundamentul statul moldo- 
venesc, enumerând și „elementele de identificare” ale acestuia: limba 
de stat, drapelul de stat, stema de stat, denumirea oficială a statului. 


118. Valoarea de principiu a Declaraţiei de Independenţă derivă din 
consensul popular general care a legitimat-o și din conţinutul său de- 
finitoriu pentru noul stat. Aceasta îi conferă Declaraţiei de Indepen- 
denţă, în ordinea constituțională din Republica Moldova, o funcţie 
transversală („valoare unificatoare” în limbajul Comisiei de la Veneţia, 
menţionată la § 56 supra) prin raportare la celelalte prevederi constitu- 
tionale (într-un mod similar cu principiile generale referitoare la statul 
de drept, drepturile și libertăţile fundamentale, dreptatea și pluralis- 
mul politic etc.), ea fiind nucleul blocului de constituționalitate. 


119. Limba română ca limbă de stat” şi „reintroducerea alfabetului latin” 
sunt primele incluse în enumerarea din Declaraţia de Independență 
a „elementelor de identificare” ale statului (a se vedea § 117 supra), 
rezultând, în mod evident, că aceste elemente au fost considerate esen- 
ţiale în definirea identităţii constituționale a noului stat şi a populaţiei 
acestuia, fiind puse alături, de exemplu, de drapelul, stema și denumi- 
rea oficială a statului, având un rol cheie în sistemul valoric creat 
prin proclamarea independenţei Republicii Moldova. 


120. Din interpretarea istorico-teleologică a Preambulului Constituţi- 
ei, Curtea reţine că Declaraţia de Independenţă a stat la baza adoptării 
Constituţiei în 1994. De altfel, toate schimbările politice au fost rezul- 
tatul luptei pentru eliberare națională, pentru libertate, independență 
şi unitate naţională. Elementul cheie al procesului de emancipare naţi- 
onală l-a constituit lupta pentru limba română și pentru alfabetul latin. 
Redobândirea dreptului la denumirea limbii și la alfabetul latin și-a gă- 

sit consacrarea în Declaraţia de Independenţă, care este un act imuabil, 
anume pentru a pune la adăpost aceste valori naționale identitare, de 
care depinde salvarea naţiunii de la asimilare și dispariţie. 


121. Din perspectiva principiului democraţiei, violarea identităţii con- 
stituționale, codificate în Declaraţia de Independenţă, reprezintă, în 
același timp, o atentare la puterea de constituire a poporului. În acest 
sens, puterea constitutivă nu a acordat reprezentanţilor și organelor 
poporului dreptul de a decide soarta identității constituţiei (a se vedea, 
mutatis mutandis, Hotărârea Curţii Constituţionale Federale a Germa- 
niei, BvE 2/08 din 30 iunie 2009). Nici unui organ constituțional nu i 
s-a atribuit competenţa de a modifica principiile constituţionale esen- 
tiale conţinute în Preambulul Constituţiei şi în Declaraţia de Indepen- 
denţă. Acestea nu pot fi supuse votului politic sau popular. 


122. Prin urmare, în aplicarea principiilor enunțate în Hotărârea nr. 4 
din 22 aprilie 2013 (§§ 56, 58, 59), orice interpretare a Constituţiei 
urmează să fie operată pornind de la obiectivele originare ale Consti- 
tuţiei, care sunt prevăzute în Preambul şi, implicit, în Declaraţia de In- 
dependenţă, și din care derivă textul Constituţiei în sine. Astfel, atunci 
când există mai multe interpretări, opţiunea conformă Preambu- 
lului și, implicit, Declaraţiei de Independenţă, prevalează. 


123. Prin urmare, niciun act juridic, indiferent de forţa acestuia, 
inclusiv Legea Fundamentală, nu poate veni în contradicţie cu 
textul Declaraţiei de Independenţă. Atât timp cât Republica Mol- 
dova se află în aceeași ordine politică creată prin Declaraţia de Inde- 
pendenţă de la 27 august 1991, legiuitorul constituant nu poate adopta 
reglementări ce contravin acesteia. Totuşi, în cazul în care legiuitorul 
constituant a admis în Legea Fundamentală anumite contradicții 
faţă de textul Declaraţiei de Independenţă, textul autentic rămâne 
a fi cel din Declaraţia de Independenţă. 


124. În lumina celor expuse, examinând efectul cumulat al celor două 
dispoziţii privind denumirea limbii de stat, Curtea constată că inter- 
pretarea coroborată a Preambulului și a articolului 13 din Constituţie 
este în sensul unicităţii limbii de stat, a cărei denumire este dată de nor- 
ma primară imperativă din Declaraţia de Independenţă. Prin urmare, 
Curtea consideră că prevederea conținută în Declaraţia de Indepen- 

denţă referitoare la limba română ca limbă de stat a Republicii Mol- 
dova prevalează asupra prevederii referitoare la limba moldovenească 
conţinute în articolul 13 al Constituţiei. 


125. În același context, Curtea reiterează principiile enunțate în Ho- 
tărârea nr. 33 din 10 octombrie 2013 privind interpretarea articolului 
140 din Constituţie: 

„47. Interpretarea dată dispoziţiilor constituționale comportă caracter ofici- 
al și obligatoriu pentru toţi subiecţii raporturilor juridice. Hotărârea prin 
care se interpretează un text constituţional are putere de lege și este obli- 
gatorie, prin considerentele pe care se sprijină pentru toate organele con- 
stituţionale ale Republicii Moldova. Aceasta se aplică direct, fără nici o altă 


=» 


condiţie de formă. 


Din aceste motive, în temeiul art. 140 din Constituţie, al art. 26 din 
Legea cu privire la Curtea Constituţională, al art. 6, 61, 62 lit. b) şi 68 
din Codul jurisdicției constituţionale, Curtea Constituţională 


HOTĂRĂȘTE: 


1. În sensul Preambulului Constituţiei, Declaraţia de Independenţă a 
Republicii Moldova face corp comun cu Constituţia, fiind textul con- 
stituțional primar şi imuabil al blocului de constituționalitate. 


2. În cazul existenței unor divergențe între textul Declaraţiei de Inde- 
pendenţă și textul Constituţiei, textul constituțional primar al Declara- 
ţiei de Independenţă prevalează. 


3. Prezenta hotărâre este definitivă, nu poate fi supusă nici unei căi de 
atac, intră în vigoare la data adoptării și se publică în Monitorul Oficial 
al Republicii Moldova. 


Preşedinte Alexandru TĂNASE 


Chișinău, 5 decembrie 2013 
CC nr. 36 
Dosarul nr. 8b/2013 şi 41b/2013 

OPINIE SEPARATĂ 

expusă în temeiul art. 27 alin.(5) din Legea cu privire la 
Curtea Constituţională și art. 67 din Codul jurisdicției 
constituționale 


1. În cadrul deliberărilor asupra Hotărârii nr. 36 din 5 decembrie 2013, 
prin care Curtea a statuat că textul Declaraţiei de Independenţă preva- 
lează în raport cu textul Constituţiei, am ajuns la o părere diferită de 
cea care a fost expusă în hotărârea menționată. 


2. În același timp, susțin poziţia Curţii în ceea ce privește statuarea că 
textul Declaraţiei de Independenţă și textul Constituţiei alcătuiesc un 
bloc comun. În această ordine de idei țin să elucidez unele aspecte ce 
ţin de corelaţia dintre actele în cauză, precum și de legătura dintre Pre- 
ambulul Constituţiei şi Declaraţia de Independenţă. 


3. La baza instituirii conceptului de „bloc de constituționalitate” a stat 
experienţa altor state: Franţa, Spania, Ungaria etc., în care, prin juris- 
prudenţa instanţelor de jurisdicție constituțională, unor principii şi 
norme care nu fac parte din textele constituţiilor propriu-zise, inclusiv 
unor declaraţii politice sau politico-juridice, le-a fost atribuită valoarea 
de texte constituționale. 


4. Declaraţia politică este o proclamaţie solemnă a unui organ abili- 
tat, un document, care conţine aprecierea împrejurărilor şi faptelor, 
scopurilor şi principiilor de activitate. Declaraţiile deseori nu conţin 
norme juridice, dar constituie un punct de plecare pentru elaborarea și 
adoptarea unor astfel de norme în viitor. Într-un șir de state declaraţiile 
politice, în special cele de independenţă, au constituit germenii consti- 
tuţiilor şi izvoarele de drept pentru sfera politică. 


5. În Republica Moldova Declaraţia de Independenţă din 27 august 
1991, după cum s-a remarcat pe bună dreptate în Hotărârea în cauză, 
„este un document politico-juridic ce a consacrat crearea noului stat 
independent Republica Moldova, reprezentând „certificatul de naște- 
re” al noului stat și stabilește temeliile, principiile și valorile fundamen- 
tale ale organizării statale a Republicii Moldova” (par. 49). 

6. Pentru a fundamenta valoarea juridică a Declaraţiei de Independen- 
tă în raport cu celelalte elemente ale blocului de constituționalitate 
este necesar de a stabili corelaţia dintre Declaraţia de Independenţă și 
Preambulul Constituţiei. 


7. În acest context, țin să subliniez că este lipsită de suport juridic ale- 
gația potrivit căreia, atunci când există mai multe interpretări, opțiu- 
nea conformă Preambulului şi, implicit, Declaraţiei de Independenţă 
prevalează (par.122). 


8. La baza acestei alegaţii a stat raționamentul potrivit căruia la Decla- 
raţia de Independenţă se face o referință expresă în Preambulul Con- 
stituţiei, iar Preambulul, în viziunea Curţii, „are un rol-cheie în înţele- 
gerea şi aplicarea textului Constituţiei [...]” şi „[...] atunci când există 
mai multe interpretări, opţiunea conform Preambulului prevalează” (a 
se vedea par. 56, 58, 59 din Hotărârea Curţii Constituţionale nr. 4 din 
22 aprilie 2013). 


9. În realitate, în Preambulul Constituţiei se face referință la „aspirațiile 
seculare ale poporului de a trăi într-o țară suverană, exprimate prin pro- 
clamarea independenţei Republicii Moldova”, şi nu la Declaraţia de In- 
dependenţă ca document. Este evident că nu există o legătură directă 
între enunţul politico-filozofic „aspiraţiile seculare ale poporului de a 
trăi într-o ţară suverană” şi Declaraţia de Independenţă ca act politico- 
juridic. 

10. Problema valorii juridice a declaraţiilor politice a constituit un 
subiect clasic al controverselor doctrinare în diferite țări. Unii autori 
susțin că aceste texte nu pot avea valoare juridică; în opinia lor, acestea 
sunt „mari declaraţii de intenţii, enunţuri filozofice sau morale”, dar nu 
creează norme de drept. 


11. În Franţa dezbaterile între partizanii şi adversarii atribuirii valo- 
rii juridice declaraţiilor s-a sfârşit în favoarea primilor în 1958, când 
a fost supusă referendumului Constituţia, inclusiv Preambulul, în 
care se proclamă ataşamentul său față de drepturile omului şi față de 
principiile suveranităţii naţionale așa cum au fost acestea definite prin 
Declaraţia drepturilor omului și cetățeanului din 1879, confirmată și 
completată prin Preambulul Constituţiei din 1946. Acest fapt a permis 
Consiliului Constituţional francez, prin decizia sa din 16 iulie 1971, să 
atribuie valoare constituțională tuturor actelor menționate mai sus, iar, 

mai târziu, şi Declaraţiei mediului din 2004, care au format conceptul 
francez de „bloc de constituţionalitate”. 


12. Cu referire la sistemul constituţional francez, în care Consiliul 
Constituţional a instituit noţiunea de „bloc de constituţionalitate”, tre- 
buie de avut în vedere următoarele. Atât în jurisprudenţă, cât și în doc- 
trină s-a relevat că nu există o ierarhie juridică între diferitele principii 
sau reguli care alcătuiesc blocul de constituționalitate francez, toate 
având aceeași valoare juridică, deoarece nu pot exista reguli „mai con- 
stituționale” decât altele și nici reguli „supraconstituționale”, regulile și 
principiile edictate în actele menţionate mai sus fiind inserate în blocul 
de constituționalitate, la același nivel. 


13. S-a subliniat că sarcina de a concilia conflictele apărute între princi- 
piile şi normele blocului de constituţionalitate îi revine, în primul rând, 
legislatorului, care exercită puterea sa discreționară, sub controlul jude- 
cătorului constituțional. Judecătorul constituţional „este deseori chemat 
să opereze un control asupra concilierii operate de legislator între prin- 
cipiile potenţial contradictorii în aplicarea lor [...], utilizând principiul 
proporţionalităţii. Însă judecătorul constituţional nu creează, strict vor- 
bind, norme constituționale. Mai mult decât atât, el nu poate controla 
nici legile constituționale, nici legile adoptate prin referendum, expre- 
sie directă a suveranităţii naționale, deoarece, fiind cenzor al legilor, el 
este servitorul constituției” (Mathieu B. Qu'est-ce que la Constitution? 
http://www.conseil-constitutionnel.fr/conseil-constitutionnel/fran- 
cais/la-constitution/la-constitution-de-1958-en-20-questions/la-con- 
stitution-en-20-questions-question-n-1.166). 


14. În sistemul constituțional francez pentru a concilia asemenea con- 
flicte, au fost utilizate diferite metode, în special, interpretarea norme- 
lor în cauză într-o manieră care să le facă compatibile, demonstrarea 
posibilității de a le aplica cumulativ etc. De rând cu aceasta, până în 
prezent, nu a fost elaborată o metodă unică de soluţionare și criterii 
utilizabile în toate cazurile de conflict, rezolvarea conflictului operând 
in concreto, în funcţie de circumstanţele speţei. 


15. Întrucât în Hotărâre modelul francez este luat ca referință, fiind 
pus la baza instituirii noțiunii de „bloc de constituționalitate”, Curtea 
urma să aplice metoda de interpretare comparativă, prin care soluţiile 
se bazează pe analiza interpretării şi aplicării instituţiilor juridice simi- 

lare în alte sisteme de drept şi metoda analogiei (ubi eadem est ratio, 
ibi eadem solutio esse debet), care se bazează pe ideea că, unde există 
aceleași raţiuni, trebuie dată aceeași soluţie, fundamentul acestei meto- 
de constând în faptul că aceeași cauză trebuie să producă același efect. 
Aplicând aceste metode la examinarea coraportului dintre cele două 
acte care alcătuiesc „blocul de constituționalitate” din Republica Mol- 
dova - Declaraţia de Independenţă și Constituţia, soluţia trebuie să fie 
dată în sensul în care aceste acte au valoare juridică egală. 


16. Aceeași soluţie rezultă și din aplicarea metodei interpretării istori- 
co-teleologice, care constă în stabilirea sensului unei dispoziţii legale, 
ţinându-se seama de finalitatea urmărită de legiuitor la adoptarea nor- 
melor în cauză, eventual într-un context istoric dat. Având în vedere că 
ambele acte au apărut în urma unei mișcări politice comune, într-un 
interval de timp scurt, sunt bazate pe aceleași valori, proclamă aceleași 
principii, stabilesc temeliile instituţiilor statale fundamentale, nu exis- 
tă nici un temei de a acorda o valoare juridică superioară Declaraţiei de 
Independenţă față de Constituţie. 


17. Este necesar de constatat că din blocul nostru de constituționalitate 
fac parte, de asemenea, „legile și hotărârile Parlamentului RM privind 
decretarea limbii române ca limbă de stat și reintroducerea alfabetului 
latin, din 31 august 1989”, la care face referință expresă Declaraţia de 
Independenţă. 


18. În acest context trebuie de remarcat că în actele respective de referin- 
tă (Legea nr. 3462, Hotărârea nr. 3463, Legea nr. 3464) este consacrată 
sintagma „limba moldovenească”, și nu „limba română. Astfel, prin Le- 
gea nr. 3464 din 31 august 1989 legislatorul a statuat: „în scopul lichidării 
deformărilor survenite în construcția lingvistică din RSS Moldovenească, al 
luării sub protecţia statului a limbii moldovenești — una dintre premisele fun- 
damentale ale existenţei națiunii moldoveneşti în cadrul formației sale nați- 
onal-statale suverane, al asigurării funcţionării ei în toate sferele pe teritoriul 
RSS Moldovenești și al reglementării relațiilor lingvo-naţionale în republică, 
[...] a completa Constituţia (Legea Fundamentală) a RSS Moldoveneşti cu 
articolul 70/1, având următorul conținut: Articolul 70/1. Limba de stat a 
Republicii Sovietice Socialiste Moldoveneşti este limba moldovenească [...]”. 


19. Prin urmare, se constată că în actele ce alcătuiesc „blocul de consti- 
) 
tuționalitate” prevalează normele care consacră sintagma „limba mol- 

dovenească”. Aplicând metoda interpretării sistematice, care implică 
lămurirea înţelesului unei norme juridice, ţinându-se cont de legăturile 
sale cu alte norme juridice, fie din același act normativ, fie dintr-un alt 
act normativ, Curtea nu a fost îndreptăţită să acorde valoare superioară 
textului Declaraţiei, în care sintagma „limba română” doar se menţio- 
nează, în raport cu prevederile altor texte (art. 13 din Constituţie, Le- 
gea nr. 3464 din 31 august 1989 etc.), în care de facto se decretează ca 
limbă de stat — limba moldovenească. 


20. Atribuirea unei valori juridice superioare textului Declaraţiei de In- 
dependenţă față de textul Constituţiei contravine principiilor generale 
privind concurenţa normelor de drept. 


21. Astfel, recunoașterea superiorității Declaraţiei de Independenţă față 
de Constituţie este imposibilă în virtutea principiului lex superior derogat 
legi inferiori (legea superioară are prioritate față de legea inferioară). 


22. Rangul de vârf al Constituţiei în ierarhia actelor juridice este asigu- 
rat de așa factori: consacrarea expresă a supremaţiei ei în art. 7 din Con- 
stituție; procedura de înaintare a iniţiativei de adoptare sau revizuire a 
actului; organe diferite de adoptare (deși Constituţia a fost adoptată 
de Parlament, acesta, la momentul adoptării, avea calitatea de adunare 
constituantă); procedura de adoptare a acesteia (necesitatea întrunirii 
unei majorități calificate în cadrul adunării constituante); intervenția 
altor actori decât Parlamentul la interpretarea ei oficială (Curtea Con- 
stituţională), precum și de alți factori, care conferă Constituţiei gradul 
suprem de legitimitate. 


23. Declaraţia de Independenţă a fost adoptată prin Legea nr. 691 din 
27.08.1991. Faptul că Declaraţia a fost semnată de toți deputaţii pre- 
zenţi în ședința Parlamentului nu îi conferă o putere juridică mai mare, 
aceasta având nivelul de lege (la acel moment nu se făcea încă distinc- 
ţie între legile organice și legile ordinare). În aceste circumstanţe, De- 
clarația nu poate avea superioritate față de Legea Fundamentală, care 
este izvorul suprem de drept în sistemul juridic al oricărui stat. 


24. În lumina principiului lex specialis derogat legi generali (legea specia- 
lă are prioritate față de legea generală), este evident că prevederile De- 
clarației de Independenţă au un caracter general, pe când norma art. 
13 al Constituţiei, care este special consacrată denumirii limbii de stat 
a Republicii Moldova, apare ca lex specialis. 

25. Cât priveşte principiul lex posterior derogat priori (legea mai recentă 
are prioritate față de legea mai veche), în speța dată acesta nu poate fi 
aplicat, deoarece principiul vizat funcționează doar în cazul în care este 
vorba de două legi care ambele sunt sau generale, sau speciale. 


26. În contextul obiectului sesizărilor, ca o concluzie de ordin general 
se impune constatarea că autorii sesizărilor, solicitând interpretarea 
art. 13 din Constituţie, de fapt au urmărit scopul modificării acestuia, 
utilizând procedura interpretării oficiale şi eludând procedurile de re- 
vizuire a Constituţiei prevăzute de titlul VI al Constituţiei. 


27. În acest sens, deosebit de relevante se învederează constatările ex- 
puse în Raportul Comisiei de la Veneţia privind revizuirea Constituţi- 
ei (CDL-AD (2010)001): „Comisia de la Veneţia a salutat și a aprobat 
în repetate rânduri modelul „curților constituționale”, care acum este 
răspândit în Europa. Acest model este în general favorabil interpretă- 
rii constituţionale jurisdicționale. Asemenea cursuri pot contribui în 
mod legitim la dezvoltarea sistemelor constituționale naționale. To- 
tuși, Comisia de la Veneţia reţine că pentru o revizuire constitu- 
ţională importantă, o procedură politică democratică şi delibe- 
rativă, conformă procedurilor prescrise pentru amendamentele 
constituționale, este în mod vădit preferabilă unei abordări pur 
jurisdicţionale” (par. 112). 


28. În aceeași ordine de idei, Comisia de la Veneţia a constatat „ca prin- 
cipiu general că orice revizuire constituțională majoră trebuie efectuată 
de preferință conform procedurilor de revizuire formală prescrise, având 
în vedere că unul din obiectivele centrale ale procedurilor stricte este de 
a garanta legitimitatea modificărilor constituționale” (ibidem, par. 22). 


29. În lumina celor expuse, consider că o serie de raționamente care au 
stat la baza Hotărârii în cauză contravin atât regulilor de interpretare, 
cât şi celor privind concurenţa normelor de drept și nu au suportul 
juridic necesar. Prin urmare, atribuirea unei valori juridice superioare 
Declaraţiei de Independenţă în raport cu Constituţia, astfel încât tex- 
tul Declaraţiei de Independenţă să prevaleze, statuată prin Hotărârea 
Curţii Constituţionale nr. 36 din 5 decembrie 2013, este neîntemeiată. 


Aurel BĂIEȘU 
Judecătorul Curţii Constituţionale 
S decembrie 2013 

Cristinel MUNTEANU 


Omonimele și sinonimele în concepția 
lui Aristotel (cu o reconsiderare 

a unei interpretări aparținându-i 

lui Constantin Noica) 


A 


Cr.M. — dr. în filologie (magna 
cum laude) al Universităţii 

„Al. I. Cuza” din laşi şi lector la 
Universitatea „C. Brâncoveanu” 
din Piteşti. Domenii principale 
de interes: filozofia limbajului, 
teoria limbii, semantică, 
frazeologie, lingvistica 
textului, ştiinţa comunicării, 
discursul publicistic. A publicat 
Sinonimia frazeologică în 

limba română din perspectiva 
lingvisticii integrale (2007), 
Lingvistica integrală coşeriană. 
Teorie, aplicaţii şi interviuri 
(2012), Frazeologie românească. 
Formare şi funcţionare (2013), 
Discursul repetat între alteritate 
și creativitate (2008, ca editor), 
Tobias Peucer, De relationibus 
novellis / Despre relatările 
jurnalistice [Leipzig, 1690] 
(2008, ca editor) şi B. P Hasdeu, 
Studii de ştiinţa limbii (2013, 

ca editor); este, de asemenea, 
autorul a peste o sută de 
articole şi comunicări. 


1. După cum se ştie, problema omonimelor 
şi a sinonimelor are prea puţin de-a face, la 
Aristotel, cu semantica, Stagiritul nefiind pre- 
ocupat în mod special de latura lingvistică a 
chestiunii, ci de cea ontologică. Pentru el, 
omonimele şi sinonimele sunt „lucruri”! şi nu 
cuvinte?. Întrucât intenționez să fac mai mul- 
te referiri la începutul Categoriilor, îmi permit 
să reproduc integral primele fraze ale acestei 
opere: „Se numesc omonime cele al căror 
nume singur e comun, pe când raţiunea de a 
fi, potrivită cu numele, este diferită, aşa cum 
viețuitor este atât omul, cât şi cel pictat. La 
acestea, într-adevăr, doar numele este comun, 
în timp ce rațiunea de a fi, potrivită cu nume- 
le, este diferită; căci, dacă ar reda cineva ce 
înseamnă, pentru fiecare din ei, a fi viețuitor, 
atunci ar reda [un sens (nota trad. - C.N.)] o 
rațiune proprie fiecăruia. La rândul lor, se nu- 
mesc sinonime cele la care deopotrivă nume- 
le este comun și rațiunea de a fi, potrivită cu 
numele, e aceeași, ca, de pildă, vieţuitor este 
atât omul cât și boul. Într-adevăr, omul şi boul 
sunt desemnaţi cu numele comun de viețui- 
tor, iar raţiunea de a fi este aceeași; căci dacă 
ar reda cineva, pentru rațiunea fiecăruia, care 

este și la unul, și la altul firea de viețuitor, ar reda o aceeași rațiune.” 
(Aristotel, Categorii, 1, la; trad. lui C. Noica). 


Pentru conformitate, reproduc aici şi textul originar: ['Ouwvvua 
Aéyetar &v voua uâvov kowâv, ò è xară rovvoua Aóyoç tç ovoiac 
čtepoç, olov Ç®ov 5 re ävðpwnoç Kai tò veypauutvov: rovrov yàp 
Ovoua uóvov Kowvov, Ò 6E rară ToŬvoua A0yoc Tç ovoiac ëtTepoc' éàv 
yàp &no6i56 Tig Tİ £oriwv avTâv ExaTEpu) TÒ OW eiva, trov èkatépov 
Aóyov ăno6woeL. Evvøvvua 5: Aéyetai ©v TÓ TE Övoua kotvòv Kai ò 
kaTà ToŬvopa Aóyoç Tç ovoiag ò aÙTtóç, olov Çõov 5 te &vOpuwnoc kal ò 
Bod: TovTwv yàp èkátepov kow óvópatı Tpooayopeverat (Gov, kal ò 
Aóyoç 6£ tç ovoiaç ò aÙTóç' àv yàp Ano6i66 Tıç TÒV ÈkaTépov Aóyov 
TÍ £orw avrâv ÈkaTÉpW TÒ WwW civar TÒv avrăv 16yov &no5woeL.]. 


Există mai multe versiuni românești ale Categoriilor lui Aristotel”. Am 
preferat-o pe cea a lui Noica, nu pentru că celelalte ar fi niște transpu- 
neri mai puţin reușite, ci fiindcă mă voi referi şi la comentariile extinse 
pe care gânditorul român le-a făcut pe marginea acestui tratat, proble- 
ma omonimelor și a sinonimelor, reținându-i atenţia într-o măsură 
destul de însemnată. 


2. Pentru comentarea problemei omonimelor și a sinonimelor, aşa cum 
se prezintă în Categorii, Constantin Noica alocă în studiul său (Pentru o 
interpretare a Categoriilor lui Aristotel) nu mai puţin de 6 pagini (vezi 
Noica 2005: 54-60). Încă de la început ni se atrage atenţia că acest mic 
tratat aristotelic are în vedere logosul, care — la vechii greci — „înseam- 
nă laolaltă cuvânt, gând şi rațiune a lucrului” (ibid.: 55). Omonimele 
ar fi cele care au „solidaritate de aparenţă”, în timp ce sinonimele ar fi 
cele care au „solidaritate de esență”. Practic, comentându-l pe Aristotel, 
Noica încearcă să gândească mai departe pe linia distincţiilor operate 
de filozoful grec, căutând să explice cum se desfășoară procesul de cu- 
noaștere: „La început, în faza de apropiere de realitate, cugetul vede în 
chip indistinct asemănări și analogii de ale lucrurilor: le numește pe 
acestea «la fel», după clase astfel alcătuite, și deci îşi începe cunoaș- 
terea prin omonimie. Cunoașterea însă înseamnă tocmai transforma- 
rea omonimelor în sinonime: adică aflarea, în locul claselor cu elemente 
aparent solidare, a unor clase cu elemente solidare în esenţă, la care deci 
nu numai numele să fie comun, ci și sensul definitoriu, conţinutul de 
gândire și realitate, rațiunea de a fi. Gândirea tinde deci să treacă de 

la clase doar denumite (omonime) la clase conceptuale (sinonime). 
Omonimia e la începutul gândirii cunoscătoare, sinonimia la capătul 
ei, cu tendinţa ca toate realitățile să devină sinonime, adică de a se găsi 
în toate lucrurile un același sens definitoriu, care să fie legea lor unică.” 
(ibid.: 58-59). Cred că nu mă voi îndepărta prea mult de interpretarea 
lui Noica dând un exemplu furnizat și de alți filozofi, pentru a ilustra o 
idee similară: denumirea balenei în germană, Walfisch, ne arată că ființa 
în cauză a fost încadrată iniţial, prin intermediul limbii, în clasa peştilor 
(cf. germ. Fisch); or, ştiinţa a demonstrat ulterior că avem de-a face cu 
un mamifer. 


Încă și mai precis, subliniind apăsat termenii aristotelici respectivi, 
Noica imaginează procesul de cunoaştere astfel: „Întâi, cugetul are în 
faţă o totalitate indistinctă, în care vede totul drept una: toate îi par a 
fi într-o vagă sinonimie. Apoi de la acest haos originar de cunoaştere, 
gândirea trece la deosebirea realităților în parte: fiecare își capătă nu- 
mele ei, deci heteronimie. La a treia treaptă, gândirea vede asemănări și 
analogii, își începe deci clasificarea și dă nume claselor cu solidaritate 
aparentă: omonimie. În sfârșit, cugetul pătrunde legea lucrurilor, vede 
solidaritatea lor în adânc și înaintează, clasificându-le, către marile uni- 
tăți de gândire şi realitate: sinonimie” (ibid.: 59). 


Punctul de vedere al lui Noica rămâne interesant și în această ultimă 
secvenţă citată, în care se referă, de fapt, la procesul de cunoaştere 
umană în devenirea sa istorică. Trebuie spus însă că de-abia începând 
cu cea de-a treia etapă ne găsim în preajma lui homo sapiens, cel care 
are capacitatea de a generaliza şi de a abstractiza, cel care poate intui 
și exprima conceptualul / esenţa lucrurilor cu ajutorul limbajului. Pri- 
mele două trepte (mai ales cea dintâi) corespund omului primitiv, care, 
neposedând un limbaj propriu-zis, nu poate organiza/structura lumea 
prin intermediul unei rețele de semnificaţii. Într-adevăr, universul i se 
înfăţişează acestuia haotic, sub forma unor reprezentări fugare, impo- 
sibil de fixat. Nenumite încă, lucrurile îi pot apărea primitivului drept 
„heteronime”, cum le zice Noica, dar odată implicată operaţiunea nu- 
mirii (cf. gr. onomazein ‘a numi, la Platon), omul primitiv evoluează 
spectaculos”, fiindcă prin limbaj el delimitează fiinţa (cf. gr. diacritikon 
tes ousias, tot la Platon, în Cratylos). De aceea, mi se pare că exemplul 
dat de Noica — pentru a ilustra „heteronimele” — nu este deloc convin- 

gător: „Gândirea începe deci cu omonimele și sinonimele. Altminteri 
n-am avea decât «heteronime», adică nume diferite, simple indicaţii 
prelogice (aşa cum s-a constatat că eschimoșii au douăzeci şi ceva de 
termeni pentru zăpadă)” (ibid.: 55). Ei bine, faptul că eschimoșii au așa 
de mulți termeni pentru zăpadă nu trădează vreo incapacitate a lor de a 
desemna cu un termen generic realitatea în cauză. Din contră, aceasta 
confirmă faptul că în spaţiul lor vital zăpada are o mare importanţă şi 
că pentru ei este necesar să distingă, prin termeni diferiți, feluri dife- 
rite de zăpadă (‘zăpadă moale/afânată, “zăpadă tare/îngheţată' etc.). 
Şi lucrul acesta se realizează tot prin limbaj, adică prin [instituirea de] 
semnificate. 


În fine, revenind la cele patru trepte deosebite de C. Noica, aș zice că 
doar ultimele două prezintă cu adevărat interes pentru discuţia noas- 
tră. Până la un punct, se poate susține că distincţia dintre omonime şi 
sinonime corespunde distincţiei dintre lexic comun şi lexic specializat 
(sau terminologii) „însă nu trebuie să uităm niciun moment că Aristotel 
are în vedere lucrurile și nu cuvintele, deci ceea ce ar trebui să urmă- 
rim — în legătură cu procesul de cunoaștere explicat de Noica - ar fi 
trecerea de la omonime la sinonime, adică, lingvistic vorbind, adaptarea 
semnificatului la desemnare€ în domeniul (ori universul de discurs al) 
ştiinţelor sau, mai degrabă, al terminologiilor”. Şi, pentru că Noica a 
subliniat deja complexitatea semantică a termenului logos în cultura 
vechilor greci, îmi permit să redau aici câteva citate elocvente din E. 
Coșeriu menite să lumineze relația dintre limbaj, gândire și realitate: 
„Limbajul este condiţie şi formă a gândirii conceptuale (gândirea con- 
ceptuală există doar pe baza şi prin medierea limbajului), dar în sine 
însuşi nu este nimic «gândit>” (Coșeriu 2009: 157); „De altfel, între 
limbaj și gândire raportul nu este de determinare, ci — ca să zicem aşa — 
de posibilitate: gândirea nu este determinată de limbă, ci «este făcută 
posibilă» de către limbă. Totodată, gândirea depăşeşte limba și trece 
de la limbă la realitate” (Coşeriu 1996: 167). În acest sens, este bine- 
venită și clasificarea gândirii pe care o face Coșeriu prin raportare la 
limbaj: „Gândirea se găseşte înainte, în același timp și după limbaj, adi- 
că în mod ireal. Există o gândire pre-lingvistică pentru care nu e nevoie 
de cuvânt, o gândire care se prezintă prin reprezentări, fără cuvinte, şi 
care conduce şi la raţiuni practice. [...] Există apoi gândirea lingvistică, 
această gândire prin semnificaţii care sunt universale și care, în acest 

stadiu, ajung să coincidă cu ceea ce numim noțiuni sau concepte, și 
apoi există o gândire post-lingvistică, o gândire în care ne întoarcem la 
lucrurile deja delimitate prin limbaj și le analizăm ca atare şi creăm 
atunci un limbaj tehnic” (Coșeriu 2004: 104). 


3. Întrucât textele aristotelice care ni s-au păstrat sunt, la bază, nişte 
. . » . A . » . 

„cursuri de uz intern” (sau, mai curând, „suporturi de curs”) destinate 
elevilor (iniţiaţi ai) marelui filozof, exemplele ce însoțesc (atunci când 
însoțesc) definițiile conceptelor sunt destul de puţine, ceea ce creează 
uneori un sentiment de frustrare cititorului. Din acest motiv, este pro- 
fitabil să căutăm şi în alte opere ale Stagiritului (nu doar în Categorii) 
locuri în care termenii vizaţi sunt utilizați cu privire la alte realități. 


Vom înţelege mai bine ce sunt omonimele în viziunea lui Aristotel, 
dacă avem în vedere, bunăoară, următorul fragment&: „Iar cetatea este 
anterioară în mod natural familiei și fiecăruia dintre noi, căci întregul 
trebuie să existe înaintea părții. Apoi, dacă se înlătură <corpul>, nu 
va mai exista nici piciorul, nici mâna, decât prin omonimie, precum se 
poate numi <<mână»> una din piatră, căci aşa este ea după moarte. 
Toate lucrurile se definesc prin rolul și capacitatea lor, astfel încât 
despre cele care nu mai au același rol nu se mai poate spune ca sunt 
aceleași, ci doar că sunt omonime [subl. m. — C.M.]” (Aristotel, Politica, 
I, 2, 1253a; trad. lui A. Baumgarten’). 


Există şi paragrafe care, citite fără cunoașterea prealabilă a definiții- 
lor date în Categorii, îl pot „păcăli” pe cel neavizat. De pildă, unul ca 
acesta: „Dintre nume, omonimele sunt utile sofistului (căci datorită 
acestora el recurge la artificii), pe când sinonimele sunt utile poetului, 
or, eu numesc proprii şi sinonime, de exemplu, termenul «a merge» 
şi termenul «a umbla»; într-adevăr, amândoi aceştia sunt și proprii şi 
sinonimi unul cu altul” (Aristotel, Retorica, III, 2, 1404b). Un cititor 
contemporan, care ştie doar definiţia „lingvistică” a sinonimelor (con- 
siderând sinonimia o relaţie exclusiv semantică) va admite fără pro- 
bleme că verbele a merge şi a umbla sunt sinonime. Se va mira însă să 
afle că pentru Aristotel termenii om şi bou (cum găsim în Categorii; 
cf. și Topica, I, 102a-b) sunt tot sinonime. Pricepând că este vorba, în 
primul rând, de „lucruri', şi nu de simple cuvinte, îşi va da seama că 
«omul» şi «boul» sunt sinonime, fiindcă reprezintă specii ale acelu- 
iaşi gen ( «animal» sau «viețuitor» ). Va reveni, pesemne, cu o atenţie 

sporită, asupra exemplelor cu «a merge» și «a umbla», observând că, 
referindu-se la ele, Aristotel afirmă că sunt şi proprii unele cu altele, 
nu doar sinonime. Căutând în altă parte, va descoperi că „propriul este 
acel predicat care nu exprimă esenţa lucrului, dar care aparține numai 
acestui lucru şi de aceea poate fi substituit lui” (Topica, I, 5, 102a-b; tot 
aici poate citi ce înseamnă și definiția, genul şi accidentul). De pildă, pro- 
priu omului este faptul că râde (adică este „singurul animal care râde”), 
însă nu aceasta constituie esenţa sa; ceea ce îl definește este faptul că 
gândeşte (că este „un animal raţional”). Dacă este perseverent în lectu- 
ră, cititorul nostru va da, ceva mai departe, peste următoarele lămuriri 
(legate inclusiv de «mers» ca specie a «mișcării» ): „Dar, adeseori, 
fără să fi formulat o definiție, este evident că genul a fost considerat ca 
un accident, ca, de exemplu, când se spune că albul este colorat și că 
mersul este în mișcare. Căci niciun atribut derivat [adică paronim, în 
terminologia aristotelică; n.m. — C.M.] din gen nu este niciodată afir- 
mat despre specie, ci totdeauna genurile sunt enunțate despre specii- 
le lor sinonimic [subl. m. - C.M.], deoarece speciile primesc totodată 
numele și definiția de la genurile lor. Aşadar, cine spune că albul este 
«colorat» nu a desemnat prin «colorat» genul albului și nici propriul, 
nici definiţia sa, ci s-a folosit de un nume derivat. Căci definiţia și pro- 
priul unui lucru aparțin lui şi niciunui alt lucru, în timp ce colorate sunt 
multe alte lucruri, ca lemn, piatră, om, cal” (Topica, II, 2, 109b). 


4. Tocmai pentru că se referă la „lucruri”, şi nu la simple cuvinte, con- 
cepția lui Aristotel despre sinonime este (pesemne) mai actuală ca ni- 
ciodată, deoarece se poate dovedi fructuoasă în analiza terminologiilor 
(în măsura în care acestea sunt obiectiv și riguros structurate). O încer- 
care în acest sens — conjugând ideile discutate mai sus și cu teoria, la fel 
de actuală, pe care Stagiritul a formulat-o cu privire la metaforă — am 
întreprins într-o lucrare recentă, aflată sub tipar". Într-unul dintre nu- 
merele viitoare ale publicaţiei „Limba Română”, îmi propun să înfăți- 
șez câteva studii de caz, cu scopul de a dovedi valoarea perenă a ideilor 
aristotelice pentru domeniul menţionat. 


Note | 1 Vezi şi precizarea lui Pierre Aubenque: „Bineînţeles, 
acestora din urmă [adică „lucrurilor”, n.m. C.M.] nu li se 
spune omonime sau sinonime decât în calitatea lor de a fi 
numite...” (Aubenque 1962/1998: 146). 

? După omonime şi sinonime, Aristotel se ocupă şi de 
paronime, care sunt definite drept: „toate câte își trag de la 
ceva desemnarea lor, pe baza numelui, diferind însă prin 
terminaţie, ca, de pildă, grămăticul de la gramatică și cel 
curajos de la curaj” (Categorii, 1, la; trad. lui C. Noica). 
Din perspectivă strict lingvistică, putem spune că avem 
de-a face aici cu procedeul derivării (sau, după E. Coşe- 
riu, cu o structură semantică paradigmatică secundară: 
dezvoltarea). 

3 Se cuvine să notez aici și principalele deosebiri pe care 
le-am găsit în versiunile româneşti anterioare celei efec- 
tuate de Noica, deşi acestea nu modifică radical ideile ex- 
primate de Aristotel. De pildă, acolo unde Noica utilizea- 
ză sintagma „rațiunea de a fi” (pentru gr. lógos tes ousías, 
transpus în latineşte prin definitio substantiae), Traian 
Brăilean întrebuințează cuvântul sens (sau chiar înțeles — o 
singură dată), în timp ce Mircea Florian optează pentru 
termenul noțiune. Acolo unde Noica foloseşte cuvântul 
viețuitor (pentru gr. zoon, redat în latină prin animal), 
Îînaintaşii acestuia preferă termenul animal. În plus, No- 
ica se fereşte să utilizeze ca gen proxim, în definiții, cu- 
vântul foarte cuprinzător lucruri (aşa cum fac precursorii 
săi), mărginindu-se doar la întrebuințarea pronumelui 
demonstrativ cele (rămânând fidel originalului grecesc şi 
versiunii sale latinești). 

+ Vezi şi cele spuse de filozoful neokantian Hans Vaihin- 
ger: „A moment of reflection will show that all knowledge 
is a reduction of the unknown to the known, that is to say 
a comparison” (Vaihinger 1925: XLIII). 

5 Merită amintită, în acest sens, o afirmație (doar la pri- 
ma vedere) paradoxală aparținându-i lui Wilhelm von 
Humboldt: „Omul este om doar prin limbaj, însă, pentru 
a inventa limbajul, el trebuia să fie deja om” (apud Eugen 
Munteanu, Introducere. Humboldt şi humboldtianismul, în 
Humboldt 2008: 9). De asemenea, vezi şi Sartori 2005: 
20, 34 etc. 

6 În vorbirea de zi cuzi, lucrurile se petrec invers: desem- 
narea se adaptează la semnificat (acesta din urmă văzut ca 
totalitate a posibilităților de desemnare). 

7 Pentru o prezentare concisă referitoare la problema 
terminologiilor, vezi Munteanu 2010. 

3 Probabil că acesta este exemplul de la care pleacă An- 
ton Dumitriu atunci când, vorbind despre conceptul 
de «formă» în accepţie aristotelică, susține că forma 
(morphe) nu este ceea ce înțelegem, de regulă, prin „for- 

mă”. O mână sculptată reprezintă figura unei mâini, însă 
numai mâna reală conţine într-adevăr forma (esenţa) ca- 
re-i dă funcţia specifică, adică o face să funcţioneze ca o 
mână (vezi Dumitriu 1969: 139-140). 

” Versiunea Ralucăi Grigore (vezi bibliografia), fără a fi 
greşită în conţinutul ei, prezintă inconvenientul că evi- 
tă termenii originari aristotelici (omonimie şi omonime): 
„Ca urmare, prin natură cetatea este ceva anterior gospo- 
dăriei şi fiecăruia dintre noi, căci în mod necesar întregul 
este anterior părţii. Căci dacă se suprimă întregul nu va 
mai fi nici picior, nici mână, decât cu numele, ca şi cum 
s-ar vorbi despre o mână de piatră; căci una ca aceasta 
va fi desființată. Toate se definesc prin funcţia şi puterea 
lor: în consecință, când nu mai sunt în felul respectiv, nu 
mai este de spus ca sunt aceleași, ci doar că poartă același 
nume”. 

1 Este vorba de comunicarea Despre terminologia meta- 
forică şi terminologia interdisciplinară dintr-o perspectivă 
unificatoare, pe care am prezentat-o la „Al 13-lea Co- 
locviu Internaţional al Departamentului de Lingvistică 
(Facultatea de Litere, Universitatea din București, 13-14 
decembrie 2013). 

La începutul anilor '60 ai secolului trecut au 
fost puse bazele sociolingvisticii ca ramură 
distinctă a lingvisticii, prin conştientizarea 
dimensiunilor sociale ale faptelor de limbă, 
a relaţiilor dintre limbaj şi dinamica relaţiilor 
sociale, astfel fundamentându-se, conform 
concepţiei coşeriene, „studiul varietăţii și va- 
riaţiei limbajului în relaţie cu structura socială 
a comunității de vorbitori”. În lucrarea Socio- 
şi etnolingvistica. Bazele şi sarcinile lor, Eugen 
Coșeriu [5, p. 132] stabilește criteriile de dis- 
tincţie între aceste două discipline lingvistice, 
definindu-le şi teoretizându-le conceptele 
vizavi de accepţia raportului dintre limba co- 
mună și limba standard [10]. 


Caracterizând discursul din perspectivă so- 
ciolingvistică, savantul pledează pentru anali- 
za utilizării diferențelor diastratice în diferite 
tipuri de discurs şi funcţia lor în cadrul aces- 
tora; pentru analiza discursurilor, sub aspect 
tipologic și structural, în relaţie cu straturile 
socioculturale cărora le corespund. 


În studiul de faţă ne propunem să urmărim 
dimensiunile sociale ale faptelor de limbă în 
discursul literar, aplicate la textele din proza 
lui Ion Druţă, întreaga operă a căruia e funda- 
mentată pe o „memorie arheală” [2, p. 119]. 
Vom purcede la realizarea acestui deziderat 

prin definirea și clarificarea conceptelor teoretice pe care ne înteme- 
iem demersul. Vom începe cu cel de etnolingvistică. 


În accepţie largă, etnolingvistica poate fi definită drept încercarea de a 
pune în corelaţie limba cu istoria şi viaţa unui popor. 


Într-o accepţie restrânsă, etnografia lingvistică (etnolingvistica) este, 
după cum afirmă cercetătoarea Zamfira Mihail, un „domeniu de fron- 
tieră, în care investigaţiile privind cultura materială și spirituală a unui 
popor şi terminologia respectivă se dezvoltă după metode împrumuta- 
te din ambele discipline, concluziile obținute fiind utile amândurora” 
[14,p.371]. 


Etnolingvistica românească s-a dezvoltat în corelaţie cu folcloristica, 
etnografia, dialectologia, semantica și istoria limbii, acumulându-și 
treptat materialul, specificându-și temele și identificându-și metode- 
le proprii. Evoluţia scrierilor teoretice de etnolingvistică, precum și a 
celor din alte domenii ale istoriei limbii și ale lingvisticii, se datorează 
aportului fundamental adus de marele spirit enciclopedic - Bogdan 
Petriceicu Hasdeu. Teoreticianul a orientat lingvistica românească 
spre izvoarele documentare (Cuvente den bătrâni) şi spre sursele limbii 
şi culturii populare. 


O relaţie specială există între etnolingvistică şi dialectologie (sau geo- 
grafia lingvistică), fiindcă ambele discipline s-au constituit în „simbi- 
oză”, de la sfârşitul secolului al XIX-lea, în legătură cu cercetarea siste- 
matică a limbii populare. 


Dicţionarul general de ştiinţe. Ştiinţe ale limbajului oferă o definiţie de- 
scriptivă amplă a etnolingvisticii, pe care, pentru conformitate, o pre- 
zentăm integral: „Studiu al limbii în contextul cultural în care este utili- 
zată. Desemnează preocupări similare cu acelea ale sociolingvisticii, dar 
are în vedere, de obicei, cercetarea unor comunități simple, mai puțin 
evoluate, pentru care nu este necesară o reducţie a factorilor implicaţi 
în comunicare la un număr de invariante, ca în cazul cercetării comu- 
nităților complexe moderne. Etnolingvistica urmărește relevarea felului 
în care o anumită limbă (sau varietate lingvistică) reflectă printr-un de- 
cupaj specific al realităţii, caracteristicile vieții materiale şi spirituale ale 
comunității care o folosește. La acestea se adaugă studierea atitudinii față 
de limbă şi de diversele componente ale acesteia, precum și a clasificări- 

lor empirice ale unor forme lingvistice, acte verbale, subiecte, pe care le 

operează vorbitorii înșiși. Limba și cultura sunt considerate două reali- 

tăți interconectate și izomorfe, în strânsă dependență de exigenţele vieții 

sociale. Sinonime: antropologie, lingvistică culturală, etnografia vorbirii 
. uv ee . vI 

(comunicării), etnosemantică” [6, p. 192]. 


În studiile sale de etnolingvistică, respectiv, sociolingvistică, Eugen 
Coşeriu identifică elementele identitare și, în deosebi, acele caracte- 
ristici socioculturale care vizează limba, credințele religioase, valorile 
şi normele sociale. Acestea se constituie într-o unitate distinctă, rela- 
tiv stabilă, care presupun că membrii unui grup etnic, în pofida dife- 
rențelor dintre ei, se aseamănă unii cu alții prin felul lor de a fi, adică 
prin comportament și credință, fapt ce-i deosebeşte de membrii altor 
grupuri etnice. Astfel în articolul Unitate lingvistică — unitate națională 
savantul distinge trei tipuri de unități: 


1. unitatea pur lingvistică, unitatea de limbă; 


2. unitatea națională, care nu este numai unitate de limbă, ci implică şi 
unitatea de tradiţii culturale, de obiceiuri, de datini, de istorie comună; 


3. unitatea politică, adică unitatea unui stat [4, p. 182]. 


Astfel, autorul consideră, făcând referire la Aristotel, că limbajul este 
manifestarea modului de a fi al omului, a faptului că omul este un su- 
biect între subiecte, care recunoaște posibilitatea altor subiecte de a 
conviețui cu el, manifestându-și prin limbaj conţinutul propriei sale 
conştiinţe în afara sa, deschizând conștiința spre alții, ca alții să accep- 
te, să adopte conținuturile de conștiință și să le înțeleagă. 


Dezvoltând conceptele de limbă comună și limbă exemplară / limbă 
standard și specificând că și în limba comună există creativitate, Euge- 
niu Coșeriu spune următoarele: „O limbă omogenă, unitară, o limbă 
care se vrea unitară pentru toată comunitatea, cel puţin pentru acele 
treburi care sunt comune întregii comunități: educaţia, cultura majo- 
ră a comunității, politica comunităţii, administraţia comunității... Nu- 
mim limbă română, de exemplu, într-o gramatică de limbă română, o 
formă exemplară a limbii române, o formă standard a limbii române; 
adică de fiecare dată aceste trei trăsături se numesc în același fel: lim- 
ba română, toată limba româna, cu toată varietatea ei, limba română 
comună și limba română care se propune ca normă pentru toate regi- 

unile românești şi pentru toată expansiunea limbii istorice. Aceasta nu 
pentru a elimina varietatea sau pentru a considera faptul local, ca fiind 
o rupere a limbajului, ci totdeauna unitatea pe de asupra faptului local 
pentru toată comunitatea” [4, p. 186]. 


Respectând exigenţele spiritului științific, alături de Eugeniu Coșeriu, 
distinşii specialiști în lingvistică și filologie din Republica Moldova — 
Nicolae Corlăteanu, Silviu Berejan, Anatol Ciobanu, Nicolae Mătcaș, 
Anatol Eremia etc., au descris statutul ontologic și specificul etnic al 
basarabenilor. 


Caracterizând situaţia limbii române în spaţiul dintre Prut şi Nistru, 
care timp îndelungat a fost departe de normalitate, lingvistul Silviu 
Berejan menţionează: „Această vorbire basarabeană — schimonosi- 
tă cum era — s-a menținut totuși în limitele limbii române, deoarece 
şi-a conservat structura gramaticală, în special, cea morfologică. Or, 
în lingvistică orice enunţ real poate fi determinat ca aparținând unei 
sau altei limbi, nu după pronunție, nici după elementele de vocabular 
(care pot fi împrumuturi străine), nici după modelele de construcții 
sintactice (ce pot fi asimilate din afară), ci după gramatica pe care se 
bazează legăturile dintre părțile componente ale enunţului, după for- 
mele morfologice aplicate unităților de limbă (inclusiv celor străine) 
(...) Concluzia este deci cât se poate de optimistă: oricât de puternică 
ar fi influenţa altei limbi, oricâte elemente străine ar încorpora o limbă, 
ea nu-și pierde identitatea atâta timp cât își păstrează gramatica. Îndată 
ce dispare influenţa, limba poate reveni la condiția ei normală” [1]. 


În același articol, savantul susține că sub raport lingvistic, denaturările 
care au îndepărtat aspectul vorbit al limbii române din Basarabia de 
matca comună a vorbirii românești din sud-estul Europei sunt uşor ex- 
plicabile, dată fiind influenţa neîntreruptă a limbii ruse dominantă aici 
nu numai în trecut, ci şi în prezent. 


R. Piotrowski, unul dintre cei mai recunoscuţi romaniști ai școlii ling- 
vistice ruseşti, constată că împrumuturile masive, folosite de cele mai 
dese ori fără a fi asimilate fonetic, au dus (ceea ce e mai grav) la de- 
reglări ale sistemului limbii române în Basarabia, la deteriorarea me- 
canismelor sinergetice de autoreglare a vorbirii, ce s-a manifestat în 
fenomene tipice: sărăcirea rezervelor lexicale cu compensarea lor din 


EEE ZIP RO MIÂINIĂ 


contul lexicului limbii dominante, simplificarea structurii sintactice a 
propoziției, denaturarea unor raporturi gramaticale normative (cf. su- 
primarea articolului hotărât, inexistent în rusă, omiterea reprizei pro- 
nominale ş.a.m.d.) [11, p. 93]. 


Un moment de interes în evoluţia raporturilor dintre dialectologie și 
etnolingvistică a fost lansarea, în anul 1975, de către dialectologii fran- 
cezi a unui program de cercetări sub denumirea de etnotexte, menit 
să depăşească limitele tradiționale ale studierii lexicului dialectal prin 
monografiile terminologiilor, glosare și tezaure dialectale. În concepția 
acestora, etnotextele sunt textele orale, dialectale sau de limbă comu- 
nă, literare sau neliterare, care constituie patrimoniul cultural oral al 
unei comunități date și pot permite definirea unei conștiințe culturale 
regionale [12, p. 18]. Etnotextele lărgesc în mod semnificativ sfera in- 
vestigației, dar ideea nu este cu totul nouă. 


Etnotextele încearcă să surprindă, într-un discurs global, tradiția orală 
locală sau regională, mărcile identităţii culturale și conştiinţa asumării 
de către comunitate a propriei sale istorii şi culturi. Cu atât mai mult se 
impune acest demers etnolingvistic atunci când literatura beletristică 
ne oferă exemple elocvente. Relevante în acest sens pentru studiul nos- 
tru ni s-au părut scrierile lui Ion Druţă. 


Criticul literar Theodor Codreanu, în studiul Ion Druţă și memoria 
arheală, îl caracterizează pe scriitor drept un eminescian. „Îl leagă de 
Eminescu ceea ce voi numi memoria arheală. Eminescu este arheul 
identităţii noastre, și nu întâmplător ontologia arheităţii are ca pilon 
central tocmai conceptul de identitate. Cine este cât de cât inițiat în 
gândirea ontologică eminesciană știe ce importanţă are, la poetul nos- 
tru, conceptul de arheu, pe care Eminescu l-a ridicat la rang de prin- 
cipiu ontologic. (Termen care exprimă esența tuturor fenomenelor, 
prototipul tuturor lucrurilor și ființelor; forță vitală; principiu.) El 
descoperă în basmul cules de Petre Ispirescu Tinerețe fără bătrânețe 
şi viață fără de moarte cea mai adâncă intuiţie a geniului românesc în 
materie de ființă. El a putut trece astfel de la o ontologie generală la 
una particulară: identifică în numitul basm arheul românilor, întrupat 
în personajul Făt-Frumos și manifestat ca memorie arheală. La întoar- 
cerea de pe tărâmul tinereţii fără bătrâneţe şi al vieții fără de moarte, 
Făt-Frumos păstrează intactă memoria timpurilor trăite, pe când noii 

locuitori întâlniți, vieţuitori doar în porţiunea lor de timp istoric, nu o 
au. Intuiţia eminesciană va fi dezvoltată, în toată anvergura ei filozofică, 
de către Lucian Blaga în conceptele matrice stilistică, spaţiu mioritic, 
personanţă. O asemenea personanță mioritică, arheală străbate cele 
mai profunde pagini din proza lui Ion Druţă” [2, p. 119]. 


În aceeaşi cheie vorbeşte despre prozator şi academicianul Mihai Cim- 
poi [8], care susţine că „scriitorul impune, autoritar, formula narativă li- 
rico-simbolică, afirmându-se pe linia tradiţiei lui Ion Creangă și Mihail 
Sadoveanu. În primele nuvele și în romanul Frunze de dor (1957), dar şi 
mai târziu, în romanul Clopotnița (1972), cea mai importantă scriere a 
sa, Ion Druţă cultivă, aproape fără excepţie, un principiu baladesc, na- 
raţiunea fiind intens colorată de atitudinea emoţională, de ataşamentul 
simpatetic faţă de eroi. Autorul și personajele pe care le creează constitu- 
ie o unitate plasmatică, actul identificării absolute făcând dovada aparte- 
nenţei la un univers autarhic”. 


Apreciind specificul operei lui Ion Druţă, academicianul — Mihail Dol- 
gan — afirma că „scriitorul a știut să introducă și să impună lirismul 
într-o epocă absolut antilirică, refractară poeticităţii de orice fel. (...) 
Discursul prozelor druţiene este unul eminamente liric, de factură ac- 
centuat poetică și poetizantă (poetizarea reprezentând o tendinţă este- 
tico-stilistică), generator de stări tensionate, dramatice, molipsitoare, 
precum și de o tonalitate și atmosferă pline de viaţă. El, discursul, se 
întemeiază pe o foarte originală turnură a frazei și a figuraţiei, care ur- 
mează poetica spaţiului mioritic blagian, adică spaţiul ondulat «deal — 
vale», se constituie din orânduiri, întorsături și logodiri de cuvinte 
dintre cele mai neprevăzute şi mai fascinante” [8]. 


Din rațiunea de a argumenta teza despre memoria arheală în scrierile lui 
Ion Druţă, am încercat să urmărim viaţa unora din cele 115 cuvinte de 
origine autohtonă (93 substantive, 13 adjective, 6 verbe, 1 adverb, 1 ele- 
ment adverbial de compunere și 1 interjecţie provenită de la substantiv), 
identificate şi „orânduite după vechimea primelor atestări cunoscute” de 
academicianul Gheorghe Mihăilă și prezentate în cadrul ședinței publice 
care a avut loc la 20 ianuarie 2006, în Aula Academiei Române, prin dis- 
cursul de recepție Cuvintele de origine autohtonă în limba română [9]. 


În proza și în dramaturgia lui Ion Druţă am atestat aproximativ 70 din- 

tre cuvintele menţionate de cercetătorul Gheorghe Mihăilă și alte câ- 
teva derivate ale acestora. Pentru a le identifica, am operat cu textele în 
format electronic. În fragmentele selectate am evidenţiat lexemele de 
origine autohtonă utilizate de scriitor. 


„Sufletul tresaltă, sufletul caută în fel şi chip să se dumerească — de 
unde atâta seninătate și voie bună? Crăciunurile au trecut demult — și 
cel după stilul nou, și cel după stilul vechi, dar, pentru că unica şi marea 
minune a iernii rămânea tot ea, sărbătoarea aceea, oamenii și-au zis: 
«Măi, s-o întors Crăciunul», şi întreaga Câmpie a Sorocii, cu văile și 
dealurile sale, cu satele şi cătunele sale, îngâna în sinea ei o colindă pe 
care cerul i-o tot picura de sus fulg cu fulg, vers cu vers. Frig — deloc. 
Era cald, era moloşag, așa încât oamenii și-au lăsat vetrele, cuptoarele, 
mai ieşind pe afară, şi vraja acelei ninsori a început a trezi doruri cine 
ştie de pe unde, vise cine ştie de pe când. 


Şi tot ninge, ninge, ninge. Fulgi cuminţi, îngânduraţi se lasă peste case, 
peste garduri, peste câmpuri...” (Povara bunătăţii noastre, p. 5). 


E de menţionat aici forma de plural a substantivului Crăciun, rar utili- 
zată în vorbire şi aproape neatestată în alte texte beletristice. 


„Ei, hai, să zicem, i s-o fi urât de atâta pădure, de atâta răfuială, dar încal- 
tea să-și fi ales un sat ca lumea, un sat mai acătării!” (tot acolo, p. 17). 


Conotaţiile cuvintelor autohtone conferă plusvaloare etnografică tex- 
telor druţiene și un coeficient de lirism rustic autonom. Să urmărim 
fragmentele de mai jos: „Câţiva cucostârci, rămași fără cuibare, roteau 
disperaţi peste o margine de sat. Salcâmi cu ghimpii dogoriţi pe margi- 
nea drumului, hogeaguri caraghioase, înălțându-se deasupra satului ca 
nişte năluci, bocind în limba lor. Boarfe aruncate prin ogrăzi, cărbuni 
striviți de călcâie, cenușă mânată de vânt în lungul drumurilor, băltoace 
gălbui în jurul fântânilor (tot acolo, p. 58). 


„Iot scăpărând câte-o vorbă de duh pe ici, pe colo, treaba merge” (tot 


acolo, p. 26). 
„Apoi, colac peste pupăză, Mircea dispăruse” (tot acolo, p. 326). 


„Câmpia zace într-o ceaţă subţire, alăptându-și în tihnă primii săi mu- 
guri” (tot acolo, p. 54). 

Sintetizând datele din fragmentele selectate, putem susține că acestea 
reprezintă ansamblul lingvistic structurat ca element identitar, prin 
care ne manifestăm valorile spirituale și culturale inconfundabile şi 
credinţele religioase. 


Academicianul Mihail Dolgan menţiona, în articolul Poeticul — princi- 
piu artistic capital al esteticii druțiene [7], că Ion Druţă, ca şi marii poeți, 
are și harul de a gândi mitic. Acesta îi permite să-și făurească o proprie 
mitologie, prin care, folosindu-se de „fondul mioritic ce-l purtăm în 
sânge” (L. Blaga), reuşeşte să-și repotenţeze estetic opera literară. Pro- 
zatorul concepe „fondul mioritic” ca pe o matrice stilistică, ce conden- 
sează trăsăturile esenţiale ale sufletului românesc. 


Din aceleași perspective am putea discuta şi despre lexeme regionale 
conservate în scrierile lui Ion Druţă, pe care le examinăm, într-o ma- 
nieră sistemică, distribuite în clase lexico-gramaticale. În virtutea unor 
circumstanţe istorice concrete, anumite evenimente au lăsat, într-un 
fel sau altul, urme importante în cultura şi mentalitatea timpului, re- 
flectate în limbaj, imprimându-i acestuia accente specifice care s-au 
sedimentat alături de elementele autohtone, naţionale. Identificate, în 
unele studii, drept regionalisme sau realii, în terminologia traductolo- 
giei, reflectă diverse aspecte ale vieții materiale și spirituale a poporu- 
lui, felul inedit de a fi şi valorile esenţiale ale culturii etniei respective. 


Vorbind despre lexicul intraductibil şi problema realiilor, Irina Con- 
drea menţionează că există un domeniu al lexicului care ţine de spe- 
cificul naţional și de realitățile concrete ale locului, epocii, modului 
de viaţă etc. Astfel, traducătorul trece nu de la o limbă la alta, ci de la 
o civilizaţie la alta, iar obstacolul cel mare îl reprezintă nu cuvintele 
ca atare, pentru care nu se pot găsi echivalente potrivite, ci realitățile 
la care acestea se referă. Fiecare idiom realizează în mod diferit reali- 
tatea și își concentrează resursele, creând termeni și expresii anume 
în acele domenii, care reprezintă esența modului de viață al poporu- 


lui [3, p. 66]. 


În piesa Casa mare, una dintre primele lucrări din dramaturgia lui Ion 
Druţă, am identificat elemente lexicale, care s-ar înscrie în categoria 
celor examinate mai sus, dar şi lexeme care ar constitui un material util 
din raţionamentele conceptului de etnotext. 

Substantivele selectate de noi pot fi grupate în subclase distincte și ca- 
racterizate din diverse perspective. O serie dintre acestea poartă clar 
amprente dialectale şi regionale (Lăicer, hlandani, steblă, şervet, țolişoa- 
re, şagă etc.). 


Altele se caracterizează prin izul arhaic, utilizate voit pentru a nuanța 
conotaţia timpului şi a spaţiului în imaginarul artistic creat de autor 
(buchie, osteneală, bordeie, pătăranie, lele etc.). 


O bună parte se distinge prin particularitățile fonetice păstrate de 
dramaturg, în vederea actualizării rostirii regionale moldovenești 
(diftongul ea se reduce la a (seamă > samă, seară > sară; ia trece în ie 
(băiat > băiet), dispariţia prefixului îm- > pușcatul; palatalizarea la- 
bialelor p și b — boghiţă; inserţia grupurilor chi-, che- copchilă, copchii 
etc.). 


Nu sunt puţine nici elementele lexicale preluate din limba rusă și adap- 
tate parţial la sistemul flexionar și fonetic al limbii române, utilizarea 
acestora fiind determinată de factori sociolingvistici (blat, ocerea, za- 
pas, soveste). Ex.: „Așa presupune Eleonora, aşa presupun și eu. Dacă 
nu s-a dus iar prin speculă, să nu-mi ziceți mie pe nume... Amu ce-a 
câştigat toată toamna la fermă?... O sută de trudozile și doi purcei orop- 
siți — pe semne, au și pierit de amu.... 


Din perspectiva derivării, lexemul trudozile (trudo+zile) este destul de 
spectaculos — primul element de compunere este un pseudoprefix ru- 
sesc, iar radicalul este românesc. 


„Fiecare cu câte-o casă mare... îmi spunea bunelul meu că şi atunci când 
era greu de trăit, când se întâlneau mai multe bordeie decât case, chiar şi 
atunci fiecare gospodar avea casă mare... 


Expresia fixă casa mare reprezintă un întreg concept existenţial și cul- 
tural al românilor. 


O distribuţie asemănătoare urmează şi adjectivele: mititel, căprii, fru- 
museţă, acătării, mânios, strașnică, mladşi etc. „Eşti cea mai vrednică din- 
tre toate femeile pe care le-am cunoscut...” 


„Straşnică dragoste ce-a mai fost... „Merge alături mititel de-o şchioa- 
pă - ţup, tup, ţup.... „Rochii au multe, dacă-s fără vină-ncoace...” 

Se poate observa utilizarea autentic dialectală a pronumelor și adjec- 
tivelor pronominale demonstrative cu exemple din aproape întreaga 
paradigmă, precum și a formelor sincopate ale pronumelor de politeţe 
'neata, 'neavoastră. „Năşică, poate mai încolo, spre sară, îţi veni şi 'nea- 
voastră...” „Şi oamenii iștia s-au făcut aşa de răi... „Stau ca lupii la pân- 
dă, şi dacă o biată vădană s-a poticnit oleacă, îi zic de amu altfel...” 


Clasa lexico-gramaticală a verbului, generoasă din perspectiva aborda- 
tă mai sus (a mântui, a amăgi, a colbăi, a stupi, a hodini, a jupi, a se chiori, 
a obijdui etc.), ne oferă exemple de un exotism demn de remarcat şi 
prin locuţiuni verbale specifice (a se fotografia> mă scot pe patret; a se 
grăbi > n-am când; a se căsători> nu v-aţi luat; a se împiedică > s-or potic- 
ni; a respira> nu mai pot sufla; a birui >nu poate dovedi; a începe a glumi 
> a prins a şugui — aceasta din urmă cu ambii termeni marcați). 


Desigur că apar şi variante regionale morfologice (auxiliarul invariabil 
a al viitorului I: va veni > a veni, va fi > a fi). 


Sunt caracteristice structurile sintactice cu verbe predicat utilizate fără 
auxiliar — marcă a oralității (Păvălache: Vasiluţă, ai fost tu sara asta în 
casă, ai auzit ce s-a vorbit? Vasiluţa: Fost. Auzit). 


Specificul dialectal este păstrat şi prin adverbele amu, amuia, numa, tuc- 
ma, deodată (la început), precum și prin forme diminutivale — marcă 
a oralității discursului (ziulica, dimnecioară, olecuță). Ex.: — „Vasiluţă, 
mulți au vrut să-ți smulgă gâțele, dacă tucma amu ţi-ai găsit nașul...” 


Trebuie să constatăm că varietățile regionale ale limbii române au fost 
minimalizate, iar trăsăturile dialectale din operele unor scriitori impor- 
tanţi din trecut au fost puse sub semnul oralităţii. În stereotipurile in- 
terpretative dialectele sunt marcate social, spaţial şi temporal. 


Referindu-se la fenomenul estetic şi stilistic actual, Rodica Zafiu men- 
ţionează că „se creează cu intenţie forme populare de «literatură dia- 
lectală>» — textele muzicii de diverse genuri — şi noutatea are succes: 
graiul moldovenesc e la modă, prin grupuri și soliști proveniți atât din 
Moldova românească («Fără zahăr») cât și, mai ales, din Republi- 
ca Moldova («Zdob şi Zdub», «Planeta Moldova», Pavel Stratan). 
Există diferențe semnificative de utilizare a mărcilor identităţii regio- 
nale de către cei menționați: unii propun mai ales argoul basarabean 

(«Planeta Moldova»), alţii preferă formele dialectale rurale (Pavel 
Stratan) (...). Este esenţial efectul comic produs (...)” [13]. 


În concluzie, menţionăm că prin limbajul artistic al lui Ion Druţă, prin 
conservarea lexemelor de origine autohtonă și a celor de factură regi- 
onală, se tezaurizează veritabile mostre de etnotexte, din care emană 
ideea supravieţuirii spirituale a românilor basarabeni, prin afirmarea 
lor plenară, ca structură etnică bine conștientizată, în contextul general 
al istoriei neamului. 

Imaginarul creștin în denumirile 
populare românești de plante (I) 


1. Preliminarii 


Oglindirea credințelor religioase în lexicul unei 
limbi istorice este o realitate de necontestat 
din moment ce cuvintele, mai precis numele, 
„pot dezvălui informaţii cruciale privind ge- 
nul, înrudirea, originea geografică și religia” 
vorbitorilor (Bodenhorn & vom Bruck 2006: 
4). Ca versiune miniaturală a marelui tezaur 


I.M. — lect. univ. dr., 
Departamentul de 
Românistică, Facultatea antropologic al limbii, vocabularul denumiri- 


de Litere, Universitatea lor populare de plante se dovedeşte a fi o arie 


„Alexandru loan Cuza” laşi. 
Domenii de competenţă: 
lingvistică generală, retorică, 
stilistică şi poetică. Autor 

al volumului Fxpresivitatea 
argoului (2009). Co-editor 

al mai multor volume si nominative pe baza cărora s-au constituit atât 
membru în colectivele  vocabularele etnobotanice ale limbilor, cât şi 
ştiinţifice și redacționaleale nomenclaturile ştiinţifice, observaţia de fond 
unor publicaţii periodice 
precum „lext și discurs 
religios” (lași), „Limba 
Română” (Chișinău), Ştiinţifice, ale căror origini sunt indiscutabil 
„Argotica” (Craiova) și legate de modelele denominative empirice, 


de cercetare ştiinţifică interesantă şi complexă 
prin problemele dificile pe care le ridică. 


Multe din chestiunile importante, dezbătute 
de specialiști, stau în legătură cu sursele de- 


fiind aceea că, în evoluţia cultural-istorică a 
civilizaţiei umane, modelele denominative 


„Analele Ştiinţifice ale s-au convenţionalizat şi s-au autonomizat, 
Universităţii, Alexandru loan influențând, la rându-le, sferele denumirilor 


Cuza” din laşi”. 2 , f 
populare. În ceea ce priveşte sursa denomi- 


nativă reprezentată de credințele religioase, 
sursă prezentă atât în tiparele nomenclaturii 
ştiinţifice, cât şi în cele ale vocabularelor et- 
nobotanice, este important să observăm că 

aceasta are în cele două tipuri de modele denominative pertinenţă şi 
pregnanţă distincte. Pentru modelul savant, acest izvor al numirii este 
astăzi periferic; în schimb, în vocabularele etnobotanice ale multor 
limbi, el este una din sursele dominante de numire. În acord cu Bejan 
(1991: 41), cel mai important domeniu denominativ din vocabula- 
rul românesc al numelor de plante este cel al animalelor şi păsărilor, 
urmat de cel al ființelor supranaturale. Mai departe, cel de-al doilea 
domeniu este alcătuit din două subdomenii, mai exact ansamblul ter- 
menilor referitori la ființe mitologice precum ielele, zânele sau zmeii 
şi vocabularul incluzând referinţe cu rezonanță creştină, din care fac 
parte constituenți precum Dumnezeu, Hristos, Maica Domnului, sfin- 
ţii ş.a.m.d. Fără a oferi evidențe de ordin statistic, Bejan (1991: 97) 
notează că cel mai frecvent constituent lexical, care participă la dez- 
voltarea denumirilor populare românești de plante, aparținând dome- 
niului ființelor supranaturale, este drac, dar constituenți precum popă, 
Maica Domnului, Sf. Maria, Maica Precista au şi ei un rol important în 
alcătuirea vocabularului etnobotanic cu rezonanță creştină. Constata- 
rea nu evidențiază doar prezumția că diavolul este entitatea suprana- 
turală prototipică în formarea unor denumiri etnobotanice românești 
având ca izvor vastul domeniu „mitologie și religie”, ci pune în valoare 
şi veneraţia de care Maica Domnului se bucură în Biserica Ortodoxă şi 
în folclorul românesc!, din moment ce multe nume de plante stau în le- 
gătură cu această emblemă a creștinismului. La o privire mai atentă, se 
observă că asemenea constituenți lexicali, foarte potenţi în a da naştere 
unor fitonime, nu sunt specifici vocabularului etnobotanic românesc, 
ci, dimpotrivă, figurează în terminologiile etnobotanice ale mai multor 
limbi vorbite de popoarele creștine. De fapt, în Evul Mediu și în Renaș- 
tere denumirile de plante cu originea în numele divinității și ale sfin- 
ţilor erau atât de răspândite încât latina botanică a învățaţilor vremii, 
întemeiată pe tradiția denominativă de tip popular, cuprindea multe 
astfel de denumiri. Ca reacție față de această modă lingvistică, Carl von 
Linné (Carol Linnaeus), fondatorul nomenclaturii botanice ştiinţifice, 
descuraja fățiș — în Secolul Luminilor — practica de a boteza plantele cu 
nume de sfinţi, iar acest tip de atitudine reflectă în mod clar că sosise 
timpul ca nomenclatura ştiinţifică să se desprindă din matca vechilor 
obișnuințe denominative. „Numele de gen” — scrie Linné, în faimoasa 
Philosophia Botanica? (1751), reluând o afirmaţie dintr-o lucrare ante- 

rioară, Critica Botanica? (1737: 69) — „nu ar trebui date abuziv pentru 
a câştiga protecţia sfinţilor și a oamenilor faimoși sau pentru a-i sărbă- 
tori”. Ghicim în spatele acestui precept etica protestantă pe care unul 
din marii părinţi ai terminologiilor științifice o angajează discret în a 
formula regulile de atribuire a denumirilor ştiinţifice, aspect nu foarte 
dificil de probat, dacă se ține cont de faptul că recomandarea linneană 
se sprijină bibliografic pe contribuţia notabilă și reacționară a botanis- 
tului elveţian Johann Bauhin, De Plantis a’ Divis Sanctis've Nomen Ha- 
bentibus (1591), publicată cu aproape un veac și jumătate înainte de 
apariţia lucrărilor fondatoare ale savantului suedez. 


Chiar dacă multe dintre sentenţiile lui Linné privind nomenclatura 
botanică ştiinţifică sunt astăzi obsolete, este important să observăm că 
pentru intelighenţia secolelor al XVI-lea - al XVIII-lea reforma practi- 
cilor de numire a plantelor și animalelor s-a concretizat într-o îndepăr- 
tare graduală și pronunţată de marile tradiții denominative ale Antichi- 
tății şi Evului Mediu. Pe măsură ce Linné înlocuia denumiri de gen de 
inspirație romano-catolică, precum Sanct. Tritinatis, Alberti, Antonii, 
Benedicti, Christophori, Gerardi, Georgii, Guilielmi, Johannis, Jacobi, Ku- 
nigundis, Ladislai, Laurentii, Pauli, Petri, Philippi, Quirini, Ruperti, Sime- 
onis, Stephani, Valentini, Zachariae, cu nume laice şi „barbare”*, precum 
Hepatica, Erysimum, Geum, Actaea, Aegopodium, Valeriana, Agrimonia, 
Artemisia, Senecio, Eupatorium, Gentiana, Sanicula, Primula, Parietaria, 
Isatis, Tussilago, Geranium, Malva, Circaea, Paeonia, Centauria*, des- 
părțirea de drumuri dintre cele două modele denominative, popular și 
ştiinţific, devenea din ce în ce mai pronunţată. Pe măsură ce terminolo- 
giile științelor naturale se standardizau și se generalizau, transformân- 
du-se în seturi de convenţii dezvoltate conform unor reguli sistemati- 
ce, vocabularele populare ale realităților lumii naturale își continuau 
vechiul şi statornicul drum al specificității lingvistice şi cultural-istori- 
ce. Astfel, în nomenclatura științifică denumirile botanice cu rezonan- 
tă creştină au lăsat treptat locul unor denumiri descriptive şi tehnice, în 
timp ce denumirile populare de plante de inspiraţie religioasă au conti- 
nuat să dețină un loc central în vocabularele etnobotanice. 


Urmarea firească a acestei bifurcaţii în atribuirea de nume plantelor și 
animalelor s-a observat cu şi mai multă precizie în veacul al XIX-lea, 
când cercetarea ştiinţifică a folclorului și a denumirilor populare de tot 

felul a favorizat elaborarea şi publicarea unor savante lucrări lexicogra- 
fice dedicate terminologiilor populare și pertinenţei lor culturale, iar 
bogăţia de denumiri etnobotanice cu referință biblică și creştină nu a 
putut fi trecută cu vederea de oamenii de ştiinţă. Astfel, botanişti pre- 
cum Britten și Holland (1886: XVII-XVIII) au putut constata că în 
vocabularul etnobotanic al limbii engleze exista „un mare număr de 
nume de plante, ce ar putea fi denumite dedicatorii”, întrucât „oglin- 
desc numele multor sfinți și chiar al Divinităţii. Totuşi cele din urmă 
sunt foarte puţine și reflectă pioșenia: denumiri precum God Almighty's 
Bread and Cheese; Gods Eye; Gods Grace; Gods Meat; Our Lords, sau 
Our Saviours Flannel; Christs Hair; Christs Herb; Christs Ladder, 
Christ's Thorn, Holy Ghost şi Herb Trinity alcătuiesc aproape întregul 
inventar. Cu totul alta este referirea la Binecuvântata Fecioară Maria, 
căreia îi sunt dedicate foarte multe denumiri formate cu „Lady” sau 
„Our Lady”. Consultarea cuvântului „Lady” va dovedi cât de numeroa- 
se sunt aceste denumiri în dicționar. Câteva denumiri strâns legate de 
Binecuvântata Fecioară Maria, cum ar fi Virgin Mary's Cowlips, Virgin 
Mary's Milkdrops, Mary's Tears, Virgin Mary's Pinch, perpetuează legen- 
de încântătoare, redate la numele respective. Mulți alți Sfinți au benefi- 
ciat de o recunoaştere asemănătoare, cel mai adesea, pentru că plantele 
denumite în onoarea lor înfloreau în perioada în care ei erau sărbătoriți 
(...). Mai apoi, referințele la diavolul au motivat apariția unei părți im- 
portante a nomenclaturii plantelor; în cea mai mare parte, acestea s-au 
sprijinit, aşa cum e normal de presupus, pe proprietățile negative, reale 
sau presupuse, ale plantelor care îi poartă numele. Strâns legate de aceste 
denumiri sunt, probabil, şi numele, destul de multe, care includ termeni 
precum „Fairy” (rom. zână) sau „Witch” (rom. vrăjitoare)”. 


În cazul limbii engleze, inventarul unor astfel de nume de plante cu re- 
zonanţă creştină este cu atât mai semnificativ sub aspect cultural, cu cât 
convulsiunile Reformei din secolul al XVI-lea au dus la constituirea Bise- 
ricii Anglicane, și, implicit, la crearea unui reper cultural și istoric menit 
să semnaleze că respectivele denumiri populare de plante sunt anteri- 
oare epocii respective. Dacă adăugăm că în foarte interesantul său tra- 
tat asupra simbolismului folcloric al plantelor, Folklard (1892) dedică 
întregi capitole „plantelor Bisericii Creştine” şi „plantelor Diavolului”, 
vom indica, poate, mai bine, cât de complicat este studiul simbolismului 
păgân și / sau creștin al multor denumiri etnobotanice. 

În plan mai amplu, ideea că denumirile populare și științifice ale plante- 
lor au netăgăduite izvoare denominative de ordin mitologic și religios a 
fost convingător ilustrată de lucrările prestigioase ale unor cercetători și 
savanți precum Peter Bernhardt (2008), A. de Gubernatis (1878, 1882) 
sau E. Roland (1896-1914). Totuși rolul activ jucat de diverse credințe 
populare sau de producţii folclorice precum descântecele, fabulele, snoa- 
vele, legendele, proverbele, ghicitorile sau alte specii epice şi lirice popu- 
lare în crearea și fixarea unor denumiri comune de plante este, datorită 
gradului foarte înalt de dificultate al unui asemenea tip de investigație, 
mai puţin clarificat, cu toate că există destule contribuţii remarcabile în 
planul cercetării internaționale (Thiselton-Dyer 1889, Folkard, 1892) 
şi naţionale (Marian 2008, 2010). Certitudinea pe care o căpătăm prin 
lectura unor astfel de lucrări de referință este că vastul tablou istoric și 
cultural în care se înscrie numirea plantelor, a suferit, în timp, schimbări 
majore, provocate de factori atât de natură lingvistică, cât și extralingvis- 
tică. 

Revenind la chestiunea denumirilor populare de plante care oglindesc 
influența profundă a creştinismului, se cuvine să concluzionăm că tra- 
diția îndelungată și foarte răspândită de a da nume plantelor sau de a le 
explica originea şi caracteristicile în acord cu diverse repere biblice şi 
creştine a favorizat apariția unui repertoriu bogat de fitonime, iar sur- 
sele denominative, de factură mitologică, au intrat, la un moment dat, 
în competiţie cu cele de sorginte creștină, după cum afirmă, între alții, 
Britten şi Holland (1886: XVII-XVIII): „unele nume reflectă transfe- 
rul dinspre zeitățile păgâne spre sfinţii creştini, altele au origine direct 
creştină”. Această afirmaţie atrage atenţia asupra celei mai importante 
consecinţe pe care numirea populară a realităților naturale a avut-o în 
plan lingvistic. Pe de o parte, multe dintre plantele cunoscute omului 
îşi datorează numele faptului că ideologia și practicile creștine s-au în- 
trepătruns cu sau au înlocuit diverse alte habitudini lingvistice şi cul- 
turale considerate păgâne, iar această schimbare amplă manifestată în 
mai multe culturi a aruncat în uitare un număr incalculabil de denumiri 
etnobotanice. Pe de altă parte, dacă urmăm consideraţiile formulate de 
Britten şi Holland, intuim că plante anterior necunoscute au primit la 
un moment dat „botezul” creştin. Așadar, în ce condiţii se poate vorbi 
despre trecerea de la o denominaţie precreştină la una creștină sau 
despre o desemnare de origine exclusiv creștină? 

Extraordinara diversitate a lumii plantelor şi a denumirilor acestora face 
foarte dificilă reconstituirea condiţiilor în care o realie vegetală a fost de- 
numită sub influenţa creştinismului. În toate limbile naturale, plantele 
cunoscute de om au, de regulă, mai multe denumiri populare și — în ab- 
sența unor dovezi credibile care să sprijine concluzia că o plantă anterior 
necunoscută își datorează numele influenţei directe şi exclusive a crești- 
nismului — eforturile de a cerceta circumstanţele exacte ale actului de nu- 
mire rămân în mare nesatisfăcătoare. Acestei limite i se adaugă capcanele 
lingvistice notorii, în care cercetătorul poate cădea atunci când realizează 
un studiu asupra istoriei denumirilor populare de plante: etimologia po- 
pulară, atracția paronimică, hipercorectitudinea și calcul lingvistic. 


Dacă pe tărâmul termenilor etnobotanici este foarte dificil de reconstitu- 
it cu acuratețe condiţiile în care o plantă și-a primit numele, terenul no- 
menclaturii științifice se dovedeşte mai prielnic țelului de a căuta denumiri 
cu rezonanţă exclusiv creștină, în ciuda pericolului de a considera ca fiind 
de origine exclusiv creștină o realitate lingvistică savantă, a cărei origine 
se află, de fapt, într-un nume popular problematic. Totuși din moment ce 
nomenclatura botanică științifică s-a îndepărtat în mod explicit de tradiția 
atribuirii de nume cu rezonanţă creştină, numai câteva tipuri de denumiri 
ştiinţifice de plante pot face obiectul unei analize cu folos. 


În categoria denumirilor de origine exclusiv creştină pot fi incluse 
unele din constructele științifice cu indicație geografică și comemora- 
tivăć. În acord cu recomandările Codului Internaţional de Nomenclatură 
Botanică (citat de Stearn 1983: 295), prezenţa unor indicaţii specific 
creştine, precum atributul „sfânt”, este obligatorie în cazul fitonime- 
lor formate pornind de la denumiri geografice, iar această regulă poate 
înlesni căutarea denumirilor ştiinţifice de plante cu sursă exclusiv creş- 
tină: „un prefix sau un supranume care indică înnobilarea sau canoni- 
zarea poate fi omis, de ex., candollei după De Candolle, jussieui după 
De Jussieu, hilairei după Sainte-Hillaire, remyi după St. Rémy, dar în 
indicaţiile geografice ‘St? Este redat ca sanctus (m.) sau sancta (f.) e.g. 
sancti-johannis, a(1) Sf. Ion, sanctae-helenae, a(1) Sf. Elena” 


Dat fiind că, în practica de a stabili denumiri științifice, indicaţiile geo- 
grafice şi cele comemorative sunt intens întrebuințate pentru a identifica 
diverse genuri și specii de plante, căutarea modelelor denominative ex- 
clusiv creştine trebuie să ţintească spre identificarea numelor de locuri 

şi de persoane specifice perspectivei creştine. De pildă, dacă obiectul de 
cercetare este reprezentat de indicaţiile geografice, lingvistul care studi- 
ază denumirile ştiinţifice ale plantelor trebuie să aibă în atenţie faptul că 
„denumirile geografice folosite în latina botanică pot fi, din unghi istoric, 
clasificate în trei clase, conform perioadei de referință: (1) cele romane, 
(2) cele puse în circulaţie în Evul Mediu și în secolul al XVI-lea, din mo- 
tive juridice și ştiinţifice și (3) cele moderne” (Stearn 1983: 206). 


Deoarece, în Evul Mediu, dar și mai apoi, multe denumiri geografice au 
fost date în onoarea divinității, a Maicii Domnului sau a sfinţilor, e de aş- 
teptat ca denumirile ştiinţifice ale unora din plantele ce cresc în arealurile 
geografice „botezate” cu nume creştinești să poarte numele locului de ori- 
gine. Cu alte cuvinte, în terminologia științifică a plantelor, un toponim 
devine baza de dezvoltare a unui fitonim. De pildă, genul Sanctambrosia 
Skottsb.” denumește mai multe specii de plante native de pe insula San 
Ambrosio, una dintre cele patru insule ale unui arhipelag aflat în largul 
coastelor chiliene, Islas de los Desventurados („Insulele Nefericite”). Des- 
coperit și botezat de navigatorii veacului al XVI-lea, arhipelagul nu este — 
dacă se face abstracţie de recenta bază navală a armatei chiliene - locuit, 
aşa că speciile autohtone ale genului Sanctambrosia pot fi considerate ca 
purtătoare ale unui nume de sorginte exclusiv creștină. Cu toate acestea, 
toponimul San Ambrosio este o convenţionalizare științifică a unei atracții 
paronimice. La origine, numele insulei a fost St. Nabor* (San Ambor), însă, 
sub presiunea prestigiului și autorităţii de care se bucură în biserica roma- 
no-catolică Sf. Ambrozie (San Ambrosio), figură tutelară a creștinismului 
din veacul al IV-lea d.Hr, numele ostrovului stâncos a fost preschimbat în 
San Ambrosio. Un alt fitonim științific, Festuca sanctae-mathae”, conservă, 
prin epitetul speciei, o indicație de origine exclusiv creștină, fundamentată 
pe un nume de sfânt (Sf. Marta). Mai departe, toponimul columbian Sierra 
Nevada de Santa Marta este doar una din multele reflectări lingvistice ale 
stabilirii creştinilor pe continentul sud-american. 


Dacă indicaţiile geografice incluse în denumirile ştiinţifice de plante 
permit, până la un punct, reconstituirea relativ precisă a circumstan- 
ţelor în care unei esențe vegetale i s-a atribuit un nume cu rezonanță 
creştină, mecanism interpretativ ușurat și faptul că istoria nomencla- 
turii ştiinţifice botanice este, ca şi în cazul altor terminologii savante, 
plenar conservată în scris, indicaţiile geografice prezente în denumirile 

etnobotanice demonstrează, în contrast cu modelul denominativ ști- 
ințific, cât de complicat poate fi istoricul lingvistic și cultural al unor fi- 
tonime populare şi cât de alambicată poate fi, uneori, întrepătrunderea 
dintre viziunea naivă şi cea savantă asupra lumii vegetale. 


Reţinând, spre exemplu, comentariile lui Lindsay (1929: 39) asupra 
arborelui lui Iuda", aflăm că numele popular este motivat de credinţa 
conform căreia „acesta este copacul de care s-a spânzurat Iuda, deoarece 
bobocii roșii de floare care apar înaintea frunzelor seamănă cu picăturile 
de sânge”. Un alt cercetător, Watts (2007: 215), notează că în imaginarul 
popular „florile trandafirii indică ruşinea arborelui de care Iuda s-a spân- 
zurat”. Același autor scrie că această credinţă de origine grecească s-a răs- 
pândit pe măsură ce arborele ornamental al cărui habitat nativ este Ori- 
entul Mijlociu a fost aclimatizat în Europa Occidentală. În călătoria sa 
spre Vest, planta a primit o denumire latină savantă, arbor Judae, care, la 
rândul ei, a iscat confuzii şi a alimentat imaginaţia colectivă (cf. Rolland 
1903/IV: 79). Pe terenul limbii franceze, calchierea denumirii latinești 
a generat două denumiri populare concurente, arbre de Judée (arbore de 
Iudeea) și arbre de Judas"! (arborele lui Iuda). Mai apoi, cel mai probabil 
în epoca lui Shakespeare, copacul şi zestrea sa lingvistică au trecut în Al- 
bion, iar planta şi-a fixat, în limba engleză, denumirea Judas tree, o copie 
lingvistică a lat. arbor Judae. Aşadar, este corect să presupunem că pletora 
de denumiri populare din limbile europene, germ. Judasbaurn, it. albero 
di Giuda, rom. arborele Iudei, rus. ludino derevo, sp. árbol de Judas, trebuie 
pusă pe seama largii circulații a legendei cu rădăcină biblică. 


În lumina consideraţiilor de mai sus, descrierea unor fitonime popula- 
re românești, cu rezonanţă creștină, va fructifica noţiunea de imaginar 
botanic, definită în prezenta lucrare drept lexicalizarea convenţională 
și ades figurată a unor reprezentări istorice și culturale puse în circu- 
laţie prin nume de plante ce subliniază influenţa creştinismului. Deși 
poate părea vagă, această definiţie provizorie, de lucru, are menirea de 
a reliefa că o limbă naturală este oglinda unei culturi și mediumul di- 
namicii culturale. Interpretând limba ca tezaur cultural, putem observa 
acțiunea conjugată și importanţa factorilor intra- și extralingvistici în 
configurarea desemnării și a sensurilor, iar denumirile de plante și de 
animale se numără, în opinia noastră, printre exemplele tipice de ilus- 
trare a dimensiunii antropologice a unei limbi. 

Note | 

1 Culegeri de producţii folclorice precum Marian (1904) sau Teodorescu (1885) pro- 
bează prezenţa tutelară a Maicii Domnului şi a Divinităţii în spiritualitatea populară ro- 
mânească. 

? Linnaeus Philosophia Botanica, traducere în limba engleză de Stephen Freer, Oxford 
University Press, 2003; traducerea și adaptarea în limba română a fragmentului citat ne 
aparțin. 

3 „Nominibus genericis non abuti decet ad Sanctorum hominumque in alia arte Illus- 
trium memoriam conservandam, vel favorem captandum." 

* Multe dintre aceste denumiri „necreştineşti” reprezentă, de fapt, dovezi ale întoarcerii 
la tezaurul cultural și lingvistic greco-latin, bază a tuturor terminologiilor științifice actu- 
ale. 

$ Linnaeus 1737: 71-72. See also Linné 2003: 182-183. 

é Definite ca denumiri date „în onoarea unei personalități” (Gledhill 2008: 23), indica- 
ţiile comemorative ale numelor botanice savante au mai fost considerate și „nume ono- 
rifice” (Lemmon 1878). 

7 Quattrocchi 2000/IV: 2376. 

3 Sfinții Nabor și Felix sunt martiri creştini ai prigoanei din vremea împăratului Diocle- 
tion (303 d.Hr.). 

” Quattrocchi 2006/11: 954. 

10 În limba engleză, denumirea comună este Judas tree. Numele științific al plantei, Cercis 
siliquastrum, propus de Linné în 1753, are ca izvoare etimologice gr. kerkis (vechi nume 
folosit de Teofrast pentru a denumi copacul respectiv, cf. Quattrocchi 2000 /I: 485), 
însemnând 'suveică, codificare a formei alungite a capsulei de seminţe, și lat. siliqua, cu 
înțeles asemănător, ‘pod — capsulă, de la care s-a format termenul botanic siliquastrum, 
“plant — plantă (cf. OLD 1968: 1762). 

1 „Cuvântul Judée (Iudeea), în loc de Judas (Iuda), se bazează pe confuzia iscată de 
terminația de genitiv Judae în urechile oamenilor neştiutori [de limbă latină - 1.M.]” 
(Rolland 1903/1V: 79). 

Anatol EREMIA 


Hidronimia Basarabiei. Originea 
și semnificația numelor de râuri 


A.E. — dr. hab., cercetător 
conferenţiar, lingvist, 
specialist în onomastică. 
A editat 25 de cărți, cele 
mai recente fiind Dicţionar 
explicativ şi etimologic de 
termeni geografici, Chişinău, 
2006; Dicţionar geografic 
universal, Chişinău, 2008; 
Localitățile Republicii 
Moldova. Ghid informativ 
documentar, 2009. 


Moldova dintre Prut şi Nistru dispune de un 
sistem hidrografic destul de bogat și variat. În 
acest spațiu, pe bază de anchete toponimice 
de teren și din surse documentare, au fost 
înregistrate peste 10.000 de unități hidrogra- 
fice: râuri, râuleţe, pâraie, gârle, lacuri, bălți, 
iezere, heleşteie, iazuri etc. 


În toate timpurile, sursele de apă au avut o im- 
portanță deosebită pentru natură şi, în mod 
special, pentru societatea umană, contribuind 
la formarea și dezvoltarea solurilor și a vegeta- 
ţiei, la menţinerea biosferei terestre, dar mai cu 
seamă fiind necesare vieţii şi activității oameni- 
lor. Apele de suprafață și-au găsit întrebuințare 
largă în industrie, agricultură, transport. Viaţa 
comunităţilor de oameni s-a început şi s-a dez- 
voltat în jurul unor surse sigure de apă, cu folo- 
sințe multiple, de la prepararea hranei până la 
treburile și îndeletnicirile gospodăreşti tradiți- 
onale: pescuit, morărit, irigație etc. 


Reţeaua hidrografică a Basarabiei este unita- 
ră în felul ei, deoarece majoritatea râurilor şi 
râulețelor izvorăsc pe același teritoriu, au, în 
fond, o direcție de scurgere, de la nord-vest 
spre sud-est, se află situate geografic în cuprin- 
sul unui singur bazin acvatic general — Marea 
Neagră. Apele curgătoare sunt colectate de 
Dunăre, Nistru, Prut şi apoi, pentru întreg te- 
ritoriul, de Marea Neagră. Unele dintre râuri 

se varsă în mare prin lacuri-limane. Lacurile naturale, cele mai mari, 
se află în zonele din preajma Dunării și Mării Negre. Au existat lacuri 
mari şi în luncile râurilor Nistru şi Prut, însă ele, în mare parte, au fost 
desecate în urma ameliorării terenurilor. 


Caracterul şi regimul natural al râurilor au fost determinate de relieful 
ținutului. Râurile mari au aproape aceeași „vârstă” ca munții și zonele 
colinare din regiune. Relieful interfluviului pruto-nistrean este variat 
şi constă din mai multe forme geomorfologice, cu dimensiuni de al- 
titudine și particularităţi fizico-geografice și naturale diverse: înalte — 
munții, medii — colinele, dealurile, joase - câmpiile, luncile, deltele. 
Formele de relief au condiționat apariția văilor mai înguste și adânci în 
munţi şi în zonele colinare și mai largi și întinse în câmpii. 


Procesele de demerizare și de continentizare a spaţiului carpato-danubi- 
ano-pontic au început acum 40-70 de milioane de ani, în era paleozoică 
şi în cea mezozoică. Eliberarea teritoriului de apele mărilor preistorice — 
Badeniană, Sarmaţiană, Meoţiană şi Ponţiană — a avut loc treptat în era 
cainozoică, cu 4-12 milioane de ani în urmă. În perioada cuaternară, acum 
aproximativ 2 milioane de ani, s-a format relieful şi clima regiunii, ceea ce 
ulterior, acum 300-350 mii de ani, a favorizat apariția primelor grupuri de 
oameni primitivi (în paleolitic), prezența cărora, pe teritoriul Basarabiei, 
a fost descoperită în peșterile din malurile stâncoase ale râurilor Prut (la 
Duruitoarea, Brânzeni) și Nistru (la Ofatinţi etc.) [1, p. 9-14; 2, p. 29-34]. 


Formarea munţilor Carpaţi și a zonelor precarpatice de est au generat 
procesele de coborâre a regiunilor limitrofe de sud și sud-vest, marea 
urmând să regreseze treptat spre cuveta sa de astăzi. În aceste condiții 
paleografice, urmate de fenomenele glaciare şi postglaciare (topirea 
ghețarilor şi zăpezilor, scurgerea apelor spre mare) s-a format rețeaua 
hidrografică apropiată de cea actuală [2, p. 29-32]. 


Actualmente, relieful republicii ocupă extremitatea de sud-vest a Câm- 
piei Europei de Est, teritoriul ei având înclinația de la nord-vest spre 
sud-est, fapt ce a determinat direcţia generală a cursului apelor, altitu- 
dinea lui medie fiind aproximativ de 150 m deasupra nivelului mării. 


Cele mai multe râuri și râulețe se întâlnesc în partea de nord a terito- 
riului, acestea fiind reprezentate de afluenții Prutului și Nistrului, mai 
puţine în partea de sud și sud-est, ale căror ape sunt recoltate atât de 
Prut şi Nistru, cât şi de râurile ce se varsă direct în Dunăre și în Ma- 

rea Neagră. În partea de nord, unde precipitaţiile atmosferice sunt mai 
abundente și frecvente, râurile au un debit de apă mai mare, în compa- 
raţie cu cele de sud, unde precipitaţiile sunt mai sărace și rare. 


Regimul râurilor e influențat și de climă: sunt mai bogate în apă în peri- 
oada de topire a zăpezilor și în perioada ploilor abundente (din aprilie- 
iunie) şi cu un nivel mai scăzut de apă spre sfârșitul verii (în august), 
când ploile sunt rare. Ploile torențiale provoacă vara inundații și viituri, 
iarna toate râurile îngheață [3, p. 20-23; 4, p. 40 şi urm.]. 


Obiectele hidrografice, îndeosebi fluviile și râurile mari, au o vechime de 
câteva milioane de ani, în timp ce numele lor actuale datează din perioade 
mult mai târzii, având o „vârstă” de numai câteva mii, iar unele, de exemplu, 
microhidronimele — doar de câteva sute sau chiar de câteva zeci de ani. 
Originea lingvistică a numelor de ape, vechimea, structura și semnificația 
iniţială, evoluţia, repartiţia lor teritorială, principiile de nominaţie şi gradul 
de motivare lexical-semantică sunt obiectivele de cercetare ale hidronimi- 
ei, disciplină a onomasticii și, în special, a toponimiei. 


Cele mai vechi nume de ape curgătoare din spaţiul nord-pontic basara- 
bean sunt Dunărea, Nistrul și Prutul. Ele datează din epoci preistorice, 
având origini indo-europene sau preindo-europene, în limba noas- 
tră fiind moştenite de la populaţia geto-dacă. Aceste nume diferă de 
formele lor de origine (Donare, Donaris, Danubius; Danastris; Porata, 
Pyreatus), dat fiind că, pe parcursul vremii, în limbile prin care ne-au 
fost transmise, au suferit esenţiale modificări fonetice și de structură. 


Deosebit de numeroase sunt hidronimele româneşti propriu-zise, ele 
datând, în foarte multe cazuri, cu începere din epoca de formare a lim- 
bii şi poporului român (sec. VI-IX), aceasta referindu-se la întreg spa- 
tiul dacoromân (carpato-danubiano-pontico-nistrean). Cele mai vechi 
hidronime românești de pe teritoriul pruto-nistrean au „vârsta” prime- 
lor comunităţi autohtone românești din acest areal (sec. VIII-XII). Fap- 
tul că primele atestări ale numelor de râuri datează din sec. XIV-XV nu 
exclude prezenţa lor în perioadele mai timpurii. Documentele cele mai 
vechi nu s-au păstrat, plus la aceasta, sursele documentare cunoscute 
întârzie adesea să fixeze în scris realităţile din societate şi evenimentele 
istorice. 


Condiţiile geografico-naturale și social-economice au făcut ca popula- 
ţia băștinașă să-şi întemeieze satele și oraşele pe văile râurilor, în preaj- 

ma lacurilor și bălților. În baza unor calcule preventive s-a stabilit că 
circa 200 de localități din această regiune sunt situate pe valea Nistru- 
lui, 150 — pe valea Prutului, 75 — pe valea Răutului, 45 — pe valea Bâcu- 
lui. Multe dintre localităţile riverane poartă numele apelor respective. 
Practic, fiecărui nume de râu îi corespunde unul sau mai multe nume 
de localități. Dar nu numai apele mari, ci și cele minore (pâraiele, ieze- 
rele, izvoarele etc.) au determinat apariția unor nume de sate. 


Un rol important în viața populaţiei ținutului nostru l-au avut râurile 
mari Nistru şi Prut, dar și râurile mai mici: Răut, Bâc, Botna, Cogâlnic, 
Ciuhur, Camenca, Drabişte, Racovăț, Ciuluc, Ichel, Işnovăţ, Cahul, Ialpug, 
Bolata, Tigheci, Cubolta, Căinari, Saca, Ciorna, Salcia, Larga, Schinoa- 
sa, Beloci, Iagorlâc, Lunga, Știubeiul, Ceaga, Nârnova, Vladnic, Bucovăţ, 
Cula, Râbnița, Sagala etc. Majoritatea localităților poartă denumiri 
vechi, atestate în documentele istorice din sec. XV-XVIII. Prezintă in- 
teres sub diferite aspecte şi microhidronimele, denumirile de râulețe, 
pâraie, gârle etc.: Bezin, Cunila, Răcătău, Hălmagea, Bujor, Scurta, Ba- 
raghina, Budăiul, Găunoasa, Repedea, Glodeanca, Căldărușa, Șoltoaia, 
Ocna, Culișoara, Brătuleanca, Calinderul, Puhoiul, Ungura, Strestineţul, 
Camencuţa, Galbena, Curechiștea, Pojarna, Teliţa etc. Unele reprezin- 
tă creaţii onimice proprii românești, altele provin din alte limbi, fiind 
preluate de autohtoni de la populaţiile conlocuitoare (slave, turcice). 
Prezentăm în continuare glosarul celor mai cunoscute nume de râuri, 
însoțite de mențiuni istorico-geografice și de unele explicaţii de ordin 
etimologic, lexical, derivaţional. 


Nistru. Izvorăște pe teritoriul Ucrainei, din Carpaţii Orientali, şi se 
varsă în limanul Nistrului lângă s. Palanca (Republica Moldova). Are 
lungimea de 1362 km (în limitele republicii noastre — 660 km). Su- 
prafaţa bazinului este de 72.100 km? (pe teritoriul republicii — 19.070 
km?). Principalii afluenţi ai râului: Racovăț, Ciorna, Răut, Ichel, Bâc, 
Botna, Ştiubeiul (pe dreapta), Camenca, Ocna, Beloci, Râbnița, Ia- 
gorlâc, Ciorna, Cuciurgan (pe stânga). Pe Nistru sunt situate orașele 
Otaci, Soroca, Camenca, Rezina, Râbnița, Dubăsari, Criuleni, Grigo- 
riopol, Tighina, Tiraspol, Slobozia. În hrisoavele domnești Nistrul e 
atestat începând din prima jumătate a sec. al XV-lea (1425, 1430, 1445, 
1447; pentru anii de atestare, aici și în continuare, a se vedea numărul 
bibliografic 3, care se referă la repertoriul alfabetic de nume). Hidroni- 
mul a fost explicat etimologic prin radicalele indo-europene dan- „râu” 

și istr- „curent repede de apă”, denumirea însemnând la origine „râul 
care curge repede”, avându-se în vedere, probabil, cursul superior al râ- 
ului, în Carpaţii din Ucraina. 


Prut. Prutul, al doilea râu ca lungime și importanţă de pe teritoriul 
republicii (după Nistru), izvorăşte din Carpaţii Orientali, de pe ver- 
sanții piscului Goverla (Ucraina), la altitudinea de peste 2000 m, și se 
varsă în Dunăre la sud-est de s. Giurgiuleşti (r-nul Cahul). Traversea- 
ză Ucraina, România şi Republica Moldova. Pe teritoriul nostru mar- 
chează dinspre vest frontiera cu România. Lungimea râului — 967 km 
(695 km în limitele republicii). Afluenții râului pe teritoriul republicii: 
Zelena, Racovăț, Medveja, Larga, Vilia, Lopatnic, Drabiște, Ciuhur, 
Camenca, Gârlişoara, Gârla Mare, Delia, Brătuleanca, Nârnova, Lă- 
puşna, Sârma, Sărata, 'Tigheci, Larga, Hălmagea, Frumoasa. Pe valea 
râului Prut sunt așezate orașele Lipcani, Ungheni, Leova, Cantemir, 
Cahul. Primele mențiuni documentare ale hidronimului datează de la 
începutul sec. al XV-lea (1409, 1424, 1437, 1443). Versiunile etimolo- 
gice rămân deocamdată controversate: scit. port „vad, gr. pyretos „zbu- 
ciumat”, iran. prtu „loc de trecere”. La baza acestui hidronim ar putea 
sta un radical geto-dacic *proth „pârâu”, „râu”. 


Răut. Este cel mai mare afluent al Nistrului și cel mai mare râu care 
izvorăşte şi curge integral pe teritoriul republicii. Își are izvoarele în 
apropierea s. Rediul Mare (r-nul Dondușeni) și se varsă în Nistru din 
dreapta lângă s. Ustia (r-nul Dubăsari). Lungimea râului este de 286 
km, suprafaţa bazinului de 770 km?. Principalii afluenți: Recea (Copă- 
ceanca), Răuțel, Soloneţ, Chiua, Iligacea, Ciulucul Mare, Molovateţ, 
Cula, Vatici, Ivancea (pe dreapta), Cubolta, Căinar, Camenca, Ciorna, 
Dobruşa, Sagala, Cogâlnic, Drăghinici (pe stânga). Pe Răut sunt așe- 
zate oraşele Dondușeni, Râșcani, Bălţi, Floreşti, Orhei [5, p. 171-172]. 
Râul este atestat în documente istorice începând cu anul 1436. Radica- 
lul este de origine slavonă: revot- „zgomot”, „vuiet”, „urlet”, denumirea 
însemnând la origine „râu zgomotos, zbuciumat” (etimologie contro- 
versată). 


Bâc. Izvorăște în apropiere de s. Temeleuţi (r-nul Călăraşi), traversea- 
ză teritoriul raioanelor Călăraşi, Străşeni, Anenii Noi și se varsă din 
dreapta în Nistru lângă s. Gura Bâcului (r-nul Anenii Noi). Lungimea 
cursului de apă este de 155 km, bazinul de recepţie având 2.150 km?. În 
valea râului, la nord de Chișinău, se află lacul de acumulare Ghidighici. 

În aval de lac, în preajma satului Vatra, râul curge printr-un defileu în- 
gust și stâncos, denumit Cheile Bâcului. Pe parcurs, râul acumulează 
apele mai multor râuleţe și pâraie: Strâmba, Cotova, Selişte, Budăiul, 
Pojarna, Adânca, Pituşca, Călduroasa, Ruginoasa, Bucovăţ, Trigoliș- 
te, Saca, Râmnicul, Ișnovăţ, Schinoasa, Împuţita, Calinderul, Colacul, 
Hatmăna, Nisipăria, Roşia, Cobusca. Menţiunile documentare ale Bâ- 
cului datează începând cu prima jumătate a sec. al XV-lea (1420, 1436, 
1448, 1466). Denumirea râului poate fi explicată prin adjectivul tur- 
cic bůğk „mare”, „lung”, hidronimul însemnând „râul de pe valea mare, 

lungă”. 


Ichel. Este unul dintre cele opt râuri mari din republică a căror lungime 
depăşeşte 100 km. Izvorăște la est de or. Corneşti (r-nul Ungheni), tra- 
versează teritoriul raioanelor Călărași, Străşeni şi Criuleni, pe o distan- 
tă de 101 km, şi se varsă în Nistru lângă s. Coşerniţa (r-nul Criuleni). 
Suprafaţa bazinului de recepție este de 814 km?. Direcţia: NV>SE. În 
valea râului se deschid văile râulețelor și pâraielor: Icheleţ, Hulpoaia, 
Voinova, Teleşeu, Gemenea, Blaja, Sămănanca, Tișova, Sărnauca, Lun- 
ga, Scurta, Buzdugana, Rediul, Sărădnicul. Pe valea râului sunt situate 
localităţile: Bularda, Onești, Grebleşti, Drăgușeni, Rădeni, Zamciogi, 
Logănești, Ratuș, Goian, Hrușova, Boșcana, Coşerniţa ș.a. Primele do- 
cumente care pomenesc de acest râu sunt din anii 1430, 1436, 1462 
ş.a. Forma de scriere a numelui în documente este Itchil, aceasta amin- 
tindu-ne de denumirea turcică a fluviului Volga — Itil (Ithil), nume ce a 
putut fi transplantat la noi de cumani în sec. al XI-lea, ulterior hidroni- 
mul fiind modificat fonetic în limba română. 


Botna. Izvorăște la nord de s. Horodca (r-nul Ialoveni), curge pe terito- 
riul raioanelor Ialoveni și Căușeni și se varsă în Nistru lângă s. Chițcani 
(r-nul Căuşeni). Lungimea râului — 152 km, suprafaţa bazinului — 1540 
km’. Direcţia cursului de apă: NV>SE>E>NE. Afluenții râului: Târna- 
uca, Hultura, Valea Lupului, Vişina, Potolinca, Carpăna, Strestioara, 
Tanca, Larga, Chetroşica, Văgăuna, Valea Mare, Mișiliderea, Botnişoa- 
ra, Căinarul, Opărita, Ciocana. Pe valea râului sunt situate localitățile: 
Horodca, Ulmu, Văsieni, Ruseştii Noi, Bardar, Costeşti, Zâmbreni, 
Horești, Gangura, Căinari, Sălcuţa, Zaim, or. Căușeni, Chircăiești ș.a. 
[5, p. 34-35]. Documentele istorice atestă denumirea râului începând 
cu anul 1429. Sunt de remarcat şi menţiunile din 1431, 1439, 1443, 
1448 ş.a. Hidronimul poate fi explicat prin apelativul rom. reg. botină 

„vas din doage de lemn sau făcut dintr-o buturugă prin scobire”, prin 
extensiune semantică — „izvor captat într-un asemenea vas”. La forma 
actuală s-a ajuns prin eliminarea în pronunție a vocalei neaccentuate 
< i > şi articularea enclitică a denumirii. Semnificaţia de origine a de- 
numirii va fi fost „valea izvoarelor”, „râul de pe valea cu multe izvoare”. 


Cahul. Râu în sudul republicii, pe teritoriul raionului Cahul. Izvorăște 
la sud de s. Badicul Moldovenesc, curge spre sud, trece prin localită- 
tile Lebedenco, Pelinei, Găvănoasa, Vulcănești, A. I. Cuza şi se varsă 
în lacul Cahul lângă s. Etulia Nouă. Are lungimea de 65 km, suprafața 
bazinului fiind de 680 km’. Afluenţi şi văi cu pâraie care dau în valea 
acestui râu: Valea Pădurii, Socii, Flămânda, Ungura (pe dreapta), Ca- 
huleţ, Cioriţa, Ursoaia, Bulboaca, Valea Bozului, Găunoasa, Huma, 
Valea Stejarului (pe stânga). În documentele istorice din sec. al XV-lea 
hidronimul apare cu formele de scriere Cavul, Cahov, Caul, care, într-un 
fel anume, ne trimit la un eventual etimon turcic, probabil pecenego- 
cuman: qav / kav „râpă”, „gârlă”, „pârâu” (să se compare derivatul turcic 
kavlyk „teren accidentat, cu râpi, râpos”). La forma actuală s-a ajuns 
prin transformarea lui < v > în < u >, vocala < u > ulterior fiind susținută 
fonic de fricativa < h > (versiune etimologică posibilă). 


Drabişte. Râu în partea de nord a republicii, afluent pe dreapta al Ra- 
covăţului, denumirea având forma de circulaţie locală Draghiște. Izvo- 
răşte în apropierea s. Romancăuţi (reg. Cernăuţi, Ucraina), curge pe 
teritoriul raioanelor Briceni și Edineţ şi se varsă în Racovăț la sud de s. 
Brânzeni. Lungimea — 66 km, suprafaţa bazinului — 280 km”. Afluenți: 
Chetrăria, Recea, Lata, Odaia, Vărăria, Budăiul, Turia (în dreapta), 
Hârtopul, Valea Prisăcii, Bătrânaca, Velniţa (în stânga). Pe valea Dra- 
biştei sunt situate localităţile: Bulboaca, Trebisăuţi, Colicăuţi, Con- 
stantinovca, Trinca, Fetești, Burlănești. Prima menţiune documentară 
a hidronimului este din 1554. Denumirea râului poate fi explicată: (1) 
prin slav. dpaGuuşe, derivat cu suf. -uye al verbului *Opa6umu „a smulge, 
a dezrădăcina”; (2) prin slav. copo6ume , derivat cu suf. -uye al verbului 
copo6umu „a sfărâma”, „a mărunți”. Deci hidronimul ar fi însemnat la 
origine, într-un caz „loc curăţat de vegetaţie”, „loc defrișat” sau, în alt 
caz, „loc unde se sfarmă şi se scoate piatră”, „pietrărie”, „carieră”. Defri- 
șarea pădurilor în scopul obţinerii unor noi terenuri agricole a fost în 
trecut un fenomen obișnuit în ţinutul nostru. În același timp, conform 
particularităților naturale locale, şi dobândirea pietrei în cariere a fost 
şi este o ocupaţie răspândită în părţile locului. 

Cula. Afluent în dreapta Răutului, s. Breanova (r-nul Orhei). Izvorăște 
în preajma s. Izvoreni (anterior Fundul Culii, r-nul Ungheni). Lungi- 
mea — 66 km, suprafața bazinului — 554 km?. Are direcţia de la vest spre 
est. Acumulează apele mai multor râulețe și pâraie: Hulboaca, Odaia, 
Ursoaia, Toloaca, Dârnovăţul, Vrabia, Dolina, Dișcova (în dreapta), Cu- 
lişoara, Împuţita, Susuroaia, Odăiţa, Prihodişte, Cumpăna, Ţarna, Bahul 
(în stânga). Pe valea Culii sunt așezate satele: Izvoreni, Bogheni, Rădeni, 
Hirova, Săseni, Ghetlova, Puţintei, Viprova, Dişcova, Morozeni ş.a. Pri- 
ma menţiune documentară a hidronimului datează din 1436. Hidroni- 
mul Cula nu poate fi explicat prin apelativul culă „turn circular; cupo- 
lă, boltă”. Hidronimul în cauză este de origine turcică, având ca etimon 
cuvântul kul / kol „vale; râu” Acest cuvânt a existat în limba cumunilor 
şi e cunoscut în aproape toate limbile turcice actuale: tăt. kul „râpă, „ra- 
mificaţie, braţ de râu”, „albie de râu”, tc. kol „braţ de râu”, k-kalp. kol „arâc 
mic”, „braţ de râu”, „afluent”. În regiunile asiatice, cu populaţii turcice, 
se întâlnesc multe hidronime formate cu acest component: Sangan Kol, 
Kara Kol, Kara Kula, Narân Kol, Sari Kula. Numele râului din Basarabia 
pare să fi fost transplantat dintr-o regiune asiatică sau, eventual, creat pe 
loc de o veche populaţie turcică, de pecenegi sau cumani [6, p. 55-56]. 


Ialpug. Râu în partea de sud a Basarabiei. Izvorăște la nord de comuna 
Javgur (r-nul Cimișlia) şi curge spre sud până la vărsarea sa în lacul Ca- 
hul, lângă or. Bolgrad (reg. Odesa, Ucraina). Lungime — 142 km, supra- 
faţa bazinului — 3.280 km’. Afluenți și ramificații ale văii râului: Hârto- 
pul, Valea Sărățelei, Răchita, Cârsăul Mare, Cârsăul Mic, Ialpugel, Valea 
Enichioiului, Cunduc, Scumpia, Ciocrac, Salcia Mare, Catribuţeanca, 
Bulboaca (în dreapta), Ialpugel, Valea Suhatului, Lunga, Împărăteasca, 
Cioara, Sarâiar (în stânga). Localitățile situate pe valea Ialpugului: Maxi- 
meni, Javgur, Cenac, Comrat, Chirsova, Beșalma, Congaz, Svetlâi, Bala- 
banu, Aluatu, Chirilovca, Ciumai ș.a. În documentele istorice (anii 1445, 
1449, 1518, 1546 ş.a.) hidronimul apare atestat cu formele Ialpi, Ialpoh, 
Ialpuh, Ialpug. Numele râului este de origine turanică, probabil cumană. 
În cumană adjectivul jalpy a însemnat „larg, lat”, „în faţă, neadânc”, oni- 
micul având deci sensul originar „vale largă, lată, întinsă” sau „râu (lac) în 
față, neadânc sau puţin adânc”, aceasta fiind o particularitate generală a 
apelor situate în zonele de câmpie și de stepă. 


Sărata. Râu în partea sud-vestică a republicii, pe teritoriul raioanelor 
Hâncești şi Leova. Izvorăște la nord de satele Mereşeni şi Sărata-Me- 

reşeni (r-nul Hâncești), de pe două ramificații ale văii râului, şi curge 
spre sud şi sud-vest până la vărsarea sa în Prut, la s. Vâlcele (r-nul Can- 
temir). Lungimea — 60 km, suprafața bazinului — 760 km?. Afluenţi şi 
ramificații ale văii râului: Valea Poştei, Valea Ceadârului, Saca, Adânca, 
Duhanul, Valea Mălaiului (în dreapta), Băbăneasa, Valea Morii, Valea 
Caracuiului, Sărăţica, Valea Cazangicului (în stânga). Pe valea râului 
sunt situate localităţile: Mereşeni, Sărata-Mereșeni, Sărata Galbenă, 
Cneazevca, Sărăteni, Vozneseni, Troiţa, Troian, Selişte, Sărata Nouă, 
Romanovca. Numele râului este foarte vechi, prima atestare documen- 
tară datând din anul 1406. Urmează menţiunile din 1411, 1452, 1503, 
1523 etc. Pe teritoriul Basarabiei se întâlnesc mai multe ape curgătoare 
cu numele Sărata, dintre care și râul Sărata, ce izvorăşte la sud-vest de 
or. Căușeni și se varsă în lacul Sasâc (Cunduc) la sud-est de Tatarbunar 
(reg. Odesa, Ucraina). Adjectivul sărat, devenit nume topic prin sub- 
stantivizare, redă o particularitate a solului, și nu a apei — „teren bogat 
în săruri minerale solubile”, „teren sărăturos”. În locurile sărăturoase 
solul, din cauza sărurilor minerale abundente, capătă culoarea albă, 
asemănătoare cu sarea obişnuită. De aici, prin comparaţie vizuală, lo- 
curile respective au fost denumite Sărata. 


Camenca. Afluent de stânga al Nistrului. Izvorăște în apropierea s. 
Holubece (r-nul Krâjopil, Ucraina), curge spre sud-vest și se varsă în 
Nistru la or. Camenca. Are lungimea de 52 km, bazinul de recepţie — 
403 km’. Cursul râului este aproape rectiliniu şi cu puţini afluenţi: 
Valea Pădurii, Valea Izvoarelor, Malina, Odaia, Puhoina. Figurează pe 
hărţile din sec. XVII-XVIII. Hidronimul redă o particularitate a văii de 
curgere a râului — „vale cu sol pietros, cu pietrării'. 


Râbnița. Râul își începe cursul de pe niște văi din preajma s. Petrivka 
(r-nul Codâma, Ucraina), curge spre sud-vest, apoi spre vest și se varsă 
în Nistru la or. Râbnița. Lungimea râului — 56 km, suprafața bazinu- 
lui — 419 km?. Albia râului e puţin șerpuitoare, valea având puţine ra- 
mificaţii: Râbnița Saca, Crasnencoe, Balca, Cobasna, Valea Satului. Pe 
hărţile topografice este notat începând cu sec. al XVIII-lea. Denumirea 
râului se referă la o particularitate a apelor râului — „râu cu peşte”, „râu 
bogat în peşte”. 


În concluzie, este de menţionat faptul că multe dintre denumirile de 
râuri discutate, în prezent având aspect lingvistic străin, ar putea să 
reprezinte la origine denumiri proprii românești, care au fost traduse 

cândva în limbile populațiilor conlocuitoare (slave, turcice). Sursele 
documentare atestă multe cazuri de traducere a numelor noastre de 
ape în slavonă, rusă, ucraineană: Adânca - Gluboka, Hulboka, Chetro- 
su — Kamenka, Gemenea — Blizceata, Neagra — Ciorna, Repedea — Bistri- 
ta, Roşu — Cervlenoe, Saca — Suha, Schinoasa — Ternovka. 


Studiul toponimiei, implicit al hidronimiei, prezintă interes pentru 
specialiştii din diverse domenii ale științei: lingvistică, istorie, etnolo- 
gie, geografie, sociologie. Aceasta pentru că numele topice desemnează 
multiple realități din mediul natural și social, reflectă diferite momente 
din viaţa materială și spirituală a oamenilor (modul de trai, ocupați- 
ile, datinile, obiceiurile, credinţa etc.), ne comunică informaţii din 
cele mai diferite domenii și sfere de activitate umană. Căci, după cum 
remarcă acad. Iorgu Iordan, „toponimia poate fi socotită drept istoria 
nescrisă a unui popor, o adevărată arhivă, unde se păstrează amintirea 
atâtor evenimente, întâmplări şi fapte, mai mult ori mai puţin vechi şi 
importante, care s-au petrecut de-a lungul timpurilor şi au impresionat 
într-un chip oarecare sufletul popular” [7, p. 2]. 


Bibliografie | 1. Marcu Botzan, Hidronimia românească sau botezul ape- 
lor, Bucureşti, 2002. 
2. Nicolae Râmbu, Geografia fizică a Republicii Moldova, 
Chișinău, 2001. 
3. Republica Moldova. Atlas. Geografia fizică, Chişinău. 

4. Teodor Porucic, Regiunile naturale la răsărit de Prut, 
Chişinău, 1933. 
5. Zamfir Arbore, Dicţionarul geografic al Basarabiei, Chi- 

6. Anatol Eremia, Tainele numelor geografice, Chişinău, 

conducător de doctora 
redactor-şef al revistei „Studia 
Universitatis «Petru Maior». 
Philologia" redactor la revista 
„Vatra', membru în colegiu 
de redacție al mai multor 
reviste de cultură. Dintre 
volumele publicate: Scriitori 
români contemporani (2002), 
Poezia neomodernistă (2004), 
Vârstele criticii (2005), Istoria 
didactică a poeziei românești 
(2005), Poeti români 
postmoderni (2006), Teme și 
variațiuni (2008). 


Miza parabolelor biblice este, de la început 
până la sfârșit, una deopotrivă gnoseologică 
şi ontologică, în măsura în care aceste pilde 
edificatoare antrenează, în structura lor suplă, 
aparent frustă și în expresia lor, minimală ca 
amplitudine formală, toate instanțele per- 
sonalității noastre (corp, faptă, reflexivitate, 
gestică). Andrei Pleşu, în Parabolele lui Iisus. 
Adevărul ca poveste (Editura Humanitas, Bu- 
cureşti, 2012) propune, în fond, prin acest 
dialog cu textele sacre, o „nouă stilistică edi- 
ficatoare”, despre care el însuşi vorbea, într-o 
scrisoare din Epistolar. Tipul de cunoaștere 
pe care îl ilustrează pildele biblice nu ţine 
de resorturile gândirii speculative, ci își ex- 
trage, mai degrabă, substanța cognitivă din 
orizontul de experienţe ale ființei, având 
drept ţintă buna orientare și conduită în via- 
tă. Andrei Pleșu interoghează adevărul para- 
bolelor christice cu o privire proaspătă, cu o 
percepție mobilizată de interesul metafizic 
faţă de tensiunea morală și religioasă a acestor 
narațiuni minimale din care se deslușesc iri- 
zaţiile unei transcendenţe eliberatoare: „Cui 
vorbeşte Iisus? Am constatat că discursul său 
nu exclude pe nimeni, că vizează, în final, o 
«descoperire» globală, fără discriminare, 
dar că ceea ce nu poate (respectiv nu vrea) 
să facă e să siluiască libertatea auditorilor săi. 
E dreptul fiecăruia să rămână «în afară», să 
adopte o formă sau alta de nereceptivitate, de 

surzenie programatică, cu toate riscurile pe care un asemenea amplasa- 
ment le implică”. Adevărul sacralităţii, înscenat sub forma unei poveşti 
esenţiale, este, în fond, contextualizat, ca vector atitudinal, prin ape- 
lul la umilitatea cotidianului, prin recursul la particular, ca modalitate 
de a apropia valenţele sacralităţii de capacitatea noastră de înțelegere 
limitată, de o „analitică a receptivităţii” umane, ce percepe sacrul ca 
„scandal” ontologic și gnoseologic, ca instanță aşezată sub pecetea lui 
mysterium tremendum. Interpretarea parabolelor biblice este efectua- 
tă cu instrumente hermeneutice adecvate, printr-o subtilă şi sugestivă 
atenţie la relieful semantic al pildelor, prin articularea unor ipoteze de 
interpretare, ce sunt în consonanţă cu meandrele, intenţiile și sensurile 
textului biblic. Astfel, pentru Andrei Pleşu, creștinismul este „dozajul 
optim (...) între autoritate supramundană și compasiune omenească: 
ne aflăm față-n faţă cu un foarte sus coborâtor, care deschide astfel calea 
unui foarte jos în ascensiune. Se vorbeşte despre altceva, despre cu totul 
altceva, în termenii lui aici. Se vorbeşte despre ceea ce nu știm, în ter- 
menii a ceea ce ştim. Aceasta e definiția însăși a parabolelor lui isus”. 


Lectura lui Andrei Pleşu este, cu adevărat, o lectură vie, totalizantă, 
focalizată asupra tensiunii detaliului, dar atentă şi la logica dinamică 
a întregului. Autorul ne determină să percepem adevărul parabolelor 
biblice ca pe o modalitate de a ne sustrage atracției nocive a habitu- 
dinilor cotidiene, orientându-ne spre irizările unei gândiri dispuse 
să facă saltul spre metanoia, spre geometria esenţializată şi inefabilă a 
transcendenţei, spre un decor sacru, ce mizează pe verticalitate, cen- 
tralitate, amplitudine spaţială și deschidere. Ilustrative, în acest sens, 
sunt enunţurile privitoare la dinamica rugăciunii, ca formă de armonie 
cu Înaltul, ca modalitate de asumare a unei comuniuni, necesare, cu 
transcendentul, prin perseverenţă și o bună „aşezare” în lume: „Pentru 
cine are să fie și o minimă experienţă a rugăciunii, un anumit tip de 
«jenă» prost plasată e un sentiment frecvent. Cum pot îndrăzni să mă 
rog, dintr-o dată, pentru ceva, când, în restul timpului, trăiesc în afara 
oricărei reguli duhovniceşti? [...] Fă-o! Lasă deoparte căldicelul «bu- 
nelor moravuri», acceptă să te faci antipatic, să depăşeşti „măsura”, să- 
ţi inoportunezi partenerul, fie el prietenul de-alături sau Dumnezeu”. 
Metabolismul parabolelor își extrage, astfel, prestigiul semantic din 
mobilizarea unor sensuri, exemple, modele de conduită exemplare, 
ce exclud orice formă de încremenire, de regres spiritual sau de co- 

moditate a gândirii. Descifrarea registrului spaţialității, la care recur- 
ge filozoful, interpretarea dimensiunilor simbolice ale elementarității, 
analitica tipologiei sufletului, toate acestea reprezintă trepte ale unei 
înțelegeri empatice, subtile, riguroase, a adevărului parabolelor. 


În Cuvântul înainte al cărţii, Andrei Pleşu recunoaşte existența unor 
potenţiale riscuri în receptarea acesteia: „Sunt perfect conștient de 
amplasamentul inconfortabil al întreprinderii mele. Din unghiul spe- 
cializării teologale pot apărea ca un intrus deopotrivă prezumțţios, in- 
suficient <imbisericit» și, pe alocuri, prea disponibil pentru autori 
necanonici şi spaţii religioase din afara creştinismului. Pentru cruciații 
secularizării şi, în general, pentru spiritul vremii voi face, dimpotrivă, 
figură de «reacționar», sensibil, în mod inexplicabil, la texte și idei re- 
volute. Îmi asum, cu scuzele de rigoare, aceste «portrete», dar îmi fac 
iluzia că încercarea mea își poate găsi un rost şi într-o tabără, şi în cea- 
laltă. Cred (şi sper), de asemenea, că există o sumedenie de cititori că- 
rora lectura textului meu le-ar putea face măcar tot atâta bine cât bine 
mi-a făcut mie scrierea lui”. 


Desigur, cartea lui Andrei Pleșu se adresează, cum s-a spus, „degustă- 
torilor de stil rafinat, melomanilor livreşti, care vor ritmul unei fraze de 
rasă, şi filozofilor care vor să înveţe cum poți mânui nuanţe contrare 
fără a te încurca în capcana lor” (Sorin Lavric), oferind nu doar o lec- 
tură adecvată a pildelor biblice, ci şi o mărturie a modului în care me- 
tabolismul cultural al autorului s-a raportat la aceste texte. Pildele lui 
lisus sunt, pe de o parte, repere ale gândirii umane expuse somaţiilor 
transcendenţei, plasticizate sub forma unor naraţiuni esenţiale și, pe 
de alta, ele degajă, în semantica lor densă și austeră, ideea de indicație 
sau interdicţie: „Pentru cei pregătiţi, El (lisus — n. mea I.B.) trebuie să 
funcţioneze ca o indicație, iar pentru cei nepregătiţi — ca o piedică, sau 
ca o interdicție. (...) A găsi un procedeu care să li se potrivească tuturor 
implică o mare subtilitate strategică: trebuie, pe de o parte, să lași me- 
reu deschisă perspectiva «intrării», dar, pe de alta, să ai precauţia de a 
revela voalând, de a bloca ferm accesul celor opaci”. 


Analitica receptivității (transpusă în plan spaţial și simbolic) pe care 
o întreprinde filozoful exploatează cele două registre distincte, care 
structurează semantismul paradoxal și subtil al parabolelor - un re- 
gistru al dezvăluirii, al arătării și altul al camuflării: „Fiecare își va lua 

partea sa, căci parabolele sunt semnal revelator pentru unii şi camuflaj 
prudent pentru ceilalți. Ele ascund dezvelind și dezvăluie acoperind, 
în funcţie de amplasamentul spiritual al receptorului. Altfel spus, para- 
bolele cheamă și totodată ţin la distanţă. [...] Ştiutorii recunosc valoa- 
rea indicativă a decorului, în vreme ce, pentru neștiutori, același decor 
e opac. Parabolele seamănă cu un asemenea decor, cu o imagerie anu- 
me gândită pentru a conspira și deconspira în același timp o comoară 
ascunsă. Ce altceva este, oare, Adevărul ca poveste decât modularea 
extazului transcendenței în carnea catifelată a unei epici exemplare, ce 
transpune, inefabil, nevăzutul în văzut, indeterminatul în determinat, 
necuprinsul în spațiul minimal al enunțului aforistic. Theodor Bacon- 
sky observa, de altfel, că „Hristos fiind Cuvântul, descifrarea parabo- 
lelor este necesarmente logocentrică — dar deloc platonizantă — într-o 
totalizatoare armonie a contrariilor. Căci Domnul însuși Se prezintă 
(adică rămâne prezent) în atmosfera atemporală a pildelor: ambiguu şi 
fulgerător, provocator și constant, transparent și impenetrabil, simplu 
și labirintic, dăruit și ferm, apropiat și inaccesibil, disponibil și fugitiv, 
divin şi uman... El este adevăratul Subiect al parabolelor şi pe EI îl cer- 
cetează, de fapt, Andrei Pleşu în această carte discret mărturisitoare de 
îndoieli depășite și certitudini mereu chestionate”. 


Pentru autorul acestei cărți, cunoaşterea nu este o aptitudine inertă a 
conștiinței, o ipostază statică, ci, dimpotrivă, presupune mobilizare şi 
motivaţie intențională („Cunoaşterea nu se exprima doar ca mod de a 
gândi, ci si ca fel de a fi, iar acţiunea nu e doar mobilizare motrice, ci și 
fel de a înţelege”). Relevante, pentru modul de a gândi și interpreta pa- 
rabolele biblice, sunt și aserțiunile privitoare la ascultare, la autoritate 
şi smerenie: „Evident, recunoaşterea unei autorităţi exterioare sinelui 
propriu seamănă a «cedare de suveranitate». Ceea ce câștigi e însă mai 
preţios decât ceea ce pierzi. Câştigi o vindecătoare comuniune cu auto- 
ritatea care «te umbreşte». În spaţiul evanghelic, umbra (schia) e alt- 
ceva decât întunericul (skotos, skotia). Ea poate fi efectul unei revărsări 
de har, al unei iradieri benefice. [...] Capacitatea de a umbri (episkiazo) 
terapeutic e apanajul autorităţii care a trecut prin episodul adumbririi 
de sine, al jertfei”. Provocatoare şi erudită, cartea lui Andrei Pleşu e un 
model de elevat demers hermeneutic, eliberat de orice prejudecăţi sau 
inhibiţii, demers ce își află în adecvare, sugestivitate elegantă a stilului 
şi optimă raportare la Dumnezeire, calitățile sale primordiale. 

| Utopia romanului (I) 

În numeroase împrejurări, Nicolae Breban 
şi-a mărturisit „oarba credinţă în literatură, 
mai ales în subspecia numită roman”. Ambiţi- 
ile sale, impresionante prin amplitudine şi re- 
flexivitate, beneficiind şi de un lung timp „de 
germinaţie” (implicit, de formare), au rodit în 
vaste panorame epice, despre care, chiar la în- 
ceputuri, Valeriu Cristea nota că se trag „din 
pasta aceleiași obsesii” Într-adevăr, Breban, 
deja clasicizat, pare că se repetă, deși fiecare 
nou titlu, gravitând în jurul temelor favorite 
(obsesive) aduce unghiuri noi de „atac”. Dar, 
credincios unei formule (indiferentă la me- 
teorologia politică), Nicolae Breban pare a 
fi în contratimp cu aşteptările publicului şi 
cu „spiritul momentului”, observa Nicolae 
Bârna. Chiar întâmpinat acum cu rezerve, în 
„reflex de popularitate”, „penalizat” ne-literar, 
cândva admirat aproape unanim, Breban ră- 
mâne, indiscutabil, în galeria marilor noștri 
prozatori. 


Sfătos, locvace, oferind, din belșug, „lămuriri”, 
încercând un bilanţ (subiectiv, fireşte) al „în- 
ţelegerii critice” de care s-a bucurat opera sa, 
Nicolae Breban polariza recepţia, fluctuând, 
crede prozatorul, între cecitate şi calomnie, 
alunecând chiar în denunţ politic (v. Răspuns 
criticilor mei). Evident, lucrurile nu stau chiar 
așa, cărţile brebaniene au avut succes, iar au- 
torul n-a fost nicidecum „ignorat”. E drept, şi 


CRITICĂ, ESEU EA 


din alte pricini. Dacă orice tânăr talentat, orgolios, ambițios este, ne- 
cesarmente, un paranoid (recunoștea însuși Breban), scriitorul a avut 
răbdare cu sine. După ani de așteptare a părăsit, fără regrete, acel caiet 
albastru și scrisul „plat, fals, şcolăresc”, a vrut „să spargă închisoarea” 
(cum s-a exprimat, în 1968, la o întrevedere cu Nicolae Ceauşescu), a 
urcat rapid în ierarhia literară (redactor-șef la România literară) şi po- 
litică (membru supleant al CC al PCR, timp de doi ani). Şi a urmat 
gestul „necugetat” al demisiei, trimisă prin poștă, de la Paris, sfidând 
dictatura ceauşistă, atunci incipientă, oricum edulcorată față de anii 
staliniști, cu ecouri în presa momentului („Le Monde”, „La quinzai- 
ne littéraire”), denunţând „minirevoluţia culturală” Poziţia sa directă, 
frontală contra Tezelor din iulie (1971) l-a „despovărat” de funcții și 
privilegii, condamnându-l însă la ani de marginalitate, asumându-și 
riscurile carierei şi eliberându-se moral, în contextul unei schizofrenii 
sociale în galop, revenind intempestiv în ţară, cu șansa unei duble cetă- 
ţenii, scriind masiv, publicând cu dificultăţi, făcând figura unui harnic 
şi influent „lepros social” [1, p. 87]. 


Dacă trecem în revistă anii tineri și colegii de „timp literar”, se cuvine 
să insistăm asupra spiritului de grup şi a rolului decisiv al „vieţii corali- 
ere”. Substantiv-dinamită [1, p. 8], cu o existenţă „neoficială”, agitând 
subteranele vieţii literare, grupul / grupurile literare, reale, productive, 
formate prin auto-selecţie, îngăduie o reconstituire fidelă a climatului, 
„înviind” epoca și pătrunzând în „hăţişurile creaţiei vii”; motiv, pentru 
N. Breban, de a respinge ferm conceptul de generaţie (fals!), un instru- 
ment-impediment. „Iransfug” din grupul lui Mugur, primul prieten 
bucureştean, în cel al lui Matei Călinescu și Nichita Stănescu, Breban 
scrie cu recunoștință despre rolul formator, contagios, fluturând idei 
instinctive în nesfârşitele dezbateri și libaţii. Mai ales că se înstăpânise, 
printre congeneri, neîncrederea în roman, după ce proletcultul, prin 
modelul sovietic, impunând fresca socială, rebutase genul. Or, Breban 
înțelesese, după repetate și fragile încercări (proză scurtă, teatru), că 
drumul spre roman este singura cale. Francisca (1965), roman sensibil 
la pedagogia proletară, propunând reciclarea „foştilor” (sau descen- 
denţilor lor) atrăgea atenţia asupra noului nume, ivit impetuos, dornic 
de glorie. Dacă În absenţa stăpânilor, într-o lume scindată, populată de 
locţiitori, relaţiile de forță se manifestă la nivel biologic, politizarea va 
urma; nietzscheanismul își taie vad. Animale bolnave era doar o com- 

poziţie de factură polițistă, testând patologicul. Abia Îngerul de gips 
(1973), scris febril în satul „2 Mai”, după „primul exil”, venind după 
„ruptură”, atacă o temă majoră, abisală. Scoasă cu ajutorul lui Marin 
Preda, cartea se voia una „de reintegrare”; dizgrațiatul Breban vorbea 
însă despre declasare, cercetând romanesc cazul doctorului Minda, un 
om puternic, atras de „o femeiușcă” vulgară, o oglindă falsă (Mia Fa- 
bian). Decăderea sa consfințea, sub ambalajul unei metafore erotice, o 
deconstrucție, un „transfer de personalitate”; sau, cum ni s-a spus ex- 
plicit de către autor, o adaptare prin dezadaptare. Atrăgând, explicabil, 
un cor de critici. Bineînţeles, Bunavestire, roman plimbat și „îngropat” 
pe la diverse edituri, apărut, finalmente, la Junimea, în 1977, cu ajuto- 
rul lui Cornel Burtică, rămâne pivotul creaţiei brebaniene. O „grotescă 
coincidență” [1, p. 260] face ca el să fie atacat și la Plenara CC al PCR 
din 26-28 iunie 1977, dar şi de la microfonul Europei libere. Lăudat 
de N. Manolescu ca „roman excepţional”, în cronica sa din România 
literară (16 iunie 1977) şi hulit de Titus Popovici la amintita Plena- 
ră (articolul manolescian fiind taxat drept „o apologie deșănțată”), 
romanul brebanian valoriza „pe dos” mitul modern al politicului. În 
Istorie, N. Manolescu, deşi recunoaşte că avem de-a face cu o capodo- 
peră, „unica” în palmaresul lui Breban, adăuga malițios [2, p. 1133], 
îşi temperează elogiile când discută despre „romanul lui Grobei”, ne- 
plauzibil, ilogic. Oximoronic ca intenționalitate, propunând un perso- 
naj discontinuu [2, p. 1127], romanul dezvoltă o perspectivă dublă. 
Anostului merceolog Traian-Liviu Grobei i se revelă destinul, cunoaște 
metamorfoza; omul cu tranzistorul devine puternic, cu apetit metafi- 
zic, însoțit de comentariul complice, familiar, ambiguu al naratorului și 
de represaliile care l-au vizat pe autor, la un pas de începerea urmăririi 
penale, implicându-l și pe ambasadorul vest-german Erwin Wickert 
(manuscrisul fiind transmis peste hotare). Cu un unghi de atac „puţin 
fals”, după părerea lui Paul Georgescu, cu un protagonist „fracturat”, 
acuzând „ruptura de caracter”, renăscut grație unei remarcabile voin- 
te, Bunavestire încerca, prin Grobei, şi un pariu tipologic, mărturisea 
Breban, ca „sursă a epicului” [1, p. 153]. Or, „distorsiunea caracteria- 
lă” sfidează logica tipologiei clasice. Romanul postrealist, centrifugal 
nu se mai vrea oglindă socială, iar Grobei, omorându-i eul genetic [1, 
p. 146], nu asigură axa epicului. Vechea ispită brebaniană, de a sonda 
politicul ca abisalitate, „încorporând” metafizica (observa N. Mano- 

lescu), rămâne străină mântuirii, în pofida cultului pentru Farca, ma- 
rele dispărut. Ceea ce nu se va mai întâmpla în Singura cale (2011), 
tot romanul unei deveniri. Calistrat, ca observator, se autocontemplă 
din perspectiva evenimentelor care vor urma, nedorind funcţii. Nici 
oportunist, nici arivist, el acuză o „lene de destin”, indiferent la reuşi- 
ta socială. Totuşi vrea să salveze umanitatea (valorile ei), vădind forță 
interioară și stângăcie. Nu va trăi revelaţia lui Grobei, ci cu o remarca- 
bilă siguranță de sine, capabil de supunere, răbduriu, aşteaptă prilejul 
unor întâlniri esenţiale, modelatoare, simțindu-se obligat doar față de 
potenţialul său. Încât, descoperind că adevărul e, de fapt, calea, vrea să 
se salveze coborând. Eșecul ca reușită, lecţia suferinței, marginalizarea 
îl păstrează viu în spirit într-o epocă dogmatică, impunând „raiul cli- 
şeelor” şi o nouă morală. Suntem în deceniul stalinist, în plină teroare. 
Meritul lui Breban e că nu uită omenescul, bucuriile simple şi fericirea 
banală, refuzând comunismul schematizat, pe tipar maniheic, cu bufeuri 
justiţiare. Adică, acel „terorism intelectual soft” în istoria noastră recentă, 
făcând din retorica anticomunistă un discurs propagandistic obligatoriu, 
„oficializat”, fără obiect, căzând în registrul butaforiei, cum nota Bianca 
Burţa-Cernat [3, p. 7], de unde și puzderia de suspiciuni, însoţindu-i ca- 
riera. „Ba nedreptăţit, ba prea promovat” (cf. C. Rogozanu), Breban — 
incomod, imprevizibil — a fost ţinta unor dezinformări. „Irădător de 
patrie”, cum au clamat unii, „colonel”, agent de influență sau victimă, 
supus unui val de calomnii controlate? Oricum, „măreția” îl va împie- 
dica să-şi asume, plângăcios, statutul de victimă, flatat că, în epocă, a 
fost un aranjor, arogându-și merite și intervenții, comentând acid, cu 
superbie, confrații, de unde prezumția colaboraţionismului și „legenda” 
megalomaniei, toate, cu scopul (mărturisit, deseori) de a-și promova 
opera, de la convorbirile cu generalul Pleşită la întâlnirile cu secretarul 
C. Burtică. Breban, dovedesc materialele arhivate, a fost o preocupare 
constantă pentru organele de Securitate, construind, în timp, „o gândire 
strategică”. Mai mult, relaţia lui Breban cu organele este cea dintre „doi 
manipulatori”, sublinia Gabriel Andreescu [4, p. 257], pe baza unor 
expertize de o ştiințificitate indubitabilă. Cu o neclintită încredere de 
sine, consecvent vocației prime, vădind o remarcabilă „încăpățânare de 
destin”, Breban nu concepe existenţa în afara creaţiei, iubind singurăta- 
tea tare; cea a creatorilor, desigur. Încât, întețindu-și ritmul scrisului, 
digresiv, de un debit impresionant, atacând teme majore, incomode, 


EET PT RO MIÂINIĂ 


controversate, iscând nedumeriri, prozatorul își pune în dificultate co- 
mentatorii. Totuși la scara operei, descoperim, observa Bogdan Creţu, 
cercetând integrala Breban, „o ordonare silogistică a cărților”. 


Fraza-incipit, lansată cu superbie de tânărul funcționar Calistrat B. Du- 
mitrescu, un biet „vierme de provincie” care, învățând exersarea puterii, 
vrea să schimbe lumea, protagonistul romanului Singura cale, radiografi- 
ind anii stalinismului, se potriveşte de minune autorului însuși. Lumea — 
constată acest Calistrat (sfios, docil, năuc, neajutorat, ușor insolent, 
vădind stângăcie și forță, visător cu stofă de sofist, crezând în hazard, ur- 
când impetuos, făcând o carieră fulgerătoare) — „se învârtea încet în jurul 
meu”. Cu inconștienţa vârstei, acest „june înflăcărat”, vorbăreţ, cunoaște 
barbaria stalinismului, suișul social într-un „regim năvalnic” și grabnica 
dizgraţiere într-o epocă a „vânătorii multiple”; are nevoie de magistru, 
atras de stafiditul și reticentul dr. Templi (un „sculptor moral”), dar crede 
în teoria salvatoare a întâmplării. Se lasă, aşadar, mânat de instinct, dus 
de val, „ascultând întâmplarea”, dar face pe filozoful, oferindu-și o baie 
de autodispreţ. Pare un oportunist înfocat; ştie însă că „orice realitate 
are limbajul ei” și că noua eră propune, cu entuziasm și brutalitate, basme 
sociale, fiind urmărit obsesiv de frica de ratare. În fine, sesizând „reala fal- 
sitate a noii lumi”, clădită pe principiul minciunii, descoperă provizoratul 
puterii şi află că adevărul e chiar calea. Se vrea, plonjând în turbionul 
istoriei, singur și liber; ştie însă că realitatea e chiar viitorul destinului şi, 
în consecinţă, e curios să înțeleagă „ce va face întâmplarea”, încercând să 
atingă o altă treaptă: nu cariera, ci veritabila viață, trecând prin suferință. 


Sunt aici, însumate, femele pe care N. Breban le frecventează cu obsti- 
nație, reluate și luminate mereu din alte unghiuri, lăsând senzația unei 
scriituri tautologice, narcisiace, cercetând, de fapt, oglinda sinelui. Un 
voluntarism aprig, chiar pigmentat cu umilință ironică sau ambalat de 
un demon al farsei, face din literatură un scop în sine, blamând slăbiciu- 
nea vocației. Structural un autodidact, N. Breban, o prezenţă impozan- 
tă, copleșitoare, digresivă, debordând eseistic, cultivă monologul; iar 
fanatismul său literar recomandă o prezenţă neclintită la masa de scris. 
Asta e de fapt singura cale de urmat pentru cel ce trăiește cu „himera 
marii literaturi”. 


Romanul, aproape autobiografic (pe alocuri), merită o discuţie amplă. 
Până atunci, o scurtă recapitulare a temelor și motivelor brebaniene, 

aparținând unui scriitor „făcut din excese”, se cuvine întreprinsă, foca- 
lizată pe literatura mizelor mari, cum observa Eugen Negrici. Spirit or- 
golios, cu pulsiuni paranoide, contrariant prin masivitatea operei și, nu 
mai puţin, prin spectaculosul biografic, aluvionar și faimos, intrând în 
„seria răsfățaţilor” (Al. George), sedus de meseria „de a descrie”, mânat 
de plăcerea vicioasă de a experimenta impostura, plonjând în psihis- 
mul abisal, Nicolae Breban trăiește sub fascinația romanului. El este, 
indiscutabil, un prozator puternic, de cursă lungă, propunând cezura, 
un pariu tipologic (acele „rupturi” caracteriologice, deturnând „eul ge- 
netic”, sfidând logica internă a romanului) şi crezând, nedezminţit, în 
viitorul genului tărăgănat chiar dacă multe Casandre de serviciu anun- 
tă tunător, cu o bucurie răutăcioasă, moartea romanului. 


Mai mult, orgoliosul Breban vede în lacomul roman o știință vie. „Gen 
enorm și labil”, romanul - în viziune brebaniană — pare un uriaș aspira- 
tor, înghițind orice. El se află neobosit în căutarea formei; atunci când 
o găseşte, fireşte, nu acceptă „patul formei”. Fanatismul brebanian pri- 
veşte tocmai ambițiile nedomolite, de „mare reformator”, ale roman- 
cierului, interesat să zdruncine tipologia admisă, despărțindu-se de 
„chichiţele” balzaciene şi moftul analizei. Asumându-şi libertatea sub 
aparența neglijenței stilului (dar la un cert nivel profesionist), Breban 
cultivă o proză „fluidă”, de colocvialitate ironică în pofida „nostalgiilor 
clasice” (Eugen Simion). Acest epic magmatic, luând „startul” în ma- 
niera romanului realist şi sfârșind prin a-l persifla, atentează la iluzia 
romanescă, discreditând — cu simpatie ironică — lumea ficțională prin 
contestare parabolică. Prozatorul scrie „la vedere” (cazul lui Don Juan), 
naratorul se mișcă familiar printre personaje, destrămând iluzia roma- 
nescă și câștigând complicitatea cititorului. Anarhic, spontan, relati- 
vist, îngăduindu-și intervenții în răspăr, Breban înconjoară cu simpatie 
(complice) destinul eroilor săi, prinde pulsaţia lor afectivă, impune o 
manieră. Brebanizarea prozei noastre nu este o vorbă goală. Mai ales 
că dincolo de acest magnetism, sub senzaţia copleșitoare a fluidităţii, 
epicul brebanian (apăsând pe vizualizare şi descoperind insignifianţa) 
îşi dezvăluie tezismul. 


Aparent un creator frust, Breban se dovedeşte, în egală măsură, un co- 
mentator lucid, dublând actul „instinctiv”. De multe ori parantezele 
eseistice maschează un „gol de narațiune”, cum s-a observat. Invitând 

în scenă oameni comuni, descoperind în concretul existenţei îimpreju- 
rări banale, aglomerând detalii, autorul dezvoltă epic o teză: corpora- 
litatea realului. Nicolae Breban încorporează totul: dialogul, metafizica 
(eroii săi transportă totuși idei); discursul lor nu este eseistic, ca la Ale- 
xandru Ivasiuc, dar nici subordonat demonului povestirii. La Breban 
ideile se „lipesc” de purtătorii lor, sudura e fiziologică, abstracţiunile 
se corporalizează. Povestirea la Breban este de tip ideologic; ea propu- 
ne, așadar, corporalizarea abstracţiunilor. Breban e departe, în pofida 
nostalgiilor, de realismul clasic și nu face figură de scriitor cuminte; 
verosimilitatea e subminată, traseele epice duc spre nefiresc, se înscriu 
în patologic. Suveran, scriitorul manipulează personajele, salvând per- 
sonajul. Trupul devine purtător de limbaj, „scriitura corpului” — fără a 
urma neapărat mareele modei — pare să satisfacă neliniștita căutare a 
romanescului pur, interesat de miracolul enorm al viului. De om ca în- 
treg. Ochiul romancierului lunecă fără oboseală, simfonia corporalului 
eliberează vocea imperativă a instinctelor. Personajele sale își cuceresc 
credibilitatea, creează iluzia existenţei. Universul lui romanesc e o rea- 
litate puternică, care sfârșește prin a confisca cititorul. Nicolae Breban 
„foloseşte” eroii străzii; aceștia ies din rama cărţii, migrează din spaţiul 
literaturii în cel social, sunt omenește convingători. Cărțile lui Breban, 
greoaie, nu cunosc suferința incomunicării. 


Paradoxul e că un romancier în care, aparent, gâlgâie spontaneitatea, 
dezvoltă o literatură cu program, interesată de străfundurile insonda- 
bile. Din fericire, tezismul e slujit de un uriaș talent și, astfel, corectat 
tacit. Dar Breban nu cultivă scrisul frumos; încercarea de totalitate — 
utopia tangibilă asupra căreia gândește - presupune riscul greoiului, 
prolixitatea, redundanţa. Pe aceste considerente, Nicolae Breban a și 
fost anexat listei literatorilor de influență germanică. Or, prozatorul — 
chiar dacă produce cărţi aluvionare, romane obeze, cu pagini inutile 
şi demaraj greoi — are obsesia reumanizării; a restaurării omului prin 
sinteză. Prin tipologie, dialog (încorporat, reflectând fizic persoanele 
care-l poartă) şi, îndeosebi, prin atmosferă, Breban e îndatorat marilor 
ruși. E drept, fluxul de detalii centripete îneacă epica în prolixitate și o 
aruncă în relativism; certitudinile sunt abandonate, scriitorul intră în 
realitatea ficțională şi solicită coparticiparea lectorului, ficțiunea con- 
curează realitatea. Acestea sunt însă achiziții moderne și folosirea lor — 
necesară actualelor strategii narative — e aproape inevitabilă. 

Să notăm că aspiraţia totalităţii nu se proiectează la Breban într-o operă 
caleidoscopică. Tezismul său nu e sociologic. Nicolae Breban aduce în 
cărţile sale individul prismatic şi controlează tensiunea individualului; 
personajele sale (cum s-a spus demult) intră în pielea arhetipurilor. 
Dorinţa de a cuprinde totul îl stăpânea, ca să dăm un exemplu, şi pe 
Cezar Petrescu; mânat de mari proiecte şi cu facilitate de ziarist, ro- 
mancierul interbelic era un extravertit; gusta spectacolul social, vâna 
evenimentul. Or, Breban nu suportă maniera jurnalieră. Se poate spu- 
ne că Breban, cel care a „crescut” greu, are silă de precocitate; că, îna- 
inte de a se închina talentului, crede în muncă. Că este un fanatic al 
talentului muncit, chinuit, înrobit scrisului. Breban coboară în infernul 
fiinţei, în lumea existenţelor damnate și a fanatismelor de tot soiul, se 
cufundă în abisurile celor slabi și nehotărâţi, în rezervaţiile patologi- 
cului. Fl vânează autenticismul, conflictul dintre pasionalitate și per- 
sonalitate, febra problematizantă a specimenelor ce populează o uma- 
nitate joasă, responsabile de împlinirea propriului destin. Prozatorul 
evită mediile septice fiindcă pare interesat, cu precădere, de atipic. Lu- 
mea sa cunoaște iluminări morale și civice, dar și fascinația degradării, 
nostalgia unor stări josnice. Ambiţiosul Breban creează lumi al căror 
ax e problema voinţei și a puterii. Acest exercițiu tipologic creionează 
suflete elementare, dorind accesul la marile idei; înecate într-un haos 
problematic, în disoluţie sufletească, personajele lui Breban capătă o 
notă caricaturală, eliberând sentimente abisale, spărgând crusta auto- 
matismelor. Umplând cu energie balzaciană un univers dostoievskian, 
Nicolae Breban decupează curajos o felie de viaţă, acolo unde talentele 
firave ratează, iar spiritele pudibonde ocolesc confruntarea. 


Note | 1. Nicolae Breban, Trădarea criticii, Editura Ideea Euro- 
peană, București, 2009. 
2. Nicolae Manolescu, Istoria critică a literaturii române. S 
secole de literatură, Editura Paralela 45, Piteşti, 2008. 
3. Bianca Burţa-Cernat, Anticomunismul românesc post- 
factum (1), în „Observator cultural”, nr. 433(691)/19-25 
septembrie 2013. 
4. Gabriel Andreescu, Cărturari, opozanți și documente. 
Manipularea Arhivei Securităţii, Editura Polirom, Iași, 
2013. 

Amor intellectualis, 
o fenomenologie a spiritului! 

Despre Amor intellectualis. Romanul unei edu- 
cații a lui Ion Vianu se poate afirma că este o 
fenomenologie a spiritului. O carte care te 
cucerește de la primele pagini, în care se rela- 
tează povestea unei deveniri intelectuale și, în 
același timp, sentimentale. Aşadar, este vorba 
despre reconstrucția unei istorii personale, 
dar care se întrepătrunde cu drama unei lumi 
şi a unui timp aflat în criză. 


Autorul acestui roman memorialistic, cu o 
fervoare temperată, bine dozată, sincer și in- 
spirat, portretist convingător, riguros şi ne- 
cruțător, ne introduce în spaţiul unui teritoriu 
grav, cu personaje și întâmplări pregnante. La 
un moment dat, în debutul cărţii, dedicată 
prietenului său Matei Călinescu („Geamă- 
nul”), întru pioasă amintire, lon Vianu măr- 
turiseşte că încă de la început a fost însoţit de 
moartea care ne înconjoară, de viaţa firavă, 
de prezențele binefăcătoare și discrete, dispa- 
rente, de cultul trecutului. „Sub egida lor am 
făcut descoperiri, am fost aruncat în contrazi- 
ceri. Ele m-au format. Pierzându-mă, cu mari 
ocoluri și niciodată dezminţit, m-am regăsit, 
mult mai târziu”, spune scriitorul, indicându- 
ne substanţa opului de față. 


Personajul central al cărții este T., uneori nu- 
mit direct Tudor, cum lesne se înțelege, este 

vorba despre Tudor Vianu, ilustrul său tată. Prin descrierea decoru- 
lui „biroului mic”, voit imitat după gravura lui Dürer, Der Heilige Hi- 
eronymus im Gehăus (Sfântul Ieronim în chilie), încă de la primele pa- 
gini ale cărții suntem introduși în atmosfera de lucru, de meditaţie, a 
eruditului profesor. În acest sens, austeritatea încăperii vorbeşte de la 
sine: „Masa de scris se află în faţa ferestrei, o lampă pusă pe birou e 
mereu aprinsă. În spatele celui de stă la birou se află laviţa, un divan cu 
capace, unde se găsesc manuscrise, acte, cărți, într-o ordine relativă. 
Laviţa poate servi şi pentru siestă, destul de spartană, de altfel, care 
greu se prelungește, duritatea lemnului nefiind atenuată decât de niște 
perne mari. Fotoliul de lemn de la masa de scris are spetează înaltă, 
stai așezat pe o suprafaţă dură, perna acoperită de catifea nu e groasă”, 
îşi aminteşte Ion Vianu, spunând că încă de mic, văzându-l pe tatăl său 
scriind, şi-a putut imagina cum se elaborează o carte. În același timp, 
urmărindu-și părintele, actul scrierii i se părea că este supus unui ritual 
bizar: „Scria cu creionul pe coli îndoite în două, pornind din colțul din 
stânga sus. Primul rând conţinea cel mult un cuvânt, apoi, la mijloc, 
acoperind întreaga diagonală a paginii, devenea excesiv de lung, după 
care din nou rândurile se scurtau și se isprăveau ca un cuvânt scurt, să 
zicem, și. Când am învăţat să citesc, mi-am dat seama că scrisul acela 
era ilizibil pentru oricine altcineva în afară de autorul lui, un obiect 
de folosință pur personală (şi niciodată nu l-am putut citi, cum n-au 
reușit nici editorii lui, mai târziu). Apoi, ciorna era transcrisă pe niște 
coli albe liniate, cu o consistență aproape de carton, de un format înalt, 
cum n-am mai întâlnit. De data asta scria cu stiloul. Caligrafia era im- 
pecabilă, ca şi fraza”. 


În „lumea tatălui”, un maestru şi un model cultural, Ion Vianu îi va cu- 
noaște pe Edgar Papu, Nicolae Balotă, Ion Negoiţescu sau Ion Frun- 
zetti. Cum precizează scriitorul, relația dintre discipoli şi magistrul lor 
constituie firul roșu al cărții. La acest fir roşu se adaugă profilul lui Mi- 
roni Chiraleu, prietenul intim al naratorului, „acel înger prins și zdrobit 
în mecanismul distrugerii oamenilor”, închisoarea comunistă. 


Starea de lume aflată într-o perpetuă dispariție, indusă lectorului de 
la primul până la ultimul capitol al cărţii, capătă nuanţe de o deosebi- 
tă expresivitate, odată cu intrarea în scenă a Monseniorului Vladimir 
Ghika, al cărui profil este redat graţie talentului de rafinat portretist 


EEE PT ROMIÂINIĂ 


al autorului volumului intitulat atât de sugestiv Amor intellectualis. Ro- 
manul unei educații. „Prin 1949 putea fi văzut în București un om care 
nu părea să aibă nimic de-a face cu lumea care îl înconjura. [...] De gât 
îi atârna un crucifix. Un brâu roşu cu franjuri la capăt, arătând un grad 
preoţesc înalt, îl încingea, căzând apoi în lungul coapsei stângi. Pasul 
lui, mereu grăbit, ușor, ca un început de zbor, te făcea să presupui că are 
o destinaţie precisă și urgentă. Era în fiinţa lui un amestec neobișnuit 
de energie şi de fragilitate. [...] Pretutindeni, influenţa lui era profundă. 
Se spunea că făcuse minuni, operând vindecări miraculoase. Se ruga cu 
o concentrare impresionantă. În timpul acestor stări s-ar fi ridicat de la 
pământ, în levitaţie. Toate astea se petrecură înainte de război și imedi- 
at după”, afirmă Ion Vianu despre acel „ins fără pereche”, Monseniorul 
Vladimir Ghika. 


Urmează alte și alte pagini pline, rememorarea unor ani esenţiali pen- 
tru formarea autorului. „Erau amintiri”, după cum scrie autorul însuşi. 
În acel răstimp, unul marcat de „ciuma roșie”, scriitorul conştientizează 
că: „[...] singura libertate este să faci ce este greu; şi greu cu adevărat 
nu este decât ceea ce angajează ființa ta în totalitate. Liber cu adevărat 
nu poţi fi într-un univers în care totul este decis demult și iremediabil. 
Ai sentimentul libertăţii, dacă încerci, de fiecare dată, să fie conform 
cu tine. Dar încercarea trebuie să-ţi fie grea. Fii credincios ţie însuţi, 
era sfatul pe care Polonius i-l dădea fiului său, Laertes. Şi cum îţi poţi fi 
credincios, dacă nu te dăruieşti cu ființa ta întreagă? Acesta era singu- 
rul sens pe care îl puteam da dorinţei mele de a fi liber: cel de a alege 
drumul cel mai greu”. 


Una peste alta, Ion Vianu reușește să construiască o narațiune de sub- 
stanță, de largă respiraţie, care lesne te prinde în mrejele ei, o scriitură 
densă, un bildungsroman, o carte despre „omul lăuntric” și, de aseme- 
nea, o pledoarie veridică pentru cultură. Căci, după cum susține, pe 
bună dreptate, semnatarul cărții în dezbatere, fără cultură vom cădea 
în barbarie. 


Note | 1 Ton Vianu, Amor intellectualis. Romanul unei educaţii, 
Polirom, Iaşi, 2011. 


Ana BANTOŞ 

Vasile Leviţchi: 
Zborul căderii sporește uimit 


E 
Ț 


AB. conf. univ., doctor 
habilitat în filologie, 
Universitatea de Stat „Alecu 
Russo" din Bălți, Catedra 

de literatura română şi 
universală. Direcţii de 
cercetare: literatura română, 
literatura universală şi 
comparată, estetică şi teorie 
literară. Publicaţii recente: 
Reabilitarea autenticului. 
Culegere de articole și 

studii critice, Chişinău, 2006; 
Deschidere spre universalism. 
Literatura română din 
Basarabia postbelică. 
Monografie, Chişinău, 2010; 
Literatura basarabeană şi 
modelele literare europene, 
Bucureşti, 2013. 


Scriitorul Vasile Leviţchi (15.X1.1921, Carap- 
ciu, j. Storojineţ, azi în Ucraina — 21.10.1997, 
Chişinău) şi-a petrecut copilăria în comuna 
natală, unde a urmat școala generală de șapte 
ani. A făcut serviciul militar în Bucureşti, într- 
un regiment de pompieri (1943-1944). Întors 
acasă, se angajează pentru un timp ca munci- 
tor la căile ferate, ulterior se înscrie la Școala 
Pedagogică (colegiul) din Cernăuţi, după ab- 
solvire (1948) fiind profesor de română și di- 
rector în mai multe școli din nordul Bucovinei. 
Îşi continuă studiile la Institutul Învăţătoresc 
(1954) şi la Institutul Pedagogic de Stat 
„Alecu Russo” (promoţia 1959) din Bălți. A 
condus, până în 1969, primul cenaclu literar 
românesc, pe care l-a înființat la Cernăuţi la 
începutul dezgheţului hrușciovian (1955- 
1956). În 1964 îşi începe cariera universitară 
ca lector la Catedra de literatură universală a 
Facultăţii de Filologie de la Universitatea din 
Cernăuţi. În calitate de redactor-șef al ziaru- 
lui „Zorile Bucovinei”, pe care este autorizat 
să-l înființeze în 1966, a condus și cenaclul de 
pe lângă această publicaţie. La ședințele cena- 
clului, „adevărată şcoală de literatură şi cultu- 
ră” (Ilie Tudor Zegrea), participau numeroşi 
scriitori, unii afirmaţi, alții în curs de afirmare: 
Ion Gheorghiţă, Ilie Motrescu, Mircea Lutic, 
Grigore Bostan, Grigore Crigan; mai tinerii 

Arcadie Suceveanu, Vasile Tărâţeanu, Simion Gociu, Ștefan Hostiuc. 
Într-un singur an (1968) au apărut patruzeci de numere cu „Pagina 
literară”, supliment la „Zorile Bucovinei”, în care au publicat cei mai 
mulți viitori scriitori bucovineni, fapt pentru care a fost învinuit de că- 
tre oficialităţile de partid că acordă prea multă atenţie culturii și igno- 
rează fruntașii în întrecerea socialistă, fiind obligat să demisioneze din 
postul de redactor-șef al publicaţiei. Imaginea Poetului, dublată de cea 
a Profesorului, iubit şi idolatrizat în mediul studenţesc, este evocată 
de discipolii săi, între aceştia — Arcadie Suceveanu — îl consideră drept 
„patriarhu!” literaturii române din Bucovina. În 1975 este obligat să 
plece de la universitate, unde reușise să promoveze o pleiadă de tineri 
scriitori, cu gândirea descătușată. Rămas fără serviciu, se va dedica tra- 
ducerilor din literatura rusă și cea universală, pentru unele edituri din 
Chişinău, unde, stabilit definitiv în 1990, va desfăşura o activitate pro- 
digioasă. Colaborează la „Basarabia”, „Flux”, la ziarul „Plai românesc” 
din Cernăuţi, la publicaţii din Suceava, Iași şi Bucureşti. 


Vasile Leviţchi a debutat cu poezii în presa cernăuţeană, în a doua ju- 
mătate a anilor '50, debutul editorial fiind marcat de volumul Versuri, 
apărut în 1959 la Chişinău. A publicat cărți cu o periodicitate remar- 
cabilă, cele mai multe de poezie, dar și de proză satirică. Plasat în con- 
textul literar al Bucovinei în timpul luptei purtate pentru libertatea 
cuvântului românesc, Vasile Leviţchi împărtășește idealurile mișcării 
de la „Iconar”, avându-l în frunte pe Mircea Streinul. În poezie Vasile 
Leviţchi e un împătimit de al său „plai natal cu brazi și fagi, leagăn cân- 
tecelor dragi”, de graiul „miere şi vin, vin și pelin, graiul meu carpatin. / 
Graiul meu - strămoșii mi l-au lăsat cu întreit legământ, / Mai demult, 
pe mult încercatul Moldovei pământ”. Abordează diverse registre, în- 
cepând cu fabula și poezia satirică, în care împletește filonul folcloric 
cu cel cult. Vitalie 'Tulnic remarca schimbarea ce s-a produs în creația 
lui Vasile Leviţchi de la primele volume, în care e „tributar unei poezii 
didactice, foarte la modă pe atunci, cu fabula bine rotunjită şi cu mo- 
rala pusă la coadă”, la o „poezie puternică prin atmosfera ei”. Poetul se 
descoperă pe sine pe măsura descoperirii profunzimii sufletului, lupta 
purtându-se între închiderea eului în templul ființei şi deconspirarea 
lui: „M-am tradus şi pe mine / Trădându-mă întreg / Mă citesc ca în 
graiuri străine / Ce nu le înţeleg” (Carte nescrisă). Rădăcinile în mult 
cântata Bucovină îi servesc drept călăuză prin labirinturile poeziei și 

ale vieţii. Pe de o parte pseudovalorile, „anturajul de paradă”, „cădel- 
nițele vacanței”, iar pe de altă parte, „uniformizarea maselor”, „mersul 
lent şi practic de cireadă”, altfel zis nimicirea spiritului de inițiativă sunt 
surprinse cu acuitate şi infinită tristeţe. În aceste condiţii, în „grava 
penurie de iubire” este firească reîntoarcerea la peisajul și natura bu- 
covineană, ce păstrează vie şi amintirea lui Eminescu: „Leii vechi din 
Bucovina/ 'Te-au văzut, te ştiu, te simt / Şi-nfloresc a câta oară / Prin 
pădurea de argint” Timpul — „teama cea grea” — este înfruntat printr-o 
instalare în anotimpul primăverii, echivalând cu tinereţea și dragostea. 
Evocat şi invocat în multe dintre poeziile sale, sentimentul iubirii este 
marcat, în permanenţă, de trecerea implacabilă a timpului, așa încât 
amintirea predomină, iar tonul de romanţă este inevitabil. La polul 
opus al expresiei se află ritmul sacadat, exprimarea concisă, „economi- 
coasă”, puse în slujba unui sarcasm necruţător. Fără otrava „demonicei 
uri”, fără a scoate „dureri pe tarabă”, acceptând „arderea până la scrum”, 
Vasile Leviţchi pune preț pe măsura întreagă a lucrurilor şi nu pe ju- 
mătăţile de măsură. Predispoziţia spre descriptivism este cenzurată de 
ştiinţa de a fi și categoric, şi laconic: „viaţa e legea, și nu-i recunoaște 
purificării vreun alt model. / întâi te mistui — pentru a renaşte / sentin- 
ţa e fără drept de apel”. Purificarea, renașterea, împlinirea sunt etape de 
parcurs, împlinirea, rodul, pe de o parte, și neîmplinirea, ratarea, pe de 
altă parte, polarizând și tensionând trăirea. Dramatismul e provocat de 
„Zămislirile care mor” şi de „promiţătorul bob ce se pierde”, „zborul că- 
derii sporind uimit”, poetul fiind obsedat de „întârzierile de-o viaţă” (e 
şi titlul uneia dintre cărțile sale, din 1982). Evidenţiind fructul neob- 
servat al măceșului „zgribulit în ceaţă și în zloată”, sau „biet călinul cu 
ramul firav ca un pai”, Vasile Leviţchi simbolizează o modestie specific 
bucovineană: „Pe-aici pe la noi strălucirea-i sfioasă cumva”. Îmbărbăta- 
rea „firavului”, a acelei unde latente, adânc tăinuită în suflet, dar capabi- 
lă să revigoreze, în opinia sa, omul contemporan, un anumit optimism 
îl diferenţiază în contextul literar al anilor şaizeci-şaptezeci din secolul 
trecut, de la Est de Prut. În iureșul evenimentelor de la sfârșitul ani- 
lor optzeci şi începutul anilor nouăzeci, Vasile Leviţchi se simte atras 
de publicistică, implicându-se în lupta pentru limba română, pentru 
revenirea la grafia latină, pledând în apărarea valorilor românești din 
Bucovina sa natală, toate acestea fiind reflectate în rubricile susţinute la 
diverse publicaţii: Multe trec pe dinainte, în „Literatura și Arta” (1987- 

1997), Cioburi de monolit în „Tinerimea Moldovei” (1992-1994), 
Dubio, ergo cogito, în „Contrafort” (1995-1996). Publicistul Vasile Le- 
viţchi acordă multă atenţie şi problemelor ce țin de moravuri, atacând 
filistinismul, lipsa de caracter, impostura, escrocheria şi „coțcărismul', 
profilându-se cu claritate într-o societate abia ieșind din totalitarism. 
Fiziologia insului colecționar de metehne din societatea postsovietică 
se află în obiectivul prozei sale satirice din volumele O, sfântă naivitate 
(1973) şi Centrul covrigului (1992). 


Vasile Leviţchi a tradus din scriitorii letoni Oiar Vacietis, Anna Sakse, 
Arvids Grigulis, din bielarusul Ghenadii Grigorovici, din scriitorii ruși 
Lev Tolstoi, Leonid Leonov, Andrei Platonov, Alexei Tolstoi, Ivan Pre- 
dun, din ucrainenii Lesia Ucrainka, Iuri Fedicovici, Vladimir Sosiura, 
Nicolai Tereşenko, Dmitro Pavliciko şi Volodimir Luciuk. 


Scrieri: Versuri, Chişinău, 1959; Grâu şi cântec, Chişinău, 1962; Poezii, Chişinău, 
1963; La izvoarele Siretului, Chişinău, 1966; Mărturisiri în drum, Ujgorod, 1966; 
Preludiul primăverii, Ujgorod, 1969; Inima iarăşi..., pref. Mihai Cimpoi, Chișinău, 
1972; O, sfântă naivitate, Chişinău, 1973; Întârzieri de-o viață, Chişinău, 1982; Se 
destramă o noapte albă, Chişinău, 1985; Adaos la cartea de vise, Chişinău, 1989; 
Centrul covrigului, Chişinău, 1992; Cerul încă nesfărâmat, laşi, 1996; Punte spre un 
mal inexistent, Chişinău, 1997; Multe trec pe dinainte..., Timişoara, 2001; 101 poeme, 
București, 2011. 


Repere bibliografice: Nicolae Bileţchi, Vasile Leviţchi, în Profiluri literare, Chişinău, 
1972; Ion Ciocanu, Itinerar critic, 1973, p. 168-174; Ion Ciocanu, Tentaţia și voca- 
tia comicului, „Nistru”, nr. 7, 1981; Gheorghe Mazilu, „Se destramă o noapte albă”, 
„Nistru”, nr. 9, 1985; Ştefan Hostiuc, Poezia română postbelică din nordul Bucovinei: 
generaţii și paradigme, „Glasul Bucovinei”, nr. 3, 1994; Ion Proca, „Și floarea mereu în 
singurătate...”, „Glasul naţiunii”, 1997, 5 noiembrie; Ion Beldeanu, Un postiluminist: 
Vasile Leviţchi, „Dacia Literară”, 2002, p. 44; Ion Ciocanu, Vasile Leviţchi, „Viaţa Ba- 
sarabiei”, nr. 3, 2004; Arcadie Suceveanu, Emisferele de Magdeburg, Chişinău, 2005, 
p. 99-104; Vasile Leviţchi, „Septentrion literar”, 2006, 5 (număr special); Nicolae 
Bileţchi, Analize și sinteze critice, Chişinău, 2007, p. 285-306; Aureliu Busuioc, In 
memoriam Vasile Leviţchi, „Jurnal de Chişinău”, 2009, 23 ianuarie; Vasile Leviţchi în 
amintirea contemporanilor, îngr. Vasile Tărâţeanu, Iași, 2009; Dumitru Apetri, Atitu- 
dini și opinii, Chişinău, 2010, p. 86-90. 

Doina DRĂGUŢ 
Traiectoria lui G. Călinescu 


Orgolios din fire, poate chiar din cale-afară, 
Călinescu își ortografia prenumele foarte sim- 
plu: „G”. Exeget al lui Eminescu, „divinul critic” 
a observat că, după unele tribulaţii şi după ce 
Iosif Vulcan, la „Familia”, i-a schimbat numele 
din „Eminovici” în „Eminescu, şi Eminescu își 
semna textele înaintate lui Titu Maiorescu și 
DD. — scriitor, matematician Iacob Negruzzi („secretar perpetuu” al revistei 
şi jurnalist, Craiova, „Convorbiri literare”) cu inițiala „M” Gheor- 
România. Redactor-şef ghe Călinescu (pe numele său adevărat) sem- 
al revistei de cultură na numai cu „G. Călinescu” Marele personaj 
„Constelații diamantine. al culturii românești nu era singular în acest 
demers; congenerii săi: N(icolae) Davidescu 
făcea scandaluri de presă, când unul dintre cri- 
ticii importanţi îi scria numele întreg, iar proza- 
toarea Ioana Postelnicu, membră a cenaclului 
lui E. Lovinescu făcea „alergie, când i se spu- 
nea „romanciera, iar nu „romancierul” 


Şi Călinescu a resimţit această nevoie a unei 
sigle nominale; a și început, devreme, să sem- 
neze esenţializat. Toate cărţile sale au apărut 
sub semnătura „G. Călinescu”. Oltean prin as- 
cendenţă, ca și Sadoveanu, G. Călinescu a tră- 
it în Moldova şi a învăţat la școala lui G. Ibrăi- 
leanu (nici acesta nu semna „Garabet”, ci doar 
„G. Ibrăileanu”), în timp ce primea mesaje 
de la „Sburătorul” lui E. Lovinescu (şi acesta 
semna simplu: „E. Lovinescu”). Terminân- 
du-și studiile la Iaşi şi Bucureşti, G. Călinescu 
pleacă la Roma, unde cercetează lucrările 
unor călători străini despre țările române, prin 
veacul de mijloc. Se întoarce în ţară, lucrează 


ECE PT RO MIÂINIĂ 


ca profesor în învățământul liceal, apoi devine agregat la Facultatea de 
Litere şi Filozofie a Universităţii din Iași. G. Călinescu, la 30 şi ceva de 
ani, simte că poate să fie un prozator și scrie romanul Enigma Otiliei. 
Îi urmează cărțile despre Eminescu și Creangă, îi urmează revista Jur- 
nalul literar (în a cărei primă serie miza pe G. Ivașcu, Al. Piru, Grigore 
Mărgărit). Era la Universitatea din lași, pe vremea aceea. 


Cel de-al doilea război impune schimbarea unor structuri, a unor funcții 
şi transferul unor instituţii, ori oameni, dintr-o parte în alta a ţării. Cei 
care nu ştiu despre unele dintre acestea pot afla din cartea postumă a 
lui Lucian Blaga, Luntrea lui Caron: Marea Universitate din Iași ajunse- 
se, mutată parțial, pe lângă Alba-Iulia; Marea Universitate din Cluj a fost 
strămutată la Sibiu. G. Călinescu se mută la Bucureşti și, împreună cu alți 
intelectuali, adoptă linia social-democraţiei. Frustrat, prin origine, este 
posibil ca G. Călinescu, precum Matei Caragiale (vrem, nu vrem, copil 
din flori) să fi încercat şi el sentimentul teoretizat de Freud. Îşi ia în serios 
misia şi purcede la treabă. Are duşmani, are prieteni; prieteni care, unii 
dintre ei, i-au făcut mari servicii (Al. Rosetti), dar pe care i-a ridiculizat 
în romanele de mai târziu. La Facultatea de Litere și Filozofie din Bucu- 
reşti, G. Călinescu avea rivali pe măsură; îl amintesc aici pe D. Caracostea 
(cel care, în 1948, l-a propus pe G. Călinescu într-un scaun academic). 


G. Călinescu se înscrie, după război, în lupta pentru o nouă societate; 
era vorba de o presimţire. Era perioada în care Ion Petrovici, filozoful, 
era ministru al Educaţiei Naţionale; era perioada în care Lucian Blaga 
lucra la legaţii prin Polonia, Elveţia și Portugalia; când se instaura guver- 
nul condus de dr. Petru Groza; când Aron Cotruș, care simpatizase cu 
Legiunea, alegea calea exilului; când Mircea Eliade scria volumul, tipărit 
cu copertă verde, Salazar sau renașterea Portugaliei; când, la Paris, Emil 
Cioran scria Exerciţii de descompunere. Peste puţini ani, unii dintre ex- 
ponenții generaţiei de creaţie interbelice ajung să dețină și funcţii ofici- 
ale; Sadoveanu devine membru al Prezidiului Mari Adunări Naţionale, 
C. I. Parhon - președinte al M.A.N., Tudor Vianu - ambasador la Bel- 
grad. Epurările din lumea culturală devansează cu un deceniu epurările 
din lumea politică. Sunt scoşi din Academie, din Societatea Scriitorilor 
Români, din alte instituţii reprezentative, mulți dintre fruntașii „inteli- 
ghenţiei româneşti” de până atunci. Din motive numai de ei știute (iar 
după aceea și de zeloşii anchetatori) n-au înfundat pușcăriile: Agârbi- 
ceanu, Gala Galaction, Tudor Arghezi, Al. Philippide, Lucian Blaga ș.a. 


În aceeaşi perioadă, în care Călinescu fusese scos de la catedră, con- 
5 J ) 
generul său, ilustrul Şerban Cioculescu își vindea cărțile la buchiniștii 

de pe Dâmboviţa, iar Vladimir Streinu era angajat cu „sprijinul” lui Sa- 
doveanu ca administrator al parcului Herăstrău (era, și acela, un spri- 
jin). G. Călinescu e dat afară de la catedră (deşi continuă să figureze în 
statele de plată ale Universităţii din București) și este numit director 
al Institutului de Teorie și Istorie Literară, ce îi va purta numele după 
moartea sa. Deputat în M.A.N., Călinescu publică romane precum: 
Bietul Ioanide, piese de teatru într-un act, poezii ocazionale, precum 
cele din Laudă lucrurilor şi se declară „loial” Era vorba de frustrarea 
din copilărie, sau de o adeziune? Spun unii că G. Călinescu ar fi făcut 
pactul cu „diavolul roşu” din oportunism. Personal, nu cred în această 
ipoteză: cultura română trebuia să supraviețuiască; și a supraviețuit. 


Călinescu se bucură de onoruri, așa cum se bucurau (și trebuiau să se 
bucure) şi Sadoveanu, şi Arghezi; Ion Barbu publicase în „Viaţa româ- 
nească” o poezie numită Bălcescu trăind, în care adeverea tradiţiile re- 
publicane în România; poate şi pentru asta n-a făcut puşcărie, deși se 
lăsase pozat în uniformă de legionar. Fac vâlvă, în acea perioadă, ca și 
mai înainte, Maria Banuş şi Nina Cassian. În acel timp, G. Călinescu îşi 
aducea acasă colaboratoarele de la Institut și o ruga pe soţia sa, Alice 
Vera Călinescu, să urce în mansarda locuinţei și să-i aducă nu-ştiu-ce 
raritate bibliofilă. Avea grijă să-i ia scara. 


Declarându-se „loial, G. Călinescu a avut parte și de atenţia conducerii de 
atunci a României. Un încrâncenat critic de astăzi, Gheorghe Grigurcu, îi 
impută „Divinului Critic” faptul că ar fi mirosit, pe patul morţii, o floare 
primită de la Gheorghiu-Dej (fără a fi nostalgici ai vechiului regim, ci oa- 
meni cu capul pe umeri, trebuie să spunem că și liderul politic de atunci, 
şi „liderul-neoficial” al criticii literare românești erau, cum am spus, niște 
frustrați). La scară europeană, sunt mulți scriitori care au făcut pactul cu 
„diavolul roşu” Chiar și din Occident. Au fost şi şefi de stat care au făcut 
pactul cu „diavolul negru” (Hitler) — mareșalul Pétain al Franței. 


Contemporan cu Thomas Mann, cu Serghei Esenin (cel care s-a sinu- 
cis din cauza unei dansatoare, Isadora Duncan), cu Maiakovski (care 
s-a sinucis, şi el, dar din cauza lui Stalin), contemporan cu Borges, cu 
atâția și atâția laureați ai premiului Nobel (pentru literatură și pentru 
altele), G. Călinescu expiază, la București, în anul 1965. 


Exponent al celei de-a treia generaţii post-maioresciene (alături de, 
sau împreună cu Şerban Cioculescu, Vladimir Streinu, Perpessicius, 
Pompiliu Constantinescu etc.), G. Călinescu rămâne autorul celei mai 
importante cărți din cultura română: Istoria literaturii române de la ori- 
gini până în prezent. 

Diana VRABIE 


„Ghimpele neamului Löwy” în 
Scrisoare către tată 


D.V. — dr. conf. univ., 
Universitatea „Alecu Russo”, 
Bălţi, Catedra literatura 


română şi universa 


å. 


Autoarea volumelor Urme 

2009), Literatura pentru 


copii (Premiul 

2010). 


„Pe mânerul bastonului lui Balzac: 
Am frânt toate piedicile 

Pe mânerul bastonului meu: 

Toate piedicile m-au frânt...” 

Franz Kafka 


Impresionantă atât sub raport cantitativ (în 
jur de 1500 de scrisori), cât și, mai ales, cali- 
tativ, Corespondența lui Franz Kafka, tradusă 
integral în româneşte de către Radu Gabriel 
Pârvu, în 2005, la editura RAO, ne ajută să 
înțelegem mai bine nu doar personalitatea 
refractară, contradictorie a scriitorului, ci să 
dobândim și o altă deschidere asupra creației 
sale artistice. În marea lor majoritate, scrisori- 
le redau tensiunea sufletească, sunt vii, poar- 
tă parfumul epocii şi al spaţiului din care au 
fost expediate. Descoperim în ele și reflecțiile 
creatorului, detalii despre personalitatea altor 
colegi de breaslă, comentarii asupra creaţiilor 
unor iluștri scriitori ai vremii, dar și germenii 
viitoarelor sale texte literare. Cu toate acestea, 
după cum observă și Iulian Băicuș în studiul 
său Esenţa înfricoșătoare a lui Franz Kafka, 
„miza epistolelor lui Franz Kafka este clar una 
ontologică, iar nu una ideologică”. 


Un loc deosebit în corespondența kafkiană 
este ocupat de mult discutata Scrisoare către 
tată, concepută în 1919, fără a ajunge vreoda- 

tă în mâinile adresantului. Aceasta constituie un document uman și 
literar excepţional, pe care se sprijină tristele interpretări psihanalitice. 
Cele din urmă pleacă de la premisa falsă, de care însuşi autorul era con- 
ştient: pattern-ul oedipian. Dacă fiul are tulburări de sexualitate, dacă 
nu reușește să se căsătorească, dacă scrie, dacă nu poate să scrie, dacă 
se umilește în această lume, dacă a trebuit să construiască o altă lume, 
un deșert infinit etc. — de toate se face vinovat tatăl. Tonul naratorului 
din această epistolă „e asemănător celui al unui acuzator public, al unui 
procuror care enumeră în fața unei Curți de Juri capetele acuzării'”: 
„Tu poţi să te porţi cu un copil numai așa cum ţi-e firea, cu desfășurare 
de forță, cu tapaj, cu mânie...'; „Puteai de pildă să-i vorbeşti de rău pe 
cehi, pe urmă pe germani, pe urmă pe evrei, și nici măcar doar în vreo 
privință sau alta, ci în toate privinţele, și până la urmă nu mai rămâ- 
nea nimeni în picioare decât tu însuți... ; „Tu însă loveai cu vorbele tale 
fără să stai să te gândeşti, nu sufereai pentru nimeni, nici în timp ce le 
spuneai, nici după aceea...; „Iu, omul atât de mare, care dădea măsura 
tuturor lucrurilor, nu respectai poruncile pe care mi le dădeai mie...'; 
„Înnebunitoare erau și punerile la punct în care era vorba de mine la 
persoana a treia, cu alte cuvinte nu eram socotit vrednic nici măcar 
de cuvinte mânioase...”; „Deosebită încredere aveai în educaţia prin 
ironie, ea corespundea cel mai bine superiorității tale asupra mea... 
etc. Dincolo de efectele lor destructive, acuzele acestea vor alimenta 
o bună parte a imaginarului kafkian, irigat de unele proiecţii din co- 
pilărie. Spre exemplu, simbolul uşii închise, care revine în mod simp- 
tomatic la Kafka, ar trebui căutat în acea amintire arhetipală în care 
micul Kafka este scos din pat, noaptea, când cere de băut, şi lăsat în fața 
ușilor închise: „După ani de zile încă mai sufeream la gândul chinuitor 
că omul acela, uriaş, tatăl meu, autoritatea supremă, putea veni să mă 
tragă afară din pat, aproape fără motiv, şi să mă scoată în toiul nopţii pe 
balcon, şi că deci în ochii lui eu nu însemnam mare lucru."*. 


Imaginea reverberată în timp a generat în Kafka „două sentimente 
tenebroase, nimicnicia și angoasa, fiind legate prin lanţuri fine și in- 
sidioase de operă, sub auspiciile temei așteptării absurde. Iată-l pe 
K. tânjind să fie primit de consilierii grobieni ai castelului, iată-l pe 
Joseph K. în fața ușilor păzite de „gardianul” transcendentului, ușă 
făcută anume pentru el și pentru așteptarea lui'5. La imaginea nimic- 
niciei, „un simțămând, de altfel, în multe privinţe nobil şi fecund”*, 

se adaugă ipostaza de revoltat. „Deşi blamat, tatăl are strălucirea ce- 
lui puternic, iar cuvintele lui sunt porunci, el este măsura lucrurilor. 
Tatăl fiind totul, fiul este nimic. Nimicnicia aceasta este parţială, ca 
reacție la autosuficienţa paternă, căci, pe de altă parte, fiul va fi un 
revoltat”. Dovadă e chiar scrisoarea propriu-zisă, care reprezintă 
poate cel mai crud document acuzator, conceput vreodată de vreun 
fiu împotriva tatălui său. Scrisoarea către tată lasă să se subințeleagă 
că fiul este forțat să devină un revoltat și o face cu oroarea de a nu-și 
putea asculta tatăl, aşa cum s-ar cuveni. Astfel, lumea kafkiană este 
tripartită, după ierarhia propusă chiar de autor: lumea sclavilor-re- 
voltaţi, supuși legilor care fuseseră inventate numai pentru ei, apoi 
lumea mâniei, a tatălui - Demiurg rău, care emite porunci și legi ce 
se vor respectate doar de ceilalți, și lumea celor fericiți, pentru care 
nu există legi sau, dacă există, ele nu sunt niște limite, putând fi evita- 
te. Prezenţa tatălui este strivitoare, limitând relaţiile fiului cu ceilalți. 
Așa se explică faptul că imaginea tatălui în scriitura lui Kafka apare în 
tandem cu cea a căsătoriei. „Imaginea tatălui și cea a căsătoriei îşi țin 
necurmat balanţa cu îndârjire şi într-un echilibru de o fragilitate ex- 
traordinară, echilibru, care, pentru a putea fi păstrat, îi consuma toate 
energiile”5. Această ipoteză este întărită și de faptul că scrisoarea des- 
tinată tatălui său este concepută la 36 de ani, dintr-un motiv precis: 
după eşuarea logodnei cu Felice (în 1917) şi cu un an înainte de a o 
cunoaşte pe Milena (în 1920), Kafka se logodeşte cu Julie Wohryzek, 
pe care o cunoaște la Liboch. Şi această logodnă sfârșește lamenta- 
bil, inclusiv din cauza dezacordului violent manifestat de Hermann 
Kafka: „Însă, fiind noi ceea ce suntem, căsătoria este pentru mine ex- 
clusă, prin faptul că tocmai ea este de domeniul tău personal. Uneori 
îmi închipui harta lumii desfăcută în fața mea şi pe tine lungit de-a 
curmezișul ei. Și atunci mă simt ca și cum pentru viața mea nu m-aș 
mai putea gândi la regiunile pe care tu nu le acoperi sau peste care tu 
nu te-ai putea întinde”?. În mod cert, eșecul în privinţa întemeierii 
unei familii este de sorginte mult mai complexă la Kafka. Dincolo de 
fantasmele venite din copilărie, dar şi de cele declanșate la maturita- 
te, cum ar fi fantasma femeii imposibile (cazul Milenei Jesenská, tra- 
ducătoarea sa în limba cehă — relație inacceptabilă pentru un evreu), 
Kafka este marcat de un „refuz provenit dintr-un soi de autointerdic- 
ţie monahală, o asceză cvasi-religioasă, ofrandă pe altarul scrisului, 

„dintr-o extremă tensiune resimţită între senzualitatea concretă şi 
cea purificată în mit”. 


Fireşte, Hermann Kafka, căruia Franz Kafka îi atestă „forța, sănătatea, 
pofta de mâncare, puterea glasului, elocvenţa”, la care se adaugă în mod 
implicit „mulțumirea de sine, superioritatea socială, rezistența, prezen- 
ţa de spirit”, se dovedeşte a fi cât se poate de diferit de fiul lui, în care in- 
vestise toate speranţele, Franz fiind unicul băiat în familie. Altminteri, 
în scrisoare sunt trecute în revistă și relaţiile destul de complexe dintre 
părinţi şi cele trei surori, Valli, Elli, Otlla, insistându-se asupra cauze- 
lor părăsirii casei părintești de către acestea: „Ce înstrăinare monstru- 
oasă, mai adâncă decât cea dintre tine și mine, trebuie să se fi produs 
între tine și ea [Ottla — n.a.] pentru a fi cu putință o asemenea neînţe- 
legere monstruoasă”! Toate raportările converg spre un portret deloc 
reverenţios la adresa tatălui, care, admitem că ar fi fost o persoană cu 
maniere mojicești, dacă nu cumva traumatismul suferit în copilărie de 
Kafka l-au determinat să îngroașe premeditat neajunsurile acestuia. 
Mai mult, Kafka nu se consideră un deplin Kafka (în linia paternă), ci 
un Lâvy-Kafka, autodefinindu-se sub semnul matern: „...eu, ca să spu- 
nem foarte pe scurt lucrurilor pe nume, un Lövy, cu un anumit fond de 
Kafka, care însă nu a fost pus în mişcare de voinţa de viaţă, de afaceri, 
de cuceriri ale neamului Kafka, ci de un ghimpe al neamului Lövy, care 
acționează mai tainic, mai timid, într-o altă direcţie, și, mai ales, adesea 


eșuează complet”"?. 


Comentând opoziţia dintre tată-fiu, Iulian Băicuș aplică teoria lui 
Swift referitoare la familie, ca formă a unui complex animalic, ceea ce 
ar explica duritatea acidă a acestei relaţii: „Pornind de la ipoteza lui 
Jonathan Swift că dragostea părintească este animalică, instinctuală 
și, luând în calcul premisele psihanalizei lui Freud, Kafka ajunge să 
analizeze relaţiile dintre fii și părinţi în termenii unei patologii sociale, 
oferă o deconstrucție lucidă a acestei legături, și explică foarte exact 
toate nuanțele sufletești, toate sentimentele negative închise în aceas- 
tă subterană a familiei moderne”"*. Explicarea complexului oedipian 
prin mecanismele animalice pare forțată, dacă avem în vedere faptul că 
naratorul se vede pe sine deopotrivă vinovat în această relaţie ratată: 
„cu tine nu am stat niciodată de vorbă deschis, la templu n-am venit 
niciodată să stau lângă tine, nici la băi, la Franzesbad, nu ţi-am făcut 

niciodată vreo vizită, şi n-am avut în nici vreun alt fel sentimentul vieţii 
de familie... 


Mult mai plauzibilă în acest sens ni se pare interpretarea pitorească a 
lui Gilles Deleuze, unul dintre cei mai influenți și mai comentaţi filozofi 
postbelici, și Felix Guattari, în eseul Un Oedip prea mare: „Kafka trece 
de la un Oedip clasic, de tip nevroză, în care tatăl preaiubit este urât, 
acuzat, declarat vinovat, la un Oedip mult mai pervers, care basculea- 
ză spre ipoteza unei nevinovăţii a tatălui, a unei «nefericiri» comune 
atât tatălui, cât și fiului, aceasta însă pentru a face posibilă o acuzaţie 
ridicată la puterea n, un reproş cu atât mai puternic, cu cât devine cu 
neputinţă de atribuit şi infinit (asemenea «tergiversării»> din Procesul), 
printr-o serie de interpretări paranoice”"5. Kafka are conștiința perfectă 
a acestui lucru, oferind, în imaginaţie, cuvântul tatălui său, care ar spu- 
ne: „vrei să demonstrezi, în primul rând, că ești nevinovat, în al doilea 
rând, că eu sunt vinovat şi, în al treilea rând, că tu, din pură mărini- 
mie, eşti gata nu numai să mă ierţi, ci şi — ceea ce e şi ceva mai mult, 
şi ceva mai puţin decât atât — să dovedești — și chiar să vrei să și crezi 
tu însuţi asta — că și eu — oricum, împotriva adevărului — sunt nevino- 
vat”!S. Această alunecare imprevizibilă este calificată de autorii francezi 
drept perversă, întrucât se extrage din presupusa nevinovăție a tatălui, 
„o acuzaţie mult mai gravă, având în chip evident, un scop, un efect și 
un procedeu”. Soluţia acestor interpretări ar trebui căutată în deli- 
mitarea punctuală între „kafkianismul existenţial (inhibiţii, complexe) 
şi cel literar (construcția-parabolă, vinovatul fără vină, autoritarismul 
sufocant, angoasa provenită din nimicnicie), chiar dacă primul îl gene- 


rează pe al doilea”!*. 


În concluzie, întreaga corespondenţa ne oferă şansa cunoașterii unui 
Kafka par Kafka, care se relevă altfel de fiecare dată, întrucât rolurile pe 
care le joacă îl distribuie într-un anumit scenariu. Astfel, rând pe rând, 
suntem martorii unui dialog „între un fiu rebel, un logodnic înflăcărat, 
un frate iubitor, un prieten devotat celor pe care îi simte aidoma lui, 
«mon semblable, mon frère», scriitori, un amant bântuit de fantome, 
un autor emoţionat şi îngrijorat, un frate mai mare (în cazul lui Minze, 
pentru care nu are decât sentimente fraterne), un amic de corespon- 
dență, un cunoscut sau un prieten tot mai bolnav, mai secătuit, în scri- 
sorile către Robert Klopstock”"?. La capătul acestei lungi galerii, îl vom 

regăsi pe Kafka în fața publicului său spectator, cu pălăria în mână, în 
semn de gratitudine. „La revedere, mulțumesc pentru tot” — este ul- 
tima epistolă, scrisă doar cu câteva zile înaintea morții, datând cu 20 
mai 1924, în care îi mulțumește lui Max Brod pentru cartea lui Franz 
Werfel. 


Note | ! Julian Băicuș, Esenţa înfricoșătoare a lui Franz Kafka, 
Editura Universităţii, Bucureşti, 2006, p. 25. 
? Ibidem, p. 17. 
3 Cf. Franz Kafka, Scrisoare către tată, în Franz Kafka, Pa- 
gini de jurnal şi corespondență, Editura Univers, București, 
1984. 
* Ibidem, p. 240. 
$ Ruxandra Cesereanu, Kafka, fiul, în „Familia”, 1997, 
nr. 7-8, p. 135. 
é Franz Kafka, Scrisoare către tată, ed. cit., p. 240. 
7 Ruxandra Cesereanu, Kafka, fiul, art. cit., p. 136. 
3. Alexandru Al. Şahighian, Prefaţă, în Franz Kafka, Pa- 
gini de jurnal şi corespondenţă, p. 16. 
” Franz Kafka, Scrisoare către tată, ed. cit., p. 283. 
19 Alexandru Al. Şahighian, op. cit., p. 19. 
"1 Franz Kafka, Scrisoare către tată, ed. cit., p. 260. 
"2 Ibidem, p. 238. 
'5 Iulian Băicuș, op. cit., p. 18. 
"+ Franz Kafka, Scrisoare către tată, ed. cit., p. 236. 
'5 Gilles Deleuze, Felix Guattari Guattari, Un Oedip prea 
mare, în Kafka. Pentru o literatură minoră, trad. de Bogdan 
Ghiu, ART, Bucureşti, 2007, p. 16. 
16 Franz Kafka, Scrisoare către tată, ed. cit., p. 239. 
1 Gilles Deleuze, Felix Guattari Guattari, op. cit., p. 16. 
'5 Ruxandra Cesereanu, Kafka, fiul, art. cit., p. 135. 
'% Iulian Băicuș, op. cit., p. 26. 

Theodor CODREANU 
| Mihai sau Mihail Eminescu? 


Th.C. — prof. dr, critic şi 
istoric literar, prozator şi 
eseist, Huşi. Autor al mai 
multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfâşierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică” 
a literaturii române (2009), 
Eminescu în captivitatea 
„nebuniei" (2011), În oglinzile 
lui Victor Teleucă (2012). 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


Moștenirea lăsată de Eminescu a devenit 
măr de veșnică ceartă în cultura română, pe 
nenumărate pretexte, când nu intră în cal- 
cul veninul ideologic care, de bune decenii, 
se înfățișează ca război între „demolatori” şi 
„apărători” ai memoriei poetului şi jurnalis- 
tului. În ultima vreme, un prilej de dispută 
între comentatorii lui Eminescu a devenit 
prenumele poetului: Mihai sau Mihail? Şi 
aceasta e veche, ca și alte cercetări pe mar- 
ginea locului și datei nașterii: pe 15 ianuarie 
1850 sau pe 20 decembrie 1849? S-a născut 
la Ipotești, la Botoșani sau la Dumbrăveni? 
O fi Eminescu turc, albanez, bulgar, sue- 
dez, rutean, polonez, armean, sârb, persan, 
neamţ, evreu? s-au întrebat alţii, dându-i de 
lucru lui Ion Roşu într-o documentată carte, 
cu concluzia inevitabilă: „Disputat, pe rând, 
de unsprezece naţii diferite, ce par să şi-l fi do- 
rit al lor cu tot dinadinsul, Eminescu se arată 
a fi până la urmă străin... de toate cele un- 
sprezece pretinse obârşii atribuite! Deși, la 
drept vorbind, lista vecinilor noştri istorici, 
din care s-ar mai fi putut trage, e departe de a 
fi epuizată. Îşi așteaptă încă rândul probabil 
cehii, slovacii, ungurii și chiar grecii, ca să nu 
mai vorbim de popoarele Asiei, reprezentate 
până acum prin armeni, persani şi evrei. Un 
lucru e totuşi cât se poate de limpede: nu- 
mai pe baza dovezilor invocate până în pre- 

zent, Eminescu nu ne poate fi adus cu niciun chip din afara granițelor 
noastre etnice.” 


Fireşte, se aduc și „argumente” pentru astfel de ipoteze condamnate 
ambiguităților, care ţin de lumea fanteziilor, putând fi inventariate și 
altele. De pildă, de la Alexandru Grama (1891) până azi, unii români 
nu s-au decis nici măcar dacă Eminescu a fost un geniu sau un impostor. 
Canonicul de la Blaj decisese că Eminescu nu este „nice geniu, nice 
poet”, dilemă repusă pe tapet, cu multă deșteptăciune, de către cola- 
boratorii la faimosul număr 265/1998 al revistei „Dilema” (nici că se 
putea alt titlu!). Şi, spre uimirea tuturor, Mihai Eminescu a continuat 
şi continuă să existe până la sfârșitul veacurilor! 


Desigur, există, întotdeauna, și o soluţie de bun simț la asemenea în- 
trebări. Una, capitală pentru noi, o dădea Eminescu însuşi. E vorba 
de întrebarea dacă suntem români, daci, valahi, moldoveni, bănăţeni, 
ardeleni, maramureşeni, bucovineni, latini, slavi, moldo-slavi, ungro- 
vlahi etc. Unii, ca Vasile Stati sau Vladimir Voronin, nici azi n-au aflat 
ce sunt cu adevărat. Suntem români și punctum! decidea Eminescu, pre- 
cum Alexandru cel Mare în faţa nodului gordian. 


În ce priveşte prenumele Mihai / Mihail, a fost utilizat în ambele varian- 
te, de-a lungul vremii, fără însă a fi siguri că Mihail a fost decizia auctori- 
ală ultimă a semnatarului. Oricum, în cazul lui Eminescu, s-au perpetuat 
mai multe semnături: M. Emineviciu (La mormântul lui Aron Pumnul, 
1866), M. Eminescu, Mihail Eminescu, Mihai Eminescu, Eminescu, 
M.E, pentru ca un isteţ, în Dilemateca, să-l reducă la... Eminescu Mihai, 
într-un reportaj cu titlul Zilele lui Eminescu Mihai, de profesie poet naţio- 
nal!” Se observă, nu-i așa?, strivitoarea superioritate a semnatarului față 
de bietul autor al Luceafărului: Matei Florian, o mare personalitate. 


Ca revizor şcolar, poetul a semnat rapoartele, corespondenţa cu mi- 
nisterul, M. Eminescu. Scrisorile private, cele către părinți, frați şi su- 
rori? — Mihai, către alții - Eminescu, M. Eminescus, iar scrisorile adre- 
sate Veronicăi: Eminescu, Mihai, Emin, Gajus / Gaius, M. Eminescu, 
dar niciodată Mihail”. Publicistica anterioară „Timpului? e semnată 
M. Eminescu, M.E. şi cu pseudonimul Varro (16 articole şi documen- 
te), la „Limpul”, regula era a asumării redacționale, fără semnătură. Tot 
aici, există și texte semnate: M. Eminescu, M.E. şi cu pseudonimul 

Fantasio, pentru ca sporadicele colaborări de după 1883, la „România 
3 i 
liberă” şi la „Fântâna Blanduziei” să apară doar cu iniţiale. 


Un argument forte pentru adepţii prenumelui Mihail este ediția prin- 
ceps, diriguită de Titu Maiorescu, sub titlul Mihail Eminescu, Poesii, 
1884, dar ieșită de sub teascuri în decembrie 1883. Să fi fost şi forma 
Mihail prilej de respingere a ediţiei de către Eminescu? Nu putem ști, 
fiindcă Nicolae Georgescu” aduce probe că ediţia nu aparține integral 
lui Maiorescu, precum s-a vehiculat până azi, meritele criticului rezu- 
mându-se la regizarea şi corectura (cu intervenţii abuzive, din păcate, 
condamnate, ca atare, şi de I. L. Caragiale) unei ediţii de lux, pentru 
acea vreme. În orice caz, după modelul ediţiei princeps, majoritatea 
edițiilor, până în anii '30 ai secolului trecut, sunt semnate, prin editori, 
fireşte, Mihail Eminescu, în alternanță cu M. Eminescu, prima ediție 
semnată Mihai Eminescu fiind cea a lui Constantin Botez din 1933. 
Începând cu Perpessicius? (1939), prenumele Mihai este consacrat 
definitiv, opţiunea fiind îndreptăţită de preferința poetului însuşi și a 
celor din familie, dar şi a prietenilor, pentru Mihai. Nici Creangă, nici 
Caragiale, nici Veronica Micle, nici Slavici nu-i spun Mihail. E drept, în 
unul dintre cele trei articole, dedicate memoriei lui Eminescu (În Nir- 
vana, 1889), I. L. Caragiale îşi amintește că, în clipa când l-a cunoscut 
pe poet (prin 1868-1869), acesta s-a recomandat Mihail Eminescu. 
Dar asta se întâmpla în prima tinereţe a poetului, când nu se fixase ho- 
tărât asupra semnăturii publice. În anul morţii, Maiorescu însuși evită 
să-i asocieze numele cu Mihail, numindu-l doar Eminescu în prefața 
la ediţia îngrijită, pentru ca în studiul Eminescu și poeziile lui din 1889 
să procedeze la fel. Nu altfel, în pofida numelui de pe ediţia princeps, 
va proceda și Caragiale, pentru care poetul este doar Eminescu! Și asta 
în toate cele trei articole (În Nirvana, Ironie şi Două note). Constat că, 
la Chișinău, numele poetului a devenit prilej de dispută politică între 
moldovenism şi românism, forma Mihail fiind „argument” că moldove- 
nii sunt altceva decât românii! Și încă dușmani de moarte! Astfel, în 
mod grotesc, Mihail este ridicat împotriva lui Mihai, care ar fi invenţia 
valahilor. Nu contează că poetul le-a dat peste nas „moldoveniștilor”, 
avant la lettre, cu acel binecunoscut Suntem români şi punctum! Într-un 
amalgam de note, cu citate scoase din context și mânuite după mintea 
lui, un vechi „doctrinar” al teoriei moscovite a moldovenismului (tot 
el şef al unei publicaţii săptămânale de la Chișinău), îl ia ca tovarăș de 

drum pe Caragiale, cu acel „Mă recomand Mihail Eminescu”, pentru 
a dovedi o neghiobie ideologică de proporţii: „antiromânismul” lui 
Eminescu! 


Cert e că numele poetului a intrat definitiv în conștiința publică drept 
Mihai Eminescu. Între cei care consideră necesară restituirea publică a 
formei Mihail Eminescu se numără şi prietenii mei Nicolae Georgescu 
și Ion Filipciuc, doi documentarişti riguroși pe tărâmul eminescologiei, 
fără să se fi gândit însă nicio clipă la răstălmăciri de felul celei a lui Viorel 
Mihail. Este, mai cu seamă prin ei, un curent de opinie care se bucură 
de oarecare audienţă. Dar e grăitor că unul este moldovean (Ion Filip- 
ciuc), pe când celălalt este muntean (Nicolae Georgescu). lată cum își 
motivează opțiunea Ion Filipciuc, fără nici urmă de ideologie mihailiană: 
„Grafia şi rostirea Mihail se cuvin din pricină că, slobozindu-l preotul în 
cristelnița Bisericii Uspenia din Botoşani, în ziua de 21 ianuarie 1850, 
asupra pruncului a rostit de trei ori: «Se botează robul lui Dumnezeu, 
Mihail». Ceea ce în ebraică însemna Cine este cu Dumnezeu. Semnându- 
şi poetul scrisele prin M. Eminescu nu ne îndrituiește să citim nici Mihai 
şi nici Mișu, nume de alint şi fără ştirea sacră.” 


Fireşte, argumentul vine din străvechime și nu are nicio conotaţie des- 
pre proveniența bănuită a fi slavă a formei Mihail, cum cred unii dintre 
cei care o resping. Un geniu al literaturii române, consacrat ca atare și 
prin semnătură, este Mihail Sadoveanu. Deosebirea e că o asemenea 
numire nu a prins rădăcini, în cazul Eminescu. Putem face fel de fel de 
presupuneri. Oricum, Mihai nu are aceeași semnificație ca Mișu, încât 
ne situăm pe versantul umoristic al lui Ion Filipciuc, un mucalit inco- 
rigibil. Şi nici luminosul argument al rostirii la botezul de la Uspenia 
nu a fost hotărâtor. Încât Mihai Eminescu, prin comparaţie cu Mihail 
Eminovici are valoare de pseudonim. Pe de altă parte, există opţiunea 
poetului din clipa când Iosif Vulcan s-a hotărât să-i „românizeze”"" nu- 
mele în Eminescu (1866, când i-a publicat poezia De-aș avea, în „Fa- 
milia”). Finalmente, înțelegem că s-a ajuns la numele intrat în conști- 
inţa publică prin voinţa lui Eminescu. Şi asta trebuie să fie și opţiunea 
istoriei literare, aceasta având datoria să conserve, pentru știință, toate 
metamorfozele onomastice. Sub atare principiu al voinţei auctoriale 
trăiesc în posteritate atât pseudonimele, cât şi formele consacrate, fie 
ele pseudonime sau ba: G. Bacovia, nu George Bacovia, G. Călinescu, 

nu George Călinescu (unii anticălinescieni folosind și... Gheorghe Că- 
linescu!), E. Lovinescu, nu Eugen Lovinescu, George Topîrceanu, nu 
George Topârceanu ș.a.m.d. Eminescu a consacrat mai multe semnă- 


turi şi trebuie să i le respectăm: Eminescu, M. Eminescu, Mihai Emi- 
nescu. Nu se cuvine, da capo, să respingem nici Mihail Eminescu, func- 


ţională însă pentru istoria literară şi nu pentru cultura de masă. 


Aşadar, parafrazându-l pe poet, Mihai Eminescu și punctum! 


Note | 


1 Ion Roșu, Legendă și adevăr în biografia lui M. Eminescu. Ori- 
ginile, Editura Cartea Românească, București, 1989, p. 60. 

? Matei Florian, Zilele lui Eminescu Mihai, de profesie poet 
național, în „Dilemateca”, an. II, nr. 9, februarie 2007. 

3 Doar Aglae Drogli va folosi prenumele din actul de botez, 
Mihail, la 3 iulie 1889, într-o scrisoare către Maiorescu, când 
i s-a cerut să aducă precizări în legătură cu data nașterii po- 
etului ( nota trimisă va fi publicată în Familia, nr. 2/1885). 
În schimb, Henrieta îi va spune mereu Mihai. Prin actul de 
botez, consemnat la Biserica Uspenia din Botoșani, i s-a spus 
Mihail, având ca naș pe stolnicul Vasile Iurașcu. 

+ M. Eminescu, Opere, XVI, Corespondenţă. Documentar, 
Editura Academiei, Bucureşti, 1989. 

5 Dulcea mea Doamnă / Eminul meu iubit. Corespondenţă 
inedită Mihai Eminescu — Veronica Micle, Editura Polirom, 
Iași, 2000, ediţie îngrijită, transcriere, note și prefaţă, de 
Christina Zarifopol-Illias. 

é Dimitrie Vatamaniuc, Eminescu la „Timpul” (1877- 
1883), „România liberă” (1888) şi „Fântâna Blanduziei” 
(1888-1889), studiu introductiv la M. Eminescu, Ope- 
re, X, Publicistică. 1 noiembrie 1877 — 15 februarie 1880. 
„Timpul”, Editura Academiei, Bucureşti, 1989. 

7 Cf. Mihail Eminescu, Poesii, ediţie critică, studiu intro- 
ductiv, comentarii filologice și scenariul probabil al ediţiei 
princeps, de N. Georgescu, Editura Academiei Române, 
București, 2012. 

3 Mihai Eminescu, Opere, vol. I, Poezii tipărite în timpul 
vieții. Introducere. Note și variante. Anexe, ediţie critică în- 
grijită de Perpessicius, București, Fundaţia pentru Litera- 
tură şi Artă „Regele Carol II”, 1939. 

? Ion Filipciuc, Cuvânt înainte la antologia Eminescu 
în Bucovina: între bubuituri de tun și apaluze prelungite 
(1939-1950), culegere întocmită de Ion Flilipciuc, Bibli- 
oteca „Mioriţa”, Câmpulung Moldovenesc, 2012, p. 5. 

1 Există şi ipoteza că Eminescu însuși ar fi trecut de la Emi- 
novici la Eminescu, înainte de hotărârea lui Iosif Vulcan. 

Maria ABRAMCIUC 


O probă de scris dezinvolt: 
jurnalul Soveja de Alecu Russo 


La 1846 Alecu Russo este „pus la popreală” 
pentru subiectul piesei Jignicerul Vadră sau 
Provincialul la Teatrul Naţional, pe care auto- 
rul o concepuse în formă de „epigramă în con- 
tra dramelor ce au copleșit scena” și care, în 
opinia autorităților, era subversivă, căci pro- 
voca „tulburare, mai ales în astfel de vremi”. 


M.A. — poet, critic literar, 


eseist. Dr. conf. univ., 
Catedra de literatura în cazul altor prozatori din epocă (Constantin 


română şi universală, Negruzzi este surghiunit de câteva ori la moşia 
Facultatea de Filologie, - sa, învinuit că publică „alcătuiri pricinuitoare 
Universitatea „Alecu Russo” o te a i De zi tă 
ie po de scandelă”), ia o turnură benefică: tânărul 
din Bălţi. Membră a Uniunii itordecidle săi j id il À 
Scriitorilor din Republica scriitor decide să țină un jurnal de exilat. Scris 
Moldova şi a Uniunii în limba franceză și publicat postum, Soveja, 
Scriitorilor din România. A subintitulat Ziarul unui exilat politic la 1846, 
publicat versuri, articole este o primă experiență de acest gen din isto- 
de critică iterara, eseuri A r v A A ` 
iN IAR ga ria literaturii române. Notăm că în localitatea 
în reviste din ţară şi de _ . Ă i 
peste hotare:,Basarabia” Montană Soveja Alecu Russo a înregistrat una 
„Contrafort" „Dacia literară" dintre variantele baladei Mioriţa, prelucrată 
„Semn',„Poezia'„„Convorbiri și publicată ulterior de prietenul său Vasile 
literare" „Familia”, semnând Alecsandri. 


Margareta Curtescu. Cărţi 

publicate: Prinsă între Aşa cum însuşi recunoaşte, autorul purcede la 
clamele speranței, Chişinău, Scrierea acestui jurnal în absenţa altor ocupa- 
e oii ţii importante (,.. singurele-mi petreceri sunt 

Chişinău, 2003; Eternul > a 
Orfeu, Chişinău, 2005. de a trage tutun, de a mânca mult şi, mai cu 
seamă, de a dormi”) și, bineînțeles, pentru 
a-şi întreţine ritmul scrisului: „Nu ştiu ce por- 
nire împinge pe om către păsul său... oare este 
aceasta spre a-și aduce sieși mângâieri? — Nu- 


Accidentul biografic, aşa cum se întâmplă și 

mi vine a crede... Fi-va dar, spre a-şi atrage luarea-aminte a celorlalți 
și a-i îndemna să te bage în seamă, să-ți prindă milă sau să te laude?... 
Pare c-aş crede aceasta mai bine, mai ales când mă gândesc la dramul 
de zădărnicie şi de trufie, ce zace-n fundul inimei oricărui om şi mai 
cu seamă a oamenilor carii, spre rău sau bine, sunt căzuţi la boala con- 
deiului... De aceea nu pot crede că cei de seama mea au scris vreodată 
întâmplările lor fără de un interes cu totul personal”. 


Multiplele referinţe la condiţia sa de exilat politic au, în general, un ca- 
racter ilar. Inserăm, în context, câteva consemnări de acest gen: „Dom- 
nul ispravnic citește poruncile; escorta mea mă dă pe mâinile d-sale și 
primește o adeverinţă, ca și când aș fi fost un colet de mărfuri”; „În exil 
totul nu e de lepădat, și niciodată un pat bun şi un pahar de ceai n-au 
mai mult preţ!”; „Când ești exilat, chiar raiul ţi-ar părea iad... n-ai şedea 
într-însul sub zăvor, nici trei zile...”; „Libertatea îmi vine călare în per- 
soana privighetorului și a doi cazaci” etc. Impresionează și frecventele 
descrieri de peisaj, care consună cu starea de spirit a exilatului. Pentru 
confirmare, cităm un fragment din secvenţa 1 martie, unde evocarea, în 
fraze sacadate, a naturii montane, corespunde stărilor de spirit ale exi- 
latului: „Apa prin care îmblăm sapă muntele după placu-i, răzleţindu- 
se și îngustându-se, despicând văi răsfățate și restrângându-se deodată 
în maluri... Din nenorocire, pe cer plutesc nori posomorâţi; viscolul 
ne vine de pre culmea munților, și în dreptul Răcoasei omătul pică cu 
fulgi îndesaţi; noaptea se apropie; zăpada întunecă cerul; trăsura abie 
se mișcă; vântul răstoarnă pe surugii. Copacii se acopăr cu alb; Sușiţa 
muge cu jale... Adevărată zi de exil!” 


Preocupat de evocarea evenimenţială, resorbit în propriile reflecții 
(frecvente, în cazul său), tot el fiind și receptorul, și reproducătorul 
unor texte expuse de altcineva, scriitorul pașoptist convertește întâm- 
plările propriei vieţi sau cele povestite de alţii în literatură. Deși declară 
că e preocupat doar de ceea ce i se întâmplă („lucrurile ce mă privesc 
pe mine”), pentru Alecu Russo finalitatea jurnalului intim nu se limita 
la simpla exersare a scrisului, în intenţia de a mărturisi unele segmente 
de viaţă, dar intenționa să strecoare, printre aceste secvenţe biografice, 
pasajele de ficțiune. Anume aceste croșete pe pânza de bază a naraţi- 
unii oferă jurnalului o altă ţinută decât solicită rigorile acestui tip de 
scriitură. Autorul își convertește astfel starea de exilat în stare de crea- 

ţie. Deşi în prim-plan e adus biograficul, pe acest palier al narațiunii nu 
predomină documentarul, elementul ficțional fiind sublimat în irizări 
ale imaginaţiei auctoriale. În consecință, Soveja se transformă într-un 
jurnal de scriitor, care îl menţine pe Russo în aria literarului, cum, de al- 
tfel, se întâmplă și în Piatra Teiului, jurnalul de călător al autorului, text 
ce include, pe lângă mostre de naraţiune frustă, și relevante pagini de 
beletristică. De aceea, probabil, scriitorul are conștiința unor cititori 
virtuali, cărora li se adresează, îi avertizează asupra evoluţiei subiectu- 
lui, îi include abil în discurs: „Trebuie să știți că omul nu este în stare a 
merge cinci poşte pe nerăsuflate, având şi-o osândă politică pe capu-i, 
fără a simţi trebuință d-a drege la inimă..., „epigrama avea însăși să se 
schimbe în dramă adevărată, precum veţi vede” sau: „Mi-e urât chiar 
de a scrie... Altă dată vă voi povesti istoriile părintelui şi obrazele vizi- 
tatorilor mei”. 


Jurnalul Soveja se constituie dintr-o suită de povestiri, conforme unui 
ritm rememorativ sau unor notații cu referire la prezentul imediat. 
Planurile temporale ale discursului colaborează între ele, repliindu- 
se, în fine, într-o naraţiune cursivă. Contează sentimentul efervescent, 
cu care naratorul își filtrează evenimentul interior şi cu care captează 
frecvențele enunțului. Între amplele descrieri ale peisajului montan, 
măreț prin sălbătăcia sa, şi între mărturisirile despre condiţia sa de „se- 
chestrat într-o viezuină fără orizont”, Alecu Russo înglobează secvenţe 
cu statut autonom, expuse de naratorii pe care îi întâlneşte în drumul 
spre Soveja sau în acest sat de munte: una dintre multele axiome „din 
morala orientalilor”, redată în formula Halimalei de temnicer, poves- 
tea „cam lungă” a unchiașului, istoria narată de părintele Acati, legenda 
unei pietre, relatată de vătav etc. Toate subiectele sunt istorisite de la 
persoana întâi, ceea ce denotă respectul naratorului prim pentru o in- 
stanță naratoare de grad secund. Autorul jurnalului proiectează, astfel, 
imaginea altor naratori, accidentali, în propriul discurs, menţinându- 
le, în aparenţă, ritmul şi stilul expunerii, dar, în fine, rămâne instanța 
care decide configuraţia expunerii. 


Disociat din această perspectivă, jurnalul de exilat Soveja se prezintă ca o 
scriere compusă din secvențe neeterogene ca fabulă și stil. Cele mai am- 
ple înregistrează mărturisirile exilatului: pretextul recluziunii, întâmpla- 
rea propriu-zisă, descrieri, la modul umoristic, ale drumului spre Soveja, 

notații despre propriile stări lăuntrice, evocări toponimice și de peisaj, 
autoportreizări și portretizări de personaje, reflecţii. Narațiunea nu se 
produce în conformitate cu o ordine temporală, dovadă a unei rescrieri 
ulterioare, din memorie, a evenimentelor. Prima secvenţă, datată din 4 
martie, e urmată de expuneri ale evenimentelor din 27, 28 februarie, 1, 
2 şi 3 martie. Punctul iniţial al naraţiunii este, în realitate, 25 februarie, 
ziua când „s-a jucat pentru întâia oară Provincialul la Teatrul Naţional. 
E compromisă astfel succesivitatea discursului, proprie, de obicei, unui 
jurnal intim. Istoricul literar Theodor Virgolici semnala, între virtuțile 
textului, şi „unele vădite deficiențe, mai cu seamă în ce priveşte compo- 
ziția, inegala tratare a părților ei componente, păstrarea materialului în 
forme insuficient elaborate, frecvenţa naraţiunilor de acelaşi tip tematic”. 
Acest punct de vedere nu ni se pare pertinent, dacă recunoaștem, în ca- 
zul jurnalului, spontaneitatea scrisului, absenţa unui subiect propriu-zis 
şi libertatea auctorială în procesul de ordonare a scriiturii. 


Expunerea în retrospectivă a celor întâmplate anterior momentului 
rostirii, nerespectarea ordinii cronologice sunt tehnici inerente jurna- 
lului, care, în opinia lui Gerard Genette, „este o naraţiune intercalată, 
din punctul de vedere al situației temporale, ce combină narațiunea 
anterioară (povestire profetică sau previzională), narațiunea ulterioară 
şi simultană (reportaj)”. Investigarea dimensiunii temporale a discur- 
sului din acest jurnal de exilat reliefează planuri narative comunicante. 
Aspectul de montaj al textului se conturează treptat, fragmentele se 
organizează în povestiri intercalate. Evenimentele expuse relaționează 
cu gradul de prezenţă a vocilor naratoare, subordonate unei evidente 
„dorinţe de creaţie”, voci care aparţin autorului, naratorului şi persona- 
jului. În jurnalul lui Alecu Russo, între aceştia există, în mod evident, 
atât coincidenţe, cât şi diferenţe. Coincidenţa celor trei e atestată în 
povestirea factuală, biografică. Secvenţele expuse de altcineva și repro- 
duse de scriitor aparțin altor naratori, enumerați mai sus, care își con- 
struiesc discursurile în conformitate cu propriul ritm narativ. 


Operă sincretică, „semnul unei indubitabile maturizări a mijloacelor 
de care dispunea Alecu Russo” (Cornel Regman), Soveja este o probă 
de scris dezinvolt, coordonat cu ritmul introspecţiei, cu logica eveni- 
mentului biografic, dar şi cu oscilaţiile imaginaţiei auctoriale. 


POESIS 


Otilia MONTANO 


Lansarea antologiei de poezie 
In casa fulgerului de Theodor Damian 


Un eveniment deosebit a captat atenţia unor 
personalități de seamă din Comunitatea Ro- 
mână, şi a unui numeros public din NY, USA, 
pe data de 31 ianuarie 2014, în cadrul Ce- 
naclului literar „Mihai Eminescu”. La sediul 
obișnuit al Cenaclului, Restaurantul Bucha- 
rest, din Sunnyside, Queens, NY, s-a lansat 
volumul În casa fulgerului, o antologie de po- 
ezie de Theodor Damian. Autorul este preșe- 
dintele Cenaclului literar „Mihai Eminescu” 
şi al revistei „Lumină Lină”, Preşedinte al In- 
stitutului Român de Teologie și Spiritualitate 
Ortodoxă din New York. Antologia cuprinde 
selecțiuni din volumele publicate anterior: 
Apofaze, Exerciţii de înviere, Stihiri cu stânjenei, 
Semnul lui Isar, Nemitarnice, Calea Împărăției, 
Rugăciuni în infern, Dimineaţa Învierii, Lumina 
Cuvântului, Liturghia Cuvântului. Au partici- 
pat la eveniment distinse personalităţi din do- 
meniul literar şi academic. 


M. N. Rusu, critic şi istoric literar, în calitate 
de moderator, a salutat asistenţa, oferind cu- 
vântul prof. univ. Valentina Ciaprazi. Vorbi- 
toarea a evidențiat caracteristicile activităţii 
lui Theodor Damian, preot, profesor univer- 
sitar de filozofie şi poet, scriitor cu realizări 
remarcabile în toate aceste domenii. Folosind 
„Cuvântul”, cu energia sa spirituală concentra- 
tă, poetul transmite mesajul său de înțelegere 

a lumii în sensul dorit de Dumnezeu. Geografia sacră a inimii îl poar- 
ta prin diverse staţii spirituale în lumea largă, dar se oprește revenind 
mereu cu dragoste asupra locului de origine, Botoşani, România. Dna 
V. Ciaprazi a citat din poeziile publicate în volum, Stânjeneii roșii şi Ca 
o vrajă a vieţii cercul, accentuând că poetul asemenea stânjeneilor roşii 
este inima Cenaclului și a comunității române din zonă. El exprimă 
în poemele despre natură, familie, filozofie, patriotism aceeași energie 
nesecată, brăzdând cerul sufletelor cititorilor cu lumina învățăturilor, 
ideilor, mesajului său. 


S-a oferit cuvântul dnei Doina Uricariu, director ICR, New York, care 
a elogiat creaţia artistică a lui Th. Damian, înscriind-o în expresionis- 
mul spiritual al lui Lucian Blaga și a altor înaintași. Poetul prinde esența 
lucrurilor cu un ochi de căutare, pătrunzând în adâncimea subiectelor 
cu luciditate şi sete de cunoaștere. Se observă paradoxul reprezentat 
de titlul volumului; de fapt, „fulgerul nu are casă”, este o descărcare de 
energie, care din punct de vedere cosmic, permite revelaţia între sarci- 
nile spirituale și emoția de descărcare. Poetul, inteligent, mereu diferit, 
nu lucrează după o schemă prestabilită, surprinde prin spontaneitate 
neretorică, arde şi „electrocutează” ca un fulger conștiințele, emoțiile, 
strălucind ca lumina fulgerului, mișcă și trezeşte din adormirea de ru- 
tină. 

A urmat dna Mariana 'Terrra, redactor şef al ziarului „Romanian jour- 
nal’, care a subliniat: folosind cuvinte simple, dar într-o îmbinare ori- 
ginală, poetul atrage prin efortul de înțelegere a misterelor universale, 
a căutării ordinii divine. 

Profesorul şi scriitorul Mircea Săndulescu, a evidenţiat caracterul ana- 
litic al lucrării literare, ajungând la interpretarea însăși a vieţii sale, cu 
o mare vibraţie poetică, stabilitate şi credință. Ideile poetului, asemeni 
unor puncte luminoase se află în mișcare continuă pe plafonul mental 
al autorului, căutând ordinea prin Cuvânt. Îndoiala, spiritul ludic, cre- 
dinţa şi uimirea în faţa tainelor universale, toate se combină și încearcă 
să găsească ordinea existenţială. Apreciind viața preotului-profesor-fi- 
lozof-poet, viață dăruită oamenilor, pentru șlefuirea şi înnobilarea su- 
fletească în spiritul Ordinei stabilite de Dumnezeu, vorbitorul a felici- 
tat cu căldură autorul pentru noua sa realizare literară. 

Meritul poetului în actualizarea şi întoarcerea poeziei românești la lo- 
gosul divin a fost relevat de către M. N. Rusu. Poezia virulentă în mă- 
nuși de catifea reușește să miște conștiințele. Sensibilitatea metafizică, 
harul cu care este înzestrat, apelul la Cuvântul Tatălui ca o cheie pentru 
înțelegerea faptei divine, scot în evidenţă calitățile unui poet de mare 
calibru, destinat a rămâne în istoria literaturii române, a subliniat ora- 
torul. 


Luând cuvântul în faţa celor prezenţi, Th. Damian a mulțumit tuturor 
vorbitorilor, a evocat debutul său în literatură, la Almanahul Coresi, 
din Braşov, sub îndrumarea lui M. N. Rusu, cu care s-a reîntâlnit după 
mulți ani, realizând acum o colaborare fructuoasă în cadrul Cenaclului 
„Mihai Eminescu” şi al revistei „Lumină Lin’. 

[| Theodor DAMIAN 


Un înger literar botezând 
universul 


Toţi prietenii mei 
s-au călugărit 
implicit M. N. Rusu, 
i Aurel Sasu, Mihaela Albu, 
Th.D. - preot, profesor = Vasile Andru, Gellu Dorian, 


universitar şi poet român. tă ; 
3l P . — Ioan N. Roşca şi ceilalti 
Membru al Uniuni A 3 


Scriitorilor din România, Mi-au luat-o înainte 
Se stabileşte în 1988în aşa-mi trebuie 
Statele Unite, unde a dacă am ales teologii 
fondat Institutul Român 
de Teologie și Spiritualitate 
Ortodoxă cu parohia 
ortodoxă română „Sf. Ap. la unii crește în afară 
Petru și Pavel", Astoria, la alții înlăuntru 
New York și Cenaclul sau în ambele sensuri 
literar,M. Eminescu 
din New York, toate în 
1993. Din 1996 publică o 
revistă bilingvă, română/ nu-i așa Gelule 
engleză:,Lumină lină/  Călugăria interioară nu-i utopie 
Gracious Light, Revistă M. N. Rusu știe asta de mult 


de spiritualitate și cultură Andrule, Andrule 
românească/Review of 


Romanian Spirituality and 
Culture. Este autorula în isihia imperiului tău 


numeroase lucrări teologice poate ne spune Aurel 


ri 


teologii se călugăresc ultimii 
barba nu contează 


problema e cum stai singur 
în fața lui Dumnezeu 


cum o iei pe Mihaela 


și literare. care e duhovnicul nostru 
nealterat 

de prejudecata lumii acesteia 
el care pleacă cu îngerii 
Veronicăi Balaj 


la arat 

sau poate Nelu Roşca 
ce-și construiește filozofia 
precum Kant 

pe cerul infinit de albastru 
ca-n visul neîmplinit 

al Genovenei de Brabant 


Prietenii mei călugăriți înainte-mi 


piramide vii 

navigând 

prin galaxiile acestui eon 

în curând voi da binecuvântare 


de liturghie 


şi glasurile lor vor sfinţi universul 


Kirie eleison 


Toţi au sfinţit cele din jur 
fiecare în felul său 

ca Adam după facerea lumii 
dând nume fiecărui lucru 
pentru a-l feri de cel rău 


Fiecare prieten al meu 

este un înger literar botezând 
universul 

şi-l fac să crească 

cum criticii ne cresc pe noi 
poeţii 

şi fac să ne scânteie versul 


Așa ţi s-a spus 
Aşa ți s-a spus: 


aruncă darul acesta 
închide ochii 

şi aruncă-l pe apa 
Sâmbetei 

ai muncit o zi 

şi ai cumpărat două pâini 
le arunci 

cum El Zorab striga 

să-l arunce la câini 


Bine, dacă trebuie 

o sa fac și asta 

îţi zici 

dar unde-i apa Sâmbetei 
că nici o geografie 

nu ţi-o arată 

ea nu-i din partea asta 

de aici 

înseamnă că-i de dincolo 
dar dincolo cum să ajungi 
ce taină este aceasta 
poate vikingii să te ajute 
cei ce cunosc 

al cincilea punct cardinal 
şi meșteșugul corăbiilor lungi 


Tu pregătește-ți darul 

să-l arunci pe apa Sâmbetei 
pregăteşte-l cu grijă 

ca fiica faraonului coşul 

cu pruncul Moisi pus să plece pe ape 
ca Maria şi Marta 

îmbălsămându-l pe Lazăr 

de parcă ştiau 

că va veni lisus 

să-l dezgroape 


Încă mai cauţi apa Sâmbetei 
în lumea aceasta 

dar regula este alta 
întâi pregătește darul 
şi apoi caută 

pentru că așa 

te ajută și darul 

când ești gata 
închide ochii 

şi lasă-te dus 

ca Maria Egipteanca în pustiul 
în care soarele 
niciodată nu a apus 


Poate însuși darul 
sapă albia apei 

care leagă cele de jos 
cu cele de sus 


Ca să facă darul 

lucrul acesta 

pentru tine 

o singură condiţie se cere 
să fie el munca ta 

pentru pâinea 

cea de toate zilele 
singura pâine care te trece 
de la moarte 

la înviere 

să fie pâinea făcută 

din lacrima 

trupului tău 

de acolo începe apa 
Sâmbetei 

şi izbăvirea de cel rău 

Dans une taverne du vieux Londres 


Dans une taverne du vieux Londres 
acolo ne-adunam câţiva străini 
cădea noiembrie peste noi 

cu flori de gheață 

le ţineam în pumni cu uimire 
așa cum ţii în inimă 

lacrima lunii 

sperând să citeşti în ea 

dacă după cele şapte zile 

ale drumului tău 

mai urmează o dimineață 


Urmele mele clocotind 
lui M. N. Rusu 


Şi cum spuneam 

iar am plecat să văd 

ce mai fac 

Munţii Carpaţi 

de-o veşnicie aştept 

să mă scald în apele lor 
să le fulger peșterile cele frumoase 
să le mângâi piscurile 
înfometate 

pe sub geografii de nouri 
neexplorate 


Din vârf în adânc 
şi invers 

așa călătoresc 

ca îngerul mesager 
niciodată rătăcit 
între pământ şi cer 


Munţii au nevoie de mine 

ca floarea de albină 

le place umbletul pasului meu 
şi dorul care-i despică 

în rădăcină 


Şi tu ai fost, Mircea, pe-acolo 
ţi-am recunoscut poemele 
presărate prin peșteri 

numele tău înscris pe strada mare 
căci fiecare peşteră are 

o stradă 

şi un punct de plecare 


Acum urmele mele prin munţi 
clocotesc 

fiecare peşteră adulmecând 
cum năvalnic 

în faţa morții 

îți fierbe sângele 

în trup și în gând 

așa clocotesc 

ca într-un ritual în care se moare 
ca albina îmbăindu-se-n floare 


Există o singură țintă 

peştera 

indiferent unde mergi și cum 
tot acolo ajungi 

şi chiar când nu mergi 

eşti deja în ea 

cum vikingii se nasc și mor 
în corăbiile lungi 

Guten Abend 
lui M.NR. 


Ca mărul dintâi 

din care curge miere și lapte 
aşa se despică ispita 

ca stânjenelul năuc 

de atâta fericire neașteptată 

ca aerul rece 

tocmai ieșit din peștera 
preacurată 

mormântul înspre care mă duc 


Aşa este oraşul de pe Isar 

la ora la care îţi scriu 

orașul cel frumos 

cum spun încă și acum trubadurii 
clopotul de cristal al stânjenelului 
mai învie-un pustiu 


Guten Abend 

din ambele lumini 

se scurge o singură lacrimă 
şi el şi ea 

închiși în acelaşi măr 

ca stânjenelul în bliss 

el clopotul 

cu dangătul străpungând 
pustia-n răspăr 

şi peştera 

până-n locul 

care n-a fost niciodată deschis 

Constantin ŞCHIOPU 


Perspective de receptare 
a liricii lui Grigore Vieru 


Calea de cunoaștere și de înțelegere a creați- 
ei unui scriitor începe, cu certitudine, de la 
studierea acesteia în școală. Grigore Vieru nu 
este un răsfățat în acest sens. Analiza manu- 
alelor școlare pentru treapta gimnazială de- 
monstrează că, pe parcursul a cinci ani, elevii 
C$. -conf univ.dr, studiază două (!) poezii vierene: Făptura ma- 
Facultatea Jurnalism şi „ej şi Mă rog. În clasele de liceu situaţia re- 
Ştiinţe ale Comunicării, : ME dă è 
iat lativ se remediază, având în vedere faptul că 
Catedra jurnalism, U.S.M,, k : j 
profesor-cumulardde elevii, mai ales în clasa a XII-a, conform cur- 
limba şi literatura română riculumului, pot studia monografic creația lui 
la Liceul de Creativitate şi Grigore Vieru. Din aceste considerente pro- 
 Inventicá,Prometeu-Prim" punem mai jos câteva perspective de inter- 
din Chişinău. Lucrări recente: i Se : 
; A “ pretare / studiere a creaţiei poetului, urmate 
Metodica predării literaturii | 7 | i 
române, Editura Carminis, de un şir de repere teoretice şi metodologice. 


Pitești, 2009; Arghezi, Barbu, 

Blaga. Poezii comentate. 
Pentru elevi, student 1. Perspectiva tematică 
profesori, Editura ARC, 
Chișinău, 2010; Manuale de 
limba şi literatura română 
pentru clasa a IX-a (coautor rea, războiul, copilăria, artistul şi creația. Cât 


Vlad Pâslaru), a X-a (coautor priveşte tema mamei, este foarte dificil, mai 

Marcela Vâlcu-şchiopu), ales în scopuri didactice, de ales câteva opere 

a XI-a (coautor Marcela : : y 

a reprezentative, deoarece poezia despre mamă 
Vâlcu-Şchiopu), a XII-a, liceu i i KA 

(coautor Mihai Cimpoi). a lui Gr. Vieru reflectă atitudinea monogra- 

fică a poetului față de această ființă, printr-o 

abordare amplă, din diverse unghiuri de ve- 


Evident, Grigore Vieru a abordat constant câ- 
teva teme esențiale: mama, patria, graiul, iubi- 


dere, organizate de M. Cimpoi în următoarea 
schemă accesibilă: „De la ataşamentul afectiv, 

profund, dar ţinând de o esenţă autobiografică, ce cobora viziunea pe 
un plan transparent al concretitudinii (Cântec cu acul, Autobiografică, 
Cămășile, Poem, Mama poetului), de la ritualicul contemplat grav, dar 
fără patos imnic, manifestat în Cântece pentru mama, până la Litanii 
pentru orgă, în ale căror accente patetic-tragice se exprimă risipirea În- 
tregului, Muma este pe rând și, bineînţeles, în chip amalgamat, prezen- 
tă umană concretă, chip spiritual, simbol, mit” [1, p. 77-78]. Pornind 
de la această afirmaţie a criticului literar, profesorul de literatură le va 
propune elevilor pentru interpretare și analiză comparativă, cel puțin 
patru poezii ale scriitorului (el poate recurge la activitatea în grup, fie- 
căruia revenindu-i câte una, urmată de aceleași sarcini). Astfel, pentru 
ipostaza de mamă reală, care i-a dat naştere și l-a crescut, poate fi inter- 
pretată poezia Cântec cu acul (grupul întâi), pentru cea de chip spiritu- 
al — Făptura mamei (grupul al doilea), de simbol — Această lună lină sau 
Izvorul mamei, sau Cine-i pasărea (grupul al treilea), de mit - Cămășile 
sau Mică baladă (grupul al patrulea). Elevilor li se vor propune urmă- 
toarele sarcini de rezolvat: „Identificaţi cuvintele din câmpul lexical al 
substantivului mamă”, „Determinaţi dacă mama este o prezență uma- 
nă, un chip spiritual, un simbol, un mit”, „Relevaţi atitudinea eului liric 
faţă de mamă” În finalul acestei activități în grupuri, urmată de discuții 
pe marginea sarcinilor rezolvate, elevii, cu certitudine, vor concluziona 
cu privire la cele patru ipostaze ale mamei, atestate în lirica poetului. 
Profesorul nu va trece cu vederea motivele dominante, care contribu- 
ie la tratarea temei în cauză: cămăşșile, lacrimile, iarba, steaua, izvorul, 
pasărea (atestate în aceste poezii), tăcerea, nesomnul, mâinile, părul, 
buzele mamei etc. (prezente în alte opere, care pot fi propuse elevilor, 
de asemenea, pentru activitatea în grup sau pentru acasă). 


Tema patriei admite la fel interpretarea a cel puțin patru poezii, dat fi- 
ind faptul că, în viziunea poetului, patria se identifică cu mama (Mamă 
tu eşti), cu Moldova / pământul străbun (De la tine, Poem), cu locul / 
satul naşterii (Casa părintească, Satul meu, Acasă), cu personalitățile 
marcante ale neamului nostru și nu în ultimul rând cu oamenii aces- 
tui pământ, plugarului revenindu-i rolul principal (Legământ, Iezii lui 
Creangă, Ascultând pe Enescu, Către plugar). Menţionăm că, pe lângă 
identificarea de către elevi a viziunii scriitorului asupra noţiunii de pa- 
trie, abordarea temei respective presupune și descifrarea, în cadrul orei 
de literatură, a trăirilor poetului: ataşamentul sufletesc față de pămân- 

tul țării, față de casa părintească și față de satul natal, statornicia, reaze- 
mul, patetism adânc interiorizat, dorul, mândria, admiraţia, nostalgia 
revenirii etc. Ca procedee de lucru pot servi: 


a) Textul calchiat (Ex.: „Mamă, / Tu ești patria mea! / Creştetul tău — / 
ARII /, Ochii tăi — / ...au:++++./, Palmele tale — /.............../, Inelul tău 
2 (În inapoi / Basmaua — / ue... fa 


În acest caz elevii fie completează cu variantele lor spaţiile libere, fie sub- 
stituie substantivele ce denumesc părți ale corpului / fiinţei umane cu 
altele (ex.: paşii, gândurile, părul, ridurile, plânsul) atribuind fiecăruia 
un element metaforic, ce face parte din noțiunea de patrie (ex.: Ridurile 
tale — brazdele câmpiilor, plânsul tău — oftatul de veacuri al neamului). 


b) Diagrama Venn: elevii, în urma discuţiilor pe marginea poeziei 
descifrate, iniţial în grupuri, vor completa diagrama Venn, formulând 
concluzia finală cu privire la viziunea poetului asupra conceptului de 
patrie, la stările trăite de eul liric, la motivele prezente în poezie. 


Tema iubirii, atestată în lirica poetului, presupune, cel puţin într-un 
demers şcolar, elucidarea a două aspecte: care-i atitudinea lui Gr. Vieru 
faţă de iubire şi care sunt ipostazele feminităţii în lirica lui erotică? În 
acest scop profesorul le poate da din timp elevilor ca temă pentru acasă 
următoarea sarcină: „Extrageţi din lirica poetului definițiile iubirii și 
ipostazele feminităţii și scrieţi-le în două coloane”. Rezolvarea sarcinii 
va arăta în felul următor: 


Definiţii ale iubirii: „Dragostea la începuturi / Se compune din săruturi 
(Cântec în doi), Iubire — ram de rouă sfântă / Cânt unic..”, „Înconjurată de 
lumină, / Tu însăţi din lumină vii” (Leac divin), „Ah, iubire, tu, sfânto: / 
Cer hăituit” (Iubind), „Pe tine, vai, te-am cuprins, / Fulger cumplit” etc. 


Ipostaze ale femeii: „Făptură nelumească, / Rouă cerească (Femeie), 
Oh, una ea de nu mi-i / Nici soarele nu-i unul”, „Mai mândră ca o lună” 
(De dragoste), „lar părul tău înrourat / Ca busuiocul / Sfințeşte aerul 
de sus” (Această ramură), „Drago! O, tee, / Dulce mireasă” (Acolo pe 
unde), „Frumoasa mea, doar tu, doar tu — / Lumină stinsă din lumi- 
nă” (Crezând că mângâi), „Femeie, cu gura mai mare ca un Luceafăr” 
(Imn), „Trandafir de purpur / La mijloc de noapte” (Inima ta) etc. 


Având mai multe exemple extrase din opera poetului, elevii vor con- 

cluziona destul de ușor că, în viziunea lui Vieru, iubirea poate fi un 
joc adolescentin, dor, forță asemenea stihiilor, vitalitate (ființare), leac 
divin, iar femeia este taină a tainei naturii, stăpână a Marelui stăpân, 
lumină din lumina stinsă, făptură nelumească. 


Un alt aspect al poeziei erotice a lui Gr. Vieru îl constituie ipostazele 
eului liric. Identificăm în foarte multe poezii ale poetului un eu care 
trăieşte sentimentul că între el și iubită nu mai este loc pentru mamă 
(Inel, Pe drum alb, pe drum verde, Onomastică, Mama în casa noastră). 
Din această stare de lucruri, din imposibilitatea de a împleti strâns de 
tot cele două drumuri, alb şi verde, al mamei și al iubitei, rezultă şi su- 
ferința („Din inel, din flori de tei, / Gălbioară, / Se tot uită-n ochii 
mei / Suferinţa”). Totuși dorul de iubită rămâne sentimentul defini- 
toriu al liricii erotice vierene. Fl este trăirea, „care duce spre esenţă, 
spre taină, deci spre revelaţia contopirii cu Totul cosmic” [1, p. 51]. Eul 
liric îndrăgostit apare în ipostaza unui tânăr Dumnezeu, care recreează 
iubirea într-un spațiu asemenea celui din timpul facerii lumii, a meş- 
terului Manole, care, din dor și iubire, năruiește zidul, eliberându-și 
consoarta, a unui tânăr crai, ce „poartă a toamnei coroană în flăcări”, a 
omului care cunoaşte deopotrivă fericirea şi durerea, a bărbatului-soţ 
care admiră femeia și în rolul ei de soție-mamă. 


Analizată și din acest unghi, poezia erotică a lui Grigore Vieru le va 
oferi elevilor posibilitatea de a surprinde un eu care încearcă să se de- 
finească în raport cu sine (Iubind, Ah, cine ştie), cu iubita (Dacă), cu 
mama (Alt cântec), cu lumea (Acum aştept). 


Războiul al doilea mondial, consecinţele acestuia sunt evocate într- 
un șir de poezii ale scriitorului. Menţionăm că acest flagel, în lirica lui 
Gr. Vieru, este privit prin prisma copilului / fiului (Formular), a mamei 
(Război), a invalizilor sau a celor căzuţi pe câmpul de luptă (Alt cor al 
invalizilor de război), a elementelor naturii (Cântecul bradului). Copi- 
lul / fiul trăieşte la maximum drama pierderii tatălui în război, mama 
îndurerată se revoltă împotriva acestui seism, bradul refuză să fie trans- 
format într-un picior de lemn. Prin intermediul acestor metafore po- 
etul condamnă războiul, care răvășeşte ordinea firească a existenţei. 
Pentru a-și configura viziunea, apelează la antiteză: alături de ghiulea, 
schijă, plumb, furtună, apar insistent lumina, soarele, luna, pruncul, iz- 
vorul, iarba, floarea. 

Propunându-le elevilor pentru comentariu una dintre poeziile sus- 
menționate, profesorul poate recurge, la etapa de sinteză; la metoda 
PRES. Sarcina pe care trebuie s-o rezolve fiecare grup (şi în cazul de 
faţă fiecare grup va avea una dintre poeziile respective) ar putea fi ur- 
mătoarea: „Precizaţi ipostaza eului liric al poeziei şi determinaţi cum 
este resimțit războiul de către acesta”. După ce vor fi completate poste- 
rele, în care sunt indicaţi paşii ce trebuie respectaţi, ele vor fi afișate pe 
tablă, un reprezentant al fiecărui grup va face explicaţiile de rigoare. 
Ulterior, în baza inscripţiilor din postere, elevii vor formula concluzia 
generală cu privire la percepţia viereană asupra războiului. Mai jos pro- 
punem o mostră de poster completat: 


P - În poezia Război, poetul își exprimă ideile şi sentimentele sub o 
identitate străină și anume sub cea a mamei, identificându-se, de fapt, 
cu aceasta (lirica măştilor / a rolurilor). Războiul este resimţit de 
mamă (de poet) ca aducător de moarte, ea (el) protestând împotriva 
sinistrului. 


R — Războiul nimicește, ucide, transformă în scrum totul: lună, floare, 
prunc, părul mamei, sărbătoare. 


E — În text pot fi atestate mai multe imagini (golul scrumuit, părul 
răzvrătit, părul viscolea bătea negru ca furtuna), care sugerează ideea 
de mai sus. Totodată, un rol deosebit îl au formele verbului a fi: „era” 
(forma afirmativă) şi „nu era” (forma negativă). Protestul mamei este 
sugerat de simbolul „părul”, care „bătea negru ca furtuna'și „viscolea” 
(metafore). 


S — Atât raționamentul, cât şi exemplele aduse confirmă opinia că, în 
viziunea autorului, războiul este aducător de moarte. 


Poezia pentru copii ocupă un loc important în lirica poetului, dovadă 
fiind şi faptul că primele volume editate (Alarma, Muzicuţe, Făt-Fru- 
mos și curcubeul, Bună ziua, fulgilor!, Mulţumim pentru pace) sunt dedi- 
cate, în exclusivitate, celor mici. Pe parcursul activităţii sale de creaţie, 
Gr. Vieru a rămas fidel acestui cititor. 


Copilul, jocul şi copilăria sunt trei dimensiuni care trebuie luate în ve- 
dere pe parcursul studierii poeziei pentru copii a poetului. Distracţia, 
amuzamentul (Troleibuzul), implicarea într-o acţiune (la-mă), situa- 

ţia-limită în care apare copilul („Eu ridic în glumă mâna, / Autobuzul 
pune frâna, / Acum trebuie să urc, / Însă unde să mă duc?”), dialogul 
dintre el şi elementele naturii / viețuitoarele universului mic (ghio- 
celul, valul, albinuţa, furnica etc.) sunt caracteristici ale liricii vierene 
pentru copii. Aşadar, profesorul le poate da elevilor, ca temă pentru 
acasă, să identifice în lirica poetului (pentru a le ușura căutările, le va 
recomanda poezii concrete): a) spaţiul de joc al copilului (grupul 1); 
b) jocurile preferate de copil (grupul al II-lea); c) ipostazele copilului 
(grupul al III-lea). Ulterior, în urma unei dezbateri la lecţie / a unei 
conferinţe / licitaţii de idei etc., elevii vor formula concluziile de rigoa- 
re: a) natura este spaţiul ideal de joc al copilului vierean; b) copilul din 
lirica poetului preferă să coloreze căsuţele de melci, care i se par mo- 
notone, cerul, pentru ca să plouă roșu, galben și albastru, preferă să se 
joace cu ploaia, cu curcubeul, să răscolească prin geanta mamei, să se 
joace cu păpuşa, să bată mingea, realizând că aceasta e foarte cuminte, 
deoarece nu sparge niciun geam, să se joace cu degetele sale etc.; c) el 
apare, de regulă, în ipostaza unui copil ascultător, dornic de a cunoaște 
lumea, trăind din plin frumoasa poveste a copilăriei, a unui copil ce-şi 
iubeşte părinţii, plaiul. 


Întrucât copilul lui Vieru este un participant activ la joc, este binevenit, 
ca procedeu de lucru, în procesul studierii poeziilor respective, jocul 
didactic. Cu atât mai mult cu cât, indiferent de vârstă, elevului îi place 
să se joace. Mai ales la lecţie. Profesorul îi poate oferi această ocazie. 
Formele prozodice (ritmul, rima), mijloacele poetice (repetiţia-lait- 
motiv, inversiunea, interogaţia, figurile de stil), personajele poeziilor 
etc. pot servi ca materie pentru inițierea unor jocuri didactice. Printre 
acestea: jocurile-exerciţii (restabilirea cuvintelor din rimă, a cuvinte- 
lor-cheie omise, a replicilor din poeziile-dialog ale poetului, alcătuirea 
unui catren, având ca imagine centrală personajul din poezia viereană 
etc.), jocul figurilor de stil, aula Academiei etc. [2]. 


Condiţia artistului şi a operei de artă este dezbătută de Gr. Vieru în 
mai multe poezii. Astfel, viziunea scriitorului, redată în Ars poetica, su- 
gerează că poetul-om poartă timpul curgător în sânge, încercând să-și 
salveze opera prin iubire. În acest fel artistul îşi scoate cântecul din te- 
nebrele morţii. Concomitent, Gr. Vieru consideră că durerea şi sufe- 
rința contribuie la nașterea artei adevărate, care, la rândul ei, va învinge 

moartea. Pe de altă parte, artistul este cel care se identifică / trebuie să 
se identifice cu însăşi ființa poeziei. Contopirea, din moment ce se re- 
alizează, „e în stare să acţioneze magic asupra simțurilor și imaginaţiei 
şi să readucă în planul imediat al dorinţei fenomenele necesare actului 
poetic” [1, p. 147]. Abordând tema respectivă, elevii vor fi antrenați și 
în comentarea afirmației lui Vieru: „Poezia pentru maturi înseamnă, în 
cazul meu, aratul pe arșiță într-un pământ uscat. Poezia pentru copii 
este ploaia curată, care mă spală de colbul zilei, mă înseninează și mă 
întăreşte pentru plug” [4. p. 266]. 


2. Perspectiva particularităților de stil 


Ca element de structură / semn structural, expresia poetică este o mo- 
dalitate de revelare a semnificaţiilor profunde ale operei, „modul speci- 
fic în care scriitorul utilizează limbajul pentru a comunica reacţiile sale 
intime în contact cu lumea” [3, p. 101]. Așadar, una dintre operațiile 
esenţiale ale analizei discursului poetic este nu atât inventarierea, mai 
mult sau mai puţin conştiincioasă, a diferitor figuri de stil, ci punerea în 
lumină a forței de sugestie a acestora în contextul dat, a capacităţii lor de 
sensibilizare. Analizând lirica lui Gr. Vieru, din perspectiva limbajului, 
elevii vor insista, în primul rând, asupra semnificaţiilor simbolice ale 
părului, mâinilor, ochilor, glasului, nopţilor mamei, brâului albastru, 
busuiocului, năframei, izvorului etc. (tema mamei), ale spicului cosit, 
drumului verde, inelului, privighetorii, trandafirului, lacrimii, luminii, 
nemernicului foc etc. (tema iubirii), ale cămăşilor, sorcovei, piciorului 
de lemn, crucii, bradului, golului scrumuit etc. (tema războiului), ale 
casei părintești, cântecului greierilor, ierbii, pereţilor albi, zvonului de 
clopot, pâinii etc. (tema patriei). Metafora revelatoare (ex.: „Doar um- 
bra — / Frunză tămăduitoare / pe rana pământului”, „Ning străin și rece 
sânii tăi, femeie”), epitetul („glas tainic”), oximoronul („floarea focu- 
lui”), comparaţia („M-am amestecat cu dorul ca sângele cu izvorul”) 
sunt figurile de stil prin intermediul cărora poetul sugerează / exprimă 
stările lirice, atitudinile sale. În acest context se înscrie și multitudinea 
de imagini auditive, vizuale, cromatice. 


Lecţiile de literatură oferă / trebuie să ofere elevilor posibilitatea de a 
clarifica, de a înţelege originalitatea stilistică / orizontul stilistic al poe- 
tului în comunicarea poetică. În această ordine de idei, menționăm că 

una dintre particularităţile poeziei lui Grigore Vieru este dialogismul. 
Eul liric întreţine un dialog cu mama, cu iubita, cu elementele naturii, 
cu copilul, cu viaţa, cu moartea, cu diverse lucruri și ființe, cu sine; vo- 
cativele, invocaţiile, interogaţiile retorice, exclamaţiile devenind mij- 
loace artistice de exprimare. Evident, toate acestea, în măsura în care o 
cere un demers școlar, vor fi analizate / interpretate de elevi. 


3. Perspectiva procedeelor de compoziţie 


În anii de liceu, începând cu clasa a X-a, elevii operează cu noțiuni pre- 
cum: „compoziția operei literare”, „procedee de compoziţie”. Lirica lui 
Grigore Vieru oferă largi posibilități pentru a fi comentată și din acest 
unghi. Paralelismul compozițional, antiteza compoziţională, repetiția- 
laitmotiv / refrenul sunt procedeele de compoziţie cel mai des atestate 
în creația scriitorului. Cât privește paralelismul compozițional (poezia 
Mamă, tu eşti), elevii vor trebui să „observe” ce elemente de structură 
sunt dispuse în paralel (motive, stări, atitudini, elemente ale naturii, ca- 
racteristici umane etc. ), în final formulând concluzia referitoare la rolul 
acestui procedeu în organizarea discursului liric (ex: pentru a accentua 
identitatea dintre mamă și patrie). Analizând poezia Părul mamei, ele- 
vii vor remarca antiteza dintre lumină (ex: „Parcă tot ploua cu soare”) 
şi întuneric („Bătea negru ca furtuna”), implicit, dintre pace şi război. 
Insistând asupra refrenului, ca procedeu de compoziţie, elevii vor re- 
ţine că acesta, nu numai că subliniază o idee poetică, dar mai are rolul 
de nucleu care generează muzica și, în același timp, forma respectivă 
a textului în cauză (Tu, Lacrima). Mai mult chiar, repetiţia sub orice 
formă ar fi utilizată de Vieru, „operează efectiv o legătură tematică între 
părţi, apărând ca o muzică împietrită, de care s-a vorbit în domeniul 
arhitecturii gotice” [ 1, p. 169]. Credem că cele mai accesibile procedee 
didactice sunt exercițiul de identificare („Identificaţi în text elementele 
dispuse paralel / antitetice / refrenul”), tehnica generării de alternati- 
ve („Structuraţi versurile poeziei Tu în terţine, fiecare având al treilea 
vers repetiţia «Să văd ce-i zice tu»”, „Structuraţi versurile poeziei Tu 
în două strofe, fiecare strofă având al cincilea vers repetiţia «Să văd ce-i 
zice tu», „Exprimaţi-vă opinia cu privire la modificarea respectivă”, 
„Ce modificări aţi face în structura poeziei, dacă aţi avea această opor- 
tunitate? Motivaţi” etc... 

4. Perspectiva speciilor lirice abordate de scriitor 


Poetul a abordat foarte multe specii lirice, în funcţie de tema tratată, de 
stările trăite, de ipostazele eului. Astfel, în lirica viereană pot fi atesta- 
te doine (Doină), balade (Cămășile), imprecaţii (Blestem de dragoste), 
rugăciuni (Rugă), ode (Graiul), imnuri (Imn), meditații (Ars poetica), 
litanii (ciclul de versuri Litanii pentru orgă), elegii (Elegie de toamnă), 
cântece de dor (Pădure, verde pădure), cântece de leagăn (Cântec de 
leagăn pentru mama), ghicitori (Ghicitoare fără sfârşit), numărători 
(Numărătoare), pasteluri (Satul meu), poeme (Poem), sorcova (Sorco- 
va după război), descântece (Descântec de dragoste) etc. 


Menţionăm că în cele mai dese cazuri poetul a polemizat cu caracteris- 
ticile unei sau altei specii. Blestemele vierene, de exemplu, nu se pre- 
zintă ca invocarea urgiei divine asupra cuiva, ci, mai degrabă, ca expri- 
marea idealului erotic (ex.: „Ci-n noaptea pletei tale / tu să mă-nfășuri 
ghem”). Baladele autorului sunt private de dimensiunea fantasticului, 
păstrând totuși caracterul liric-narativ și acțiunea ancorată în real (cum 
se întâmplă în Cămășile). Caracterul elegiac, tânguios aproape că nu 
este sesizabil în cazul doinelor poetului, mai mult decât atât, autorul 
recurge la piciorul de ritm de trei silabe, care nu este, practic, atestat la 
doinele populare (ex.: „Caldă e liniştea / Singur ca liniştea”). Cu toate 
acestea, remarcăm în doinele autorului aceeași profunzime a dorului 
ca sentiment trăit de eul liric („Tot ce-i dor e neuşor / Chiar de vine 
pe izvor”) şi muzicalitatea caracteristică speciei populare respective, 
rezultată şi din versul scurt (din maximum şase silabe). În structura 
sorcovei (Sorcova după război) atestăm formulele caracteristice aces- 
tei specii lirice folclorice („- Primiţi cu semănatul? / — Primim, copii, 
primim”), dar şi intervenţiile / remarcile eului-narator („Astfel stă- 
pânul spuse, / Iar grâul cald zbura” și „Astfel îl semănară / Copiii pe 
la zori”), şi replica stăpânului casei („Ce dulci, o, soţioară, / Mi-s aste 
lungi ninsori”). Aceste două elemente de structură caracterizează în 
mod esenţial poezia lui Vieru, deosebind-o de specia populară în cau- 
ză. Elegiile, litaniile, cântecele de dor, poemele, meditaţiile, în felul în 
care sunt create de Vieru, se apropie foarte mult de tiparele existente. 
Comentând poeziile lui Grigore Vieru din această perspectivă, criticul 
literar M. Cimpoi sublinia că: „modulaţiile de rugă, tonalitatea ce aso- 
ciază simbolic acordurile solemne de imn și acele ușor-sentimentale 

de madrigal (Joc de ape, Cântec în doi, Ochii tăi) traduc, de fapt, o sin- 
gură melodie pură, cea a dragostei” [1, p. 69]. 


În concluzie la cele enunțate pe parcurs, menţionăm că formarea la 
elevi a unei atitudini estetice față de poezia scriitorului Grigore Vieru, 
față de complexitatea acesteia şi, respectiv, față de problemele abordate 
trebuie să constituie finalitatea oricărei ore de literatură. Cunoscând 
particularităţile specifice ale liricii poetului, interpretând creaţia lui din 
diverse perspective, elevii vor putea să o aprecieze la justa ei valoare. 


Bibliografie | 1. Mihai Cimpoi, Întoarcerea la izvoare, Literatura artisti- 
că, Chişinău, 1985. 
2. Constantin $chiopu, Metodica predării literaturii româ- 

3. Constantin Parfene, Teorie şi analiză literară, Editura 
ştiinţifică, Bucureşti, 1993. 
4. Grigore Vieru, Scrieri alese, Literatura artistică, Chişi- 
nău, 1984. 

Dintre categoriile gramaticale pe care le au 
părţile de vorbire din clasa numelui în limba 
română, categoria determinării este caracte- 
ristică doar substantivului. Aceasta exprimă 
„gradul de individualizare a referentului din 
perspectiva locutorului în sensul extensiu- 
nii sau al limitării domeniului de referință 
la o clasă de obiecte, la un obiect sau la mai 
multe obiecte dintr-o clasă” [3, p. 73] şi in- 
clude trei sensuri gramaticale: 1. determinare 
zero — forma nearticulată, care este şi forma- 
tip a substantivului, adică forma lui inițială, 
2. determinare indefinită — forma nehotărâtă 
a unui substantiv, numită și determinare mi- 
nimă, 3. determinare definită — forma hotărâtă 
a substantivului, numită și determinare maxi- 
mă. Aceste sensuri gramaticale pot realiza ur- 
mătoarele opoziții: nedeterminat — determinat 
nehotărât (carte — o carte: Ai carte, ai parte. / 
Nu judeca o carte după copertă); nedetermi- 
nat — determinat hotărât (carte — cartea: Cine 
ştie carte are patru ochi. / Cartea e o comoară 
neprețuită); determinat nehotărât — determinat 
hotărât (o carte — cartea: O carte aleasă e un 
bun prieten. / Pentru unii cartea e o comoară, 
pentru alții e o povară). 


Opoziția semantică dintre formele acestei 
categorii, după cum rezultă din exemplele 
de mai sus, marchează gradul de cunoaștere 

a obiectului denumit de substantiv și cuprinde valorile cunoscut — ne- 
cunoscut: individualizat în grad mare (articulat hotărât), individualizat 
în grad mic (articulat nehotărât), neindividualizat (nearticulat) [2, 


p. 63]. 


Forma nearticulată, cu determinare zero (forma-tip), numeşte doar un 
reprezentant al clasei, fără a-l individualiza (Frunze cad pe lac). Forma 
nehotărâtă (determinare nedefinită) detaşează obiectul din clasa de 
obiecte omogene, fără a-l distinge însă, numind astfel un obiect oare- 
care, necunoscut (În vale se vede un lac). Forma hotărâtă, determinare 
definită, detaşează şi individualizează obiectul, acesta fiind cunoscut 
atât pentru vorbitor, cât şi pentru interlocutor — „Lacul codrilor albas- 
tru / Nuferi galbeni îl încarcă” (M. Eminescu). 


Morfemul specific, cu ajutorul căruia se exprimă sensurile gramatica- 
le ale acestei categorii, este articolul (substantival), care include trei 
termeni: articolul hotărât (definit) — afix enclitic, aglutinat, formând 
logoforme sintetice (-I, -le, -a), articolul nehotărât (nedefinit) — afix pro- 
clitic, mobil, formând logoforme analitice (un, o, niște) şi articolul Ø. 


Articolul mai cumulează și alte funcţii, servind şi ca morfem al flexiunii 
de gen, de număr și de caz la substantive, adesea aceste funcţii fiind rea- 
lizate concomitent (cartea — feminin, singular, forma cazuală de nomi- 
nativ-acuzativ; cărții — feminin, singular, forma cazuală de genitiv-da- 
tiv). De asemenea, articolul serveşte ca marcă a substantivizării, adică 
a trecerii unui cuvânt din altă parte de vorbire în clasa substantivului, 
ceea ce demonstrează faptul că determinarea este o categorie grama- 
ticală specifică doar substantivului: dacă un cuvânt din altă clasă gra- 
maticală poate fi inclus în paradigma determinării, înseamnă că el s-a 
substantivizat (Scumpul mai mult păgubeşte, leneșul mai mult aleargă. 
Zecile mărită secile, sutele mărită slutele. Averea străină nu ţine de cald. 
Am un of mare pe suflet. Mă gândesc în sinea mea). 


Categoria gramaticală a determinării se manifestă în mod diferit la di- 
ferite clase lexico-semantice de substantive, unele dintre acestea având 
o paradigmă incompletă. Astfel, substantivele concrete, comune, apela- 
tive realizează toate cele trei opoziții sus-menționate (pâine — o pâine — 
pâinea, om — un om — omul, viaţă - o viaţă — viața; destin — un destin — 
destinul etc.). 

Un comportament special, sub aspectul categoriei determinării, se ates- 
tă la unităţile din clasa substantivelor proprii. Acestea exprimă noţiuni 
particulare, cu sferă limitată, denumind obiecte gramaticale individuali- 
zate, considerate unice în felul lor. Ele au rolul de a deosebi un obiect de 
altele din aceeași categorie sau de același fel: Vasile, Mihai, Maria, Nistru, 
Eminescu, Marte, Orhei, Călărași etc. Spre deosebire de majoritatea sub- 
stantivelor comune, acestea au o singură formă de număr, fie de singular 
(Mihai, Maria, Eminescu), fie de plural (Călărași, Bălți, Iaşi). Supunân- 
du-le analizei, constatăm că cele de gen feminin realizează numai par- 
ţial paradigma determinării, doar prin forma determinată hotărât, și nu 
realizează niciuna dintre opoziţiile de sens caracteristice (determinare 
hotărâtă — determinare zero, determinare hotărâtă — determinare neho- 
tărâtă): Elena, Floarea, Speranța, Maria, Lozova, Sadova, Căpriana, nu şi o 
Elenă, o Căpriană, o Marie etc. Aceste substantive au aceeași manifestare, 
adică doar prin determinarea definită, şi la forma cazuală de genitiv-dativ 
(Elenei, Floarei, Speranţei, Mariei, Lozovei, Căprianei). 


Substantivele proprii masculine cu structură complexă de asemenea 
pot exprima doar sensul gramatical de determinare hotărâtă, manifes- 
tată atât la N — A, cât şi la G — D, şi nu realizează niciuna dintre opoziții- 
le determinare hotărâtă — determinare zero, determinare hotărâtă — deter- 
minare nehotărâtă, altfel spus, nu au formă articulată nehotărât și nici 
formă nearticulată (Andrușul de Jos, Anenii Noi, Lacul Sărat). Cele cu 
structură simplă au determinare zero, exprimată prin forma-tip (Cea- 
hlău, Siret, Suruceni, Bucureşti) şi admit o singură opoziție: determinare 
zero — determinare hotărâtă, manifestată la ambele forme cazuale — de 
nominativ-acuzativ şi de genitiv-dativ (Chișinău — Chișinăul — Chișină- 
ului, Ceahlău — Ceahlăul — Ceahlăului, Suruceni — Surucenii — Suruceni- 
lor, Bucureşti — Bucureştiul — Bucureştiului ). 


Unele substantive proprii românești nume de familie de gen mascu- 
lin pot avea doar formă determinată hotărât: Vieru, Grigorescu, Ursu, 
Ghimpu, Caşu, Dulgheru, Șchiopu (a se observa în cazul lor reducerea 
articolului enclitic din poziţie finală, fenomen caracteristic pentru 
această clasă de substantive), altele — doar formă nedeterminată (Bu- 
suioc, Colac, Covrig, Butuc, Arnăut etc.). Antroponimele-nume de familie 
cu formă de gen feminin au doar determinare zero (Creangă, Vulpe, 
Raţă, Burcă, Brânză, Furtună, Plămădeală, Barbăneagră). Acestea, de 

asemenea, nu realizează niciuna dintre cele trei opoziții posibile în ca- 
drul acestei categorii gramaticale. 


La formele cazuale de genitiv şi dativ, substantivele din clasa antroponi- 
melor, atât cele caracterizate prin determinare zero, cât şi cele având de- 
terminare hotărâtă, primesc articolul substantival hotărât proclitic de 
gen masculin: lui Vieru, lui Grigorescu, lui Ursu, lui Ghimpu, lui Creangă, 
lui Vulpe, lui Brânză, lui Colac, lui Ion, lui Alexandru, însă, în acest caz, 
articolul definit nu mai este morfem al determinării, ci se manifestă ca 
indice al flexiunii de caz, prin urmare logoformele respective (Vieru — 
lui Vieru, Creangă — lui Creangă, Colac — lui Colac) nu exprimă opoziţia 
determinare zero — determinare hotărâtă, ci opoziţia nominativ / acu- 
zativ — genitiv / dativ. 


e unități din clasa substantivelor proprii, aşa-numitele unice, de re- 
Alt tăți din cl bstantivel „aş tel „d 
gulă, rămân în afara determinării, unele având doar formă-tip, adică 

eterminare zero (Neptun, Marte, Venus, Soare), altele — doar formă 
det Neptun, Marte, Venus, S , altele — doar fi 

efinită (Luna, Luceafărul, Pământul). In cazul acestora, s-ar părea 
definită (Luna, L LP tul). In l tora, j 
este posibilă și realizarea opoziției determinare zero — determinare ne- 

otărâtă sau determinare hotărâtă — determinare nehotărâtă, doar că 
hotărât det hotărâtă — det hotărâtă, d i 
în acest caz, se produce o trecere a cuvintelor din clasa substantivelor 
proprii în cea a substantivelor comune, numită apelativizare (lună — o 
ună — luna, soare — un soare — soarele etc.: Un soare roșu se arăta la ori- 
l luna, le etc.: U $ tal 
zont; Era o lună plină). 


Din clasa substantivelor comune, cele care indică nume de materie, nu- 
mite şi substantive masive, ca: unt, făină, miere, cerneală, fier, apă etc., 
pot realiza doar opoziția determinare zero — determinare hotărâtă (de- 
finită). O particularitate flexionară a acestora este că sunt defective de 
plural, prin urmare opoziția respectivă se manifestă doar la singular 
(unt — untul, făină — făina, cerneală — cerneala, miere — mierea, fier — fierul, 
apă — apa etc.). În cazul în care substantivele masive admit combinarea 
cu articolul nedefinit, pentru a exprima sensul gramatical de determi- 
nare nehotărâtă, ele suportă o modificare de sens lexical, denumind o 
parte din întreg (niște brânză / o brânză foarte gustoasă, nişte miere / o 
miere parfumată, nişte apă / o apă limpede). 


După cum am menționat mai sus, mijloacele gramaticale de exprimare 
a categoriei gramaticale a determinării — articolele hotărâte şi nehotă- 

râte — au un caracter polivalent, deoarece ajută și la exprimarea altor 
categorii gramaticale: de gen, de număr și de caz. Aceste morfeme sunt 
indispensabile mai ales în cazul substantivelor invariabile, cu genul sau 
numărul comun, la care articolul rezolvă omonimia [1, p. 126], fiind 
unica marcă distinctivă de gen sau de număr, așa cum se poate vedea 
din exemplele următoare: arici — un arici, niște arici, ariciul, aricii; ge- 
nunchi — un genunchi, niște genunchi, genunchiul, genunchii; ardei — un 
ardei, nişte ardei, ardeiul , ardeii; învăţătoare — o învăţătoare, niște învă- 
țătoare, învăţătoarea, învățătoarele; puști — un puști, nişte puşti, puştiul, 
puștii; vulpoi — un vulpoi, nişte vulpoi, vulpoiul, vulpoii; iesle — o iesle, nişte 
iesle, ieslea, ieslele. 


Asocierea unor substantive proprii cu articolul nehotărât (proclitic) 
sau a unor substantive comune cu articolul hotărât (enclitic) face posi- 
bil transferul acestora dintr-o clasă lexico-semantică în alta (1, p. 127): 
substantivele comune se pot antroponimiza (floare — Floarea, brându- 
șă — Brândușa, narcisă — Narcisa, luminiţă — Luminiţa), iar cele proprii 
se apelativizează, devenind comune (Cotnar — un cotnar, Havana — o 
havană). Acest transfer este însoţit de modificări atât de ordin seman- 
tic, cât şi de ordin flexionar (de ex., cele antroponimizate încetează să 
mai aibă forme de plural, iar unele dintre ele — Floarea — nu mai reali- 
zează alternanța la forma de genitiv-dativ: Floarei). 


În concluzie, menționăm că substantivele din diverse clase lexico-se- 
mantice se asociază în mod diferit cu morfemul specific categoriei de- 
terminării și realizează diferit opoziţiile de sens, unele dintre ele — sub- 
stantivele proprii şi cele comune care indică nume de materie — în mare 
parte, au paradigma determinării incompletă. 


Bibliografie | 1. Georgeta Ciompec, Narcisa Forăscu ș.a., Limba româ- 
nă contemporană, Editura Didactică și Pedagogică, Bucu- 
reşti, 1985. 
2. Enciclopedia limbii române, coord. M. Sala, Univers En- 
ciclopedic, București, 2006. 
3. Gramatica limbii române (GALR), vol. I, Cuvântul, Edi- 
tura Academiei Române, București, 2008. 

„Espresso”, săptămânalul italian de la Roma, 
a publicat, în primul număr al anului 2014, 
sub genericul „Caro figlio ti scrivo”, o serie de 
scrisori de autor, paisprezece la număr, sem- 
nate de celebrităţi ale ştiinţei şi culturii uni- 
versale, printre care: scriitorul şi psihiatrul 
din Manhattan Andrew Solomon, vioristul şi 
dirijorul italian Salvatore Accardo, regizorul 
hollywoodian Martin Scorsese, scriitorul, se- 
mioticianul şi profesorul bolognez Umberto 
Eco. Scrisorile abordează teme de stringentă 
actualitate, îndemnând tânăra generaţie spre 
cunoaștere, spre cultură, spre libertate perso- 
nală, spre verticalitate, şi promovează valori 
general-umane, care riscă să fie înghiţite de 
procesele de globalizare și de dezvoltare teh- 
nologică. 


Scrisoarea lui Eco se înscrie în mod plenar 
în această ordine de idei. Este adresată unui 
nepot imaginar, copil reprezentativ al erei 
digitale. Epistola este scrisă în tonul dră- 
găstos şi grijuliu al unui bunic alarmat de 
iminența unei noi maladii a generaţiei ti- 
nere, cauzată de abuzul de internet - pier- 
derea, atrofierea memoriei — care trebuie 
combătută cu orice preţ. Scrisoarea lui Eco 
a avut un ecou (jocul de cuvinte! este ab- 
solut cazual) fulgerător pe net, trezind opi- 
nii contrastante şi devenind subiect pentru 
aprinse polemici. 

De fapt, discuţiile pe marginea utilității sau inutilității noilor tehnolo- 
gii informaţionale nu sunt deloc noi. Medici, antropologi, psihologi, 
culturologi etc. demult cântăresc avantajele și dezavantajele compu- 
terului și ale internetului și analizează efectele colaterale ale acesto- 
ra. 'Tonul alarmant al dezbaterii este legitimat de experiența noastră 
filogenetică. Natura umană dintotdeauna a fost dominată de porniri 
conservatorii, iar noutatea a fost demonizată, percepută ca un pericol 
imanent. Este ilustrativ mitul lui Socrate pe care ni-l transmite Platon 
în Phaidros: după ce zeul egiptean Thoth a inventat numerele, geome- 
tria, astronomia, jocul zarurilor și literele, s-a înfățișat la regele Thamus 
pentru a-i prezenta creaţiile sale. Când a ajuns la alfabet, Thoth i-a spus: 
„Priveşte, rege, ştiinţa aceasta îi va face pe egipteni mai înţelepţi și mai 
cu ţinere de minte; găsit a fost leacul uitării şi, deopotrivă, al neştiinţei”. 
La care regele a răspuns: „Preapriceputule meșter Thoth, unul e che- 
mat să nască arte, altul să judece cât anume dintr-însele e păgubitor sau 
de folos pentru cei ce se vor sluji de ele. Tu, acum, ca părinte al literelor, 
și de dragul lor, le-ai pus în seamă tocmai contrariul a ceea ce pot face 
ele. Căci scrisul va aduce cu sine uitarea în sufletele celor care-l vor 
deprinde, lenevindu-le ţinerea de minte; punându-și credinţa în scris, 
oamenii îşi vor aminti din afară, cu ajutorul unor icoane străine, și nu 
dinlăuntru, prin cazna proprie. Leacul pe care tu l-ai găsit nu e făcut să 
învârtoşeze ținerea de minte, ci doar readucerea aminte... ?. 


Au trecut mai multe milenii, dar frica pe care o avem acum în fața teh- 
nologiilor digitale seamănă cu aceea pe care o aveau strămoșii noștri 
atunci când a fost inventat scrisul. Modul în care este acceptat noul de- 
pinde de o serie de factori de natură sociologică. Tinerii adoptă schim- 
bările cu mai multă ușurință, dar şi cu mai multă inconștiență. Um- 
berto Eco consideră o datorie morală să pună în gardă tinerii vizavi de 
folosirea iraţională a acestei resurse care poate avea efecte periculoase 
asupra memoriei. Disponibilitatea imediată a informaţiei în rețea inhi- 
bează facultăţile cognitive și mnemonice. Îngrijorarea lui Eco, de fapt, 
este o sinteză a unor adevăruri ştiinţifice deja cunoscute. Existența 
clinicilor de „dezintoxicare” digitală şi a specialiştilor în Digital The- 
rapie? demonstrează gravitatea problemei și spaţiul vast de extindere a 
acesteia. Cu regret, publicul larg a calificat această stare de alertă a lui 
Eco drept un atavism, iar scriitorul a fost declarat un dușman al reţelei. 
Acestor acuzări autorul scrisorii le răspunde printr-o serie de articole- 

replică“, specificând că: internetul este un bun al celor bogaţi (bogaţi 
în plan spiritual, adică al celor care știu să-l utilizeze cu discernământ, 
ca mijloc de îmbogăţire intelectuală) şi un rău pentru cei săraci (săraci 
cu duhul, pentru care internetul este un mijloc de infestare şi cădere 
spirituală). Tehnologiile informatice sunt un suport intelectual activ 
şi nu o substituire a intelectului uman. Mai mult decât atât, Eco însuși 
contribuie la îmbogățirea şi dezvoltarea resurselor informaţionale, fi- 
ind coautor al EncycloMedia, noua enciclopedie digitală, realizată de 
EM Publishers a lui Corrado Passera în colaborare cu Danco Singer. 


Cu tot respectul pentru personalitatea marelui scriitor, unele dintre 
ideile expuse incită la oponenţă. În textul scrisorii transpare gândul că 
generaţia de astăzi e inferioară celor de altădată. O colegă de lucru, pro- 
fesoară de istorie, era scandalizată de faptul că elevii de azi nu cunosc 
războaiele punice, fapt care (conform opiniei sale) compromite valoa- 
rea umană a acestor elevi şi capacităţile lor intelectuale. Am reproșat, 
susținând că învățarea pe de rost este un automatism, care dezvoltă 
capacităţile mnemonice, dar nu și capacitatea de a sintetiza și a elabora 
informaţia. Didactica modernă demult a renunţat la strategiile scolas- 
tice, care privează copilul de creativitate şi personalitate. Faptul că sunt 
(în marea lor majoritate) atât de diverși comparativ cu generaţiile pre- 
cedente, nu înseamnă că sunt lipsiţi de valori, de interese, de pasiuni şi 
virtuți. Ar fi un anacronism dacă am pretinde ca ei să fie o copie fidelă a 
generaţiei trecute. Să le rezervăm dreptul de a schimba spre bine lumea 
prin ei înşişi, punându-le la dispoziţie valorile nepieritoare acumulate 
de omenire până în prezent. 


Orice schimbare are o esenţă duală, oferind noul, surpă temeiuri con- 
sacrate. Umberto Eco este cel care oferă generos sprijinul și experiența 
lui de viață generaţiei tehnocrate de astăzi, în scopul nobil de a garanta 
continuitatea legăturii între trecut, prezent și viitor. Interesul pe care 
l-a trezit articolul lui Eco în sânul publicului italian și al celui non-ita- 
lian, confirmă — dacă mai era nevoie — importanţa literară, ştiinţifică şi 
culturală a scriitorului în contextul sistemului de valori etico-morale 
şi marea lui responsabilitate pentru păstrarea şi transmiterea acestuia 
generaţiilor viitoare. 

Note | 1 În it. „eco” înseamnă ecou. 

2 Platon, Phaidros, Opere, vol. 4, Editura Ştiinţifică şi 

Enciclopedică, Bucureşti, 1983. 

3 Psihologul Anita Eggler http://www.anitra-eggler. 
com/; Psihiatrul Edward Hallowell http://www.drhal- 
lowell.com/meet-dr-hallowell/publications/ 

* Quanto è importante la memoria per non vivere in un 
mondo appiattito, „Espresso', nr. 2, 2014; Il progresso della 
Rete non si può fermare, „Espresso, nr. 4, 2014. 


Bibliografie | 1.V. Caretti, La Barbera D. (a cura di), Psicopatologia delle 
realtà virtuali, Masson, Milano, 2000. 
2. De Crescenzo Luciano, Storia della filosofia greca, Mon- 
dadori, 1986. 
3. G. Lavenia, Internet e le sue dipendenze, Franco Angeli 
Editore, Milano, 2012. 
4. Lee Siegel, Homo Interneticus — Restare umani nell'era 
dellossessione digitale, Edizioni Piano B, Prato 2011. 
5. Simone Raffaele, La terza fase. Forme di sapere che stia- 
mo perdendo, Laterza, 2006. 
6. K. S. Young, Presi nella Rete. Intossicazione e dipenden- 
za, Calderini, Bologna, 2000. 

Umberto ECO 


„Caro nipote, studia a memoria” 
(Dragă nepoate, învaţă pe de rost) 


U.E. — scriitor italian, editor, 
filozof, semiotician. Autorul 
cunoscutelor romane 
Numele trandafirului, 
Pendulul lui Foucault, Insula 
din ziua de ieri, Cimitirul din 
Praga ş.a. 


Dragă nepoate, 

n-aş vrea ca această scrisoare de Crăciun să-ţi 
pară prea deamisciană!, predicând dragostea 
pentru aproape, pentru patrie, pentru lume şi 
alte lucruri similare. Oricum nu mi-ai urma 
sfaturile (tu fiind tânăr, iar eu — trecut prin 
viață), pentru că sistemul de valori s-a schim- 
bat într-atât, încât sugestiile mele ar putea să- 
ți pară depășite. 


Așadar, aş vrea să-ți dau un singur sfat, pe care 
ai putea să-l aplici chiar acum, în timp ce na- 
vighezi în internet de pe iPad-ul tău. Nu voi 
comite greșeala de a ţi-l interzice, și nu din 
teama de a părea un bătrân sâcâitor, că doar 
îl folosesc și eu. În orice caz, aş vrea să te sfă- 
tuiesc, dacă întâmplător vei accesa vreunul 
dintre sutele de site-uri pornografice, care 
ilustrează, în mii de moduri, raportul sexual 
între două persoane sau între o persoană și un 
animal, să nu crezi că acela poate fi considerat 
sex. Aceste scene au fost gândite pentru a te 
determina să rămâi închis în casă în loc să ieşi 
şi să cunoşti fetele adevărate. Pornesc de la 
convingerea că ești heterosexual, în caz con- 
trar adaptează recomandaţia mea la cazul tău: 
priveşte neapărat fetele din jurul tău, la școală 
ori acolo unde mergi să te distrezi, pentru că 
în realitate sunt mult mai grozave decât cele 
virtuale şi într-o bună zi îţi vor dărui mult mai 

multe bucurii decât cele on-line. Crede-mă, am mai multă experiență 
decât tine (dacă aș fi privit sexul doar la computer, tatăl tău nu s-ar fi 
născut, şi nici tu, cine ştie, poate n-ai fi existat). 


Dar nu despre aceasta vroiam să-ți vorbesc, ci despre o boală care s-a 
abătut asupra generației tale și chiar asupra generației de tineri mai 
mari decât tine, care merg deja la universitate — pierderea memoriei. 


Ai dreptate, dacă ţi-ai dori să afli cine a fost Carol cel Mare sau unde 
se află Kuala Lumpur, nu ai decât să apeşi pe o tastă şi internetul îți 
răspunde imediat. Fă-o, dar numai atunci când este necesar, iar după 
aceea încearcă să reţii ce ți s-a spus, așa încât să nu mai fie nevoie să ca- 
uți încă o dată, dacă s-ar ivi urgenţa, la școală, de exemplu. Din păcate, 
convingerea că computerul îți poate răspunde în orice clipă diminu- 
ează dorința de a memoriza. Iată o situaţie similară: aflând că depla- 
sarea de pe strada cutare pe strada cutare este posibilă în mod comod 
și rapid graţie metroului sau autobuzului, decizi că nu mai ai nevoie să 
mergi. Dar dacă încetezi să mergi riști să devii dizabil, adică persoană 
nevoită să se deplaseze în cărucior. De-acord, ştiu că faci sport şi că ştii 
să-ți controlezi bine corpul, de aceea să revenim la creierul tău. 


Memoria este un mușchi, precum cel al picioarelor, dacă nu-l antrenezi 
se atrofiază și devii (din punct de vedere mental) dizabil şi deci, fără 
ocolișuri vorbind, un idiot. Mai mult decât atât, aşa cum noi toți, îm- 
bătrânind, riscăm să ne îmbolnăvim de Alzheimer, exersarea memoriei 
ar fi o modalitate excelentă de prevenire a acestei probleme. 


Deci iată remediul meu. În fiecare dimineață învaţă câteva versuri, o po- 
ezie scurtă sau, cum ne obligau pe noi, La cavallina storna ori Il sabato del 
villaggio”. Ai putea chiar sa te întreci cu prietenii tăi, cine își amintește mai 
bine. Dacă nu-ţi place poezia, exersează cu numele jucătorilor din echi- 
pele de fotbal, dar, atenţie, nu trebuie să cunoşti doar jucătorii „Romei', 
ci şi ai altor echipe, de azi și de ieri (imaginează-ţi, eu îmi mai amintesc 
componenţa clubului „Iorino”, acea care a sucombat în catastrofa avio 
lângă Superga: Bacigalupo, Ballarin, Maroso etc.). Ai putea face compe- 
titii de memorie în baza cărților citite (cine era la bordul Hispaniolei în 
căutarea comorii? — Lordul Trealawney, căpitanul Smollet, doctorul Li- 
vesey, Long John Silver, Jim etc.). Vezi dacă prietenii tăi îşi amintesc cine 
erau servitorii celor trei muschetari şi ai lui D'Artagnan (Grimaud, Bazin, 

Mousqueton şi Planchet). lar dacă nu vei dori să citeşti Trei muschetari, 
joacă-te în felul acesta cu orice altă carte citită. 


Pare un joc (chiar este un joc), dar vei observa cum creierul tău se îm- 
bogăţește, treptat, cu noi personaje, istorii și amintiri de tot felul. Te- 
ai întrebat vreodată de ce computerul era numit, cândva, creier elec- 
tronic? Pentru că a fost conceput după modelul acestuia, însă creierul 
nostru dispune de mai multe conexiuni decât computerul, este un fel 
de computer pe care îl porţi cu tine şi cu cât îl exploatezi mai mult, cu 
atât mai potent devine, în timp ce computerul de pe masă se uzează, 
nu mai este la fel de eficient, și în câţiva ani ești nevoit să-l schimbi. 
Creierul tău poate funcționa până la nouăzeci de ani şi la nouăzeci de 
ani (dacă îl vei antrena) îşi va aminti mult mai multe lucruri decât îţi 
amintești acum. Nu te costă nimic. 


Nu uita că mai există și memoria istorică, ce nu se referă doar la cele 
trăite de tine sau la ceea ce ai citit, dar la evenimentele care au avut loc 
înainte ca tu să te naști. 


Azi, dacă mergi la cinema, trebuie să intri la o oră fixă, atunci când 
filmul începe şi cineva, care parcă te-ar conduce de mână, îți explică 
ce se întâmplă. Pe vremea mea puteai intra la cinema la orice oră, chiar 
la jumătate de spectacol, când multe evenimente deja s-au produs și 
trebuia să ghiceşti ce s-a întâmplat înainte de sosirea ta. Iar când filmul 
începea din nou, puteai verifica dacă intuirile tale au fost corecte. Aga- 
dar, viaţa este ca un film de pe timpurile mele. Noi intrăm în viață când 
multe lucruri deja au avut loc, cu sute, poate cu mii de ani în urmă și 
este important să înțelegem ce s-a întâmplat înainte de naşterea noas- 
tră, anume pentru a putea înțelege mai bine ce se întâmplă azi. 


Şcoala, pe lângă lecturile tale personale, ar trebui să te ajute să cunoști 
ceea ce s-a întâmplat înainte de naşterea ta, dar, se pare, nu reușește s-o 
facă prea bine, căci nenumărate sondaje au constatat că mulți semeni 
de-ai tăi sau dintre cei care sunt la facultate, chiar dacă s-au născut în 
1990, nu ştiu, sau poate nu vor să ştie ce s-a întâmplat în 1980, nemai- 
vorbind de ceea ce s-a întâmplat cu cincizeci de ani în urmă. Statistica 
spune că la întrebarea „Cine a fost Aldo Moro?”, mulți răspund - „ca- 
pul Brigăzilor Roșii. De fapt, el a fost omorât de membrii acestei orga- 
nizaţii clandestine de extrema stânga. 

Dar să nu vorbim de Brigăzile Roșii, activitatea lor rămâne și azi un mis- 
ter pentru mulți, deși s-au aflat pe scena politică doar cu treizeci de ani în 
urmă. Eu m-am născut în 1932, la zece ani după ascensiunea fascismului, 
dar cunoşteam până și numele primului ministru din perioada „Marşului 
spre Roma”. Probabil, şcoala mi-a vorbit atâta despre el ca să știu cât era de 
rău şi prost acel ministru („Iașul Facta”) pe care fasciștii l-au înlăturat de la 
putere. Oricum ar fi fost, cel puţin cunoşteam aceste evenimente. Să lăsăm 
școala la o parte, tinerii de azi nu cunosc nici actrițele cinematografiei po- 
pulare acum douăzeci de ani, pe când eu ştiam de Francesca Bertini, care 
a jucat în filmele mute cu douăzeci de ani înainte de a mă naște. Probabil 
pentru că răsfoiam revistele vechi depozitate în debaraua casei noastre. Te 
invit şi pe tine să răsfoiești reviste vechi, căci din ele poți afla multe despre 
cele întâmplate înainte de venirea ta pe lume. 


Şi de ce ar trebui să ştim ce s-a întâmplat înainte de noi? Pentru că 
deseori ceea ce a avut loc în trecut ne ajută să înțelegem ce se întâmplă 
astăzi şi, în orice caz, ca şi cunoaşterea componenței echipelor de fot- 
bal, ne ajută să ne îmbogățim memoria. 


Ia aminte, ai putea să-ţi antrenezi memoria nu doar cu ajutorul cărților 
şi revistelor, ci şi cu ajutorul Internet-ului. Ar trebui să-l foloseşti nu 
numai pentru a comunica pe chat cu prietenii, ci şi pentru a studia isto- 
ria lumii. Cine au fost hitiţii? Iar camizarzii? Și cum se numeau cele trei 
caravele ale lui Columb? Când au dispărut dinozaurii? Arca lui Noe 
avea o cârmă? Cum se numea strămoșul taurului? Cu o sută de ani în 
urmă existau mai mulți tigri decât astăzi? Ce ştii despre Imperiul Mali 
şi cine vorbea despre Imperiul Răului? Cum se numea cel de-al doilea 
papă al Romei? Când a fost creat Mickey Mouse? 


Aş putea continua la nesfârşit şi toate subiectele ar fi minunate piste de cer- 
cetare. la aminte, va veni o zi când vei fi bătrân și te vei simţi de parcă ai fi 
trăit mii de vieți, de parcă ai fi participat la bătălia de la Waterloo, ai fi asistat 
la asasinarea lui Iulius Cezar sau ai fi fost la doi pași de Berthold Schwarz, în 
timp ce acesta amesteca substanţe într-o piuă cu intenţia de a le transforma 
în aur, dar, descoperind din greșeală praful de puşcă, a sărit în aer (a şi me- 
ritat-o). Prietenii tăi care nu-și vor cultiva memoria vor trăi doar o singură 
viață, pe a lor proprie, monotonă și lipsită de emoții insolite. 


Deci cultivă-ți memoria şi de mâine începe a învăţa La Vispa Teresa’. 

Note | 


Edmondo De Amicis, cunoscut scriitor și pedagog 
italian, afirmat prin romanul Inima, devenit unul de re- 
ferință în materie de educaţie, un adevărat Abecedar al 
formării civice. 

? Căluțul pag, Sâmbăta satului — titluri de poezii pentru 
copii. 

3 Lovitura de stat prin care Partidul Naţional Fascist 
condus de Benito Mussolini a acaparat puterea în Regatul 
Italiei (Regno d'Italia). Marșul a avut loc din 22 octom- 
brie până la 29 octombrie 1922. Mussolini devine dicta- 
tor. 

* Zbânţuita Teresa — titlul unei poezii pentru copii. 


Traducere şi note de Doina ARPENTI 


CĂRŢI ŞI ATITUDINI EOGH 


Irina CONDREA 
| Model de investigație sociolingvistică 


I.C. prof. univ. dr. hab. 

în filologie, Facultatea de 
Litere, U.S.M. Domenii 

de cercetare: stilistică, 
traducere, semiotică, 
sociolingvistică. Autoare 
a şapte cărți, între care 
Traducerea din perspectivă 
semiotică (2006) şi Curs de 
stilistică (2008). Participantă 
la numeroase proiecte şi 
conferințe internaţionale 
(România, Germania, 
Ucraina, Rusia). 


Schimbarea aproape caleidoscopică de eveni- 
mente, spaţii și relaţii socio-economice, care 
afectează un număr extrem de mare de oameni, 
scoate în prim-plan problema identitară, legată 
de păstrarea sau părăsirea limbii, culturii, tradi- 
ţiilor de către cei aflați departe de baştină. Mo- 
dul în care diverse grupuri rezolvă aceste pro- 
bleme de-a lungul timpului prezintă un mare 
interes, iar datele concrete şi analizele efectuate 
de specialiști sunt de un real folos pentru eva- 
luarea și gestionarea diverselor situaţii ce țin de 
înțelegerea și stabilitatea socială. 


Un studiu aprofundat dedicat acestor proble- 
me, foarte interesant și pentru zona noastră, a 
apărut relativ recent în Ungaria. Este vorba de 
lucrarea autoarei Ana Borbely cu titlul Limbă 
română şi identitate românească în Ungaria. As- 
pecte dialectologice, sociolingvistice, onomastice 
şi demografice, Giula, 2013. 


Autoarea a adunat un bogat material statistic, 
a înregistrat numeroase mostre de limbă ro- 
mână vorbită în comunităţile românești din 
Ungaria în diverse perioade, a acumulat un 
material onomastic reprezentativ şi tot acest 
tezaur a fost sistematizat și analizat, astfel pre- 
zentându-se un tablou amplu al limbii româ- 
ne din acest spaţiu. 


Valoarea studiului este incontestabilă dato- 
rită, în primul rând, caracterului multidisci- 

plinar al investigaţiilor. Autoarea Ana Borbély nu se mărginește la un 
singur aspect, de pildă la cel sociolingvistic, ci îmbină toate domeniile 
care ar putea contribui la examinarea și analiza aprofundată a stării de 
fapt a limbii. Așa cum se vede și din titlu, pe lângă investigaţiile de or- 
din sociolingvistic, au fost efectuate cercetări dialectologice, onomas- 
tice și demografice. 


Evoluţia identităţii persoanelor din localităţile românești este descrisă 
în baza datelor statistice obținute în cadrul recensământului, de ase- 
menea sunt utilizate datele de teren, înregistrate în cadrul mai multor 
expediţii. Ultimele sunt cu atât mai valoroase, cu cât autoarea a reu- 
şit să intervieveze aceleași persoane pe parcursul a 20 de ani, demon- 
strând cum are loc evoluţia identitară pe baza a 15 interviuri de la 5 
subiecţi, investigaţiile fiind realizate în anii 1990, 2000 şi 2010. Datele 
obţinute sunt deosebit de interesante şi relevante, din ele putem afla 
cum se autoidentifică românii aflați în mediul unguresc (ca români sau 
ca unguri), cum şi unde folosesc limba română (în familie, în societa- 
te), cum și în ce condiţii are loc păstrarea sau abandonarea acesteia în 
favoarea maghiarei, ce limbi adoptă familiile mixte, cum stau lucrurile 
cu învăţarea / predarea limbii române în şcoală, care este rolul bisericii 
în promovarea limbii române, cum evoluează situaţia în diferite gru- 
puri de vârstă şi în diverse localităţi etc. Menţionăm că un asemenea 
model de investigaţie este foarte actual, în special în cazul comunită- 
tilor de emigranţi, ce locuiesc în afara țărilor de origine (de exemplu, 
cetățeni moldoveni sau români stabiliți în Italia, în Spania etc.) 


O bună parte a lucrării este consacrată descrierii varietății limbii româ- 
ne din Ungaria, pentru care autoarea adoptă conceptul sociolingvis- 
tic de variaționism, în baza căruia sunt identificate trăsăturile relevan- 
te ale variantei locale a limbii române. În fond, această descriere este 
de natură dialectologică, dat fiind faptul că dialectele intră și ele sub 
incidenţa conceptului de variaționism. Găsim în acest compartiment 
materiale elaborate cu multă competenţă, bazate pe ample cercetări de 
teren, realizate de autoarea, care s-a manifestat pe parcursul anilor și ca 
dialectolog experimentat. 


Considerăm deosebit de relevant faptul că se acordă un spaţiu însem- 
nat investigaţiilor dialectologice, pentru că, în linii mari, sociolingvistica 
actuală porneşte anume de la această disciplină, utilizând şi astăzi meto- 

dele ei. În fond, am putea spune că întreaga lucrare constituie o simbi- 
oză fericită între abordarea sociolingvistică și cea dialectologică. Chiar 
şi în cazul unor descrieri pur sociolingvistice (de exemplu, când se pun 
întrebări referitoare la limba vorbită sau la identitatea persoanei) răs- 
punsurile nu fixează sec: româna sau maghiara, cum se face de regulă în 
anchetele sociolingvistice. Autoarea oferă ca răspuns mostre de vorbire, 
înregistrate conform metodelor dialectologice, de exemplu: „vorbăsc și 
românește și ungureşte. Subiectul 43, în 1990, și-a descris identitatea în 
felul următor: «lo ase mă sânțăsc ca ș-on ungur. Da tă sânțăsc în mine că 
mi-s râmân, nu mi-s ungur». În 2000: «Io mi-s râmân, așe gândes' ïo, da 
la votare tăt ungur tra! să fiu, că-n țara ungurăască mi-s. (...) Mi-s născut 
râmân. Mă gândes' io așe râmânește, numa nu le știi așe să le zâc afară>”” 


Studiul dialectologic realizat de Ana Borbely cuprinde toate compar- 
timentele specifice domeniului: particularități fonetice, particularități 
morfologice, particularități lexicale, tot aici găsim însă și descrierea 
succintă a unor varietăţi sociale și a unor varietăţi locale ale românei. O 
abordare mai originală pare a fi compartimentul intitulat Expresivitatea 
limbii, în care autoarea descrie „cuvintele după care se poate identifica o lo- 
calitate şi cât de bogat este limbajul românilor în expresii elocvente, dând 
exemple care ilustrează expresiile caracteristice pentru întreaga comunitate 
istorică”. Găsim aici mostre locale de zicale, exclamaţii, interogaţii, laude, 
aprecieri, invective, injurii, repetiţii, figuri de stil, epitete, metafore, toate 
fiind ilustrate copios cu exemple înregistrate pe teren. Astfel, pentru zi- 
cale în rime este oferită mostra „Uomu care nu zoleşte, nu sorbește”. 


Autoarea constată că „situaţia de bilingvism a comunității a dat și ea 
naștere multor expresii, acestea fiind traduceri din limba maghiară sau, 
uneori, strategii de comunicare pentru a rezolva lipsa unei expresii din 
vocabularul vorbitorului. Aici se includ și expresiile sinonime, create 
pentru a facilita comunicarea celor care nu stăpânesc foarte bine limba 
română sau alte stereotipii lingvistice etc. Aceste fapte lingvistice sunt, 
adeseori, introduse prin formule ca: cum zâce unguru sau cum Zâcem 
noi; cum să zâte la noi”. 


Autoarea se referă pe larg și la fenomenele de bilingvism, caracteris- 
tice pentru comunitatea lingvistică, cu privire la alegerea limbilor, 
atitudinea față de limbi, limbă și identitate, schimbare de cod (engl. 
codeswitching), varietăți de limbă (grai, standard) etc., punându-se 

accentul pe aspectele de variabilitate și de schimbare. Datele arată că în 
comunitate mai mult bătrânii vorbesc românește şi numai biserica este 
domeniul unde folosirea limbii române predomină. 


Un compartiment interesant, atât ca idee de studiu sociolingvistic, cât 
şi ca mod de realizare, este cel intitulat Date comparative: românii și cele- 
lalte comunităţi de naționalitate din Ungaria. Conform autoarei, „rezul- 
tatele comparative referitoare la atitudinea subiecţilor față de varietăți- 
le limbilor de naționalitate (grai în comparaţie cu varietatea standard) 
arată că românii diferă de germani, sârbi și slovaci: (1) românilor le 
place mai puţin graiul lor (v. atitudinea emoțională); (2) germanii şi 
sârbii au o părere mai bună decât românii despre frumuseţea graiului 
propriu (v. atitudinea estetică); (3) respondenţii români, în mai mare 
număr decât sârbii şi slovacii, au fost de părere că varietatea standard e 
mai utilă decât graiul; (4) o diferenţă statistică la nivel de tendință exis- 
tă între români și celelalte trei comunităţi în legătură cu răspunsurile 
referitoare la faptul că varietatea standard e mai greu de utilizat decât 
graiul (atitudinea faţă de competență)”. 


Un material bogat și reprezentativ este examinat în capitolul intitulat 
Sistemul de denominaţie: nume de familie, prenume, supranume și topo- 
nime, în care este examinată, în special, aria antroponimică, felul cum 
evoluează frecvenţa / păstrarea numelor de botez românești, modul 
de constituire a supranumelor, făcându-se constatări în legătură cu im- 
portanţa sistemului onomastic în constituirea identităţii româneşti a 
românilor din Ungaria. 


Lucrarea realizată de Ana Borbely oferă o imagine amplă și multilate- 
rală a limbii române vorbită de comunitățile românești din Ungaria și 
a rolului acesteia în constituirea identităţii etnice şi culturale a persoa- 
nei. Studiul este interesant și util nu numai pentru specialiștii filologi, 
dar şi pentru alte persoane implicate în diverse activități din viaţa pu- 
blică. El ar putea fi considerat un bun model de urmat şi pentru cerce- 
tătorii din Republica Moldova, care se confruntă cu aceleaşi probleme 
de ordin sociolingvistic. Și nu în ultimul rând, lucrarea Limbă română 
şi identitate românească în Ungaria. Aspecte dialectologice, sociolingvisti- 
ce, onomastice şi demografice reprezintă o valoroasă realizare, o dovadă 
elocventă a devotamentului de savant și a unui înalt profesionalism al 
autoarei Ana Borbely. 

Lica MOVILĂ 


O carte se simte bine atunci 
când e citită 


Recent, Casa Limbii Române „Nichita Stă- 
nescu” a fost gazda unui eveniment literar 
de anvergură. În prezența a numeroşi oas- 
peţi - scriitori, critici literari, ziarişti, profe- 
sori — scriitorul Ion Anton și-a lansat cel de-al 
doilea roman, Viaţa ca amintire. În noua sa 
carte, autorul abordează un subiect extrem 


APD i 
L.M. — ziaristă. Şef Secţie 
actualitate şcolară şi 
organizaţii obşteşti pentru f S E , 
copii, revista „Florile Dalbe" nul migraţiei și consecinţele lui nefaste asupra 
personalității umane. 


de „delicat” pentru societatea noastră, dar și 
» 7 3 
pentru întreg arealul postsovietic — fenome- 


Alexandru Bantoş, directorul Casei Limbii 
Române, redactor-şef al revistei „Limba Ro- 
mână”, l-a felicitat pe protagonistul serii pen- 
tru abilitatea de a îmbina fericit activitatea 
în domeniul jurnalismului (Ion Anton este, 
timp de 20 de ani, redactor-șef al săptămâna- 
lului pentru copii şi adolescenţi „Florile Dal- 
be”) cu cea literară. În continuare, dl Bantog 
şi-a exprimat unele consideraţii pe marginea 
acestei lucrări: „Despre basarabenii rătăciți 
în Est s-a scris puţin, iar Viața ca amintire 
este unul din primele romane care abordea- 
ză această tematică. Eroul cărţii, un profe- 
sor de istorie din s. Limbeni, r-nul Glodeni, 
porneşte în Rusia după câştig. Întâmplarea 
face ca Valeriu Crudu să ajungă în taigaua 
din Ural, unde muncește împreună cu un 
profesor de geografie, venit din Ucraina, la o 

fermă de porci, pe teritoriul unei foste baze militare. Acești doi inte- 
lectuali au motivaţia de a discuta despre multe, inclusiv despre isto- 
rie, geografie, despre trecut, prezent și viitor. Viaţa ca amintire este un 
roman nu numai despre destinul tragic, neordinar al unui intelectual 
basarabean ajuns în condiţii inumane, lipsit de identitate. Reprezintă 
şi un text de istorie, un îndemn de a ne cunoaște trecutul, dar și de a 
înţelege prezentul. Vorbind despre ţinuturile care nu ne mai aparțin, 
Nordul Basarabiei (Hotinul, Herţa), sudul Basarabiei, Ion Anton ri- 
dică şi o întrebare: de ce a fost posibilă această recroire geografică? 
Digresiunile cu tentă istorică din roman sunt fireşti şi oportune. Este 
un roman care îi face onoare lui Ion Anton și care, sunt sigur, se va 
bucura de succes”. 


Evenimentul a fost moderat de dna Ana Bantoş, doctor habilitat în 
filologie, care salută venirea în proză a poetului Ion Anton la un mo- 
ment potrivit. „Având o anumită vârstă, experienţă, o profundă cu- 
noaştere a istoriei Rusiei și a părții balcanice din Europa, căpătată 
în urma unei munci riguroase de documentare, Ion Anton este pre- 
gătit pentru a developa mai multe pagini din istoria Basarabiei”. În 
acest context, Ana Bantoş s-a referit, inițial, la Foka, primul roman 
al autorului, care s-a bucurat de atenţia exegeților. Viaţa ca amintire 
deschide, după părerea sa, o nouă filă în istoria literaturii basarabene, 
prin faptul că dezvăluie realităţile noastre crude, calvarul care ia noi 
forme după căderea U.R.S.S. Prin această carte, scriitorul Ion Anton 
încearcă să spulbere imaginea Rusiei, adulată și de către unii intelec- 
tuali occidentali. Autorul inițiază un dialog imaginar cu cercetătorii 
din occident (cu cei care cunosc faţa adevărată a imperiului rus, po- 
litica sa antiumană, naționalistă, promovată de regimurile din toate 
timpurile), completând cele ştiute cu noi dovezi privind politica ne- 
ocolonialistă a Rusiei. 


După părerea criticului literar Ion Ciocanu, meritul principal al lui Ion 
Anton, prin scrierea acestui roman, constă în măiestria cu care a reflec- 
tat aspectul sclavagismului rus: „Trebuie să preţuim priceperea scriito- 
rului de a face legătura între sclavagismul din pădure, unde robeau, cu 
cătuşe la picioare, eroii romanului, cetăţeni captaţi din fostele republici 
sovietice (care, iată, au meritat să ia din C.S.I. doar doi metri pătrați, 
suprafaţa unui mormânt! ), şi sclavagismul, tipic rușilor și azi, în Cece- 

nia, Osetia, Transnistria. Este caracteristic imperiului rus de a institui 
sclavia pretutindeni și de a o menţine cu orice preț”. 


Cum a fost posibilă revenirea la sclavagism după căderea U.R.S.S.? re- 
vine cu o întrebare Ana Bantog. La care vorbitoarea răspunde, invo- 
când argumentele scriitorului francez Alain Besangon, din cartea Sfân- 
ta Rusie: în U.R.S.S. nu a existat nici socialism, nici comunism. Era o 
minciună gogonată, proiectată spre viitor. În realitate, a fost un regim 
politic foarte dur. Acele pârghii de manipulare a populaţiei funcționea- 
ză şi astăzi. Multe dintre mecanismele de oprimare sunt preluate de 
către regimul actual din Rusia de la bolşevici. Romanul Viaţa ca amin- 
tire are scopul de a ne atenţiona să nu admitem continuarea actelor de 
sclavagism față de fostele popoare ale imperiului rus. 


Drama lui Valeriu Crudu, atrocitățile descrise în romanul Viaţa ca 
amintire i-au zguduit pe cititori până la lacrimi. Printre aceștia, Violeta 
Crudu (o coincidență de nume cu protagonistul romanului), şef Di- 
recţie social-umanitară și relaţii interetnice la Primăria mun. Chișinău, 
a ţinut să menţioneze că: „Romanul este actual, de un realism necruță- 
tor. L-aş recomanda ca pe un veritabil manual de istorie tuturor acelor 
care vor să cunoască istoria noastră actuală, pentru că, zice autorul: 
«Cine nu-și cunoaște istoria riscă să rămână fără geografie!», să înțe- 
leagă ce înseamnă prezenţa Republicii Moldova în C.S.I., unde suntem 
«ca niște vite dezlegate», vorba eroului. Ideile şi gândurile lui Valeriu 
Crudu îi frământă pe mulți dintre intelectualii noștri, ne regăsim și noi 
în acest personaj și îi trăim suferințele.” 


Despre Viaţa ca amintire au vorbit, de asemenea, Veronica Postolachi, 
doctor în filologie, Viorel Prisăcaru, dr. habilitat în medicină, mem- 
bru-corespondent al A.Ş.M,, scriitorul Vasile Galaicu, publicistul Vlad 
Sărătilă ş.a. 


Şi totuşi, „Cât adevăr şi câtă ficțiune este în acest roman?” au dorit să 
ştie participanţii la această discuţie. 


Autorul cărții le-a dat dreptate vorbitorilor: „Într-o lucrare, care poartă 
chiar pe foaia de titlu specificarea «roman», contează, în primul rând, 
adevărul artistic, deși cartea are la bază un fapt real. Evident, nu am 
fost alături de cei doi învăţători, unul din Moldova, altul din Ucraina, 
dar nu e greu să-ți imaginezi, că în 7 ani, legaţi cu lanţul, cât s-au ținut 

ei împreună, până a fost să plece din viață Evghen, cei doi au avut mul- 
te de trăit, meditat, suferit, discutat. Şi s-a dovedit posibil ca moldo- 
veanul nostru să ia și să poarte numele ucraineanului vreo 6 ani, deja 
locuind în Ialta, căsătorit fiind cu sora bossului. Valeriu avea de toate, 
era, practic, milionar, dar nu era el, nu avea identitate. Şi, când a venit 
acasă, în Moldova, să-și recapete identitatea, stând în rândurile de la 
ghișee, pe care le-a descoperit cu uimire — uite, câți moldoveni vor să 
devină români și toți stau și fac coadă la oficiile de stare civilă! — și dis- 
cutând cu oamenii (fapt real, așa mi-a povestit tatăl eroului), acesta s-a 
mirat: unde-i Frontul Popular? — căci Valeriu a fost un adept înflăcărat 
al Frontului Popular, aducea în Piaţa Marii Adunări Naţionale elevii, 
învățătorii din sat, cumpăra benzină din banii proprii, închiria auto- 
buzul din colhoz şi transporta lumea la Chișinău: «Dar unde-i Roşca, 
unde-i cutare, unde-i cutare...?» — se întreba fostul frontist. La întoar- 
cere, după o lipsă de 16 ani, Valeriu Crudu a început să redescopere o 
altă Moldovă și, credeţi-mă, n-am dat amănuntele acestea întâmplător. 
Sunt multe lucruri pe care am vrut să le sugerez prin acest roman, pen- 
tru că nu poți să le declari, ele având un subtext ideatic. Mă bucur că 
toţi acei, care au vorbit, au citit cartea. Căci o carte se simte bine atunci 
când e citită. Vreau să-i mulțumesc foarte mult dlui Ion Ciocanu pen- 
tru că, într-adevăr, a analizat în profunzime acest roman; să-i mai mul- 
țumesc o dată pentru că scriu proză datorită dumnealui care, cu ani în 
urmă, fiind director al Editurii Hyperion, m-a încurajat să perseverez, 
încă la Zodia Zimbrului, prima mea nuvelă istorică. Iar la Foka — aveam 
scrise 160 de pagini şi nu mai știam cum să procedez: să mai continuu 
sau nu. Dumnealui însă mi-a zis: «Dă-i bătaie, că-i bine!» 


În final, autorul a mulțumit Casei Limbii Române „N. Stănescu” pen- 
tru ospitalitate şi colaborare: „Mă simt profund onorat că am avut, 
consider, prima lansare de asemenea anvergură aici, la dumneavoastră, 
şi sper că va fi un eveniment de bun augur”. 

Axat, din punct de vedere tematic, pe scla- 
via modernă, Ion Anton, autorul romanului 
Viața ca amintire, aduce în vizorul cititorului 
două personaje sechestrate, printr-o promisi- 
une ademenitoare (perspectiva măgulitoare 
a unui câștig mai bun!), şi transportate, „într-o 
dubă militară cu geamurile vopsite”, „la o fer- 
mă de porci din taigaua Rusiei”, pomenin- 
du-se robi în adevăratul sens al cuvântului. 
Doi intelectuali, basarabeanul Valeriu Crudu 
(învățător de istorie) şi ucraineanul Evghen 
Sklearenko (învăţător de geografie) — istoria 
şi geografia fiind, prin excelenţă, două do- 
menii care ne pot justifica originea autentică 
a neamului —, dornici de a munci „în neagra 


străinătate”, ajung la o spălătorie auto nonstop 
din Moscova. Stigmatul sărăciei („au abando- 
nat şcoala din cauza salariilor mizerabile” [A 
încercat cineva să facă un sondaj, ca să calcu- 
leze câţi profesori din republică şi-au luat lu- 


TA 


mea în cap din ace- 
laşi motiv?]) le-a 
încețoşat prudența 
şi au căzut în „cap- 
cana” unui „client 
cu maşină luxoasă', 
înzestrat cu „subti- 
litate psihologică”, 
dar şi cu „măiestrie 
actoricească”. Ade- 
meniți de un „glas 


EEE PT RO MIÂINIĂ 


mieros şi fals compătimitor” (romanul oferă o lecţie și părinților care 
îşi lasă copiii nesupravegheaţi, aceștia riscând să cadă pradă ușoară în 
mâna unor traficanţi de „marfă” infantilă!), „fârtaţii” Valeriu şi Jenea 
au pornit să-şi caute propria moară cu noroc pe urmele lui Ghiţă din 
nuvela lui Ioan Slavici, fiind ispitiți de salariul promis - două mii de 
dolari lunar. 


Atmosfera de la ferma de porci actualizează condiţiile antiumane din 
GULAG-ul dezvăluit și în alte romane. Dezumanizarea are chip mon- 
struos: li s-au luat pașapoartele, au fost priponiţi de vagonul care trebu- 
ia să le servească şi de dormitor, se hrăneau cu „rămășițele de lături de 
pe marginea ulucului”, dormeau împreună cu porcii, erau amenințați 
că puteau oricând ajunge hrană pentru nutriile care erau hrănite inclu- 
siv cu stârvuri, fie „leşurile porcilor morţi”, fie... cadavrele oamenilor. 
Ceea ce s-a şi întâmplat: după moartea lui Evghen (Jenea), cauzată de 
un vier, care şi-a încleştat râtul în burta lui: corpul neînsuflețit al lui 
Jenea a fost aruncat pradă rozătoarelor, astfel încât Valeriu i-a îngropat 
doar oasele în apropierea unui călin roşu de pe teritoriul fermei, ală- 
turi de scheletele celor doi ceceni împușcați anterior venirii lor aici, în 
urma tentativei de a evada. Paginile înfioară și zguduie până la lacrimi 
şi prin meditaţia lui Valeriu care a împlinit o datorie creştinească: „Doi 
metri pătrați de CSI... Atât a putut să ia ucraineanul Jenea din Comu- 
nitatea Statelor Independente: o groapă de doi metri în lungime şi un 
metru în lățime, săpată lângă un closet... [...] E toată averea bietului 
Jenea, dar şi a celor doi nefericiţi ceceni, un mormânt CSI-st comun, 
moştenit din necuprinsa Uniune Sovietică... Petrecându-i în lumea 
de dincolo cu „Tatăl nostru” și cu o rugăciune în limba cazahă, șoferul 
Amin (cazah) şi Valeriu conchid că „moartea îi egalează pe oameni și în 
bogăţie, şi în credință. Face oare să ne zbatem atâta, pentru a agonisi cât 
mai multă avere, când, în final, nu luăm decât patru scânduri cu noi?” 
Eroii cărții scapă din sclavie cu mari sacrificii: Jenea, printr-o moarte 
terifiantă, iar Valeriu, prin insistența veterinarei Nadia, sora bossului, 
care învinge despotismul fratelui său (Mikola) şi-i porunceşte admi- 
nistratorului Semion să dezlege lanţurile (lacătele cătușelor, ruginite 
fiind, au cedat doar unui ferestrău electric). Motivul eliberării celor doi 
are o anume explicaţie, aşa cum ne lasă autorul să înțelegem prin unul 
dintre poemele în proză, cu statut de eseu, plasate la hotarul dintre cele 
două planuri temporale, care încheagă trecutul și prezentul din viaţa 

personajelor. Prin sosirea veterinarei, supranumită lady Nadia, auto- 
rul strecoară convingerea că în orice infern se găseşte loc pentru iubire 
(Valeriu observă că veterinara „e o femeie gingașă şi delicată”, „simțind 
un tremur straniu şi miraculos în inimă”, iar Nadejda, când li se întâl- 
nesc ochii, „simte cum obrajii i se îmbujorează pe neaşteptate”). Astfel, 
în întunericul unui GULAG porcin, creatorul aduce lumina iubirii (o 
femeie, decepționată după eşecul unei căsătorii, e atrasă de un bărbat 
care poate fi „neobișnuit de atent și duios”: „Vreau să pot păstra în mie- 
zul inimii mele de azi fiorul îndoielii dulci, aripa bucuriei de a face pri- 
mii paşi în doi cu El..”). 


Galeria personajelor aflate la complexul animalier de pe teritoriul unei 
foste unități militare („Mai mult ca probabil, este vorba de o fostă bază 
sovietică de rachete nucleare balistice”, pentru că rețeaua era condusă 
de foşti colonei, generali) constituie o adevărată „rezervaţie” de fiin- 
te dezumanizate: a) Mikola, fratele Nadiei, bossul, fost pilot, „o brută 
soldățească”, din care Afganistanul n-a reușit să facă un patriot iubitor 
de oameni („la ce bun să te aştepţi de la niște „afganezi” abrutizaţi şi 
sălbăticiți, care s-au bălăcit zilnic în sânge, făcând moarte de om, ca și 
cum ai strivi o furnică?”); cunoştea, în schimb, toate subtilitățile situ- 
ației din Moldova, din Transnistria; e condamnat și de propria soră, 
care-l numește „marionetă criminală, care a transformat în sclavi zeci 
de învăţători, ingineri, medici, agronomi din CSI şi îşi bate joc de ei 
fără scrupule, fără frică de Dumnezeu”; b) unchiul Semion, fratele lui 
Mikola, „cazac din moși-strămoși”, „mare pocitanie de om”; la porunca 
acestuia, care a primit ordin de la boss, corpul lui Jenea „a fost aruncat 
de mâncare la nutrii”; c) osetinul Ruslan, șofer, „rusofil până în mădu- 
va oaselor”, „din el nu scoţi nimic nici cu cârligul”; d) Lioșa, „ursuzul”, 
îngrijitorul de nutrii, care ştia ce „hrană” primeau nutriile; e) paznicul 
Arkașa, căruia Jenea prefera să-i zică „Alkaşa”; f) zootehnicianul Leo- 
nid, un bătrânel bielorus, poreclit „Brejnev”; g) Ostap, al doilea paz- 
nic, „o enigmă pentru Valeriu”, „straniu om, cosmopolit fără națiune 
şi patrie”, care totuși a avut grijă de osemintele cecenilor din teama de 
a nu fi pedepsit de Dumnezeu; h) doi lucrători noi: Iuri (poreclit Van 
Damme) şi Igor (Terminator), oameni stranii (lucrători din Osetia de 
Nord — Kasâm şi Rasul), care au făcut ravagii în Osetia de Sud. Au de- 
vastat case și au ucis oameni pașnici, iar aici, s-au ascuns, „ca nu cumva 
să fie prinşi și deferiți justiției pentru crimele săvârșite”; i) la complex 

(la cele trei obiecte), se aflau „batraci” musulmani, budiști, taoişti, hin- 
duiști, iehovişti. Acesta era anturajul în care cei doi intelectuali învățau, 
pe propria lor piele, ororile „sclavagismului contemporan rus”. În afară 
de Valeriu și „încă vreo câteva suflete nevinovate”, după părerea Nadiei, 
„toţi sunt nenormali într-un fel: fie că se trag din contingente afgane, 
fie din bande criminale din Osetia, Abhazia, Cecenia, Ingușetia sau 
Karabah’, teritorii capturate în păinjenişul unui imperiu. Printre puţi- 
nii oameni „de treabă” de aici era și Alina („mamă a doi copii, femeie 
rămasă văduvă la 32 de ani”), care le mai trimitea, prin kazahul Amin, 
„câte o porție de mâncare „omenească” — terci de ovăz cu jumări de 
porc”. Acelaşi Amin, şoferul, e văzut de narator ca „un kazah de treabă”, 
pentru că le împărțea lucrătorilor de la fermă terciul pregătit de Alina 
(nişte cocoloşi — „un amestec de furaje ce conținea păsat de mei, grâu, 
orz, ovăz, secară... 


Drumul spre dezrobire al profesorului de istorie a fost unul lung, umi- 
litor şi chinuitor: călătoria suspectă spre infernul sclaviei, deposedarea 
de pașapoarte, lanţul de 100 de metri, prins de glezna piciorului, care 
îl priponea de un vagon, curăţarea grajdului, căratul gunoaielor, înfule- 
carea lăturilor, dormitul de-a valma cu porcii, spaima în fața rozătoare- 
lor, amenințările bossului, jurământul impus de acesta, suferinţa pentru 
pierderea identităţii, dar și povara vocii interioare a lui Jenea, care i-a 
dedublat personalitatea — toate adunate în cei şapte ani, în care nu și-a 
mai văzut măcar cu un ochi carnetul bancar, pe care, chipurile, ar fi fost 
depuşi banii promişi. Acesta a fost preţul naivităţii în fața unor utopice 
averi adunate printre străini, naivitate care a umbrit luciditatea minții şi 
fericirea de a fi alături de cei dragi, chiar cu mai puțină bunăstare. Oare 
de câte lecţii au nevoie compatrioții noștri, ca să nu lase copii orfani?! 
Oare de câte sacrificii e nevoie, ca guvernanţii să le asigure tuturor un 
trai îndestulat, pentru a evita catastrofa unei risipiri / extenuări / ex- 
terminări a neamului?! 


Pe Valeriu nu l-au eliberat de sclavie nici privilegiul de a fi numit şeful 
echipei de la crescătorie, nici sărbătorirea Paștelui în doi cu Nadia (scă- 
pat de lanţul metalic, s-a pomenit legat de „lanţul iubirii” ), nici logodna 
cu Nadia, nici căsătoria cu nume străin, pentru că așa a hotărât bossul, 
nici copilul care avea să se nască, nici castelul personal din Ialta, cu şofer, 
paznic, livădar și servitor (care, la primul ordin primit de la Mikola, va 

trebui să-l împuște), nici propriul hotel, nici vaporul personal, pentru 
că, mai mult decât orice, suferea pentru faptul că, la „moara de măcinat 
destine” a complexului animalier, i s-a luat identitatea în momentul în- 
registrării căsătoriei cu Nadia: moldoveanul Valeriu Crudu va deveni... 
ucraineanul Evghen Sklearenko. Pe lângă povara pierderii identității, 
V. Crudu mai trece printr-o dedublare a personalităţii sale, „găzduind” 
vocea interioară a tovarăşului său de robie, care ba îi citea lecţii de is- 
torie, ba îl cicălea, ba îl dojenea, nemulțumit de apelativul „șeful” din 
partea tătarului Ghiray: e un detaliu psihologic esenţial, prin care ero- 
ul capătă curajul de a expulza, din interiorul său, „umbra” lui Jenea, 
pentru a se debarasa de „psihologia de rob” și a-și cultiva „psihologia 
de stăpân” (ceea ce n-a îndrăznit neamul nostru de secole!). Dialogul 
imaginar, ca tehnică narativă, pe lângă memoria involuntară (mai mult 
impusă de circumstanţe!) şi alternanţa planurilor temporale amplifică 
dramatismul personajului Valeriu-Evghen, hărțuit de „scindarea per- 
sonalității sale prin dedublarea ființei și apariţia a două euri diferite”. 
Ipostaza insolită a dedublării personajului conferă multă originalitate 
romanului. Momentul de emoție culminantă îl constituie decizia fer- 
mă a personajului de a renunța la starea duală de moldo-ucrainean. Se 
ambiţionează a-şi recăpăta identitatea: şi cea naţională, şi cea umană. 
Încercările repetate de a trimite bani acasă (fire nobilă, a expediat bani 
şi familiei lui Jenea, în Ucraina!) i-au fost răsplătite cu o scrisoare de la 
tata (deşi părintele era nedumerit de numele care-l purta), ceea ce l-a 
îndârjit şi mai mult să nu renunţe la ideea plecării în satul natal. Ca o 
răzbunare a Providenţei, survine „moartea spaimei”: Mikola Budion- 
nâi a fost împușcat în fața casei sale din Moscova, în noaptea de 9 spre 
10 mai, consecinţă a unei „fabule nevinovate” cu alură zeflemitoare la 
adresa unui general, a unei invidii, dar şi a unei „reglări de conturi în ca- 
drul găștii . „Revenirea definitivă” printre ai săi, recăpătarea identității 
cu mita dată rușilor (care tot ei ți-au luat-o!) denotă, de fapt, situația 
neamului nostru, care, de secole, stă „la coadă după propria identitate”. 
Buletinul de identitate nou, pașaportul său, dar și certificatul de naşte- 
re moldovenesc al feciorului Bogdan, care va purta numele Crudu, i-au 
ajutat personajului să trăiască bucuria de a fi el însuși, simțindu-se o 
frunză pe ramul neamului său. Bucuria însă i-a fost scurtă, inima a înce- 
tat să mai bată: n-a putut rezista chinului şi oboselii care l-au extenuat 
de-a lungul calvarului prin care a trecut. Tragismul revenirii lui Valeriu 

la propria identitate are ca scop să-i trezească, din hibernare identitară, 
pe rătăciții neamului nostru (prin mai multe ţări, dar și prin hățișurile 
propriei conștiințe și verticalități!): fie cei plecaţi peste hotare, fie cei 
care au rămas aici, ca să poarte umbra incertitudinii naționale, înstrăi- 
nându-se de rădăcinile neamului sau cele ale propriei ființe. 


Meditaţiile topite în micile poeme (de un lirism profund și în altă lu- 
crare epică a lui Ion Anton, romanul Foka!) plasate ca un pandant al 
planului temporal al trecutului (digresiunile despre iubire, dezamăgiri, 
taina Botezului, esenţa umană și relaţiile dintre oameni cu referinţe la 
Jean-Jacques Rousseau, Immanuel Kant și Friedrich Nietzsche, tai- 
na vieții și a morţii, menirea omului pe pământ, nașterea perlei) scot 
în evidență latura filozofică a romanului, care e şi unul istoric, social, 
politic, de dragoste. Ca elemente ale structurii, planurile temporale, 
alături de scrisoarea tatei, versurile din cântecele actorului Mihai Vo- 
lontir (ele conferă şi structură inelară textului, amintind de ciclicitatea 
existenței umane), parabola despre Lumânarea Speranţei, visul cu nu- 
triile (în care sesizăm un ecou al mitului despre Prometeu: „Nutriile 
rupeau din el, [...], dar carnea creștea imediat la loc”), dar și motto- 
urile alese excelent (divulgă predilecția autorului de a oscila între tre- 
cut, prezent și viitor) alimentează, încheagă compoziţia romanului şi 
mențin suspansul emotiv al naraţiunii, picurându-i cititorului nesațul 
lecturii şi obligându-l să ia atitudine civică. Autorul se dovedește a fi 
un cunoscător excelent al istoriei. Astfel, prin fața ochilor, se derulează 
pagini ale trecutului (situația din Cecenia, războaiele cecene, culisele 
guvernării lui Boris Elțin, domnia expansionistă a împărătesei Ecate- 
rina a Il-a, libertatea popoarelor baltice, pseudo-independenţa Mol- 
dovei, semnificația puciului bolşevic din 1917, putinismul rus ca nou 
tip de dictatură, funcționarea comunismului ca religie seculară, istoria 
cazacilor ca grup multietnic, istoria peninsulei Crimeea şi a împărați- 
lor Bizanțului, cucerirea Constantinopolului de către turci, căsătoria 
lui Ştefan cel Mare cu Maria de Mangop, istoria tătarilor din Crimeea, 
comerțul cu sclavi în zona Crimeii, revolta cazacilor sub conducerea 
lui Bogdan Hmelnițki, dizolvarea Uniunii Sovietice, campania electo- 
rală din 2009, guvernarea comunistă de la noi), ca o linie de subiect 
separată, paralelă, prin care romanul capătă o valoare cognitivă incon- 
testabilă, devenind și un bun manual de veritabilă istorie, iar autorul, 
analist politic versat, își asumă statutul de cronicar al evenimentelor 

politice, rău famate, care ne-au însoţit pașii noștri în istorie, conser- 
vând, din timpurile de restriște şi pomină, tentaculele sclaviei pentru 
secolul considerat modern şi democrat. 


Oxigenul ideatic al cărții e susținut şi de actualitatea problemelor dure- 
roase ale neamului nostru: căsniciile şubrede, goana după avuţie, exodul 
spre oaze de bunăstare prin străini, ospitalitatea excesivă şi bunătatea exa- 
gerată (paradox: mai mult față de străini decât față de ai săi!) a neamu- 
lui românesc, rusificarea (prin cultură, știință, învățământ), acceptarea 
dezinformărilor fabricate de sovietici, drama ignoranței adolescenților, 
consumerismul excesiv în defavoarea spiritului și a sufletului, devaloriza- 
rea sărbătorilor creştine, lipsa de curaj a conaţionalilor noştri în a-şi apăra 
drepturile la trecut, limbă maternă, trai normal, decăderea morală a unor 
moldovence plecate peste hotare, persistența mitei la nivel republican, 
expansiunea ilegalităţilor, acceptarea psihologiei de robi... Putem vorbi, 
aşadar, şi de o valoare educativă a cărții, care ar putea schimba mentali- 
tatea rudimentară, priponită în tabieturi, prejudecăţi şi viziune ridicolă 
asupra sensului hedonic al vieţii. 


Meditaţiile despre viaţă și moarte din finalul romanului atribuie prozei 
o notă de existenţialism. Pentru existenţialiştii secolului al XX-lea (Al- 
bert Camus, Jean-Paul Sartre), omul trăiește pentru a muri, deci viața 
nu are sens, iar omul depășește absurdul prin creaţie, luptă, revoltă. 
Pentru neoexistenţialistul Ion Anton, „moartea începe odată cu viaţa”, 
„naşterea e începutul morţii”, omul e stăpânit de frică în fața morţii, 
iar dacă omul trăieşte ca să înveţe a muri, strădania lui s-ar reduce la „a 
şti cum să ne plecăm capul în fața Necunoscutului'. Totuşi prozatorul 
cultivă optimismul existenţei, îndemnându-ne, prin toate instanțele 
narative, să ne „verificăm” rădăcinile ființei, să ne dobândim identita- 
tea, să „devenim responsabili de urma pe care am lăsat-o în timp ca 
istorie”. Viaţa, în viziunea autorului, succede morţii în sens eminescian 
(„Când unul trece, altul vine / În astă lume a-l urma, / Precum când 
soarele apune, / El și răsare undeva”, poezia Cu mâine zilele-ți adaogi...). 
Astfel, durerea pierderii unui fiu e atenuată de apariţia „fiului neștiut” 
al lui badea Ion Crudu, Bogdan, venit pe lume în urma unei „aven- 
turi amoroase cu o tânără studentă, Raia, pe când a participat „din 
partea Moldovei la campania de ajutorare a Ucrainei la seceriş”, ceea 
ce ne face să conchidem că aventurile amoroase nu sunt întotdeauna 

condamnabile. Legătura dintre generaţii și șansa viitorului e susținută 
prin acelaşi nume pe care-l poartă şi noul fecior al lui Ion Crudu (care 
seamănă uimitor cu răposatul Valeriu), și nepotul, fiul lui Valeriu și al 
Nadiei - Bogdan, „amintirea cea mai frumoasă a vieţii lui Valeriu”, În 
acest fel, lacrimile care au stropit finalul romanului fac loc speranţei că 
vom extirpa răul şi ura dintre noi. 


În ansamblu, romanul se constituie ca elogiu adus timpului tupilat în- 
tre prezent, trecut şi viitor. O atitudine corectă faţă de aceste fațete ale 
timpului are impact deosebit asupra karmei umane și poate condiționa 
destinul urmașilor. În acest sens, finalul face o punte cu titlul roma- 
nului, descifrându-i semnificaţiile: „Noi toţi trăim în amintire și prin 
amintire. Şi viața nu este decât strădania amintirii noastre de a perse- 
vera, de a deveni speranță; efortul făcut de trecutul nostru, pentru a 
ajunge viitor. În final, lăsăm viața noastră ca amintire urmaşilor. Viaţa 
pe care noi am trăit-o ca pe un vis al strămoşilor noştri, amintindu-ne 
vag cine suntem, de unde venim și încotro mergem”. 


Nu ne rămâne decât să afirmăm, cu toată certitudinea, că e un final 
apoteotic din punctul de vedere al mesajului lansat de romanul aureo- 
lat de metafore și sensuri filozofice. 

Noi mijloace 
de expresie plastică 

Ioan Doru Vlădoiu, Din foc şi duh, digigrafie, 50x50 cm, 2013 

Constantin Apostol, Luana I, tehnică mixtă, 33x41 cm, 2013 

Olimpiu Bandalac, Desen 02, tehnică mixtă pe hârtie manuală, 
21x30 cm, 2013 

Aurel Pătraşcu, Himera 1, tehnică mixtă, 50x62 cm, 2011 

Levente Albert, Embrio 1, tehnică mixtă, 70x100 cm, 2013 

Marcela Rădulescu, Interior-exterior II, desen în creion & cărbune, 
107x80 cm, 2011 

Ada Muntean, Pe cord deschis 2, desen în cărbune, 55x76 cm, 2011 


RIOIMIÂNĂ 


Emilian Mureşan, Fără titlu, tehnică mixtă, 44x67 cm, 2011 

Alina Rizea Gherasim, Tescani, tehnică mixtă pe carton, 
62,5x82,5 cm, 2011 

Monica Vasinca, Cubul lui Metatron, tehnică mixtă, 
85x65 cm, 2013 

Onisim Colta, Cântar de cuvinte, desen în pensulă pe hârie manuală, 
S50x35 cm, 2013 

Ioan Cuciurcă, Marile întinderi II: Glisare 1, digital print, 
70x100 cm, 2013 

Carmen Nistorescu, Ploaie, tehnică mixtă, 33,7x24,5 cm, 2013 


RIOIMIÂINIĂ 


Adriana Lucaciu, Semn de întrebare, acuarelă pe hârtie, 
80x60 cm, 2013 

Cristina Dora Găurean, Bondage, aquaforte, grafit, 
49x60 cm, 2012 

Iosif Stroia, Portal 1, pastel, 72x101 cm, 2013 

Adrian-Silvan IONESCU 
„Grafica românească 2013” la Chişinău 


La 13 februarie 2014, în fastuoasele galerii ale 
Muzeului Naţional de Artă al Moldovei din 
Chişinău s-a deschis expoziția „Grafica româ- 
nească 2013, itinerată de la București, prin 
strădaniile coordonatorului acestei manifestări 
anuale — prolificul, inspiratul, pasionatul și de- 


dicatul grafician loan Cuciurcă. 
A-S.. — director al 


Institutului de Istoria Artei Pe simeze s-au alăturat 60 de artiști vizuali. 


„G. Oprescu'al Academiei Unii dintre ei sunt graficieni cu state vechi, alții 
Române, doctor în ştiinţe 


istorice — specialitatea Ă f 
istorie modernă universală. decât acelea care le-au cantonat atenția pentru 


Domenii de specializare: acest eveniment expozițional. Așa că s-au întâl- 
istoria artei româneşti nit opere realizate de pictori, sculptori, artişti 
şi universale, sec.XIX; decoratori etc. la fel de abili în a se exprima 

etnografie şi artă populară i : pu eei 7 : : 

A Ai prin acromatisme, în linie și pată, ca şi atunci 
românească (icoanepe £- TE i n 

sticlă şi pe lemn, recipiente Când folosesc uleiurile, lutul, fibrele textile sau 


sunt, în mod curent, practicanți ai altor tehnici 


pentru praf de puşcă, alte materiale. 


ceramică); etnografie extra- , A | 
europeană (Africa, America Angelica Alexe vede Tandreţea în acorduri de 


de Nord); istoria costumului negru și aur, cu referiri la nuvela neterminată 


civil şi militar; istoria a lui Mateiu Caragiale Negru și aur. Evidente 
fotografiei şi a filmului. 


trimiteri livreşti puteau fi observate și la alți 
expozanţi: lucrarea Fără titlu a lui Emilian 
Mureşan, prin baia de sânge din colțul drept, 
sus, pare o ilustrație la Patima roșie, piesa pa- 
sională a lui Mihail Sorbul. Unii fac ilustrație 
cu adresă clară, precum Ioachim Nica la vo- 
lumul de poezii Scutier al iluziei de Nicolae 
Mocanu - norii săi sunt învestiţi cu valori 
sinestezice, evocând compoziția omonimă a 
lui Claude Debussy. Vladimir Ene ilustrează 

admirabil inutilitatea, nimicnicia umană, în Useless. Himerele lui Aurel 
Pătraşcu nu au în ele nimic înspăimântător, ci, mai degrabă, ceva jucăuș 
şi hâtru, ca personajele dintr-o poveste a copilăriei. Prin tehnica mixtă 
ce o folosește, ele sugerează colajul din materiale textile provenite din 
țesături țărănești. Colaj în adevăratul înțeles al termenului întrebuin- 
țează Felicia Bercu-Grosu în lucrarea intitulată Ferestre şi, prin acest 
mijloc, oferă iluzia deschiderii spre spaţii imposibile. Imposibilitatea 
comunicării, claustrarea, claustrofobia, necomunicativitatea, despe- 
rarea şi însingurarea sunt teme comune pentru mai mulți expozanți: 
Cristina Dora Găurean (Bondage), Ada Muntean (Pe cord deschis 2), 
Viorica Edita Bodea Tătulea (Vignetă 2), Doina Mihăilescu (Autopor- 
tret) şi Hermina Csata (Alter ego). Trauma produsă la desprinderea de 
copilărie este magistral sintetizată de Ioana Andrei în Păpușile sale di- 
afane, dar cu priviri angoasante, pierdute în masa de albastru terifiant, 
cu care identifică necunoscutul, exteriorul și bestiarul tehnicist, acapa- 
rator şi devorator — elemente ce survin obsedant și în celelalte lucrări 
ale expozantei, Peștera şi Podul. Lumea marionetelor, a teatrului de pă- 
puşi european sau asiatic, a siluetelor animate, este inspiratoare pentru 
Tiberiu Nicolae Marianov (Familia, Plimbare pe role). Cu eleganța şi 
delicatețea caracteristice stilului său grafic, loan Atanasiu alătură fiin- 
te misterioase pe care le supune unei confruntări suprarealiste, ce se 
desfășoară într-un mediu tonat ocru-galben (Ipostaze). Dialogul fără 
cuvinte se manifestă prin gestică și mimică provenite din teatrul buf al 
Evului Mediu. 


Prea puţini artiști mai sunt atraşi de peisajul tradițional, dar aceia care 
îl slujesc o fac cu întreaga convingere și dăruire pentru a reprezenta 
frumosul natural în întreaga sa splendoare, precum Marieta Rodica 
Beşu (Plopi la Ostrov), Camelia Profirescu (Peisaj la Sălciile) şi Alina 
Rizea Gherasim (Conac, Tescani) — cea din urmă într-o tehnică mixtă 
ce amintește serigrafiile lui Rauschenberg. 


Programatic sau întâmplător, deliberat sau dintr-un imbold imanent, 
inexplicabil, unii dintre expozanţi apelează la „citate? datând din alte 
epoci şi din alte surse decât cele strict plastice. De fapt, opera de cre- 
ație se clădeşte pe fundamente de milenii, imposibil de dat uitării 
atunci când memoria e bine garnisită cu lecturi și acumulări formale 
de la înaintași. Așa că folosirea citatului, cu ghilimele sau fără, nu este 

criticabilă la nici unul dintre plasticienii care îl adoptă, ca mijloc de 
autoexprimare. Marius Jura propune o lucrare suprematistă (Matrice 
2012 T.S./ F.H. 1 - N.); Olimpiu Bandalac redescoperă tașismul pe 
filieră gestualistă (Desen 02); Asediul ocult al lui Petre Dinu este o îm- 
pletire între frotiu și gestualism. Frotiul este şi pe placul lui Albert Le- 
vente, atunci când abordează și dezvoltă, într-un triptic, tema Embrio, 
în vreme ce Nostalgia lui Constantin Grigoruţă se constituie dintr-o 
alăturare de realism și gestualism dezlănțuit. Amintirile din op-art îl 
îndeamnă pe Iosif Stroia să apeleze la efectele sigure ale acesteia în pas- 
telurile sale Portal 1 şi La limita spațiului. Excurs în letrism fac Loretta 
Băluţă Lorincz (Omagiu lui Eminescu I), Ana-Maria Rugescu (Înscri- 
suri) şi loan Lăzureanu (The new @ge Gods I). Pentru Onisim Colta 
letrismul devine motiv de ironie: un Cântar de cuvinte pe al cărui taler 
se află o grămăjuie de litere disparate ca şi când ar fi o cantitate de zahăr 
sau griș măsurată la băcănie pentru un client cu apetenţă pentru ci- 
tit. Radu Igaszag expune un portret compus din fragmente de mozaic 
(Ștefan). O evocare a lui Keith Haring se întâlneşte în gravura în acva- 
forte a Adinei Sztrharszky, intitulată Despre mine, unde sunt compuse 
o sumedenie de siluete umane, cu capul în jos. Visul Silviei lonel este o 
delicată sugestie a fluturărilor policrome ale subconştientului, similare 
aripilor de fluturi, cu specificele lor irizări. Cu propensiune pentru arta 
sacră, Marcel Munteanu schițează o Pieta. Tripticul Studiu de lumină al 
Claudiei Tache evidenţiază transparenţa unei perdele de nailon prin 
care străbat razele de soare. Bogate efecte de lumini și umbre obține 
Marcela Rădulescu în desenul ei, executat în creion şi cărbune, Interi- 
or-exterior. Naraţiunile romantice și aspiraţiile spre tărâmuri mirifice 
sunt la ele acasă în compoziția Luciei Pușcaşu (Călătorind departe). 


Pe lângă aceste lucrări bidimensionale, unii dintre participanţi au optat 
pentru tridimensional: Atena-Elena Simionescu are un Experiment / 
Carte obiect ce se revelă secvențial şi evoluează pe orizontală, ieşind din- 
tr-o cutie; tot de la o cutie porneşte și Monica Vasinca, pentru a-și sur- 
prinde admiratorii (Cubul lui Metatron). La alţii, sugestia volumului este 
atât de mare, încât privitorul poate cădea în capcana întinsă de autori, 
dorind să atingă obiectul ca în cazul lui loan Doru Vlădoiu (Din foc şi 
duh). Speculând efectele optice obținute din juxtapunerea tonurilor pri- 
mare, loan Cuciurcă dă frâu liber jocurilor pirotehnice pentru a simula 
glisarea spre preriile fără margini (Marile întinderi II: Glisare 1). Săgeţile 

sale multicolore — și spirituale! — se îndreaptă direct către inimile privi- 
torilor, pentru a-i capacita înspre înţelegerea limbajului necuvântat al ini- 
mii, neînţelese, de artist. În Loana, pasta de hârtie, presată în casetoane, şi 
petele mozaicate de tonuri calde sunt specifice tehnicii experimentate de 
Constantin Apostol, care face legătura între maniera maeștrilor anonimi, 
de fresce, cu tematică sacră din lăcașurile de cult ortodoxe și fanteziile 
artistului contemporan, în continuă căutare de noi mijloace de expresie 
plastică. 


Această expoziţie bucureşteană coincide, în chip fericit, cu o manifes- 
tare unde sunt prezentate piese de patrimoniu din colecţiile muzeu- 
lui-gazdă — „Samuraii în arta Ukiyo-e” — fapt ce suscită un dialog între 
două epoci și mai multe stiluri din artele grafice. 


Reunind plasticieni de vârste diferite şi cu preocupări la fel de diverse, 
„Grafica românească 2013” se prezintă ca un spectacol atractiv şi inspi- 
rator pentru publicul din Chișinău, dornic a se informa asupra tendin- 
telor din plastica naţională de dincoace de Prut. 

Vlad MISCHEVCA 
| Patru mari bătălii de pe Prut 


În decursul ultimelor patru secole malurile 
străbunului Prut au cunoscut un șir de bătălii 
importante din istoria sud-estului continen- 
tului european, la care au luat parte şi româ- 
nii moldoveni. Aceste conflagrații au avut 
un impact nemijlocit asupra destinului Țării 
Moldovei, apoi al Basarabiei și, în general, al 
României. Mulţi s-au bătut pentru noi sau 


VIM. — dr., cercet. şt. i j i A 
coord. la Institutul de CU noi, sau între ei, dar toate nevoile, până la 


Istorie al AŞ.M,, conf. urmă, se abăteau pe capul nostru din cauză că 
cercet. (Associate professor, pământul Țării era râvnit de cei mai puternici 
PRD) Membru al Comisiei . decãt noi şi avari de noi fruntarii. Alexandru 


naţionale de heraldică aa iu _ De è 
(1995-2013). Domenii de Hâjdău remarcase că: „Poziția geografică a 


competență: istoria relațiilor Moldovei a făcut ca ea să devină o adevărată 
internaționale din sud-estul cheie pentru cuceririle ulterioare ale Europei 


Europei (sec. XVIII — înc. și nu putea să o lipsească de gloria — de a fi 
sec. AX) denealodiă don“ pastiounuil libertăţii europene, o apărare puter- 


nilor fanarioți, vexilologie ică fată d E di 
heraldică, raporturi istorice DICA aţă de turci... . 


moldo-elene (în special cu 


Sf. Munte Athos). Distins ji | Ă si 
„ terne, când apele Prutului s-au înroșit şi de 


cu medalia „Meritul Civic”, 

Diplomele de gradul Ișill sângele boierilor și domnilor Moldovei. Ast- 

ale Guvernului Republicii fel, Ştefan sau Ștefăniță, fiul lui Petru Rareș, 

Moldova, premii ale Acade- care venise la tron la data de 11 iunie 1551, 
miei de Ştiinţe a Moldovei. : : ; i 

tă. destul de repede şi-a pierdut viaţa din cauza 

unui complot al boierilor, pregătit cu sprijinul 

unuia dintre generalii habsburgilor, Castoldo. 

În noaptea de 1 septembrie 1552, pe când 

domnitorul se odihnea în cortul său din tabă- 

ra de la Țuțora de pe malul Prutului, oamenii 


Au fost și numeroase confruntări și lupte in- 


generalului împărătesc, împreună cu alți con- 

juraţi dintre boieri năvălesc în cortul lui și îl ucid cu sânge rece. Grigore 
Ureche descrie cum „noaptea cu toții (boierii — n.n.) s-au rădicat la 
podul de la 'Ţuţora și au tăiatu aţile cortului asupra lui Ștefan vodă și 
cu multe rane pătrunzându-l, au muritu...”. Trupul său a fost dus şi 
înmormântat în mănăstirea Pobrata. 


În anul 1581, pe Prut, la Bolota, se bat lăpuşnenii răzvrătiți împotriva 
lui lancu-vodă Sasul: „s-au lovit de față şi dându războiu vitejatşte dis- 
pre amândouă părțile, perdură lăpușnenii războiul şi domnișorul (pre- 


tendentul la tron — n.n.) încă să înica în Prut”? 


Dimitrie Bolintineanu prezintă legenda versificată despre evenimente- 
le istorice legate de Țuțora de pe Prut (Țutora)* — fiind vorba, proba- 
bil, despre lupta cu un pretendent la tronul Moldovei contra lui Petru 
Șchiopul, în noiembrie 1587, când şirul pretendenţilor descendenți ai 
lui lon Vodă cel Viteaz, care au încercat să preia tronul Moldovei, fusese 
completat de „un domnişor ce i-au fost zicând Ivan vodă”*. 


Dimitrie Bolintineanu evocă în Țuţora un eveniment derulat în sep- 
tembrie 1587, când are loc bătălia dintre Petru-vodă Șchiopul şi caza- 
cii, veniţi la Țuțora pentru a-l înscăuna pe Ioan, zis Potcoavă: „Războ- 
iul lui Pătru Vodă, când s-au bătut la "Ţuţora cu nişte cazaci ce venise 
cu un domnișor, ce-i zicea Ivan, 7096 (1587), Noemvrie 23”. Acesta, 
însoţit de 3.000 de cazaci, pătrunde pe teritoriul Ţării Moldovei, în 
noiembrie 1587, îndreptându-se spre cetatea de scaun a acestuia, cu 
intenţia vădită de a-l alunga de la domnie pe Petru Șchiopul și a-i lua 
locul. Oştirea pretendentului Ioan a fost întâmpinată de cea a lui Petru 
Vodă, la 'Ţuţora, unde, între 23 și 26 noiembrie 1587, se va desfășura 
o sângeroasă bătălie, încheiată cu victoria celui din urmă (care primi- 
se, între timp, sprijin armat din partea beiului de Silistra)”. Rămășițele 
oastei căzăceşti, urmărite cu furie de cetele moldovene, vor fi lichidate, 
rând pe rând, doar un număr foarte redus dintre cazaci reușind să sca- 
pe, trecând dincolo de hotarul Moldovei — „până la apa Cerimușului, 


de s-au tras în țara lor, puţini întregi, ci mai toţi răniți şi pedestriți”*. 


Constantin Cantemir, domnul neştiitor de carte al Moldovei, şi-a de- 
monstrat calitățile sale de bun luptător, în anul 1685, atunci când intră 
în luptă în fruntea armatei sale, şarjând contra trupelor polone la Boian, 
pe Prut. E greu de crezut că această „ispravă” era fapta unui „moșneag 
de 58 de ani”, dovedind calităţi fizice și pricepere militară de excepție’. 


LECȚIILE ISTORIEI MS 


Pe lângă lupte, s-au făcut deseori diferite concentrări ale oștilor, înde- 
osebi la "Țuţora, în apropierea Iașului. Astfel, în cadrul expediției sul- 
tanului împotriva Cameniţei, în prima campanie, condusă chiar de 
sultan, concentrarea trupelor turcă, moldoveană, munteană, căzăceas- 
că, tătărească, se făcu la Ţuţora la 20 iulie 1672. Domnul muntean 
Grigore Ghica se înfățișă cu o armată bine organizată, care produse 
mirare. Sosi şi domnul Moldovei Gheorghe Duca; se adăugiră și tăta- 
rii cu hanul lor şi cazacii cu Doroşenko. Sultanul vizitează Iașii, primit 
fastuos de domn; se face, cu acest prilej, lucrul nemaiîntâmplat până 
atunci: o slujbă turcească la Sfântul Neculai domnesc, pricină pentru 
care biserica a rămas închisă, „pecetluită câţiva ani de zile”"!. 


Un episod aparte în istoria Prutului îl constituie evenimentele legate 
de începutul revoluţiei grecilor din 1821. Pregătirea revoluţiei pentru 
eliberarea pământului Eladei asuprite s-a petrecut în Odesa și Basa- 
rabia, iar începutul îl avu „la Iași”, aşa cum susținea și contemporanul 
ei Costache Negruzzi, în vestita-i scrisoare a VII-a, din septembrie 
1839”. 


În noaptea de 22 februarie 1821, Alexandru Ypsilanti, însoțit de doi 
frați” trece Prutul pe la vama Sculeni și, înconjurat de vreo 200 de ar- 
năuți, soseşte la Iași!“. Începerea Revoluției se proclama în ziua de 27 
februarie 1821, în faţa bisericii Trei Ierarhi. Implicarea Iaşului în miş- 
carea de eliberare a Greciei, organizată de Societatea Amicală, a Prie- 
tenilor, numită pe grecește Philike-Hetairia — „Eteria', a avut și o faţetă 
sumbră. Deoarece Ţara era prădată, iar locuitorii Iaşului plecau în pri- 
begie. Aproape întreaga cârmuire a Moldovei se adăpostise dincolo de 
Prut sau în Bucovina. 


Pe 28 februarie (12 martie) 1821 la Iaşi se aflase vestea că împăratul 
rus Alexandru I nu acceptă ca Rusia să fie antrenată în mişcare, aşa cum 
dăduse de înțeles Ypsilanti și-i cerea acestuia să se întoarcă în Rusia. 
Represiunea otomanilor îi sperie și pe boierii ieşeni, care îşi strâng în 
pripă catrafusele și pleacă spre zonele de carantină înființate de ruşi la 
Sculeni, pe malul stâng al Prutului. 


La Stânca, localitate pe malul drept al Prutului, s-a organizat tabăra 
elenă înființată la castelul boierului Iorgu Roznovan-Rosetti, constru- 
indu-se o întăritură lângă malul Prutului, în aşteptarea armatelor turce 

venind pe la Scânteia și Bordea. Alexandru Hâjdău a scris poezia în 
limba rusă Cmoinka, nað Ilpymow, relatând cu pietate despre luptele 
crâncene între turci și eteriștii greci, concentrați, în 1821, la Stânca de 
pe Prut”, 


Bătălia de la Ţuţora a hatmanului 
de coroană Jan Zamoyski (1595) 


Între 19-20 octombrie 1595 în Moldova, pe malurile Prutului, a avut 
loc Bătălia de la Țuţora, care a fost o bătălie dintre Uniunea statală po- 
lono-lituaniană (sprijinită de trupele Moldovei) şi Imperiul Otoman 
(sprijinit de Hanatul Crimeii). Pentru Republica nobilară polonă era 
inacceptabilă subordonarea teritoriilor românești de către habsburgi 
sau chiar completa lor subjugare de către Poarta Otomană. De aceea, 
în anul 1595, cancelarul și Marele hatman al Coroanei Jan Zamoyski 
(kanclerz i hetman wielki koronny, 1542-1605) a decis să intre cu o par- 
te a trupelor polone în Moldova'“. 


În vara anului 1595 armata de coroană poloneză (aproximativ 5.000 
de unităţi de cavalerie, 2.300 — infanterie), condusă de Jan Zamoyski 
a intrat în Moldova și la 27 august a ocupat Hotinul. După cucerirea 
capitalei Iași, la 3 septembrie marele hatman l-a instaurat în scaunul 
domnesc pe leremia Movilă. Introducerea armatei poloneze în Mol- 
dova a provocat o reacţie rapidă a Porții Otomane. În timp ce sultanul 
era ocupat cu Mihai Viteazul, în Moldova a intrat o puternică armată a 
tătarilor (aproximativ 25.000), în frunte cu hanul Crimeii Gazi Giray 
II. La primirea veștii înaintării tătarilor dinspre Chişinău spre Iaşi, Za- 
moyski şi-a transferat oastea pe malul stâng al Prutului pentru a proteja 
vadul de trecere a râului. La 6 octombrie armata poloneză a construit 
o fortificație specială, din şanţuri săpate şi carele „obozului”. Din spate 
şi de pe ambele flancuri ei erau protejaţi de râul Prut, iar din față a fost 
ridicat un val de apărare cu 13 bastioane și patru porţi. În seara zilei de 
18 octombrie au avut loc primele încăierări cu armata hanului. A doua 
zi, la 19 octombrie, a demarat bătălia. Hanul având puţină infanterie 
nu avea șanse de a penetra apărarea polonezilor. Infanteria şi cavaleria 
poloneză au cauzat pierderi grele tătarilor, contraatacând prin porțile 
taberei. Luptele au continuat pe 20 octombrie, însă Gazi Giray al II-lea 


LECȚIILE ISTORIEI MS 


a concluzionat că armata sa este în imposibilitatea de a învinge forțele 
Coroanei şi a căzut de acord să înceapă negocierile. 


La 21 octombrie a fost semnată pacea prin care tătarii recunosc domnia 
lui Ieremia Movilă şi cad de acord cu prezența polonezilor în Moldova. 
După aceasta tătarii s-au retras. În urma Bătăliei de la Țuţora (câştigată 
de trupele poloneze datorită superiorității în arme de foc, în special 
a artileriei şi a calităţilor de conducător militar ale Marelui hatman 
polon), pericolul direct turco-tătar, care plana asupra hotarelor Repu- 
blicii polone, a fost înlăturat. Totodată, au fost îngrădite pretenţiile de 
suveranitate ale Habsburgilor asupra Moldovei, iar influenţa polonă în 
Moldova a fost reconstituită, fără a se ajunge la un război de proporții 
cu Imperiul Otoman”. 


Sfârşitul Marelui hatman 
de coroană Stanisław Żółkiewski (1620) 


Între 17 septembrie și 7 octombrie 1620, pe același teren de pe malu- 
rile Prutului a avut loc cea de a doua Bătălie de la Țuţora (în poloneză 
Bitwa pod Cecorq), care a fost, de asemenea, o bătălie dintre Uniunea 
statală polono-lituaniană (sprijinită de trupele Moldovei) și Imperiul 
Otoman (sprijinit de Hanatul Crimeii). 


Consiliul secret al Senatului polonez a hotărât să trimită forțele arma- 
te ale uniunii la luptă, în 1620, deşi cei mai mulți membri ai Seimu- 
lui considerau că armata poloneză nu este pregătită suficient pentru 
o asemenea campanie de amploare. Hatmanul de coroană Stanistaw 
Żółkiewski, care avea în acel moment peste 70 de ani, a hotărât să lupte 
cu trupele otomane pe pământ străin, mai precis în Moldova, în lunca 
Prutului. Hatmanii Zółkiewski şi Koniecpolski și-au condus armatele 
la 'Țuţora, unde aveau să înfrunte hoarda lui Han Temir. Armata po- 
loneză număra peste 10.000 de soldaţi (dintre care 2.000 de pedes- 
traşi, restul cavalerie, dar fără cavaleria uşoară căzăcească), dintre care 
mulți soldaţi făceau parte din armatele private ale magnaţilor Korecki, 
Zaslawski, Kazanowski, Kalinowski și Potocki. Armata poloneză, 
având un efectiv de aproximativ patru ori mai mic decât cea otomano- 
tătară, a intrat în Moldova la sfârșitul verii anului 1620. Domnitorul 
moldovean Gaspar Graziani, care era în mod oficial vasal al Imperiului 

Otoman, a decis să se alăture polonezilor împotriva suzeranului său. 
Graziani a masacrat ienicerii din Iași, a luat prizonieri pe trimișii sulta- 
nului Osman al II-lea și s-a alăturat polonezilor (doar aproximativ 600- 
1000 de moldoveni s-au alăturat polonezilor). Żółkiewski a dat ordin 
ca trupele sale să construiască o tabără fortificată la Ţuţora, acolo unde 
avuse loc bătălia polonezilor cu 25 de ani în urmă. 


„În 23 dzile a lui avgustu (1620) au venit Gașpar vodă în tabăra leșască, 
sprintin, numai cu 600 de oameni, la adunaria cu Jolcovschii. Şi după 
sfatu ce au avut cu capetele leșăşti, au purces cu toată oastea leșască 
pe Prut în gios, de la Hotin la Ţuţora; și acolo la Ţuţora au pus tabăra 
leşii. Scrie letopiseţul leşăscu că au avut și Gașpar vodă 12.000 de oaste 
de ţară. Sosit-au Jolcovschii la 'Țuţora sep<temvrie> 2-15. În prima zi 
de luptă (8 / 18 septembrie), cei mai mulți dintre moldoveni au decis 
să treacă de partea turcilor, iar detașamentele adunate ale polonezilor 
au dat dovadă de lipsă de disciplină. Deja pe 19 septembrie a devenit 
clar că forțele poloneze nu mai au şanse să câştige lupta, dar pot să se 
retragă în mod organizat. Oastea polonă, chiar dacă a suferit o înfrân- 
gere serioasă pe câmpia 'Ţuţorei din stânga Prutului, mai rămânea încă 
o forță de temut. 


Retrăgându-se spre Nistru, după înfrângerea de la 9 / 19 septembrie 
1620, pe câmpia "Ţuţorei, oastea polonă a săvârşit un marş militar ex- 
traordinar (de aproape 200 km) cu „tabăra legată” sau obozul (adică, 
sub acoperirea carelor de luptă)”, fiind în permanenţă hărțuită de ina- 
mic: „...au fost nevoiţi să iasă din Ţuţora cu sabia în mână, din pricina 
lipsei de hrană și, în timpul retragerii, trebuiau să se războiască în fiece 
zi de la Dumnezeu, fiindcă necredinciosul nu le da pace nici un ceas, ci 
de pretutindeni împresura obuzul ca un nor negru și îl bătea neconte- 


nit din tuspatru laturile cu mare chiot, fie că umblau, fie că stăteau pe 
loc””, 


Despre împrejurările morții acestui bătrân comandant de oști care a 
reușit totuşi să se depărteze de apele Prutului, ne relatează Miron Cos- 
tin în „Letopiseţul Ţării Moldovei de la Aron Vodă încoace”, scris cam 
după o jumătate de secol de la dramaticele evenimente, ce au urmat bă- 
tăliei de la Țuțora: „...Când au fost amu aproape de Nistru, ca o milă de 
loc de la Movilău, la un sat anume Slobozia Saucăi, în ţinutul Sorocii, 
acolo descălecase oastea leșească... A doua zi, dez dimineaţa, au căzut 

mai toate capetele leșești, părăsiți unii şi de slugile sale, alții rătăciți, pre 
mâna tătarilor... Iară pe Jolkowski, numai cu o slugă a lui rătăcit, pedes- 
tru, l-au găsit o drâmbă de tătari și până a înţelege cine este, văzându-l 
om bătrân, l-au tăiat. Şi apoi din sluga lui înțelegând, că este Jolkowski, 
i-au dus capul la Skinder pașa şi au stătut toată ziua înaintea corturilor 
lui Skinder... Şi într-acela loc stă stâlp de piatră, făcut apoi de oamenii 
lui Jolkowski şi până astăzi... ”. 


Vom remarca că, Stanislaw Żółkiewski (1547-1620) a fost o personali- 
tate marcantă în istoria Republicii Nobiliare Polone (Rzeczpospolita), 
participând la un şir de evenimente și lupte de anvergură europeană. 
Descendent dintr-o veche familie de nobili polonezi (din herbul Lu- 
bici) el a deţinut un şir de funcţii de stat, de prim rang: hatman al co- 
roanei (1588), mare hatman (1613), mare cancelar (1618), castelan de 
Lwow (1590), voievod al Kievului (1609) ş.a. Żółkiewski a fost un om 
cult şi iubitor de carte, manifestându-se, în primul rând, ca un expe- 
rimentat conducător de oşti, care a luptat cu otomanii, tătarii, suede- 
zii, cazacii și ruşii (ocupând chiar şi Moscova, la 1610)”. Luptele cu 
duşmanii coroanei polone l-au purtat pe acest vestit comandant, nu 
o singură dată, pe meleagurile moldave, unde şi-a găsit, până la urmă, 
moartea, nu departe de Nistru, în tragica zi de 6 octombrie 1620, în 
circumstanţe nici pe departe explicit descrise de către istorici”. 


„Nenorocita campanie de la Prut” a lui Petru I (1711) 


Primul război ruso-turc, care a vizat nemijlocit spaţiul românesc, a 
fost cel din 1710-1713, pierdut de către Petru I într-o singură cam- 
panie — cea din Moldova, la 1711 (Campania de la Prut, Ilpymckui 
noxoð 1711 2.), numită inspirat, pe bună dreptate, de către Costache 
Negruzzi: „nenorocita campanie de la Prut”. La 20 noiembrie 1710, 
Imperiul otoman declarase război Rusiei, ambasadorul ţarului, P. A. 
Tolstoi, şi întreg personalul ambasadei ruse de la Constantinopol 
(aproximativ 70 de persoane) fiind întemnițați în închisoarea Edicule. 
La 23 februarie 1711, Rusia a declarat, la rândul ei, război Porții, ţarul 
lansând și o proclamație, redactată în limba latină, către țările europene, 
în care preciza scopurile războiului dus împotriva otomanilor. Obiec- 
tivele declarate ale Rusiei în acest război erau, pe de o parte, obţinerea 

unei poziţii avantajoase pe țărmul Mării Negre, iar pe de altă parte, eli- 
berarea popoarelor creştine din Balcani, aflate sub dominaţia Porții”. 
Promisiunea lansată de ţar, privind eliberarea Țării de sub dominaţia 
otomană, a generat entuziasm în rândul boierimii moldovenești. Tre- 
buie precizat că, la acea vreme, nu existau motive care să pună sub sem- 
nul întrebării sinceritatea promisiunii făcute de Petru I. 


Învăţatul principe Dimitrie Cantemir, subapreciind puterea Porții oto- 
mane şi contând pe ajutorul Rusiei (care se scălda la acea vreme în glo- 
ria victoriei asupra Suediei de la Poltava, la 1709), a semnat la 13 apri- 
lie 1711 faimoasa „diplomă de la Luţk” (acţiunea sa culminând până 
la o alianță fățișă politico-militară cu Petru 1). Domnitorul moldovean 
spera să primească domnia ereditară asupra ţării, căreia i se garanta in- 
tegritatea teritorială şi deplina autonomie (sub protectorat rusesc). 


În luna mai 1711 trupele de avangardă ale cavaleriei lui B. P. Şereme- 
tiev au trecut Nistrul, iar la 25 iunie s-au unit la Iași cu grosul arma- 
telor, sub conducerea nemijlocită a lui Petru I. Această oaste număra 
cca 46.000 de oameni (cu 120 de tunuri), la care au aderat 5.000 de 
oşteni moldoveni. Armata otomană (cca 120.000 de oameni cu 440 de 
tunuri), la 18 iunie 1711 a forțat Dunărea, la Isaccea, și s-a îndreptat 
pe malul stâng al Prutului, spre nord, unde a făcut joncțiune cu trupe- 
le călări ale hanului tătar (70.000 de oameni). lon Neculce estimează 
efectivele armatei ruse la 50.000 de soldaţi și 52 de tunuri: „De toată 
oastea ca 50.000 avea și 52 puşci. Şi cât şi era oaste, mai mult era bolna- 
vă, flămândă şi obosită. Iar turcii era cu veziriul 400.000, fără poiadie 
tătarâlor, şi avea 400 de pușci: oaste grijită și hrănită bine, fiind în ţara 
lor”. Aceasta era însă numai o parte din armata Rusiei, armata care 
era împărțită și lupta pe mai multe fronturi: pe țărmurile Marii Baltice, 
în Moldova și între Bug și Caspica. Războiul pe mai multe fronturi a 
fost una din cauzele înfrângerii de la Prut, deoarece „în nădejdea voro- 
avelor streini, a muntenilor, a leşilor, a sârbilor, a moldovenilor, au ve- 
nit împăratul făr-oaste, negrijit, să să bată cu veziriul și cu poiade oștii 
turceşti şi tătăreşti, într-un mijloc de câmpu pustiiu””*. 

Totodată, armatele otomane, ajunse pe malul Prutului, beneficiau și 


de sprijinul flotei dunărene. Flota avea rolul de a aproviziona oastea cu 
hrană, furaje și muniții şi de a face legătură cu Imperiul otoman”. 

La 8 (19) iulie a avut loc lupta de la Stănilești, iar în următoarea zi tru- 
pele de sub comanda nemijlocită a lui Petru I au fost înconjurate și 
supuse unui crâncen atac. Pe data de 9 (20) iulie 1711, „s-a dat o luptă 
atât de cumplită încât nu are asemănare”. Otomanii nu au reușit însă să 
cucerească tabăra rusă și „s-au așezat iarăși în șanțurile rămase... de pe 
vremea sultanului Osman (1618-1622). Pe 10 (21) iulie, rușii au lansat, 
fără succes, mai multe contraatacuri, încercând să scape din încercui- 
re: „la ivirea zorilor, trăgând din armele ce le aveau în mâini, ghiaurii 
(creștinii — n.n.) au ieşit din tabăra lor şi au pornit la atac asupra gazii- 
lor musulmani”. Situaţia logistică a armatei ruse era însă foarte precară, 
deoarece „văzând că tunurile și puștile lor nu mai pot trage, ghiaurii se 
băteau cu vitejii gazii numai cu sabia”? 


Situaţia armatei ruse şi a aliatului său — detașamentele moldovenești — 
era critică, fapt ce l-a determinat pe Petru I să înceapă tratative cu tur- 
cii. La 12 (23) 1711 iulie a fost încheiată pacea, conform căreia trupele 
ruse puteau pleca din Moldova, fiind însoţiţi de Dimitrie Cantemir cu 
oamenii săi”. Tratatul de pace de la Prut stipula cedarea de către Rusia 
a Azovului; dărâmarea orașelor Taganrog, Kamennâi Zaton și Novobo- 
gorodițk de la gurile râului Samara; neamestecul în treburile interne ale 
Porții; suspendarea dreptului de a avea ambasador la Constantinopol ș.a. 
Însă respectarea acestui tratat se tărăgăna și, la 12(23) iunie 1712, a fost 
semnat un nou tratat ruso-turc, ca peste puţin timp Imperiul otoman să 
declare din nou război Rusiei, la 29 noiembrie (10 decembrie) 1712. 
Conform Tratatului de pace de la Adrianopol din 13(24) iunie 1713 Pe- 
tru I a reconfirmat cedarea Azovului, a distrus fortificațiile de pe litoral, 
acceptând neamestecul său în afacerile poloneze. Granița ruso-turcă a 
suferit modificări, fiind stabilită pe râurile Samara și Oriol. 


Pacea de la Prut prevedea ca „ţara otomanilor să rămână întreagă”. Era 
vorba de retrocedarea teritoriilor cucerite de ruși în timpul războiului 
dintre Poartă şi Liga Sfântă. Cererea otomanilor de a-l preda pe Dimitrie 
Cantemir nu a fost satisfăcută de Petru I. Războiul era câştigat de oto- 
mani, cu importante consecinţe pe toate planurile pentru Principatele 
Române”. Deoarece, chiar dacă pacea s-a făcut, „numai pentru pămân- 
tul nostru, Moldovii, nime(ne)a nu s-au pus”. Ceea ce văzând turcii, „ni- 
au cuprins de toate părțile de ni-au luat pământul și ni-au încungiurat 
toate graniţile țării”, ocupând Hotinul și începând a „busurmăni” (în acel 

olat) femeile și copiii. Ţara stă „cu suspin la Dumnezeu, de cată cu ochii 
în sus: cei de rând fug la Poloni și se fac șerbi, podani "*. 


Dimitrie Cantemir devenea „cneaz rusesc”, cu titlul de prea-luminat, 
iar în Moldova, mult prea-asuprită, se instaura sistemul de conducere și 
administrare prin fanarioții greci, ce se va prelungi până la 1821. Astfel, 
după ultima domnie a lui Dimitrie Cantemir şi până la 1821, sultanii 
curmă șirul domnilor băștinași la tronul Moldovei (în Ţara Româneas- 
că — din 1716), desemnându-i ei înșiși la tronurile din Principate pe 
domnii care-i doreau, lipsind, astfel, boierimea de dreptul de a alege 
domnul în "Ţară. Începe secolul turco-fanariot... „De la 1711, domnii pă- 
mânteni nu se mai suiră pe robitele tronuri ale Moldovei și Valahiei. 
Aşa, aceste nenorocite țări, cu pierderea celor mai mari și sfinte drituri 
(drepturi — n.n.), plătiră cea întâi alianță a lor cu Rusia ortodoxă!”*. 


În urma înfrângerii țarului rus Petru I în Campania de la Prut, din 1711, 
Țara Moldovei suferă cesiuni teritoriale, deoarece hanul Devlet Ghirai 
a convins Poarta să le cedeze nogailor din Bugeac teritoriul aflat sub ju- 
risdicția domnului Moldovei, din apropierea „hotarului lui Halil paşa”, 
în lungime de 32 de ceasuri și în lățime de 2 ceasuri de mers". Nogaii, 
timp de aproape un secol (până în 1807), au utilizat (arendat) pămân- 
tul celor „Două ceasuri” (aproximativ 10 km în lățime) în scopuri eco- 
nomice, plătind domnului şi boierilor moldoveni arenda, numită ușur 
şi alăm (zeciuiala pentru semănături și pentru păşunatul vitelor). 


Astfel, campania de la Prut (1711) este foarte semnificativă şi prin fap- 
tul că a pus începutul unei noi concepții strategice, devenind ulterior 
definitorie în doctrina militară rusă pe parcursul sec. XVIII — începu- 
tul sec. XIX, constând în crearea unui cap de pod Dunărean. Totodată, 
practica acestei campanii cu sfârşitul său nefast pentru Rusia și aliaţii 
săi a demonstrat inconsistența ideii unui război fulger. În acest context, 
anul 1711 marchează acel rubicon, când pentru prima dată un ţar al 
Rusiei a trecut Nistrul și a păşit în fruntea armatei rusești pe teritoriul 
Țării Moldovei. Începând din 1711, când trupele rusești şi-au făcut 
pentru prima dată apariţia pe pământ românesc şi până în 1944, aces- 
tea au invadat teritoriul nostru de 12 ori*. Iar dacă vom avea în vedere 
şi Războiul de pe Nistru, când armata rusă (adică ofițerii și armele din 
dotația Armatei 14-a)” a participat la acţiuni militare împotriva noas- 
tră la 1992, această cifră se estimează la 13 invazii. 

La 1711 pericolul pierderii autonomiei statale a Moldovei a fost foarte 
mare, iar şansa eliberării de sub dominaţia otomană cu ajutorul trupelor 
creştine ale ruşilor era iluzorie. Mai mult ca atât, otomanii au instaurat în 
Principate pentru mai mult de o sută de ani — regimul turco-fanariot, ce a 
periclitat serios autonomia Moldovei şi a Ţării Românești. Axinte Urica- 
riul a arătat destul de veridic urmările deosebit de grele pentru Moldova, 
care încercase să se opună cu ajutorul unei forțe străine stăpânirii oto- 
mane, dar, în consecință, nu numai că trebuia să plătească după retrage- 
rea oştirii ruseşti 50 de pungi „baramlâc” (pe care nu le-a dat ca domn 
Dimitrie Cantemir), dar şi „...că venise lucrul la cumpănă - să fie pașe 
la Moldova şi să nu mai trimită domnu”. Adică, la acel moment, asupra 
Moldovei plana pericolul transformării ei într-un „pașalâc >. 


Subliniem, că încercările de extindere teritorială și a sferelor de influ- 
enţă ale Rusiei, înfăptuite de către Petru I, au devenit în continuare 
direcţii „de program” (bazinul Baltic, sud-estul Europei, Caucazul) ale 
expansionismului țarist timp de două secole. „Este incontestabil că 
marele reformator (Petru I - n.n.) a fost ctitorul nu numai al Imperiu- 
lui Rus, dar și al politicii imperiale, începuturile căreia au fost cu succes 


dezvoltate de către succesorii săi, îndeosebi de către Ecaterina II”. 


Fără a mai putea azi atribui paternitatea unei butade celebre, consem- 
năm și noi, pe urmele regretatului istoric Gheorghe Buzatu” că, de 300 
de ani încoace, practic din 1711, când Petru cel Mare a atins Prutul, 
blestemul poziţiei noastre geopolitice a rezultat din faptul că, în orice 
moment al evoluţiei lor, „românii s-au aflat prea aproape de Rusia și 
prea departe de Dumnezeu!"”. 


Trecerea Prutului pentru reîntregirea Ţării (1941) 


Pentru a reîntregi țara mutilată în 1940 și a răzbuna umilința „brutalu- 
lui ultimatum din anul trecut” (Grigore Gafencu, 24 iunie 1941)%, ur- 
mată de retragerea fără lupte peste Prut — un nou război pe malul râului 
străbun a început în vara anului 1941*. La 22 iunie 1941, generalul Ion 
Antonescu a emis cel mai cunoscut ordin de zi către armată, prin care 
sublinia motivele intervenţiei și obiectivele urmărite: 


„[...] Ostași, vă ordon treceţi Prutul! Zdrobiţi vrăjmașul din răsărit și 
miazănoapte. Dezrobiţi din jugul roșu al bolșevismului pe fraţii voştri 

cotropiţi. Reîmpliniţi în trupul țării glia străbună a Basarabilor și co- 
drii voievodali ai Bucovinei, ogoarele şi plaiurile noastre [...]. V-o cere 
Neamul, Regele și Generalul vostru. Ostași, izbânda va fi a noastră. La 
luptă! Cu Dumnezeu înainte!” La rândul său, Regele Mihai I îi adresa 
lui Ion Antonescu o telegramă în care preciza: „În clipele când trupe- 
le noastre trec Prutul și codrii Bucovinei pentru a întregi sfânta țară a 
Moldovei lui Ştefan cel Mare [...], neamul întreg și cu mine trăim bucu- 
ria zilelor de glorie străbună, iar ostașilor noștri bravi le urez sănătate și 
putere ca să statornicească pentru vecie dreptele granițe ale neamului. 
Trăiască România! Trăiască viteaza noastră armată!”%. 


Luptele desfășurate în prima jumătate a lunii iulie 1941 la capul de pod 
de la Țiganca (localitate din judeţul Cahul — Republica Moldova, situ- 
ată la 3 km est de Prut, vizavi de Fălciu) sunt comparabile cu marile 
bătălii purtate de armata română în zonele Cornești, Odessa, Cotul 
Donului, Kuban, Caucaz, Stalingrad sau Crimeea în timpul celui de-Al 
Doilea Război Mondial“. Până la 7 iulie capetele de pod au fost lărgite, 
dar în data de 8 iulie Divizia 35 infanterie a suferit o grea înfrângere în 
masivul Corneşti, considerat cheia strategică a Basarabiei. 


Prin bătălia de la Țiganca se înţelege ansamblul luptelor grele purtate 
pentru forțarea liniei Fălciu - Bogdănești și cucerirea zonei puternic 
fortificate de dincolo de Prut, cu centrul în localitatea Țiganca, lupte 
care au luat forme extrem de dure în zilele de 4-12 iulie. Acest sector 
era extrem de important ca urmare a poziţiei sale pe Prutul mijlociu, a 
existenţei celor două poduri, de şosea și cale ferată, la intersecția unor 
linii de comunicaţie din Basarabia centrală și de sud-est. Configura- 
ţia terenului a creat probleme ofensivei: dincolo de Prut se întindea o 
luncă joasă, pe valea 'Tigheciului, urmată de dealurile 'Toceni, Cania, 
Epureni, întreaga zonă dispunând de puternice linii întărite. La acestea 
s-au adăugat ploile intense din acele zile, care au umflat pâraiele și au 
creat noi dificultăţi înaintării trupelor române”. 


În luptele pentru eliberarea Nordului Bucovinei și a Basarabiei — eta- 
pă semnificativă a războiului nostru în est, sfârşită la 26 iulie 1941 — 
pierderile trupelor române s-au ridicat la 4.271 morţi, 12.326 răniți şi 
6.168 dispăruţi. Reconstrucția Cimitirului de Onoare de la Țiganca s-a 
încheiat la 1 iunie 2006, la Sfânta Sărbătoare a Înălţării Domnului — 
Ziua Eroilor României, atunci când a și fost inaugurat“. 

În loc de concluzie vom reţine că, încă la 1936, neîntrecutul Nicolae 
Iorga s-a destăinuit jurnalistului I. Joldea Rădulescu: „Paradoxul este 
acesta: cât timp nu ne atacă, trebuie să opunem Rusiei — dacă putem, 
bineînţeles — armata altora, armata Europei întregi. Dacă aceasta nu se 
poate, dacă Europa va fi divizată... noi trebuie să stăm deoparte. Altfel, 
suntem distruși... Noi trebuie să ne ferim ca de foc să irităm pe ruși, 
întâi, fiindcă suntem prea aproape de ei și al doilea, fiindcă rușii sunt ca 
elefanții: nu uită niciodată... ®. 

Repunerea în drepturi a limbii 
române (1917-1918) (1) 


D.P. — doc 


Drept al A.Ș. 
ştiinţific superi 
de compe 
modernă a Basar 
localităţilor, 


or în istorie, 
Institutul de Istorie, Stat şi 


„cercetător 
or. Domenii 
ență: istoria 
abiei, istoria 
genealogie. 


Dintre lucrări 


e publicate: 


Străzile Chișinăului. Denumiri 
vechi și actuale (1998), 

O istorie a Basarabiei în date și 
documente (1998), Anexarea 


Basarabiei la 


Imperiul Rus 


(2006), Contribuţii la istoria 
modernă a Basarabiei (2005) 


etc. 


Exclusă din viața publică prin Regulamentul 
din 1828 şi devenită străină în patria sa, lim- 
ba română a fost readusă în ambianța politi- 
co-administrativă a provinciei în timpul eve- 
nimentelor social-politice efervescente din 
1917-1918, ce s-au derulat după prăbușirea 
autocrației ţariste, ca rezultat al Revoluţiei 
Ruse din februarie 1917. 


Însă procesul de revenire a limbii române 
a decurs anevoios, înfruntând consecinţele 
politicii țariste de rusificare. Un impediment 
serios în calea acestui deziderat îl constituia 
prezenţa în posturile administrative a vorbito- 
rilor de limba rusă, dar și lipsa, în mare parte, 
a cadrelor naţionale românești. Pe deasupra, 
vocabularul vorbitorilor de limba română era 
sărac, poluat cu rusisme. 


Tendinţa de a readuce limba română în me- 
diul social al Basarabiei a fost exprimată chiar 
la începutul revigorării, în 1917, a mișcării de 
eliberare națională a românilor basarabeni. În 
numărul din 2 aprilie 1917 al gazetei chiși- 
năuene „Cuvânt moldovenesc” este publicat 
un articol nesemnat, cu titlul La luptă în unire, 
prin care autorul i-a îndemnat pe moldoveni 
să nu rămână „în nelucrare”, în vremi de pre- 
faceri. „Noi, moldovenii, sântem chemaţi a ne 
înfăptui visurile noastre de viață slobodă, po- 


LECȚIILE ISTORIEI 


trivit cu însuşirile noastre naționale. Dacă până acuma am dus o viață 
de robi nevinovaţi ai împărăției rusești, de azi înainte sântem slobozi și 
ni-i îngăduit să fim ceea ce ne-a lăsat Dumnezeu — moldoveni sau mai 
bine zis români”. Declarând că moldovenii trebuie să fie „stăpâni în țara 
noastră”, autorul articolului a răspuns, totodată, la întrebarea cum se 
poate atinge acest scop: „Prin lupta politică. Noi trebuie să dăm mână 
cu mână și să întocmim din toate sufletele moldovenești o singură su- 
flare — un partid naţional moldovenesc, care să lupte pentru autonomia 
moldovenilor, adică pentru dreptul de a avea ocârmuirea lor deosebi- 
tă moldovenească, de a se lumina în școlile lor moldovenești, de a se 
ruga lui Dumnezeu în biserica lor moldovenească, de a se judeca la 
judecăţile lor moldovenești și de a trăi după felul și însușirile neamului 
moldovenesc. Cel dintâi prilej de luptă Partidul Naţional Moldovenesc 
înființat îl va avea la alegerile adunării întemeietoare, care se va reuni 
în Petrograd, pentru a hotărî felul de ocârmuire a împărăției. În acea 
adunare moldovenii trebuie să trimată numai deputaţi moldoveni, care 
vor vorbi şi vor lucra pentru interesele naționale moldovenești și, în 
rândul cel dintâi, vor cere pentru moldoveni dreptul de sineocârmuire. 
Alt prilej de luptă partidul național moldovenesc îl va avea la alegerile 
în zemstvă și în ocârmuirile orășene. Fiind noi moldovenii neamul cel 
mai numeros în Basarabia și în unele ţinuturi din Herson și Podolia, 
trebile de ocârmuire în aceste părți să încapă în mâinile moldovenilor, 
arătaţi şi sprijiniți de Partidul Naţional Moldovenesc. În sfârșit, prilejul 
de luptă îl vor da Partidului Naţional Moldovenesc numeroșii străini, 
care au acaparat slujbele, pământurile, meșteșugurile şi negustoria, în 
părţile acestea moldovenești. Partidul Naţional Moldovenesc va lucra 
spre a curăța ogorul neamului nostru de neghina străinilor — începând 
de la episcop şi sfârșind cu cel din urmă cinovnic, care vor să înădușe 
suflarea moldovenească”. 


La sfârşitul lunii martie 1917, la Chişinău s-a constituit Partidul Naţio- 
nal Moldovenesc, iar la 9 aprilie 1917, în paginile „Cuvântului moldo- 
venesc” este tipărit programul acestui partid, din care cititorii au putut 
afla că membrii proaspetei organizaţii politice şi-au propus, pe lângă 
alte scopuri, să lupte pentru ca „administrația (ocârmuirea locală) și 
judecăţile să se împlinească, de sus până jos, de către slujbași ieşiţi din 
sânul poporului și în limba poporului. Limba rusească să fie numai 
pentru legăturile cu stăpânirea de sus”. 

În zilele de 6-7 aprilie 1917, în orașul de reședință al provinciei a avut 
loc adunarea cooperatorilor din Basarabia. Participanţii la ea au hotă- 
rât să trimită Guvernului Provizoriu al Rusiei un memoriu, „în care să 
fie arătate dorinţele politice ale cooperatorilor moldoveni din Basara- 
bia. Acest memorandum cuprinde tot acele gânduri care sânt arătate și 
în programul partidului nostru național”. 


Pe data de 18 aprilie / 1 mai 1917, cu ocazia „serbării muncitorilor din 
toată lumea”, la Odesa s-a desfăşurat o manifestare a ostașilor moldo- 
veni din garnizoana de aici, la care au fost prezenți „aproape toți mem- 
brii comitetului național”* de la Chișinău. Despre această amplă mani- 
festare citim în reportajul publicat în „Cuvânt moldovenesc”: „Ostașii 
soseau în cete după companii, aducând cu ei steagurile naționale, cu 
florile“ — roșu, galben și albastru. La ora 1 adunarea a fost deschisă, de 
față fiind la vreo 10 mii de ostași şi unde și unde câte o faţă în straie 
neostăşești”. Prin hotărârea adoptată, militarii basarabeni din Odesa 
au susținut în întregime scopurile formulate în programul Partidului 
Naţional Moldovenesc. 


Ulterior, la programul acestui partid au aderat și alte colectivități din 
Basarabia. 


Cererile de a întrebuința limba română în instituţiile administrative 
erau înaintate de săteni, o bună parte dintre care posedau slab limba 
rusă. O asemenea cerere a fost exprimată în cadrul adunării delegaților, 
din 23 aprilie 1917, din plasa Slobozia-Bălţi, convocată pentru a dez- 
bate „nevoile neamului nostru moldovenesc din Basarabia” şi care s-a 
desfăşurat sub preşedinţia lui Dumitru Bujor, preşedintele comitetului 
de plasă. În hotărârea adoptată, care cuprinde şi alte cereri, se menţi- 
onează: „Toți breslaşii” de pe la felurite aşezământuri să fie moldoveni 


vg 


sau, cel puțin, să ştie limba moldovenească”*. 


O hotărâre similară a fost adoptată și în cadrul adunării din 16 mai a 
delegaților din plasa Lăpuşna, condusă de D. A. Ciugureanu, președin- 
tele comitetului de plasă”. Ulterior, mai cu seamă în zilele de toamnă a 
anului 1917, aceeași doleanță și-au exprimat-o şi țăranii dintr-un şir de 
sate basarabene: Brânzeni, judeţul Orhei; Pociumbeni (22 septem- 
brie), Pociumbăuţi (28 septembrie), Ţâghira (1 octombrie), Vulpeşti 
(1 octombrie), Zaharancea (1 octombrie), Cucuieţii Vechi (27 octom- 

brie), Rădeni (27 octombrie), Hiliuţi (28 octombrie), Sturzeni (28 
octombrie), Cucuieţii Noi (29 octombrie), Gălășeni (29 octombrie), 
Pârliţa (29 octombrie), Mălăieşti (4 noiembrie), Glodeni (18 noiem- 
brie), Cetireni (19 noiembrie), Pârjota (19 noiembrie), Todireşti (19 
noiembrie), Bereşti (1 decembrie), Borisăuca (1 decembrie), Iabloana 
Veche (1 decembrie), Mânzăteşti (1 decembrie), Unţeşti (1 decem- 
brie), toate din județul Bălţi; Bobulești (27 septembrie), Gvozdova 
(27 septembrie), Ţâra (29 septembrie), Ghindeşti (29 septembrie), 
Putineșşti (2 octombrie), Şuri (3 octombrie), Slobozia-Cuşălăuca (5 
octombrie), Ivanovca (10 octombrie), Sevirova (10 octombrie), Gura 
Camencii (27 octombrie) din judeţul Soroca; Ialoveni (1 octombrie), 
Sociteni (2 octombrie), Brăila (3 octombrie), Dănceni (3 octombrie), 
Tochile (3 octombrie), Nimoreni (4 octombrie), Milești (5 octom- 
brie), Pârjolteni (6 octombrie), Suruceni (6 octombrie), Budeşti (8 
octombrie), Vălcineț (8 octombrie), Băcioi (9 octombrie), Ciopleni 
(12 octombrie), Sângera (12 octombrie), Malcoci (14 octombrie), 
Coloniţa (30 octombrie), Goian (30 octombrie), Cheltuitori (1 no- 
iembrie), Tohatin (2 noiembrie), Vadul lui Vodă (2 noiembrie), Hân- 
cești (5 noiembrie), Stolniceni (5 noiembrie), Lohăneşti (7 noiem- 
brie), Fundul Galbenei (8 noiembrie), Zâmbreni (14 noiembrie) din 
județul Chișinău; Gălești (5 octombrie și 12 noiembrie), Peresecina 
(8 octombrie), Teleşeu (8 octombrie), Nişcani (26 octombrie), Călă- 
rași (27 octombrie), Zăhăicani (5 decembrie) din judeţul Orhei; Er- 
moclia (5 octombrie) din judeţul Akkerman; Cozăreni (6 octombrie) 
din judeţul Hotin; Țiganca (8 octombrie), Caragaș (10 octombrie), 
Enichioi (10 octombrie), Tartaul (10 octombrie), Şamalia (11 octom- 
brie), Fricăţei (3 noiembrie) din județul Ismail". 


Treptat, limba română a început să substituie limba rusă, devenind limbă 
de comunicare în cadrul unor organisme din sfera socială. Bunăoară, pe 
data de 9 mai 1917, „în Chişinău a avut loc o adunare a împuterniciților 
de la tovărăşiile cooperative sătești şi orășenești. La adunare s-a dezbătut 
treaba îndestulării ținutului cu bucate și mărfuri. La adunare s-a vorbit 
numai în limba moldovenească, pe când până acum se vorbea mai mult 


în limba rusă” 2. 


În public se rosteau cuvântări în limba română, fapt despre care se re- 
lata în „Cuvânt moldovenesc” din 25 iunie 1917: „Acum la toate adu- 

nările zemstvelor și la orice adunări obşteşti, dacă moldovanul nu ştie 
ruseşte, nimeni nu-l opreşte să-și spuie cuvântul în moldoveneşte”"?. 


Între timp, în cadrul structurilor administrative ale Basarabiei a fost 
creat un prim organ constituit din etnici români, şi anume: Comisia 
Şcolară Moldovenească de pe lângă Zemstva Gubernială a Basarabiei, 
care şi-a inițiat activitatea de la prima sa şedinţă, din 2 mai 1917. 


Limba română a început să fie luată în considerare de unele institu- 
ţii publice, care efectuau traduceri în această limbă. Astfel, în paginile 
organului oficial al administraţiei basarabene „Basarabia liberă”, din 
17 iunie 1917, a fost inserat următorul anunţ: „Toate persoanele din 
cadrul diferitor instituţii şi comisii culturale, care traduc în limba mol- 
dovenească broșuri și, în genere, texte referitoare la momentul actual, 
sunt invitate astăzi la Secţia de Învățământ Public a Comitetului Exe- 
cutiv al Zemstvei Guberniale, pentru a discuta și a elabora un plan co- 
mun de lucru”"*. 


Cererile de a introduce limba română în sistemul administrativ al Ba- 
sarabiei nu conteneau. La 25 iunie 1917, Sfatul Deputaţilor şi Solda- 
ţilor Moldoveni din Odesa a adoptat o hotărâre, în care au enumerat 
revendicările înaintate Comitetului Gubernial din Basarabia din par- 
tea soldaților și ofițerilor moldoveni, în număr de 60 de mii de oameni. 
Printre revendicările enunțate figurează şi aceasta: „Si fie întrodusi lim- 
ba moldoveneasci în administraţie, adeci în aşăzământurile țării şi cele 
obşteşti, şi în judecati; slujbaşii rusificatori din aceste așăzământuri si 
fie înlocuiţi cu oameni cari ştiu limba moldoveneasci și celelalte limbi 
din Basarabia şi care sânt ca sprijinitori ai revoluţiei”. 


Introducerea limbii române în instituţiile administrative putea să se 
producă, evident, dacă în sfera lor activau cadre naţionale. Însă aces- 
te cadre erau într-un număr redus, preponderent rusificate. Pentru a 
soluţiona, cât de cât, această problemă stringentă și dificilă, Comisia 
Şcolară Moldovenească, de pe lângă Zemstva Gubernială a Basarabiei, 
în cadrul şedinţei sale din 7 iulie 1917, a supus discuţiei chestiunea re- 
feritoare la revenirea în Basarabia a tuturor intelectualilor moldoveni, 
care erau angajaţi în serviciu dincolo de hotarele Basarabiei. La sfârși- 
tul schimbului de păreri este aleasă o subcomisie, cu misiunea de a se 
ocupa de această problemă, compusă din următoarele persoane: arhi- 

mandritul Gurie Grosu, Alexandru I. Gropa, protoiereul Constantin 
Popovici şi Nicolae N. Alexandri. Această subcomisie urma să clarifice 
numărul posturilor vacante sau propuse eliberării în viitor, din diverse 
instituții guvernamentale și obștești, atât din orașul Chișinău, cât şi din 
toată Basarabia; să elaboreze planul și modalitățile de readucere în pa- 
trie a forțelor intelectuale moldovenești!€. 


În cadrul şedinţei Comisiei Școlare Moldoveneşti, din 22 iulie 1917, a 
fost audiat raportul subcomisiei care urma să indice măsurile practice 
de întoarcere în patrie a moldovenilor basarabeni instruiți, cu următo- 
rul conţinut: 1. Basarabia are nevoie de cadre intelectuale din rândul 
băştinaşilor, cunoscători ai limbii române, în toate câmpurile de acti- 
vitate ale vieţii sociale: administrativ, judecătoresc, bisericesc, şcolar 
şi financiar. Mai cu seamă, această insuficiență de persoane cultivate 
din mediul local o resimte Secţia Învățământului Public a Comitetului 
Executiv al Zemstvei Guberniale a Basarabiei, care realizează opera de 
renaștere a şcolii naţionale moldoveneşti, a culturii naţionale. 2. Ba- 
sarabenii cultivați activează în guberniile interne ale Rusiei, ocupând 
acolo diferite funcţii obşteşti şi de stat. 


Având în vedere aceste constatări, Comisia Şcolară Moldovenească a 
decis: 1. Comitetul Executiv al Zemstvei Guberniale să publice anun- 
ţuri în unul dintre cele mai cunoscute ziare din Petrograd, Moscova, 
Kiev, Odesa şi Chişinău, prin care să invite basarabenii învățați să revi- 
nă în patrie, pentru a ocupa funcţii corespunzătoare în sfera adminis- 
trativă, judecătorească, ecleziastică, financiară şi în sistemul de învăță- 
mânt al Basarabiei. 2. Comitetul Executiv al Zemstvei Guberniale să ia 
legătura cu instituţiile din Basarabia ale Ministerelor Afacerilor Inter- 
ne, Justiţiei, Învățământului Public, Finanţelor şi ale altor ministere ale 
Rusiei și să roage instituţiile respective să facă cunoscut Comitetului 
Executiv referitor la posturile vacante sau în curs de eliberare, pentru a 
desemna în aceste posturi basarabeni care posedă limbile materne ale 
etniilor din Basarabia”. 


La 21 noiembrie / 4 decembrie 1917, după oficierea, în limba română, 
aunui serviciu divin la Catedrala din Chișinău, în localul fostului Liceu 
de Băieți nr. 3 din capitala provinciei, pe care era arborat tricolorul ro- 
mânesc, a avut loc inaugurarea Sfatului Ţării — organul suprem de con- 
ducere al Basarabiei. Decanul de vârstă, deputatul Nicolae N. Alexandri, 

declară deschisă ședința Sfatului Ţării. Asistenţa, ridicându-se în pi- 
cioare, ovaţionează în acordurile imnului Deșteaptă-te Române. Apoi, 
cu unanimitate de voturi, deputaţii îl aleg ca președinte al Sfatului Ţării 
pe Ion Inculeţ, care a adresat adunării un discurs rostit inițial în româ- 
nă, după aceea — în limba rusă. 


În continuare, deschiderea Sfatului Țării a fost salutată de numeroase 
persoane, în calitate de reprezentanți ai diferitor instituţii publice, or- 
ganizaţii și partide politice, rostind cuvântări în limbile română, rusă și 
alte limbi ale etniilor conlocuitoare. 


Astfel, limba română îşi ocupă, oficial, locul de cinste, pe care îl merita. 
Totuși ca rezultat al procesului îndelungat de rusificare, în cadrul Sfa- 
tului Ţării domina limba rusă. În această limbă decurgeau şedinţele, se 
întocmeau procesele-verbale, se tipărea, de la 24 noiembrie 1917, or- 
ganul de presă, deși acesta avea titlu românesc - „Sfatul Țării”, iar rolul 
de redactori îl exercitau doi exponenţi de seamă ai mișcării de eliberare 
națională din Basarabia: Nicolae N. Alexandri şi Ion Costin. 


Se observă, citim în paginile „Sfatului Ţării” din 28 noiembrie 1917, 
„un interes sporit din partea publicului local față de limba moldove- 
nească. Într-un timp scurt au fost organizate trei grupe care au început 
să studieze limba moldovenească: una — în cadrul Comitetului Execu- 
tiv al Zemstvei, alta — la Muzeul Zemstvei și a treia — în casa M. N. Ca- 
tacazi. Se formează două grupe noi: una pentru persoanele care nu 
ştiu limba și alta pentru cei care înţeleg limba vorbită. Pe lângă aceasta, 
în timpul apropiat, din inițiativa M. N. Catacazi, în casa ei (situată la 
colţul străzilor Kiev şi Gogol) se vor deschide cursuri de trei luni de 
limba moldovenească, istorie și literatura moldovenească”. În numă- 
rul din 30 noiembrie 1917 al „Sfatului Țării” este plasat un anunț, prin 
care se aducea la cunoștința publică deschiderea, la 2 decembrie, în 
localul Muzeului Zemstvei Guberniale, a „cursurilor gratuite de limba 
moldovenească”, cu frecventarea lor de trei ori pe săptămână, timp de 
trei luni. Totodată, urma ca ascultătorilor să li se ofere Abecedarul mol- 
dovenesc!. Dintr-o altă înştiinţare, tipărită în „Sfatului Țării” din 2 de- 
cembrie 1917, cititorii aflau că doritorilor de a învăţa limba română li 
se propunea să se adreseze în acest scop redacţiei gazetei „Ardealul”, al 
cărei sediu avea următoarea adresă: strada Aleksandrovskaia”, Pasaj”. 

Avându-se în vedere că limba română urma să devină limbă de comu- 
nicare interetnică şi, astfel, avea să fie declarată drept limbă oficială, 
ziarul „Sfatul Ţării” din 1 decembrie 1917, în calitatea sa de purtător 
de cuvânt al forului legislativ basarabean, îndemna persoanele care 
nu posedau limba populaţiei băștinașe: Învățați limba moldovenească. 
Citim sub acest titlu-îndemn: „În Basarabia care reînvie nu poate fi şi 
nu trebuie să fie nici un cetățean necunoscător al limbii moldovenești, 
care este comună pentru toate naționalităţile ce locuiesc în provincia 
noastră. Să demonstrezi necesitatea şi importanţa de a învăţa limba na- 
ţională, care, de acum înainte, va deveni limbă de stat, forța motrice 
oficială a vieţii noastre regionale, ar însemna să intri cu forța prin ușa 
deschisă. Noi am vrea doar să indicăm asupra faptului că trebuie în 
grabă de însușit limba, deoarece viața nu stă pe loc, ci se mișcă înainte 
cu pași gigantici şi fiecare dintre noi trebuie din răsputeri să meargă în 
pas cu cerinţele dictate poruncitor de viață. Desigur, fiecare naționali- 
tate are dreptul să vorbească în limba sa maternă, întrucât aceasta este 
una dintre condiţiile de bază ale aplicării pe larg a principiului autode- 
terminării naționale, dar şi în acest caz însuşirea limbii moldovenești, 
ca un factor ce îi unește pe toți basarabenii, este mai mult decât eviden- 
tă”. Prin acest articol nesemnat, scris cu scopul de a servi drept imbold 
pentru locuitorii alogloți ai Basarabiei, Blocul Moldovenesc, din cadrul 
Sfatului Țării, pregătea terenul în vederea oficializării limbii române. 


Note | ! La luptă în unire, în „Cuvânt moldovenesc”, nr. 27 din 2 
aprilie 1917, p. 2. 
2 „Cuvânt moldovenesc”, nr. 28 din 9 aprilie 1917, p. 2. 
3 Cooperatorii Basarabiei vor autonomie, în „Cuvânt mol- 
dovenesc”, 12 aprilie 1917, p. 2. 
+ „Cuvânt moldovenesc”, 23 aprilie 1917, p. 3. 
5 Culorile. 
€ Moldovenii din Odesa, în „Cuvânt moldovenesc”, nr. 33 
din 26 aprilie 1917, p. 2. 
7 Breslaş — slujbaș. 
8 „Cuvânt moldovenesc”, nr. 34 din 30 aprilie 1917, p. 4. 
? „Cuvânt moldovenesc”, nr. 41 din 24 mai 1917, p. 4. 
10 „Cuvânt moldovenesc”, nr. 72 din 20 august 1917, p. 4. 
1 V, Popovschi, Declanșarea luptei pentru limba maternă 
şi alfabetul latin în Basarabia în anul 1917, în „Revista de 
istorie a Moldovei”, 2009, nr. 2-3, p. 119-120. 
2 „Cuvânt moldovenesc”, 14 mai 1917, p. 4. 

B V, S., Cum să ne purtăm la alegeri, în „Cuvânt moldove- 
nesc”, nr. 50 din 25 iunie 1917, p. 1. 

14 „CBo6oanaa Beccapa6ua”, nr. 59 din 17 iunie 1917, p. 1. 
15 „Cuvânt moldovenesc”, nr. 54 din 9 iulie 1917, p. 3. 

16 ANRM, F. 2108, inv. 1, d. 5, f. 3v; L. Donici, Revoluţia rusă; 
R. Cioflec, Pe urmele Basarabiei..., Chişinău, 1992, p. 267. 

17 ANRM, F. 2108, inv. 1, d. 5, f. 4-4. 

18 Kypcor mondasckozo a3via, în „Charya Llopuă”, nr. 3 
din 28 noiembrie 1917, p. 4. 

19 „Charya Llapui”, nr. 5 din 30 noiembrie 1917, p. 4. 

% Astăzi, bulevardul Ștefan cel Mare şi Sfânt. 

a „Carya opună”, nr. 7 din 2 decembrie 1917, p. 4. 

2 Hayuaiime mondasckui ssoi, în „Charya Llspuă”, nr. 6 
din 1 decembrie 1917, p. 4. Textul original: „B BospoxAa- 
romelica BeccapaGnu He MOKeT H He AOAXHO ŐbITb HH 
OAHOTO rpaXAaHUHa, KOTOpBIĂ He 3HaA ŐbI MOAAABCKOTO 
A35IKA, OŐIJETO AAA BCEX HaCeAAIONIHX Han Kpaă Hamo- 
HaAbHOCTEĂ. AOKa3bIBaTb HEOGXOAHMOCT5 H BAXHOCTb 
U3ydeHHA HalHOHaABHOTO A3pIKa, KOTOpBIĂ OTHBIHE M 
BIIPEAb CTAHET TOCYAAPCTBEHHBIM, OPHIHAAGHBIM ABU- 
TaTEAeM Hannei KpaeBoă XH3HH, 3HAYHAO ŐbI AOMUTBCA B 
OTKpBITyYIO ABepb. MBI XOTEAu GI TOABKO YKa3aT5 Ha TO, 
YTO HyXHO IOCIIEIIHTb H3y4eHHEM A35IKa, TAK KAK XH3Hb 
He CTOHT Ha OAHOM MECTE, a HAET BIIEPEA rHraHTCKHMU 
IIaraMU H KaXABLĂ H3 HaC AOAXEH BCEMEpPHO HATH B ypo- 
BeHb C Tpe6OBAHHAMH, BAACTHO AHKTyeMBIMU XH3HBEO. 
KoHeuHo, KaXAa4 HalHOHaABHOCTb HMEET IIPaBO TOBO- 
pH'T5 Ha CBOEM POAHOM A35IKE, TAK KAK ƏTO ABAAETCA OA- 
HHM H3 OCHOBHBIX YCAOBHĂ IHpOKOTO OCYIIJECTBACHUA 
mpunga HalHOHAABHOTO CAMOOIIPeACACHHA, HO H B 
ATOM CAy4ae H3yueHHe MOAAaBCKOTO A3BIKa, KAK OŐÞEAH- 
Haromero Bcex Geccapa6reB, GoAee ueM OueBuHAHO”, 


Dorin CIMPOEŞU 
Relaţiile româno-române în timpul 
celei de-a doua guvernări de centru - 
dreapta: revenirea la normalitate 

Moldova (2008); Republica 

Rusia (Premiul Salonului 
nternaţional de Carte, 
Chişinău, ediţia a XIX-a, 
2010). Specialist în Istoria 
contemporană a României, 
inclusiv a Basarabiei (1918 — 
prezent), profesor de Istoria 
contemporană a românilor şi 
Istoria instituţiilor româneşti 
contemporane. 


Schimbarea regimului comunist restaurat, 
în urma alegerilor parlamentare din 29 iulie 
2009, şi instalarea unui guvern al unei noi co- 
aliții de centru — dreapta, la finele lunii sep- 
tembrie, au marcat revenirea la normalitate în 
relaţiile bilaterale dintre cele două state româ- 
nești. 


Unul dintre primele decrete ale preşedintelui 
interimar Mihai Ghimpu, precum şi prima 
hotărâre a guvernului condus de Vlad Filat 
au vizat desființarea regimului de vize pentru 
cetățenii români, impus de regimul comunist 
abia înlăturat de la putere. Această măsură a 
fost urmată de semnarea, la Bucureşti, la în- 
ceputul lunii noiembrie 2009, cu prilejul vizi- 
tei premierului Vlad Filat, a Acordului privind 
micul trafic la frontieră, blocat de autorităţile 
comuniste timp de mai bine de un an. 


Anul 2010 a continuat în aceeași notă poziti- 
vă , de normalitate, în raporturile dintre Bu- 
curești și Chişinău. Astfel, pe lângă vizitele la 
nivel înalt, efectuate în Republica Moldova de 
preşedintele Traian Băsescu (27-28 ianuarie), 
premierul Emil Boc (31 martie) şi Roberta 
Anastase, preşedintele Camerei Deputaţilor 
(27 martie) sau a preşedintelui interimar, Mi- 

hai Ghimpu (27-28 aprilie) în România, s-au întreprins acţiuni con- 
crete în folosul românilor de pe ambele maluri ale Prutului, cum ar fi: 
— oferirea de către România a unui sprijin financiar nerambursabil Re- 
publicii Moldova în valoare de 100 mil. euro, derulabil în patru ani, 
între 2010 şi 2013 inclusiv, bani care vor fi daţi în patru trange anuale și 
vor fi destinaţi proiectelor de infrastructură, în educaţie și în proiecte 
de importanţă locală”; 

- deschiderea, la 15 februarie, a punctului de trecere Rădăuţi-Lipcani, 
în partea de nord a frontierei dintre cele două state, în prezenţa premi- 
erului Vlad Filat şi a ministrului român de atunci al administraţiei şi 
internelor, Vasile Blaga; 


- depunerea, începând cu 1 martie, a actelor pentru obținerea acce- 
sului de mic trafic la frontieră, în conformitate cu Acordul semnat în 
noiembrie 2009, primele permise de mic trafic fiind înmânate, la Chi- 
şinău, la 31 martie, de premierii Emil Boc şi Vlad Filat; 

- deschiderea, la 9 iulie, a consulatelor româneşti la Bălţi și Cahul, pro- 
blemă blocată, începând cu anul 2007, de fostele autorități comuniste 
de la Chişinău, în prezenţa miniștrilor de externe ai României și Repu- 
blica Moldova, Teodor Baconschi şi, respectiv, Iurie Leancă; 

— inaugurarea, la 29 septembrie, la Chișinău, a Institutului Cultural 
Român „Mihai Eminescu”; 


- deschiderea , la 8 octombrie, a consulatului Republicii Moldova la Iaşi; 


- semnarea, la 8 noiembrie, la Bucureşti, a Tratatului dintre România şi 
R. Moldova privind regimul frontierei de stat, colaborarea și asistența 
mutuală în probleme de frontieră. 


În ceea ce privește relaţiile diplomatice dintre cele două state, acestea 
au consemnat, la 30 martie, înmânarea de către noul ambasador al 
României la Chișinău, Marius Lazurcă, a scrisorilor de acreditare pre- 
şedintelui interimar, la un an după ce predecesorul său, Filip Teodo- 
rescu, a fost expulzat de către fostele autorități comuniste, urmată de 
acreditarea, la 23 iulie, a actualului ambasador al Republicii Moldova 
la București, Iurie Reniță, după ce Chișinăul îşi rechemase fostul şef de 
misiune, în aprilie 2009. 


În 2010, între cele două state româneşti au fost semnate 15 acorduri de 
colaborare multisectorială. 

În anii următori şi, îndeosebi, după alegerile parlamentare anticipa- 
te, din Republica Moldova, care au readus la guvernare partidele din 
Alianţa pentru Integrare Europeană (A.L.E.), relaţiile dintre cele două 
state românești au continuat trendul ascendent, devenind mult mai 
pragmatice. 


Dintre cel mai semnificative şi pragmatice proiecte de cooperare con- 
cretă bilaterală, le menţionăm pe următoarele: 


— organizarea primei ședințe comune a guvernelor României și Repu- 
blicii Moldova, la Iași, la 3 martie 2012, în cadrul căreia a fost semnat 
Planul de acţiune pentru aplicarea Declaraţiei comune? privind insti- 
tuirea unui parteneriat strategic între România și Republica Moldova, 
pentru integrarea europeană a Republicii Moldova, unul dintre obiec- 
tivele acestuia fiind înființarea Comisiei interguvernamentale Româ- 
nia —- Republica Moldova pentru integrare europeană, mecanism me- 
nit să sprijine Republica Moldova în parcursul său european“; 


- semnarea, la Chişinău, la 20 aprilie 2012, a Acordului dintre Guver- 
nul Republicii Moldova şi Guvernul României privind cooperarea în 
domeniul militar; 


- convocarea, la 3 iulie 2012, la Bucureşti, a primei reuniuni“ a Comi- 
siei mixte interguvernamentale România - Republica Moldova pentru 
integrare europeană, desfășurată într-un format care a permis fixarea 
obiectivelor și proiectelor concrete de colaborare bilaterală în urmă- 
toarele domenii: armonizare legislativă, siguranţa alimentelor, justiție 
şi combaterea discriminării, afaceri interne și sesiunea plenară a Co- 
misiei; 

- semnarea, la 17 iulie 2012, la Chişinău, cu ocazia vizitei premierului 
român, Victor Ponta, a Declaraţiei comune, care stabilea termenele 
concrete în vederea implementării proiectelor din domeniul energe- 
tic, respectiv, construirea gazoductului” Ungheni — Iași, a liniei de in- 
terconexiune electrică Iaşi - Ungheni, cu puterea de 400 de kilovolți, 
finalizarea proiectului Gotești — Fălciu, de 110 kilovolți, precum și a 
interconexiunii Bălți — Suceava, de 400 de kilovolți. 


În prezent, cadrul juridic bilateral cuprinde 159 de tratate și acor- 
duri, încheiate în cele mai diverse domenii, iar 41 se află în proces de 
negociere.* 


EET PT RO MIÂINIĂ 


În ceea ce priveşte relaţiile comercial-economice, conform datelor 
statistice ale Biroului Naţional de Statistică pentru anul 2012, nive- 
lul comerțului bilateral a înregistrat valoarea de 977,3 milioane USD 
(în creştere cu 2,8% în comparaţie cu anul 2011), valoarea produselor 
moldoveneşti exportate constituind 356,7 milioane USD (în descreş- 
tere cu 5,2%), iar a celor importate din România - 574,3 milioane 
USD (în creştere cu 8,1%). 


Pe de altă parte, la 31 decembrie 2012, erau înregistrate în România 
un număr de 4103 societăţi mixte moldo-române, cu un capital total 
investit de 34.85 milioane dolari SUA, Republica Moldova ocupând 
locul 46 în topul investitorilor străini. 


În acest context, trebuie menţionat că, timp de zece ani, respectiv din 
2004 şi până în 2013, au avut loc alternativ, la Chișinău şi Bucureşti, 
doar șase reuniuni” ale Comisiei mixte interguvernamentale moldo- 
române, dintre care patru în perioada regimului comunist restaurant, 
ceea ce reprezintă foarte puţin şi reflectă incoerenţa unei conlucrări 
economice susținute și durabile între cele două state românești. 


Note | 1 Agenţia Interlic, din 1 ianuarie 2011. 
? Agenţia Interlic, din 28 ianuarie 2010. 
3 Declaraţia Comună pentru Instituirea Parteneriatului 
Strategic a fost semnată la Bucureşti, la 27 aprilie 2010, 
de preşedinţii Traian Băsescu, respectiv, de Mihai Ghim- 
pu. 
+ Site www.mae.ro, ultima accesare la 3 martie 2012. 
5 Site www.mae.ro, Comunicat de presă al MAE român, 
din 3 iulie 2012. 
Agenţia Interlic, din 17 iulie 2012. 
7 Proiectul prevede construcţia a 31 km de conductă pe 
teritoriul României și 9 km pe teritoriul Republicii Mol- 
dova, inclusiv traversarea râului Prut, costul estimativ fi- 
ind de 19 milioane de euro, o parte din cheltuieli urmând 
a fi acoperite din fonduri europene, iar cealaltă din ajuto- 
rul de 100 de milioane euro oferit de ţara noastră Chişi- 
năului; vezi Agenţia Interlic, din 23 mai 2012. 
8 Site www.mae.ro, ultima accesare la 22 noiembrie 
2013. 
% Datele acestora sunt următoarele: 8 noiembrie 2004, 1 
noiembrie 2005, 2 noiembrie 2006, 23 octombrie 2008, 
24 mai 2010 şi 26 aprilie 2012. 


Eugeniu COȘERIU 


Există două tipuri de moldovenism. Mai întîi, un moldo- 
venism în cadrul românismului, un moldovenism care nu 
se opune românismului, ci este o formă a românismului. 
Şi există un alt tip de moldovenism, un moldovenism opus 
românismului, cel care se afirmă pe o identitate arbitrară, 
moldovenească, la același nivel cu identitatea românească 
şi opune identitatea moldovenească acestei identități 
românești. Şi acest din urmă moldovenism opus românis- 
mului este, la rîndul lui, de două tipuri: există moldovenis- 
mul naiv şi nevinovat al celor care, orbiţi de o propagandă 
îndelungată, orbiţi de tot ce li s-a opus şi de tot ceea ce li 
s-a ascuns timp de şaizeci de ani, cred că nu sînt români, 
cred că vorbesc altă limbă și îţi spun cu foarte multă 
inocenţă, vorbindu-ți așa cum vorbesc eu acuma, că ei nu 
ştiu româneşte, că vorbesc numai pe moldovenește. Şi 
celălalt tip e moldovenismul vinovat şi mincinos, moldo- 
venismul care în mod conştient cultivă dezbinarea, ura 
împotriva a tot ceea ce e românesc şi care încearcă, cu 
argumentele cele mai absurde, să afirme o identitate 
moldovenească opusă identității româneşti. 


Fragment din articolul „... Moldovenismul... nu se opune 
românismului, ci este o formă a lui... 
„Limba Română”, nr. 5-6, 2013, p. 9-13 


